
LUI DOT 


Cea mai bună prietenă, 
cea mai apropiată insotitoare, 
cea mai amuzantă parteneră de joacă. 
Cea care-mi face diversele euri să existe, 
cea care-mi hrăneşte visele. 

Sotie minunată —sensibild, iubitoare si autentică 
cu mine, cu copiii noștri, cu părinţii si cu amicii. 
Eficientă în treburile care ne-ntretin traiul în comun — 
colegă, profesoară, parteneră. 

Îmi place mult că, atunci când suntem împreună, 
adesea descopăr, aleg și scot la iveală 
eurile din care-s format cu-adevărat. 

Îmi place mult să te percep ca pe o persoană 
plină de viață, plină de dragoste, 
plină de valori. 

Imperfectă, schimbătoare, în evoluţie, în devenire, 
dar cu picioarele pe pământ, constantă — 


un prieten indiferent de vremuri. 


Eşti „cu totul altceva“. 


PREFATÁ 


„Cititorul e cel care face o carte bună“, spunea Ralph Waldo Emerson. Adevărul 
lui e valabil mai cu seamá pentru tipul acesta de carte. Un cititor care nu vrea 
decât să se amuze cu câteva idei va trage puţine foloase de pe urma volumului de 
fata. Cartea e scrisă pentru cei care au o dorință îndeajuns de puternică de a-și 
îmbunătăţi relaţiile ca să încerce abordările comunicării discutate în paginile 
următoare. Nu vă va fi de mare ajutor doar să citiți cartea. Dar, cei care vor 
folosi cu perseverenţă și creativitate în cotidian abilităţile prezentate vor observa 
transformări semnificative în relațiile lor. 


Comunicarea eficientă nu e un lucru pe care eu să-l fi deprins cu uşurinţă. 
Presupun că, dacă aș fi fost priceput încă din copilărie la comunicarea 
interpersonală, n-aş fi studiat-o niciodată cu atâta tenacitate. Am cercetat 
subiectul, am pus în practică cele învăţate, l-am predat și am scris despre el 
deoarece comunicarea a reprezentat o problemă pentru mine. 


Mă simt mai bine pregătit să predau aceste abilități tocmai pentru că nu mi-a fost 
ușor să le deprind. M-am lovit de aceleași obstacole care îl împiedică pe 
invatacelul obişnuit să adopte modalități de comunicare mai productive. Poate 
că, datorită unora dintre aceste neajunsuri iniţiale, vă pot ajuta să depăşiţi multe 
dintre capcanele care apar pe parcursul învăţării și utilizării abilităţilor descrise. 


Am scris această carte în timp ce eram ocupat cu îndeplinirea cotidiană a 
neincetatelor exigente pe care le presupune administrarea unei firme de 
consultanță. Fără doar și poate, există multe avantaje în a scrie după un program 
nesoliciant, lejer. Presiunea zilnică a unei vieți profesionale si academice active, 
însă, poate reprezenta mai degrabă un avantaj decât un dezavantaj. În perioada 
agitată a celor șase ani în care a fost redactată cartea, abilitățile prezentate aici au 
fost utilizate și testate zilnic. 


Scriu paginile de fata încrezător că ele vor fi de mare folos cititorului care le pun 
conţinutul în practică. Câteva mii de exemplare ale edițiilor anterioare au fost 
citite de participanţii la atelierele noastre de abilități de comunicare. Fără 
exagerare, sute de oameni care au parcurs primele ediţii ale acestei cărți mi-au 
scris ca să-mi spună că abordările relaţiilor interpersonale prezentate aici au 


funcţionat în cazul lor și le-au îmbogăţit enorm viaţa. Multi afirmă că lucrarea nu 
le-a schimbat doar ideile despre interacţiunea umană, ci i-a ajutat să-şi modifice 
şi comportamentul și să-şi îmbunătăţească relaţiile. Acest volum extins ar trebui 
să fie cu atât mai util. 


Cartea de fata, care a început ca o călătorie în sufletul meu si ca un studiu al 
modului în care mi-aş putea îmbunătăţi interacţiunea cu oamenii, s-a hrănit din 
gândirea, cercetările, învățăturile si scrierile lui Thomas Gordon, Carl Rogers, 
Allen Ivey, Gerard Egan și Robert Carkhuff. Trimiterile din note indică alți 
numeroşi autori care și-au adus contribuţia la modul în care înţeleg eu 
comunicarea interpersonală. Uneori, când citesc, felul cum o persoană și-a 
formulat adevărul este la fel de important pentru mine ca însuși acel adevăr. 
Exprimarea este ca un tablou expresiv pe care mi-ar plăcea să-l pun pe perete. 
Vreau să-mi împart părerile cu cei din jur nu doar pentru validitatea lor, ci și 
pentru că maniera în care sunt formulate are cumva o însemnătate specială 
pentru mine. Așadar, presărate de-a lungul paginilor ce urmează, veţi întâlni 
nenumărate citate care rezonează cu experienţa, gusturile si valorile mele. 


Conceptele din această carte au fost discutate pe larg cu colegii de la Ridge 
Consultants, în special cu Dot Bolton si cu Ed Lisbe. Judecátile si formulările lor 
au contribuit mult la acest text. 


De asemenea, datorez multumiri speciale participantilor la atelierele noastre de 
abilități de comunicare, cei care m-au ajutat să înțeleg mai bine lucrurile. Sunt 
oameni proveniţi din toate sferele de activitate: manageri, agenti de vânzări, 
secretare, profesori, practicanți ai medicinei, personal din domeniul relaţiilor cu 
clienții, muncitori în construcţii, supraveghetori, psihologi, avocaţi, membri ai 
clerului si multi alţii. Pe măsură ce ei s-au străduit să-și dezvolte abilitățile de 
comunicare, eu am găsit modalități mai simple de a preda aceste metode. Iar 
când le-a venit greu să aplice abilităţile în situaţii specifice, am descoperit 
inadvertente în teorie si în metode si am putut elabora teorii mai utile. O mulțime 
de exemple prezentate în carte îşi au originea în experienţele lor. Numele lor și 
anumite detalii au fost ascunse pentru a le proteja anonimatul. 


Sunt multe instituţii care m-au sprijinit în desfășurarea acestor ateliere. 
Colaborarea cu College of Saint Rose din Albany, New York, a ajutat mii de 
pedagogi să participe la cursuri postuniversitare în care au învăţat metodele 
predate de noi şi le-au aplicat apoi în activitatea lor zilnică. Companii din 
Fortune 500, întreprinderi mici, agenţii guvernamentale, culte religioase, spitale, 


universitáti, centre de consiliere psihologicá si alte organizatii ne-au oferit ocazia 
de a preda aceste abilitáti unor oameni din medii extrem de diferite. Feedbackul 
pe care l-am primit ne-a ajutat să îmbunătăţim prezentarea ideilor din cartea de 
fata, ne-a confirmat de asemenea importanţa acestor abilităţi si faptul că ele sunt 
relevante în nenumărate contexte profesionale, precum şi în relaţiile familiale și 
personale. 


Laura Weeks mi-a fost de mare ajutor în cercetările necesare pentru anumite 
fragmente din această carte si în slefuirea formulărilor din anumite secțiuni. Pat 
Freeborn a îmbunătăţit si ea exprimarea din unele capitole. Dot Bolton a citit 
întregul volum şi a operat numeroase modificări, mai semnificative sau mai 
mărunte, iar Ed Lisbe a făcut același lucru în cazul câtorva capitole-cheie. 


După ce am menţionat doar o parte dintre cei cărora le sunt îndatorat, poate 
părea bizar cá eu consider în continuare această carte „a mea“. Comparatia 
utilizată de autorul unuia dintre cele mai vechi manuale englezeşti de botanică 
îmi exprimă poziţia cu multă acuratețe: 


Văzând că recunosc c-am cules această lucrare de la atâţia scriitori, unii dintre 
cititorii mei vor spune că vă infatisez prea mult din truda altor semeni și nicio 
fărâmă dintr-a mea. [...] Acelora le răspund că, dacă mierea ce albinele o-adună 
dintr-atátea flori de ierburi, tufe si arbori care cresc prin fânețele, ogoarele și 
bătăturile altor oameni poate fi cu justete numită miere a albinelor... asijderea 
pot să numesc lucrurile ce le-am aflat si le-am strâns de la atât de multi autori... 
cartea mea!. 


Fireşte, în pofida influenţei puternice a celorlalți asupra metodelor mele de 
comunicare si reflectiei mele asupra lor, eu sunt cel responsabil de materialul din 
aceste pagini. 


Unii dintre cei care mi-au citit cartea afirmă cá „Trei elemente esenţiale pentru 
comunicarea eficientă“, al cincisprezecelea capitol, ar trebui citit primul. Alţii 
spun că ar trebui parcurs la jumătatea cărţii, iar alții consideră că trebuie lăsat la 
urmă. Dacă la un moment dat vi se pare că lucrarea se concentrează prea mult 
asupra metodelor de comunicare şi nu asupra spiritului care ghidează 


interacțiunea cu viata, faceți un ocol prin capitolul 15 înainte de a continua. 


Dorinta mea pentru voi, dragi cititori, este ca abilitátile deprinse din aceastá carte 
să và folosească în aceeaşi măsură în care mi-au folosit si mie. 


PARTEAI 


Introducere 


Ca rezultat al integrării sale în societate, orice om a dobândit deja anumite 
acestor abilităţi poate fi îmbunătăţit. Orice om posedă o capacitate remarcabilă 
de a deveni mai intelegátor, mai respectuos, mai afectuos, mai onest, mai direct 
și mai particular în relaţiile sale cu semenii. Dacă are o doză solidă de 
cunoștințe teoretice, de modele adecvate si numeroase oportunităţi de 
experimentare personală, procesul prin care omul devine complet poate fi mult 
accelerat.! 


— George Gazda, educator 


Mi-as dori să existe un mod de a crea o punte de la om la om. [...] Omul este tot 
ce-avem.1 


— Cross Daman în Outsider de Richard Wright 


COMUNICAREA, REALIZAREA SUPREMÁ A UMANITĂȚII 


Când un om comunică prin limbaj cu altul, între ei se petrece ceva unic. Această 
abilitate de a transforma mormăieli lipsite de sens în cuvinte scrise și vorbite 
constituie cel mai important semn distinctiv al omenirii. Limbajul a făcut 
posibilă dezvoltarea caracteristicilor care diferențiază Homo sapiens de toate 
celelalte viețuitoare. Nu-i de mirare că filosoful german Karl Jaspers afirma: 
„Realizarea supremă a omului în lume este comunicarea de la personalitate la 
personalitate“?. 


INEFICIENTA CELOR MAI MULTE TIPURI DE 
COMUNICARE 


Desi comunicarea interpersonalá este cea mai mare reusita a umanitátii, omul 
obisnuit nu comunicá bine. Una dintre ironiile civilizatiei moderne este cá, desi 
dezvoltarea mijloacelor mecanice de comunicare a depásit cele mai nebunesti 
închipuiri, oamenilor le vine adeseori greu să comunice fata in fata. În această 
epocă a minunilor tehnologice, putem redirectiona mesaje de pe suprafaţa Lunii 
şi de la sondele spaţiale ajunse pe Marte, dar ni se pare dificil să empatizăm cu 


cei pe care-i iubim. 


Eu personal am devenit din ce in ce mai constient de inadecvarea celor mai 
multe tipuri de comunicare. În societatea noastră se întâmplă rar ca oamenii să-și 
împărtășească ceea ce contează cu adevărat — sentimentele delicate, sfioase, 
sováitoare, mărturisirile sensibile, fragile, intense. La fel de rar se întâmplă ca 
oamenii să asculte cu îndeajuns de multă atenţie pentru a pricepe cu adevărat ce 
le spune altcineva. Uneori își fixează privirea asupra unui prieten care vorbește, 
dar isi lasă mintea să rátáceascá la alte lucruri. Alteori, în timp ce amicul 
vorbește, se prefac că-l ascultă, dar nu fac decât să contorizeze timpul, 
formulând în minte ceea ce vor spune ei de îndată ce li se va ivi prilejul să 
vorbească. Nathan Miller a remarcat sarcastic că „în Statele Unite, conversaţia 
este un exercițiu competitiv în care cine își trage răsuflarea primul este declarat 
ascultător“. 


Comunicarea ineficientă creează o distanţă între oameni resimţită în toate 
aspectele vieţii si în toate sectoarele societății. Deteriorarea comunicării poate 
duce la singurătate, probleme familiale, incompetenta și nemulțumire 
profesională, stres psihologic, afecţiuni fizice, ba chiar şi la moarte. Pe lângă 
frustrarea personală și durerea sufletească apărute de pe urma ei, distanța aceasta 
este acum una dintre cele mai importante probleme sociale ale societăţii noastre 
zbuciumate. 


DUREREA SINGURATATII 


Mulţi oameni tânjesc după legături calde, pozitive, încărcate de sens, cu cei din 
jur, dar par incapabili să le stabilească. Psihiatrul Harry Stack Sullivan afirmă că: 


În societatea noastră, cea mai profundă problemă a oamenilor sunt singurătatea, 
izolarea si dificultatea de a simţi respect fata de sine. Dacă problema din prima 
jumătate a epocii lui Freud a fost reprimarea sexuală, iar la începutul anilor 
1930, când scria Karen Horney, era ostilitatea mascată, astăzi ea este 
singurătatea. 


Există două tipuri de însingurare. Solitudinea poate fi o însingurare creativă, 
voioasă, plină de sens. Dar singurătatea este o însingurare chinuitoare, moartă, 
pustie. Singurătatea înseamnă să fii extrem de conștient de propria izolare și 
îndepărtare de ceilalți. Așa cum sublinia David Riesman, când cineva nu 
păstrează o legătură strânsă cu sine sau cu cei din jur, poate fi singur chiar si în 
mijlocul unei multimi.^ 


„Singurătate“ — sonoritatea cuvântului însăși transmite o parte din chinul 
sufletesc asociat. Incercati să rostiti de câteva ori cuvântul cu voce tare: 
„Singurătate... singurătate... singurătate...“. Cuvântul în sine are un timbru trist, 
melancolic. Pentru nenumărați oameni, el înseamnă multă suferință. 


S-au dat mai multe explicaţii pentru suferința mai intensă provocată de 
singurătate în epoca moderna. Materialismul (faptul cá ne găsim consolarea mai 
degrabă în lucruri decât în oameni), mobilitatea indivizilor, dezrădăcinarea 
familiilor si structura birocratică a organizaţiilor sunt doar câteva dintre ele. N- 
am nicio îndoială cá o altă cauză majoră a acestei distantári interpersonale — si 
cea care ar putea fi cel mai uşor de corectat — o reprezintă metodele inadecvate 
de comunicare interpersonală. 


DRAGOSTE IROSITĂ 


Din nefericire, astăzi, cea mai intensă singurătate se întâlnește adesea în familiile 
în care comunicarea este grav afectată sau haotică. Căsnicia, cea mai complicată 
relație umană, nu poate prospera fără comunicare eficientă. Cuplurilor care speră 
să-și întemeieze o căsnicie rodnică le lipsesc de multe ori abilităţile de 
înţelegere, asa că partenerii sfârșesc trăind vieţi paralele într-un mariaj lipsit de 
intimitate. Cuvintele des citate ale poetului T.S. Eliot descriu ceea ce ar putea fi 
o familie obişnuită: 


Doi oameni care știu că nu se-nteleg unul pe celălalt 


fac copii pe care nu-i înţeleg 


si care nu-i vor înţelege niciodată. 


Proximitatea fără intimitate este inevitabil distructivă. Când comunicarea este 
blocată, energia iubirii se transforma în resentiment şi dușmănie. De aici 
ciondăneli frecvente, sarcasm nimicitor, critici repetate sau tăcere de gheaţă si 
apatie sexuală. După ce a descris tiparele disfunctionale de comunicare din 
familia sa, o femeie a spus: „Locuiesc într-un ghetou psihologic, nu într-un 
cămin“. 


Asa cum pot confirma majoritatea părinţilor, în ziua de azi nu e uşor să cresti 
copii. Virginia Satir, lider în domeniul terapiei familiei, scrie: 


Părinţii predau la cea mai dură scoala din lume: Scoala la care se Fáuresc 
Oamenii. Voi, părinţii, sunteţi consiliul pedagogic, directorul, dirigintele, 
administratorul [...]. Se presupune că sunteţi experţi în toate subiectele legate de 
viaţă și de modul în care ea trebuie trăită. [...] există puţine şcoli în care puteţi fi 
formati pentru aceste meserii si nu există o programă comună, cu care să fie 
toată lumea de acord. Trebuie să o creati singuri. Școala voastră nu are zile 
libere, vacante, sindicate, promovări automate sau măriri de salariu. Sunteţi de 
serviciu, sau cel puţin sunteţi disponibil, 24 de ore pe zi, 365 de zile pe an, 
pentru o perioadă de cel puţin 18 ani, pentru fiecare dintre copiii voștri. În plus, 
trebuie să vă luptati cu o administraţie care are doi lideri sau doi şefi, de la caz la 
caz. În acest context vá desfásurati activitatea de fáuritori de oameni. Mie mi se 
pare că este vorba despre cea mai grea și mai complicată muncă din lume, cea 
care produce cele mai multe griji și care este cea mai epuizantă din punct de 
vedere fizic$. 


Comunicarea sănătoasă este fundamentală in creșterea copiilor. În cazul 
cuplurilor cu bune abilităţi de comunicare, rolul de părinte se poate transforma 
într-una din cele mai satisfăcătoare şi mai fericite experienţe ale vieţii. Când însă 
părinţii nu stăpânesc abilitățile de a comunica precis şi potrivit, suferinţa, 
alienarea și singurătatea care rezultă atât pentru ei, cât şi pentru copii pot fi 
devastatoare. 


Cititorii rubricii de sfaturi a lui „Ann Landers“* au fost socati să afle cá 
şaptezeci la sută din respondentii unui sondaj jurnalistic efectuat de aceasta au 
spus că regretă că au avut copii. Desi esantionul nu a fost cu adevărat 
reprezentativ pentru populaţie şi deşi autoarea rubricii a recunoscut că fuseseră 
mai inclinati să răspundă cititorii cu sentimente negative decât cei cu sentimente 
pozitive, existau dovezi considerabile care confirmau rezultatele generale ale 
studiului. Harcharan Sehdev, Director al Diviziei pentru Copii a Fundaţiei 
Menninger din Topeka, Kansas, spunea: „Răspunsurile acestea par să reflecte 
tendinţa şi opinia generală în schimbare despre sistemele familiale și despre 
locul copiilor în casele si în societatea noastră“. 


Comunicarea este seva oricărei relaţii. Când se comunică deschis, limpede și 
precis, relația primeşte susținere. Când comunicarea este reținută, ostilă sau 
ineficientă, relaţia se clatină. Dacă schimbul de informaţii este în mare parte 
obstructionat, relaţia se deteriorează rapid și în cele din urmă își dă duhul. Acolo 
unde lipsesc abilitățile de comunicare, se pierde multă iubire — între soţi, iubiţi, 
prieteni, părinţi și copii. Pentru a avea relaţii satisfăcătoare, este esenţial să 
descoperim metode cu care să creăm măcar punti parțiale peste golul care ne 
separă de ceilalți. 


SECRETUL SUCCESULUI PROFESIONAL 


Optzeci la sută din cei care eșuează în viaţa profesională au un singur motiv: nu 
relationeaza bine cu alții. Productivitatea unei persoane ca supraveghetor sau 
manager, asistentă medicală sau secretară, lucrător în domeniul sănătății mintale 
sau îngrijitor, muncitor, avocat, medic, funcţionar sau preot este radical 
îmbunătăţită de abilitatea de a comunica bine. De fapt, e dificil să ne imaginăm o 
slujbă în care comunicarea să nu fie importantă. 


Un inginer mecanic reflecta: „Credeam că pregătirea mea inginerească e 
suficientă. Dar petrec cea mai mare parte a timpului ocupându-mă de problemele 
oamenilor“. Un profesor afirma: „Am studiat ca să devin profesor de fizică. 
După ce am ajuns prima oară într-o clasă, am descoperit că predau unor oameni. 
Îmi irosesc cea mai mare parte din energie încercând să fac ordine în clasă. De 
ce nu m-au ajutat în privinţa asta cursurile din facultate?“ E limpede că abilităţile 


de comunicare sunt esentiale pentru succesul profesional. 


O CHESTIUNE DE VIAŢĂ ȘI DE MOARIE 


Majoritatea interacțiunilor umane pot avea efecte pozitive sau negative. Fiecare 
clipă petrecută cu altcineva poate fi o oportunitate de explorare și de progres sau 
poate eroda identitatea și distruge personalitatea individului. Dezvoltarea 
personalității şi sănătatea noastră mintală şi fizică sunt legate de calitatea 
comunicării cu ceilalți. Nimeni nu devine om deplin în lipsa interacțiunii cu alte 
fiinţe umane. Într-adevăr, filosoful Martin Heidegger numeşte limbajul „casa 
Fiintei*. 


Oamenii au nevoie de oameni. Cum foarte nimerit spunea titlul unei cărți, „Nu 
poti fi om de unul singur“. Fiecare se maturizează prin perfecţionarea dialogului 
cu ceilalți. În Le Mystère de l'étre (Misterul fiinţei), Gabriel Marcel observa: 
„Când se face cu adevărat simțită, prezenţa altcuiva poate să-mi reîmprospăteze 
fiinţa interioară; îmi dezvăluie propria mea ființă, mă face să mă simt mai întreg 
în sinea mea decât dacă n-as fi fost expus efectului ei“®. 


Dimpotrivă, lipsa comunicării sau folosirea frecventă a unei proaste comunicări 
restrânge sinele unui individ atât pe plan emoţional, cât şi fizic. Mulţi consideră 
bolile mintale în primul rând o problemă de comunicare inadecvată. Oamenii 
bolnavi psihic nu au avut relaţii bune cu alţii. Potrivit lui Carl Rogers, „întreaga 
sarcină a psihoterapiei este confruntarea cu eşecul comunicării”. 


Comunicarea deficitară poate afecta sănătatea fizică a unei persoane. Totusi, 
măsura în care dialogul constructiv sau distructiv influenţează funcțiile 
fiziologice reprezintă o surpriză pentru multi oameni. 


Împăratul Frederic, conducătorul din secolul al XIII-lea al Sfântului Imperiu 
Roman, a dorit să afle ce limbă se vorbea la începuturile omenirii în Grădina 
Raiului. Să fi fost ebraică, greacă sau latină? A poruncit deci să se facă un 
experiment în care să fie recreate cât mai fidel circumstanţele genezei. Un grup 
de bebeluși urma să fie izolaţi, fără să audă limbajul uman, din clipa nașterii 
până când începeau să vorbească. Aveau să fie crescuţi de dădace cărora li s-a 


cerut sá pástreze o tácere absolutá in prezenta lor. Toate conditiile 
experimentului au fost îndeplinite cu succes. Rezultatul? Toti bebeluşii au murit. 
Lipsa de comunicare este adeseori toxică și poate fi letală. 


Filmul de scurt metraj Second Chance (A doua șansă) ne oferă o reprezentare 
clinică a acestui tip de declin fizic în epoca modernă. Pelicula arată cum lipsa de 
interacţiune încetinește atât de drastic creşterea lui Susan, un bebeluş de 22 de 
luni, încât fetiţa ajunge să cântărească și să măsoare cât un copil de două ori mai 
mic. Inrautatirea stării ei a fost spectaculos oprită când, în timpul spitalizării, a 
avut parte de interacțiune și grijă vreme de două luni, câte şase ore pe zi.!? 


VĂ PUTEŢI SCHIMBA 


În privinţa metodelor şi stilului vostru de comunicare, un lucru este cert: e vorba, 
în primul rând, de răspunsuri dobândite. E posibil ca instructorii cu cea mai mare 
influență să fi fost părinţii vostri, care, la rândul lor, și-au deprins abordarea fata 
de comunicare de la părinţii lor. Profesorii, îndrumătorii de la cercuri, prietenii şi 
multi alti oameni au contribuit si ei. Prin intermediul radioului, al televiziunii si 
nu numai, cultura noastră v-a influențat maniera în care comunicati. 


Nu sunt mulţi cei care au avut parte de modele de comunicare eficientă în mediul 
lor familial. Putinii norocosi care s-au bucurat de asemenea modele par să aibă 
un talent „din naştere“ de a comunica bine. Ceea ce pare „înnăscut“ este însă, de 
obicei, norocul lor de a fi învăţat să comunice eficient din fragedă copilărie. 
Mulţi dintre noi au fost învăţaţi să comunice deficitar de către oameni cu intenţii 
bune, care la rândul lor, fuseseră instruiți să relationeze nepotrivit cu cei din jur. 
În privinţa comunicării, multi suntem victime ale unor victime. 


Toţi am avut primul contact cu procesul de instruire la o vârstă timpurie. Părinţii 
sau înlocuitorii lor ne-au recompensat anumite tipuri de comportament 
nonverbal, precum zâmbetul, și ne-au comunicat neplăcerea pe care le-o 
provocau altele, precum „crizele de furie“. Când eram încă foarte mici, tot ei ne- 
au ajutat să rostim primele cuvinte. Apoi ne-au învăţat să vorbim în anumite 
feluri. Indiferent cât de tare detestati vizita anuală de sărbători la mătușa, 
probabil vi s-a spus: ,,Multumeste-i lui tanti Edith pentru ospitalitate“. Cand 


intrerupeati doi adulti care discutau, poate că vi s-a reproșat: „Nu întrerupe! 
Cere-ti scuze!“ Există multe alte expresii obişnuite prin care vi s-a făcut 
educație, precum: „Nu mai face mofturi!“, „Gata cu văicăreala! Nu mai face 
mofturi!“, „Nu mai vorbi cu maică-ta în felul ăsta!“, „Nu mai vorbi atât de urât!“ 


Rudele, bonele, invátátoarele si multi alții s-au alăturat în scurtă vreme acestui 
proces. „Vai, Bobby, sunt surprins că ai ridicat vocea la Johnny. De obicei ești un 
băiat tare cuminte.“ „Ridică mâna înainte să vorbeşti! O să te strig când îţi vine 
rândul.“ „Susan, nu-i mai spune lui Terry că nu poate să se joace cu camionul 
tău. Nu te joci cu el acum. De ce ești atât de egoistă?“ „Nu există «nu».“ ,, Vezi-ti 
de treaba ta!“ „Nu mă contrazice!“ 


Pe lângă faptul că ne certau, adulții importanti din viata noastră ne-au modelat 
anumite tipuri de comportament. Poate că şi-au destăinuit rareori sentimentele. 
Poate au fost sarcastici, ne-au pus la punct sau au tipat furioși cuvinte obscene. 
În copilărie am învăţat din exemplul persoanelor importante şi din instrucţiunile 
pe care ni le-au dat. Normele culturale din societate întăresc o mare parte din 
instructajul primit. Unele sunt mai puţin rigide decât erau acum câteva decenii, 
dar multe sunt în continuare adânc înrădăcinate.!! 


Gerard Egan, un preot-psiholog, enumeră numeroase moduri disfunctionale de 
interacţiune deprinse de copiii din cultura contemporană: 


cum să rămâi superficial; 

cum să te ascunzi în spatele aparentelor; 

cum să joci jocuri cu alţii; 

cum sa fugi [de tine însuţi si] de alții; 

cum să reduci riscurile din relaţiile umane; 

cum să-i manipulezi pe ceilalți (sau să suporţi sa fii manipulat)...; 


cum să-i ránesti si să-i pedepsesti pe ceilalți, dacă este necesar”. 


Unii ar putea obiecta cá procesele acestea si consecintele lor sunt inexacte. 
Reprezentarea este fără doar si poate simplificată. Felul în care cineva 
reacționează la tiparele predominante de comunicare în mediul său timpuriu 
variază de la individ la individ. Gemenii care cresc într-un cămin unde unul din 
părinţi are un temperament instabil pot adopta abordări foarte diferite de 
gestionare a furiei. Unul dintre ei poate să și-o reprime, celălalt s-o exprime într- 
o manieră beligerantă. Totuși, multi (si poate majoritatea) am fost deprinsi cu 
niște metode extrem de ineficiente și distructive de interacţiune. S-a creat o 
spirală vicioasă în care neajunsurile de comunicare ale părinţilor s-au reflectat 
asupra copiilor. Spirala aceasta poate fi întreruptă. Vă puteți dezváta de metodele 
care nu funcţionează cum trebuie în cazul vostru. Cartea de fata vă poate ajuta să 
depistaţi câteva dintre aspectele care au cea mai mare nevoie de atenţia voastră și 
să învăţaţi abilităţi specifice care vă asigură împlinirea personală, relaţii mai 
apropiate și mai consistente, precum și o eficienţă sporită la locul de muncă. 


Oamenii sunt adeseori fataliști în privința modului în care comunică. Tind sa 
creadă că felul cum vorbesc și ascultă este un „dat“ în viaţa lor, aşa cum e 
culoarea ochilor. Se zice că e imposibil să încerci să schimbi stilul de 
comunicare al cuiva sau că asta duce la fátárnicie. Cum spunea un medic: „Să 
relationezi cu oamenii este un dar. Îl ai sau nu. Eu nu-l am si nu pot face nimic în 
privinţa asta“. 


Experiența mea și a colegilor mei în predarea abilităților de comunicare câtorva 
mii de oameni ne impune exact concluzia opusă. Am observat schimbări majore 
în viata noastră, dar si a cursanților. Tiparele dobândite în copilărie au fost 
înlocuite de reacţii mai eficiente. În orice perioadă a vieţii, fiecare om hotărât si 
în deplinătatea facultăţilor mintale poate să înveţe modalități mai bune de 
comunicare. Cercetările unor behaviorişti foarte respectaţi confirmă că adulţii 
pot învăţa să comunice mai eficient.13 


Firește, nu este ușor să modifici metode de interacțiune. Ani întregi de obiceiuri 
ne-au înrădăcinat anumite tendinţe pentru perioade atât de lungi, încât astăzi pare 
nefiresc să ne comportăm altfel. Orice abordare „nouă“ pare nepotrivită, iar 
oamenii sunt tentaţi să renunţe. Însă, de îndată ce constientizeazá serios cât de 
disfunctionale sunt unele dintre reacţiile lor obișnuite, multi devin extrem de 
motivaţi să le schimbe. După ce au folosit efectiv o abilitate de comunicare, 
mărturisesc adesea entuziasmați: „Funcţionează! Chiar funcţionează!“ 


VÁ VETI SCHIMBA! 


Schimbarea e inevitabilá. Erik Erikson, Robert Havighurst si altii au subliniat cá 
oamenii trec prin mai multe etape de dezvoltare din pruncie si până la 
bătrânețe." Este imposibil să trăieşti amurgul vieţii la fel ca dimineaţa ei. 


Lumea se transformă și ea. Vorbim despre „munții cei din veac“ si „dealurile 
veșnice“, dar de-a lungul timpului si acestea se ridică si coboară. Vorbim despre 
nemurirea stelelor, însă si ele sunt în continuă schimbare: au început si sfârșit, se 
dilată si se contractă, devin mai strălucitoare sau coboară-n beznă. 


Schimbarea a fost de la începuturi o parte esenţială a culturii umane. Nicholas 
Murray Butler a susținut că, în Grădina Raiului, Adam s-a oprit la un moment 
dat şi a spus: „Eva, trăim într-o perioadă de tranziţie“. 


În secolul XX, transformările din cultură au fost ametitor de rapide si de 
cuprinzătoare, făcându-l pe Alvin Toffler să declare cá am trăit un „șoc al 
viitorului“, adică schimbarea a venit ca o avalanșă peste capetele noastre într-un 
ritm atât de zăpăcitor, încât abia i-am facut faţă.!5 


Pentru că noi, oamenii cu care intrăm în contact, lumea fizică şi cultura suntem 
în continuă schimbare, este imposibil să rămânem identici. Chiar şi când 
încercăm să ne agatam de vechile obiceiuri,descoperim că acestea s-au 
modificat. Cum afirma H. Richard Niebuhr: „Când facem astăzi ceea ce făceam 
ieri, facem de fapt un lucru diferit, căci de ieri până azi atât noi, cât şi mediul 
înconjurător ne-am schimbat“16. 


Legea schimbării spune: „Lucrurile nu rămân la fel. Dacă nu se îmbunătăţesc, 
se înrăutăţesc“. Dacă relaţiile nu devin mai puternice, atunci devin mai slabe; 
dacă nu devin mai apropiate, atunci se răcesc; dacă nu sunt mai productive, 
atunci vor fi mai puţin productive. 


Nu doar că puteţi să schimbaţi felul în care vă raportați la ceilalți, inevitabil îl 
veţi schimba. Si e mai bine să gestionati transformările cu iscusintá decât să 
lăsaţi viata la voia întâmplării. Citind această carte, veți deprinde abilități care 
vor face posibile și chiar vor stimula schimbările dorite. 


GESTIONAREA REZISTENTEI LA ÎNVĂŢARE 


După ani în care am încercat să-mi îmbunătăţesc propriile modalităţi de 
interacţiune și după ce am predat multor oameni abilități de comunicare, am 
ajuns să conştientizez şi să respect rezistenţa la deprinderea unor lucruri noi pe 
care o opunem majoritatea — mai ales dacă acestea necesită din partea noastră 
modificări comportamentale. Când schimbarea vizează aspecte fundamentale ale 
persoanei precum modul comun de interacțiune cu cei dragi și cu partenerii de 
afaceri, miza este într-adevăr ridicată, iar revizuirea tiparelor comportamentale 
poate fi o dovadă considerabilă de curaj. 


Când încep să deprindă noi abilități de comunicare, oamenii își spun adeseori în 
sinea lor lucruri de genul: 


Vor funcționa aceste abilități cu adevărat ori sunt doar niște mofturi psihologice 
care apar şi dispar după câţiva ani? Presupunând că sunt cu adevărat eficiente, 
voi fi oare în stare să le deprind? Nu m-am priceput niciodată prea bine să învăţ 
lucruri noi, în special să renunţ la un set de obiceiuri şi să capăt altele. 
Dumnezeule, când mă gândesc câte probleme am avut când am încercat să mă 
las de fumat! Dar să zicem că învăţ abilităţile şi că acestea îmi vor transforma 
relaţiile: 


cum pot să fiu sigur că schimbarea va reprezenta o îmbunătăţire? Poate că ceea 
ce trăiesc acum la nivel interpersonal nu e nemaipomenit, dar situaţia ar putea fi 
mult mai rea. Aceste abilități m-ar putea arunca din lac în put! Si apoi există si 
posibilitatea ca ele să mă transforme într-un alt om. Desi chiar mi-ar plăcea să 
fiu un om mai bun, cum ar fi să ajung un monstru — o catastrofă psihologică? O 
parte din mine e foarte circumspectă fata de tot acest demers. 


Mulţi opun mai multă rezistenţă decât își dau seama, pentru că o mare parte din 
această rezistenţă este îngropată în subconștient. 


Trebuie să ne protejăm singuri. Homo sapiens este o ființă vulnerabilă într-o 
lume primejdioasă. Totusi, anumite metode de protecţie ne încetinesc 
dezvoltarea, în vreme ce altele au rezultate favorabile. Unul dintre elementele- 
cheie în deprinderea abilităților de comunicare este să descoperim cum să ne 
protejăm corespunzător, diminuându-ne în acelaşi timp atitudinea defensivă 
inutilă. Principiile prezentate în cuprinsul cărţii vă vor ajuta să vă protejaţi de 
riscuri inutile în timp ce utilizaţi noile abilități. 


CINCI SETURI DE ABILITĂȚI 


In această carte sunt prezentate cinci grupuri de abilități esenţiale pentru a avea 
relaţii interpersonale satisfăcătoare: 


Abilităţi de ascultare: Aceste metode vá permit să intelegeti cu adevărat ce vă 
spune celălalt. Printre ele se numără noi modalităţi de a răspunde, astfel încât 
celălalt să simtă că problemele si emoţiile lui au fost înțelese. Când aceste 
metode sunt utilizate corespunzător, interlocutorul isi rezolvă adesea problemele 
fără să devină dependent de voi. 


Abilităţi de autoafirmare: Aceste comportamente verbale și nonverbale vă 
permit să câștigați respectul celorlalţi, să và satisfaceti nevoile si să vă apárati 
drepturile fără a-i domina, manipula, abuza sau controla pe alții. 


Abilităţi de soluţionare a conflictelor: Aceste abilităţi vă permit să gestionati 
turbulenta emoţională care însoțește de obicei conflictul si pot încuraja relaţii 
mai apropiate după ce disputa ia sfârșit. 


Abilităţi de rezolvare a problemelor prin cooperare: Acestea furnizează un mod 
de rezolvare a nevoilor aflate în conflict care satisface toate părţile implicate. 
Este o metodă de rezolvare a problemelor astfel încât ele să rămână rezolvate. 


Selecţia abilităţilor: Aceste principii vă permit să decideti ce abilităţi de 
comunicare trebuie folosite în situaţia în care vă găsiți. 


Iată deci instrumentele esenţiale de comunicare necesare pentru relații umane 
eficiente. Acestea sunt elementele fundamentale. 


O parte din forța programului nostru de instruire în comunicare stă în gama larga 
de abilităţi pe care le include. Multe programe se concentrează asupra abilităţilor 
de ascultare, dar nu-i învaţă pe oameni să-și spună părerea constructiv. În ultimii 
ani, oamenii au dat năvală în programe care dezvoltă asertivitatea, dar au ignorat 
nevoia de a asculta atent. Cursurile care combină deprinderile de ascultare și 
autoafirmare acordă rareori atenția corespunzătoare metodelor de soluţionare a 
conflictelor și de rezolvare a problemelor inevitabile în toate relațiile umane. 
Încă şi mai rar veţi găsi un program de abilităţi de comunicare care să vă ajute să 
intelegeti când puteţi aplica abilităţile învăţate şi când ele sunt neadecvate. Este 
inutil să folosiţi o abilitate corect, dar într-o situație nepotrivită. Programul 
nostru cuprinde ceea ce noi considerăm a fi toate abilităţile esenţiale de 
comunicare interpersonala.!” 


Ceea ce am exclus din cartea de fatá este totusi la fel de important precum ceea 
ce am inclus. Multe lucrări despre comunicarea interpersonalá cuprind o gamă 
atât de variată de abilităţi ce trebuie deprinse și de teorii care trebuie explorate, 
încât energia cititorului se disipă. Dezvoltarea abilităților necesită o atenţie 
pătrunzătoare, concentrare de energie. În deprinderea abilităţilor esenţiale de 
comunicare, la fel ca în multe alte aspecte, rămâne valabilă îndrumarea unui 
celebru arhitect: „Mai puţin înseamnă mai mult“. Unul dintre motivele pentru 
care noi am reuşit să-i ajutăm pe oameni să comunice mai bine este insistența de 
a ne rezuma la elementele fundamentale. Oamenii învaţă cel mai bine când nu 
sunt copleșiți de prea multe teme si detalii. 


REZUMAT 


Desi comunicarea interpersonală este cea mai mare reușită a umanităţii, omul 
obișnuit nu comunică bine. Comunicarea precară duce la singurătate și la 
distantare de prieteni, iubiţi, parteneri si copii, precum şi la ineficientà la locul de 
muncă. 


Cercetările au indicat că, în ciuda tendinței de a adopta o atitudine defensivă, 
oamenii de toate vârstele pot învăţa anumite abilități de comunicare care duc la 
îmbunătăţirea relaţiilor si la sporirea competenţei profesionale. În capitolele 
următoare vor fi prezentate aceste modalităţi preferabile de interacțiune. 


Rubrică de sfaturi practice creată în 1943 în ziarul Chicago Sun Times. A fost 
ținută timp de 56 de ani de două jurnaliste sub pseudonimul „Ann Landers“. 
(n.red.) 


O barieră în calea comunicării împiedică sensurile să se întâlnească. Bariere de 
sens există între noi toti, făcând comunicarea mult mai dificilă decât par să-și 
dea seama majoritatea oamenilor. Este greșit să presupunem că, dacă un om 
vorbește, el poate și să comunice. Cum mare parte din educaţie ne induce în 
eroare, făcându-ne să credem că a comunica este mai simplu decât e cu 
adevărat, oamenii se descurajează si renunţă când întâmpină greutăţi. Fiindcă 
nu pricep natura problemei, habar n-au ce să facă. De mirare nu e că a 
comunica este atât de dificil, ci că se întâmplă atât de frecvent.! 


— Reuel Howe, teolog si pedagog 


piedici obişnuite în calea comunicării 


Sue Maxwell, o femeie în jur de 35 de ani, a spus cu un oftat: „lar am dat-o în 
bară. În weekendul de Ziua Recunoștinței am mers cu familia la părinţii mei. 
Anul acesta au avut probleme emotionale și financiare foarte mari, asa cá eram 
hotărâtă să fiu extrem de blândă și de grijulie. Dar ei au început să critice felul în 
care mă ocup de copii, și eu m-am înfuriat. Le-am zis că nici ei n-au făcut treabă 
prea bună cu mine si cu fratele meu. Ne-am certat vreo jumătate de oră, si toti 
trei ne-am simţit foarte răniți“. 


„Genul ăsta de discuţii au loc de fiecare dată când mă-ntorc acasă“, a continuat 
ea. „Chiar dacă n-au niciun drept să-mi spună o parte din lucrurile pe care mi le 
spun, îi iubesc și vreau ca întâlnirile noastre să fie plăcute. Dar, cumva, rostim 
aproape întotdeauna cuvinte care ne ránesc unii pe alții.“ 


Experienţa lui Sue este, din nefericire, comună. Fie că e vorba de părinţi, copii, 
şefi, angajaţi, colegi, amici, fie de toţi la un loc, oamenii tânjesc de regulă după 


rezultate interpersonale mai bune decât cele pe care le obțin in mod obișnuit. 


Din moment ce în cei mai mulți dintre noi există o dorinţă intensă de comunicare 
eficientă, de ce este ea atât de rară și de dificil de stabilit? Unul dintre motivele 
principale este faptul că, fără să-și dea seama, oamenii ridică adesea bariere 
comunicationale în conversațiile lor. S-a estimat că aceste bariere sunt 


utilizate în peste nouăzeci la sută din cazuri atunci când unul sau ambii 
participanţi la o conversaţie au o problemă ce trebuie rezolvată sau o nevoie 
care trebuie satisfăcută.? 


Barierele comunicationale sunt reacţii cu risc ridicat — adică răspunsuri a căror 
influență asupra comunicării este frecvent (desi nu inevitabil) negativă. Există o 
mai mare posibilitate ca aceste obstacole să fie distructive când una sau mai 
multe persoane care interacționează sunt stresate. Efectele nefericite ale 
piedicilor în comunicare sunt multe şi variate. Ele slăbesc adesea respectul de 
sine al celuilalt, tind să declanșeze atitudini defensive, împotrivire si 
resentimente, pot duce la dependenţă, sevraj, sentimentul înfrângerii sau al 
nepotrivirii, scad șansele ca celălalt să descopere propria soluţie la problemă. 
Fiecare obstacol este un „inhibitor de emoții“: reduce probabilitatea ca 
interlocutorul să-și exprime constructiv adevăratele sentimente. Pentru că 
obstacolele comunicationale riscă frecvent să aibă asemenea rezultate negative, 
utilizarea lor repetată poate provoca daune permanente unei relaţii. 


Care sunt barierele susceptibile să îngreuneze o conversaţie? Experţi în 
comunicarea interpersonalá precum Carl Rogers, Reuel Howe, Haim Ginott si 
Jack Gibb? au indicat varii reacţii ce tind să blocheze conversaţia. Thomas 
Gordon‘ a conceput o listă cuprinzătoare cu ceea ce el a numit „cele 
douăsprezece blocaje“ ale comunicării. Printre aceste reacţii nedorite se numără: 


Critica: evaluarea negativă a celuilalt, a acţiunilor sau atitudinii lui. De pildă: 
„Ti-ai făcut-o cu mâna ta — nimeni altcineva nu-i de vină pentru buclucul in 
care te-ai băgat.“ 


Jignirile: discreditarea sau etichetarea celuilalt: „Ce tăntălău!“ „Ca o 
muiere...“ ,, Tocilar.“ „Voi, salahorii, sunteţi toti la fel.“ „Eşti doar un mascul 
nesimtit ca toti ceilalți. “ 


Diagnosticarea: analiza motivelor pentru care un om se comportă într-un 
anumit fel; asumarea rolului de psihiatru amator. ,, Te citesc ca pe o carte 
deschisă — faci asta numai ca să mă iriti.“ „Doar pentru că ai terminat o 
facultate, te crezi mai bun decât mine. “ 


Laudele: comentarii pozitive despre celălalt, despre acţiunile sau atitudinea lui. 
„Eşti mereu fată bună! Știu c-o să mă ajuţi cu peluza în seara asta.“ Profesorul 
către eleva adolescentă: „Eşti o poetă nemaipomenită“. (Multora le vine greu să 
creadă că, uneori, elogiile sunt reacţii cu risc ridicat. O să explic ulterior de ce 
consider că intrebuintarea repetată a acestui tip de răspunsuri poate fi nocivă 
pentru relaţii.) 


Poruncile: ordine date celuilalt de a realiza ceva ce vă doriţi voi. „Fă-ţi temele 
imediat!“ „De ce?! Pentru că asa spun eu. “ 


Amenințarea: încercarea de a controla acţiunile celuilalt avertizându-l în 
privința consecinţelor negative pe care le puteţi provoca. „Fă ce-ţi zic, altfel...“ 
„Dacă nu terminati cu gălăgia, toată clasa rămâne la ore suplimentare. “ 


Mustrarea: instruirea altei persoane în legătură cu ceea ce trebuie să facă; 
„predica“ ţinută în fata ei. „N-ar trebui să divortezi; gandeste-te ce-o să se 
întâmple cu copiii.“ „Ar trebui să-i spui cd-ti pare rău.“ 


Interogarea excesivă/nepotrivită: Întrebările închise sunt deseori bariere într-o 
relație; sunt întrebări la care, de obicei, se poate răspunde cu puţine cuvinte — 

adeseori cu un simplu „da“ sau „nu“. „Când s-a întâmplat?“ „Îţi pare rău că 
ai făcut asta?“ 


Sfaturile: oferirea de soluţii la problemele altcuiva. „Dacă as fi în locul tău, l-as 
certa.“ „Asta se rezolvă ușor. Mai întâi...“ 


Devierea discutiei: ignorarea problemelor celuilalt prin distragerea atentiei. 
„Nu-ţi mai bate capul cu asta, Sarah. Hai să vorbim despre ceva mai plăcut. “ 
Sau: „Crezi c-ai pátit-o urât?! Stai să vezi ce mi s-a întâmplat mie“. 


Argumentele logice: încercarea de a-l convinge pe celălalt recurgând la date sau 
la logică, de obicei fără a lua în considerare factorii emotionali implicați. „Uite 
cum Stau lucrurile: dacă n-ai fi cumpărat maşina aia nouă, am fi putut plăti 
avansul pentru casă. “ 


Linistirea celuilalt: încercarea de a-l face pe celălalt să nu mai simtă emoții 
negative. „Nu-ţi face griji, după ploaie vine și soare“, „Totul va fi bine până la 
urmă. “ 


DE CE BARIERELE comportă UN RISC RIDICAT 


La prima vedere, anumite bariere par destul de inofensive. Lauda, încurajarea, 
răspunsurile logice, întrebările, sfaturile cu intenţii bune sunt adesea considerate 
factori pozitivi în relaţiile interpersonale. Și atunci de ce consideră behavioristii 
că aceste douăsprezece tipuri de reacţii sunt potenţial nocive pentru comunicare? 


Cele douăsprezece moduri de a reacționa sunt considerate mai degrabă 
răspunsuri cu risc ridicat decât elemente inevitabil distructive. Sunt mult mai 
capabile decât alte forme de comunicare să blocheze conversaţia, să 
zădărnicească eforturile celuilalt de a rezolva problemele si să mărească distanța 
emoţională dintre interlocutori. Cu toate acestea, oamenii recurg uneori la ele 
fără să producă efecte negative sau doar cu efecte negative limitate. 


Dacă participanţii la comunicare — sau numai unul dintre ei — simt o nevoie 
intensă sau se luptă cu o problemă dificilă, probabilitatea efectului negativ al 
acestor „piedici“ sporeşte enorm. O recomandare utilă este: „Oricând voi sau 
celălalt treceţi prin perioade de stres, evitati reacţiile cu risc ridicat“. Din 
nefericire, tocmai când suntem stresaţi este cel mai probabil să recurgem la ele. 


Cele douăsprezece bariere în calea comunicării pot fi împărţite în trei categorii 
majore: judecarea celuilalt, oferirea de soluţii și ignorarea îngrijorărilor 


partenerului. 


1. Critica 
2. Jignirea 
3. Diagnosticarea 


4. Laudele 


5. Poruncile 

6. Amenintarea 

7. Mustrarea 

8. Interogarea excesivă/nepotrivită 


9. Sfaturile 


10. Devierea discutiei 
11. Argumentele logice 


12. Linistirea celuilalt 


Sá analizám in detaliu fiecare categorie. 


JUDECAREA CELUILALT: PRINCIPALA BARIERÁ 


Patru piedici se încadrează în această categorie — critica, jignirea, diagnosticarea 
si laudele. Toate sunt variatiuni pe o temă comună — judecarea persoanei din fata 
noastră. 


Psihologul Carl Rogers a susținut la un moment dat o prelegere despre 
comunicare, ulterior publicată, în care şi-a exprimat părerea că principala barieră 
în comunicarea interpersonală este chiar tendința noastră firească de a judeca — 
de a aproba sau dezaproba afirmaţiile celuilalt.5 


Foarte puţini oameni se consideră critici la adresa celor din jur. Totuși, în 
prelegerea cu pricina, Rogers i-a convins pe multi dintre ascultătorii săi cá 


tendinţa de a judeca e mai răspândită decât isi închipuiau: 


În această seară, când veţi pleca de la întrunire, una dintre afirmaţiile pe care e 
foarte probabil s-o auziti este: „Nu mi-a plăcut discursul acestui om“. Cum 
ráspundeti? Aproape invariabil, răspunsul vostru va consta fie în acordul, fie în 
dezacordul cu atitudinea exprimată. Veţi răspunde ori: „Nici mie. Mi s-a părut 
oribil“, fie: „O, mie mi s-a părut foarte bun“. Altfel spus, prima voastră reacţie 
este de a evalua ceea ce tocmai vi s-a spus, de a evalua acea afirmaţie din 
punctul vostru de vedere, din perspectiva propriului cadru de referinţă. 


Să luăm alt exemplu. Să presupunem că spun, cu oarecare simtire: „Cred că 
republicanii se comportă în ultima vreme într-un fel care demonstrează mult 
bun-simt*. Care este răspunsul ce vă vine în minte auzind aceasta? Cel mai 
probabil va fi o reacţie de evaluare. Veţi fi de acord sau nu ori veţi formula o 
judecată despre mine de genul: „Precis e conservator“ sau: „Pare să aibă o 
gândire sănătoasă“. 


In același discurs, Rogers a subliniat o altă idee importantă legată de înclinația 
omenească de a critica: 


Cu toate că tendința de-a face evaluări apare frecvent în aproape toate 
schimburile verbale, ea se intensifică mult în acele situaţii marcate profund de 
sentimente și emoţii. Așadar, cu cât sunt mai puternice sentimentele noastre, cu 
atât e mai probabil să nu existe elemente comune în comunicare. Vor exista doar 
două idei, două sentimente, două judecăţi, care nu reuşesc să se găsească una pe 
alta în spaţiul psihic. Sunt sigur că identificați acest lucru în experienţele voastre. 
De multe ori, după ce ati ascultat o discuţie aprinsă fără a fi implicaţi emotional, 
plecați gândindu-vă: „De fapt, nu vorbeau despre același lucru“. Si asa si este. 
Fiecare dintre parti emitea o judecată, o evaluare din perspectiva propriului 
cadru de referință. Între ele n-a existat nimic care să se poată numi comunicare în 
sens autentic. Această tendinţă de a reacționa la orice afirmaţie cu semnificație 
emoțională printr-o evaluare făcută din propriul punct de vedere este, repet, 
principala barieră din calea comunicării interpersonale.$ 


Criticile 


Una dintre barierele care vádesc judecarea celuilalt este critica. Multi dintre noi 
simțim că ar trebui să fim critici — în caz contrar, ceilalți nu vor deveni niciodată 
mai buni. Părinţii cred că e nevoie să-și critice copiii, altfel aceştia nu vor ajunge 
nicicând adulti harnici si politicosi. Profesorii consideră că trebuie să-și critice 
elevii, altfel aceştia nu vor învăţa niciodată. Supervizorii cred că trebuie să-şi 
critice angajaţii, altfel producţia va scădea. În ultimele capitole vom vedea cum o 
parte dintre obiectivele pe care încercăm să le îndeplinim folosindu-ne de critică 
(si de celelalte bariere) pot fi atinse mai eficient prin alte mijloace. 


Deocamdată, merită să observăm interacțiunile noastre cu ceilalți pentru a vedea 
cât de des suntem critici. În cazul unora, critica e un mod de viață. Un sot spunea 
că soţia sa pare pornită într-o vânătoare de defecte. Un amiral i-a conferit la un 
moment dat consilierului de la Casa Albă Harry Hopkins titlul de „Generalissim 
al Brigăzii Cicaleala“’ din cauza firii sale critice. 


Jignirea şi etichetarea 


De obicei, jignirea și etichetarea au conotaţii negative atât pentru emiţător, cât și pentru receptor. 
d > E 5 > 
„Cioroi“, „bogătan“, „intelectual“, „obrăznicătură“, „jigodie“, „scorpie“, „dictator“, „ticălos“, 
tăntălău“, „cicălitor“ — toate aruncă un stigmat asupra celuilalt. Alte etichete însă creează halouri: 
» >» 
„sclipitor“, „harnic“, „devotat“, „bucăţică ruptă din...“, „cu adevărat ambițios“. 


Etichetarea ne împiedică să ne cunoaștem pe noi înșine şi pe ceilalți: nu mai 
există un om în fata noastră, ci doar o tipologie. Psihologul Clark Moustakas 
explică: 


Etichetele şi clasificările fac să pară că îl cunoaştem pe celălalt, când de fapt i- 
am surprins umbra, nu substanța. Din moment ce suntem convinși că ne 

cunoaștem pe noi înşine și pe cei din jur [...], nu mai observăm ce se petrece în 
fata noastră si în interiorul nostru şi, fără sa fim conștienți că nu stim, nu facem 


niciun efort pentru a intra în legătură cu realitatea. Continuám să folosim 
etichete ca să ne încadrăm în tipare pe noi și pe ceilalţi, și aceste etichete 
înlocuiesc sensuri omenești, sentimente unice şi viata în continuă evoluţie din si 
dintre oameni. 


Diagnosticarea 


Diagnosticarea, o formă de etichetare, a năpăstuit omenirea secole la rând, dar 
este și mai răspândită de la Freud încoace. În loc să asculte substanţa cuvintelor 
rostite, unii se joacă de-a detectivul emotional, căutând motivații ascunse, 
complexe psihologice și altele asemenea. 


O secretară care s-a angajat la cabinetul unui psiholog și-a dat demisia după o 
lună. Când un amic a întrebat-o de ce a renunțat, femeia i-a explicat: „Analiza 
motivele din spatele a tot ce făceam. Nu puteam să am câștig de cauză. Dacă 
întârziam, o făceam din ostilitate; dacă veneam mai devreme, eram anxioasa; 
dacă soseam la timp, eram compulsivă“. 


Poate cá ati descoperit si voi, ca si mine, că procesul comunicării tinde să fie 
zădărnicit când un om îl informează pe altul că acesta din urmă are o atitudine 
defensivă, că se pácáleste singur sau că acţiunile lui au la bază sentimentul de 
vinovăţie, teama sau alt „complex“ ori motiv subconştient. 


Laudele 


Convingerea că toate laudele oneste sunt utile este larg răspândită. Multi părinţi, 
profesori, manageri și alții susțin fără rezerve laudele. Se presupune că ele 
„insuflă încredere, sporesc siguranţa, stimulează inițiativa, motivează procesul 
de învăţare, trezesc bunăvoința și îmbunătăţesc relațiile umane“, spune Haim 
Ginott. Prin urmare, la prima vedere, pare puţin probabil ca laudele să fie un 
candidat îndreptăţit la titlul de „barieră în calea comunicării“. Și totuşi, ele au 


adesea rezultate negative. 


Laudele sunt adesea folosite ca siretlic pentru a-i face pe altii sá-si schimbe 
comportamentul. Când un om cu scopuri ascunse ridică în slăvi pe cineva, în 
celălalt apar de multe ori resentimente, nu doar pentru că cel dintâi încearcă să 
controleze situaţia, ci si din cauza manipulării resimtite de al doilea. David 
Augsburger spune că nu e întotdeauna adevărat că a fi lăudat înseamnă a fi iubit. 
„A fi lăudat înseamnă deseori a fi manipulat, a fi folosit. Înseamnă a fi păcălit, 
manevrat, dus cu zăhărelul.“10 


Chiar și atunci când nu sunt utilizate manipulator, laudele au de multe ori efecte 
dăunătoare. Aţi observat vreodată că oamenii se apără de laude ca şi cum s-ar 
proteja de o ameninţare? Prudenta si atitudinea defensivă îi fac să reacționeze cu 
dezmintiri tipice precum: 


„Nu cred că rezultatul meu e atât de bun.“ 

„N-a fost cine știe ce, sincer.“ 

„Nu-i meritul meu; asistentul meu, Charlie, a venit cu ideea.“ 
„În mare parte a fost vorba de noroc.“ 


„M-aş fi putut descurca mult mai bine.“ 


Când descoperă ce riscuri comportă laudele, oamenii se gândesc adesea că 
behavioriștilor li se pare că toate formele de încurajare sunt nocive. Lucrurile nu 
stau nici pe departe asa. Exprimarea sentimentelor pozitive fata de alții 
reprezintă un element important al comunicării interpersonale. Modalitatile 
constructive în care puteţi face acest lucru vor fi explicate în capitolul 9. 


A OFERI SOLUȚII POATE FI O PROBLEMĂ 


Un alt set de piedici în calea comunicării presupune a-i oferi celuilalt solutii. 
Soluţiile pot fi transmise într-o manieră grijulie drept sfaturi, în mod indirect prin 
interogare, autoritar ca porunci, pe un ton agresiv ca ameninţări sau cu o aureolă 
moralizatoare în jurul lor. Evident, unele metode prezintă riscuri mai mari decât 
altele. Toate aceste căi însă reprezintă potentiale bariere în comunicare, mai ales 
când una sau ambele persoane au o anumită nevoie sau problemă. A oferi o 
soluţie înrăutățește deseori problema sau chiar creează altele noi, fără să 
soluţioneze chestiunea originară. 


Poruncile, ameninţarea, mustrarea, sfaturile (şi folosirea frecventă a întrebărilor 
închise) sunt modalităţi de a oferi soluţii. Nu vreau să spun că un asemenea tip 
de răspuns nu este niciodată adecvat, dar el poate ridica bariere si poate zădărnici 
dezvoltarea altei persoane. 


Poruncile 


O poruncă este o soluţie transmisă in mod constrângător şi susținută prin forță. 
Când este folosită constrângerea, oamenii opun adesea rezistență și se umplu de 
resentimente. Pot recurge la acţiuni de sabotaj. Sau, dimpotrivă, oameni cărora li 
se dau constant ordine pot deveni foarte supuși și docili. Poruncile sugerează că 
judecata celuilalt este defectuoasă, având așadar tendinţa de a-i submina 
respectul de sine. 


Amenințarea 


O ameninţare este o soluție care se oferă cu accentul pe pedeapsa ce va fi 
aplicată în viitor dacă soluția nu este implementată. Amenintárile produc acelaşi 
tip de rezultate negative ca si poruncile. 


Mustrarea 


Multora le place in mod deosebit sá inconjoare solutiile pe care le au pentru 
ceilalți cu o aureolá, asa cá încearcă să-și susțină ideile cu forţa autorităţii 
sociale, morale sau teologice. Cei care ţin predici folosesc expresii precum „ar 
trebui“ sau „ar fi bine“, dar pot alege şi alte exprimări: „Așa este corect.“ „Nu 
mă vizitezi suficient de des.“ „Ar trebui“ este adeseori sugerat, chiar si atunci 
când nu este enunțat direct. 


„Morala demoralizează.“ Cultivă anxietatea, stârneşte resentimente, tinde să 
zădărnicească exprimarea de sine onestă și atrage prefăcătoria. 


Interogarea excesivă sau nepotrivită 


Unele tipuri de întrebări își au rolul lor în comunicare. Dar întrebările în general 
pot fi adevărate piedici în conversaţie, cum o ilustrează această secvenţă 
familiară de „întrebare si nonráspuns*. 


— Unde ai fost? 
— Afară. 
— Si ce-ai făcut? 


— Nimic. 


Zilnic, părinţii întreabă: „Ce-ai făcut azi la scoala?“, și zi de zi aud nonráspunsul 
automat: „Bine“. 


Unii oameni pun întrebări constant. În asemenea cazuri, conversaţia este aproape 


complet secătuită. Când cei dragi împărtășesc foarte puţine lucruri cu ei, acești 
examinatori recurg cu disperare la si mai multe întrebări pentru a stoarce măcar 
câteva destăinuiri din partea celuilalt. Dar întrebările suplimentare îngreunează si 
mai mult comunicarea. 


O mare parte din populaţie este dependentă de obiceiul de a pune întrebări. Deși 
există modalităţi constructive de a pune întrebări ocazionale (cum vom vedea în 
capitolul următor), interogatoriile deviază de obicei o conversaţie. Jacques 
Lalanne, preşedintele Institutului de Dezvoltare Umană din Québec, explică: „În 
conversaţia cotidiană, întrebările sunt de regulă un înlocuitor de slabă calitate al 
unei comunicări mai directe. Întrebările sunt incomplete, indirecte, voalate, 
impersonale si, în consecință, mesaje ineficiente care generează frecvent reacţii 
defensive şi rezistență. Rareori sunt doar solicitarea banală a unor informații; 
adesea devin mijloace indirecte de atingere a unui scop, un mod de manipulare a 
persoanei interogate*!, 


Sfaturile 


A oferi sfaturi este una dintre cele mai răspândite bariere în calea comunicării. În 
cel mai rău caz, ele sugerează un „complex de interfer-ioritate“. Deși cunosc și i- 
am învăţat şi pe alții multe dintre motivele importante pentru care sfaturile sunt 
rareori constructive si chiar dacă mi-am redus enorm această pornire, descopăr 
că eu însumi ofer în continuare recomandări într-o manieră inadecvată. Capcana 
sfaturilor este o ispită relativ constantă pentru mine, și îmi dau seama că sunt cel 
mai predispus să cad în ea când o persoană dragă discută cu mine despre o 
problemă cu care se confruntă. 


Ei bine, ce nu e în regulă cu sfaturile? Sfaturile sunt deseori o insultă elementară 
la adresa inteligenţei celuilalt. Sugerează o lipsă de încredere în capacitatea 
omului care are problema respectivă de a o înţelege si de a face fata dificultăţilor. 
Cum spune Norman Kagan: „In esenţă, transmitem implicit cuiva: «Exagerezi o 
problemă a cărei soluţie mie îmi sare imediat în ochi — cât de prostovan esti! »“!2 


O altă dificultate legată de sfaturi este că persoana care le oferă înțelege rareori 
toate implicaţiile problemei. Când ne împărtăşesc îngrijorările lor, oamenii ne 


prezintă adesea doar „vârful aisbergului“. Sfătuitorul nu este conştient de 
complexitatea situaţiei, de emoțiile asociate și de multi alti factori care zac 
ascunși dincolo de suprafață. Dag Hammarskjöld, diplomat suedez cunoscut 
pentru firea sa introspectivă, spunea: 


Neștiind întrebarea, 
Nu i-a fost greu 


Să răspundă. 


IGNORAREA PREOCUPĂRILOR CELUILALT 


Un ziarist comenta la un moment dat cá prima lege a conversatiei este că, dacă 
dialogul poate fi deraiat, cineva o va face. Cele trei bariere rămase — devierea 
discuţiei, argumentele logice și liniștirea celuilalt — au în comun faptul că abat 
conversaţia de la traseul ei firesc. 


Devierea discuţiei 


Una dintre cele mai frecvente modalităţi de a abate conversaţia de la 
preocupările celuilalt către subiectul care vă interesează pe voi se numeşte 
„deviere“. Expresia „că tot veni vorba...“ semnalează adesea începutul unei 
diversiuni. Mare parte din ceea ce trece de obicei drept conversaţie nu reprezintă 
decât o serie de diversiuni. De pildă, am surprins următorul schimb de replici 
între patru doamne în vârstă care își vizitau o prietenă la spital: 


Pacienta: 

Persoana A: 
Persoana B: 
Persoana C: 


Persoana D: 


A fost o operaţie foarte dureroasă! N-am crezut cá o să rezist. A fos 
Că tot veni vorba de operaţii, eu mi-am extirpat vezica biliară la Me 
Acolo a fost internat nepotul meu acum doi ani, când şi-a fracturat | 
Apropo, stiati că doctorul Beyer locuiește pe strada mea? Se zice c 


Ei bine, alcoolul nu-i nici pe departe atât de rău ca drogurile. Baiatt 


Hopa! Ce s-a intámplat cu temerile pacientei? 


Uneori oamenii deviazá o conversatie pentru cá le lipsesc sensibilitatea si 
abilitățile necesare pentru a asculta cu adevărat. Din când în când, vor să 
acapareze luminile scenei. Alteori recurg la diversiuni când nu se simt în largul 
lor din cauza emoţiilor pe care conversaţia tinde să le trezească în sufletul lor. 
Multora nu le place să discute despre suferință, furie, conflicte, moarte, boală, 
divorţ sau alte subiecte care îi tensionează. Când dialogul se concentrează asupra 
unor asemenea teme, ei o deviază spre un subiect cu care se simt mai în largul 
lor. 


Argumentele logice 


Logica are multe funcţii importante. Dar când un om este stresat sau când există 
un conflict, faptul că cineva oferă insistent soluţii logice poate fi enervant. Deși 
ar putea să pară că tocmai acelea sunt momentele în care avem cea mai mare 
nevoie de logică, ele prezintă și cel mai mare risc de a-l îndepărta pe celălalt. 


Una dintre principalele probleme legate de logica aplicată în situaţii de stres 
personal sau interpersonal este faptul că îi tine pe ceilalți la o anume distanţă 
emoțională. Logica se concentrează asupra faptelor şi în general ocolește 
emoțiile. Dar când altă persoană are un necaz sau când există o problemă în 
relaţie, emoţiile reprezintă principalul subiect de discuţie. Când oamenii recurg 
la logică pentru a evita implicarea emoțională, se îndepărtează de celălalt în cel 
mai nepotrivit moment. 


Linistirea celuilalt 


„Ce ar putea fi greșit în a încerca să-i linistesti pe alţii?“ este o întrebare pe care 
ne-o pun multi. 


Asemenea celorlalte unsprezece bariere, încercarea de a-l linisti pe celălalt poate 
să provoace o ruptură între oameni. Haim Ginott scrie: 


Odată și odată, aproape fiecare părinte îşi va auzi fiul sau fiica afirmând: „Sunt 
un prost/o proastă!“ Știind că odrasla lui nu poate fi proastă, părintele se va 
strădui s-o convingă, asemenea tatălui din exemplul următor: 


Sunt un prost. 


: Nu eşti prost. 


Ba da. 


: Ba nu. Ti-aduci aminte cât de istet ai fost în tabără? Instructorul era de pă 


De unde ştii tu ce părere avea? 


: Aşa mi-a spus. 


Bine, și atunci de ce mă făcea prost tot timpul? 


: Glumea, nimic mai mult. 


Sunt un prost, ştiu. Uite ce note am la școală! 


: Trebuie doar să lucrezi mai mult. 


Păi am lucrat mai mult şi degeaba. N-am nimic în cap, n-am creier. 


: Ba esti istet, ştiu eu. 


Sunt un prost, ştiu eu. 


: (strigând): Nu eşti un prost! 


Ba da, sunt! 


: Nu eşti un prost, prostule! 


Ginott explicá in continuare: 


Când un copil afirmă cá e prost, sau urât, sau rău, nimic din ce putem spune ori 
face nu-i va schimba imediat imaginea despre sine. Părerea adânc înrădăcinată 

despre sine a cuiva rezistă la încercările directe de a o modifica. Cum îi spunea 
un copil tatălui său: „Știu că-mi vrei binele, tati, dar nu sunt chiar atât de prost 

încât să te cred pe cuvânt cá sunt deștept“.14 


Încercarea de a linişti pe cineva este o metodă de aparentă alinare a celuilalt, dar 
în realitate se întâmplă exact opusul. Cuvântul a consola provine din două 
cuvinte latineşti, con și solare, acesta din urmă legat de solidus, „ferm, solid“. 
Alăturarea lor înseamnă literalmente „întărire prin a fi cu“. Liniştirea celuilalt 
nu-i permite celui care dorește să aline suferinţa să fie cu adevărat împreună cu 
partenerul de conversaţie. Ea poate fi o formă de îndepărtare emoţională. 
Linistirea celuilalt este folosită adesea de oameni cărora le place ideea de a fi de 
ajutor, dar care nu sunt dispuşi să satisfacă cerințele emotionale care o însoțesc. 


BARIERA NUMĂRUL 13 


Când le sunt prezentate barierele în calea comunicării, oamenii au adesea o 
reacţie tipică: „Exact asta face soţul meu de nu ştiu câţi ani! Să vezi când o să-i 
povestesc despre toate piedicile pe care le pune!“ Sau: „La naiba, șeful meu 
folosește cam toate barierele astea! Data viitoare o să-i atrag atenţia că pune 
piedici comunicării dintre noi“. Aceasta este de fapt bariera numărul 13: să le 
spunem celorlalți că ridică bariere. Ea se încadrează în categoria judecării 
partenerului. Dacă vreţi să va imbunatatiti comunicarea, nu e deloc potrivit sa 
începeţi prin a arăta cu degetul. 


Sentimentul de vinà, remuscarea, regretul 


După ce ascultă prezentarea noastră despre bariere, multi oameni încep să se 
simtă vinovaţi. Devin brusc conștienți că anumite tipare din comunicarea lor sunt 
bariere în relații importante, provocând probabil o distantare inutilă între ei si alti 
oameni. De obicei, după ce le prezentăm în cadrul atelierelor noastre piedicile în 
calea comunicării, participanţii fac comentarii de genul: 


Constientizarea celor trei categorii majore de bariere a fost ca o lovitură de 
pumnal, și mi-e ruşine de toate situaţiile în care „am dat-o în bară“, deşi puteau 
fi productive dacă as fi știut cum să reactionez potrivit. [...] 


E ca şi cum aş cunoaște dintr-odată dușmanul si aș descoperi că sunt eu însumi! 


eal 


Mereu m-am considerat un „ascultător bun“, fara să-mi dau niciodată seama cá 
am fost adesea vinovat de blocarea comunicării prin modul în care ascultam. [...] 


Reacţiile pe care le-aţi identificat drept bariere erau lucruri despre care am simţit 
mereu că ajută conversaţia, și le-am folosit pe multe dintre ele destul de 
sistematic! Ascultându-vă vorbind despre bariere, am simţit remușcări şi regrete. 
Prin minte mi-au trecut gânduri precum: „Sunt un ratat ca părinte si ca 
învăţător“; ,,Mi-as fi dorit să aflu lucrurile astea acum 15 ani“; „Cum am ajuns 
până la 40 de ani fără să descopăr că astea erau bariere în calea comunicării?“ 
După sentimentul de vinovăţie însă mi-a revenit speranţa. Până la urmă, este 
practic imposibil să contracarezi o abordare negativă dacă nu știi că are potential 
distructiv. Pentru mine, faptul că am aflat despre bariere este primul pas către 
adoptarea unor măsuri pozitive. 


Cu toţii punem din când în când piedici comunicării. Intrebuintarea lor 
ocazională dăunează rareori unei relaţii. Totuși, când sunt utilizate în exces, e 
foarte probabil ca obstacolele să aducă prejudicii considerabile comunicării. 


Aceste obiceiuri conversationale greșite pot fi corectate. Constientizarea pe care 


o generează citirea unui capitol ca acesta ajută uneori enorm. Puteţi să vă dati 
seama care este bariera pe care vă doriţi cel mai mult s-o eliminaţi si să và 
concentrați asupra îndepărtării ei. La început este o muncă dificilă si 
descurajatoare, fiindcă barierele sunt moduri obişnuite de reacţie, iar pentru a 
schimba orice obicei eronat e nevoie de timp şi de efort. În timp ce încercaţi să 
le înlăturați, vă puteţi folosi de abilităţile de comunicare descrise în carte. Acum 
câteva mii de ani, un înţelept a spus că e mult mai simplu să pui capăt unui 
obicei prost înlocuindu-l cu unul sănătos decât încercând să-l elimini doar prin 
puterea voinței.” Ideea aceasta rămâne valabilă și în zilele noastre. Pe măsură 
ce învățați să ascultați, să vă exprimati, să rezolvati conflictele si să solutionati 
mai eficient problemele interpersonale, numărul situaţiilor in care veţi pune 
bariere în comunicare se va reduce în mod necesar. 


REZUMAT 


Anumite formulări şi tehnici verbale prezintă un risc ridicat de a descuraja 
conversaţia, fiind nocive pentru relaţii: declanșează o senzaţie de inadecvare, 
furie sau dependenţă în celălalt — sau pe toate la un loc. Ca rezultat al folosirii 
uneia sau mai multora dintre aceste douăsprezece bariere, celălalt poate deveni 
mai docil şi mai îngăduitor sau, dimpotrivă, mai recalcitrant, mai rebel, mai 
certáret. Piedicile în conversaţie tind să reducă respectul de sine al celuilalt si să- 
i submineze motivaţia, scad probabilitatea ca partenerul de comunicare să devină 
autonom — şi sporesc şansele să-și concentreze evaluarea asupra unui aspect 
exterior lui. Barierele sunt răspândite în cultura noastră: apar în peste nouăzeci la 
sută din conversațiile în care una sau ambele parti au o problemă sau o nevoie 
puternică. Cu toate astea, obiceiurile conversationale defectuoase pot fi 
corectate, în principal prin utilizarea abilităţilor prezentate în paginile acestei 
cărți. 


PARTEA A II-a 


Abilităţi de ascultare 


Un singur prieten, un om cu adevărat intelegator, care face efortul să ne asculte 
când deliberăm asupra problemelor noastre, poate să ne schimbe întreaga 
perspectivă asupra lumii.! 


— Elton Mayo 


Reflectez adesea la natura adevăratei sinceritati umane, a adevăratei 
transparente. [...] Este un lucru rar si dificil — si depinde foarte mult de cel care 
ne ascultă! Sunt oameni care dărâmă barierele si fac drumul lin, oameni care 
forțează ușile si pătrund pe domeniile noastre ca niște invadatori, oameni care 
ne baricadează înăuntru, ne închid în noi, sapă tranșee și ridică ziduri în jurul 
nostru, oameni care ne dezacordează si ne-ascultă doar notele false, oameni 
pentru care rămânem mereu străini, vorbind o limbă necunoscută. Când ne vine 
si nouă rândul să ascultăm, care dintre aceştia suntem... ?! 


— Anonim 


IMPORTANȚA ASCULTĂRII 


Dacă sunteţi un om cât de cât obişnuit, ascultarea vă ocupă mai multe ore de 
veghe decât orice altă activitate. Un studiu realizat pe oameni din diferite medii 
profesionale a arătat că aceştia îşi petreceau şaptezeci la sută din perioadele de 
activitate comunicând. Din acest timp, scrierea ocupa nouă procente, citirea 
şaisprezece, vorbitul treizeci, iar ascultatul patruzeci si cinci.? Alte studii 
confirmă intervalul mare de timp pe care persoanele din diferite domenii îl 
petrec ascultând. Ținând deci cont de numărul mare de ore în care facem acest 
lucru zilnic, e important să ascultăm eficient. 


In plus, multe dintre cele mai importante aspecte ale vieții voastre sunt profund 
influențate de abilităţile de ascultare (sau de lipsa lor). Calitatea prieteniilor, 

unitatea relaţiilor de familie, eficienţa la muncă — toate depind în mare măsură de 
abilitatea voastră de a asculta. 


Din nefericire, puţini oameni sunt buni ascultători. Chiar şi la nivel pur 


informational, cercetătorii afirmă că şaptezeci si cinci la sută din comunicarea 
orală este ignorată, greşit înțeleasă sau uitată rapid. Si mai rară este încercarea de 
a percepe cele mai profunde înţelesuri din cuvintele oamenilor. Cât de 
deprimant, dar cât de comun este să discutati cu cineva despre subiecte de mare 
interes pentru voi, doar ca să aveţi sufocanta revelaţie că celălalt nu vă ascultă cu 
adevărat, iar răspunsurile lui sunt automate și mecanice! Poate că după o astfel 
de experienţă Iisus a fost citat spunând: ,,Asculti cu o ureche, dar pe cealaltă ai 
ferecat-o“4. 


Ralph G. Nichols, care a conceput cursuri inovatoare despre ascultare la 
Universitatea din Minnesota, susține: 


Practic, se poate afirma fără rezerve că oamenii nu știu, în general, să asculte. Au 
urechi cu care aud foarte bine, dar rareori dobândesc abilităţile [...] necesare care 
le-ar permite acestor urechi să fie folosite eficient pentru ascultare. [...] Vreme de 
câţiva ani am testat capacitatea oamenilor de a pricepe si de a-și aminti ce aud. 
[...] Aceste teste extinse au dus la concluzia generală că, imediat după ce a 
ascultat pe cineva vorbind, un om obișnuit îşi amintește doar aproximativ 
jumătate din ce a auzit — indiferent de cât de atent credea că a ascultat. Ce se 
întâmplă odată cu trecerea timpului? Testele noastre arată [...] că [...] tindem sa 
[mai] uităm între o jumătate si o treime din mesaj în următoarele opt ore5. 


Mult prea des, cuvintele vorbitorului „ne intră pe o ureche și ne ies pe cealaltă“. 


Un motiv important al slabei capacităţi de a asculta din societatea noastră este 
faptul că cei mai mulţi dintre noi sunt riguros instruiți încă din copilărie să nu 
asculte. Psihoterapeutul Franklin Ernst spune că „din primii ani de viaţă, 
activitatea de ascultare a unui om este cea mai intens antrenată dintre toate 
activităţile. [...] Ascultarea [...] este tratată cu mai multă atenţie decât mersul la 
toaletă sau decât îngrijirea organelor genitale“®. Ernst consideră cá, în anii în 
care este cel mai ușor de impresionat, un copil obişnuit are parte de un flux 
constant de decrete anti-ascultare. Părinţii spun lucruri precum: 


„In familia noastră nu luăm în seamă asemenea lucruri.“ 


€ 


„Nu-l mai băga în seamă. 
„Fă-te că nu observi.“ 
„Nu-l mai lua în serios.“ 
„Nu asta a vrut să spună.“ 


„Nu-i da satisfacția de a sti că l-ai auzit“ (si că te-a deranjat). 


Părintele tipic nu doar că verbalizează aceste comentarii anti-ascultare, ci le și 
pune în practică în cotidian. Nu acordă atenţie oamenilor care-i vorbesc, îi poate 
întrerupe frecvent și răspunde punând numeroase „bariere“. Din copilărie suntem 
învăţaţi prin vorbe și fapte să nu ascultăm. 


Sistemul de învățământ, la rândul sáu, unelteste împotriva unor abilități eficiente 
de ascultare. În majoritatea ţărilor, elevii învaţă ani de zile să scrie si să citească; 
uneori au ore de lectură pur si simplu si învaţă chiar tehnici de lectură rapidă. În 
cele mai multe școli însă nu există programe eficiente de instruire pentru 
dezvoltarea abilităţilor de ascultare. Acest lucru nu prea are sens într-o societate 
în care absolventul va fi nevoit să petreacă cel puţin de trei ori mai mult timp 
ascultând decât citind. 


În loc să fie instruit cum să asculte eficient, elevul dintr-o şcoală obișnuită are 
parte de pregătire suplimentară anti-ascultare. Precum părinţii lui, majoritatea 
profesorilor nu vor fi buni ascultători. Si ei vor da dovadă de lipsă de atenţie, îşi 
vor întrerupe elevii şi le vor pune multe bariere în comunicare de-a lungul unei 
zile de şcoală. În plus, ora tipică la şcoală presupune un raport mai mare între 
timpul de ascultare și cel de vorbire decât este capabilă o ființă umană să 
suporte. Unii experti spun că nu putem asculta eficient decât între o treime si 
două treimi din timp. Indiferent care ar fi proporția exactă, oricine poate să-și 
dea seama că, atunci când ascultăm o lungă perioadă fără să vorbim sau să 
răspundem, eficienţa ascultării începe să se reducă drastic şi, în cele din urmă, 
gândurile ne zboară la cu totul alte subiecte. Pentru că elevului îi este imposibil 
să asculte eficient toate discursurile la care îl expune școala, el învaţă să-și 
„dezactiveze“ mintea când îi vorbesc alții. Problema este accentuată de repetiţii 
si de caracterul plictisitor al multor expozeuri profesorale. 


Majoritatea am fost educati sá fim ascultátori foarte precari. Totusi, in mod 
ironic, petrecem mai mult timp ascultând decât făcând orice altceva, iar calitatea 
ascultării afectează enorm atât dimensiunea personală, cât şi pe cea profesională 
a vieţii noastre. În restul acestui capitol vom defini ascultarea, categoriile 
importante de abilități de ascultare si le vom prezenta pe cele esenţiale. 


CE ÎNSEAMNĂ „A ASCULTA“ 


E util să facem deosebirea dintre „a auzi“ și „a asculta“. A auzi“, spune 
profesorul John Drakeford, „este un cuvânt folosit pentru a descrie procesele 
senzoriale fiziologice prin care senzațiile auditive sunt percepute cu urechile si 
transmise către creier. A asculta, pe de altă parte, se referă la un proces 
psihologic mai complex care presupune interpretarea si înţelegerea semnificației 
acestei experienţe senzoriale“’. Cu alte cuvinte, pot să aud ce spune altcineva 
fără să-l ascult cu adevărat. Un adolescent explica astfel: „Prietenii mei ascultă 
ceea ce le spun, dar părinţii doar mă aud vorbind“. 


Îmi amintesc când am vorbit odată cu cineva care părea să ignore tot ce spun. 
„Nu má asculti!* îl acuzam. „Ah, ba da!“ îmi zicea el și repeta cuvânt cu cuvânt 
ceea ce rostisem. Mă auzise întocmai, dar nu mă ascultase. Nu pricepea mesajul 
pe care încercam să-l transmit. Poate că aţi trăit o experiență asemănătoare şi știți 


cât e de frustrant să fiti auziti clar de cineva care vă ascultă fără să vă înțeleagă. 


Deosebirea dintre simpla auzire şi autentica ascultare este profund integrată în 
limba engleză. Cuvântul listen provine din două cuvinte anglo-saxone. Unul 
dintre ele este hlystan, care înseamnă „auz“. Celălalt este hlosnian, care 
înseamnă „a aștepta în suspans“. Ascultarea, aşadar, este combinaţia dintre a auzi 
ceea ce spune celălalt și a aştepta încordat, printr-o implicare psihologică intensă 
în starea interlocutorului. 


SETURI DE ABILITĂȚI DE ASCULTARE 


Pentru multi oameni, a inváta sá deviná ascultátori eficienti este o sarciná 
dificilă. Abordarea noastră simplifică procesul de învăţare concentrându-se 
asupra câte unei singure abilități sau asupra unor mici seturi, în așa fel încât să le 
puteţi acorda atenţie pe rând. 


Concentrarea asupra unei singure abilități când este nevoie și asupra unui mic set 
când este posibil le permite oamenilor să înveţe în cel mai eficient mod. 
Invatacelul dobândeşte o serie de abilităţi, observă îmbunătăţiri rapide în 
domeniul respectiv si apoi trece la un set mai avansat. După ce fiecare set a fost 
deprins în parte, el poate să inglobeze diversele abilități într-o manieră precisă si 
unitară de ascultare care să-i fie proprie. 


Seturile de abilități de ascultare prezentate în această carte cuprind: 


SETURI DE ABILITĂȚI ABILITĂȚI SPECIFICE 
Abilități de Postură implicată 
participare Mişcări corporale adecvate 
Contact vizual 
Mediu care nu distrage atenția 
Abilități de Invitaţii la dialog 
urmărire Încurajări minime 
Întrebări ocazionale 
Tacere atentă 
Abilități Parafrazare 
reflective Reflectarea emoțiilor 
Reflectarea sensului (asocierea conținutului cu emoții 


Reflectarea rezumativă 


Vom da definitia fiecárei abilitáti specifice pe másurá ce le vom analiza mai in 
detaliu in capitolul de fata si în cel următor. 


ABILITĂȚI DE PARTICIPARE 


Se referă la capacitatea de a oferi altcuiva atenţia voastră fizică. Eu o definesc 
uneori ca „ascultare cu întregul trup“. Este un tip de comunicare nonverbală care 
arată că sunteţi deosebit de atenţi la persoana care vorbeşte. Abilitátile de 
participare cuprind o postură care sugerează implicare, mișcări corporale 
adecvate, contactul vizual și crearea unui mediu care nu distrage atenţia. 


Efectul participării şi al neparticipării 


Participarea eficientă face minuni în relațiile umane. Îi demonstrează celuilalt că 
sunteți interesați de persoana lui si de ceea ce are de spus şi-i inlesneste 
exprimarea celor mai importante lucruri pe care le are în minte sau care îi stau pe 
suflet. Lipsa de participare, în schimb, tinde să pună piedici exprimării 
vorbitorului. 


Allen Ivey și John Hinkle au descris efectele participării asupra unui curs 
universitar de psihologie. Au instruit şase studenti să-și antreneze 
comportamentul participativ, după care au filmat o oră de curs predată de un 
profesor invitat. Cei şase au început prin a adopta comportamentul tipic 
neparticipativ al studenţilor. Profesorul și-a susținut prelegerea, neștiind planul 
dinainte stabilit si concentrându-se să-și urmărească notițele. N-a gesticulat, a 
vorbit monoton si a fost foarte puţin atent la studenti. Totusi, la un semnal 
prestabilit, ascultătorii au început deliberat să fie atenţi fizic. Într-o jumătate de 
minut, profesorul a gesticulat pentru prima oară, ritmul verbal i s-a intensificat, 
iar prelegerea a devenit alertă. Simpla participare a transformat întregul curs. La 
un alt semnal, studenţii au încetat să se mai comporte participativ, iar oratorul, 


după ce a căutat stânjenit un răspuns în continuare, și-a reluat prelegerea prea 
putin captivantă cu care începuse.8 


Este o experienţă impresionantă să discuti cu un om implicat direct si total în 
ceea ce spui. Norman Rockwell, artistul devenit celebru pentru coperţile revistei 
Saturday Evening Post, relata cum i-a pictat un portret președintelui Eisenhower: 


Eu și generalul n-am discutat despre politică sau despre campania electorală. Am 
vorbit în cea mai mare parte despre pictură şi pescuit. Dar ceea ce-mi amintesc 
cel mai mult din ora şi jumătate pe care am petrecut-o cu el a fost modul în care 
mi-a acordat toată atenţia lui. M-a ascultat și mi-a vorbit de parcă n-ar fi avut 
nicio grijă pe lume, de parcă n-ar fi trecut prin încercările unui congres politic, 
de parcă n-ar fi fost în pragul unei campanii prezidenţiale”. 


Participarea reprezintă deseori una dintre cele mai eficiente atitudini pe care le 
putem adopta când ascultăm pe cineva. 


Postura implicată 


Pentru că limbajul trupului este mai grăitor decât cuvintele, o „postură 
implicată“ este extrem de importantă în ascultare. În cartea lor Human 
Territories: How We Behave in Space-Time (Teritorii umane: Cum ne 
comportăm în spatiu-timp), doctorii Albert Scheflen și Norman Ashcroft 
observă: „Fiecare parte a trupului poate fi orientată într-o asemenea manieră 
încât să provoace, să înlesnească sau să întreţină o relație interpersonală. Sau 
poate fi orientată pentru a întrerupe, descuraja sau evita implicarea“10. 
Comunicarea tinde să fie încurajată când ascultătorul dă dovadă de o vigilenta 
relaxată, cu corpul uşor înclinat în fata, direct spre celălalt, într-o poziţie 
„deschisă“ şi la o distanță adecvată de vorbitor. 


Un bun ascultător își comunică atenţia prin vigilenta relaxată a trupului în timpul 


conversatiei. Avem în vedere dobândirea unui echilibru între relaxarea care 
comunică „mă simt în largul meu cu tine si te accept“ si vigilenta sau tensiunea 
productivă care demonstrează că „percep importanţa lucrurilor pe care mi le spui 
si sunt foarte hotărât să te înțeleg“. Combinația acestor două mesaje corporale 
creează o prezenţă eficientă în ascultare. 


Aplecarea trupului către vorbitor transmite mai multă energie şi atenţie decât 
lăsarea pe spate sau tolănirea pe scaun. Atunci când un orator își captivează 
publicul, oamenii nu stau doar aplecati în faţă, ci tind să se apropie de marginea 
din faţă a scaunului. Dimpotrivă, unii ascultători se lasă pe spătar, arătând ca 
niște cadavre proptite în scaun. Cât de descurajantă este această postură pentru 
orator! 


Poziționarea faţă în faţă cu celălalt, cu umărul vostru drept paralel cu umărul 
lui stâng, vă ajută să vă comunicaţi implicarea. Expresia comună „m-a tratat cu 
spatele“ transmite indiferența sau respingerea care pot fi sugerate când nu ne 
pozitionam faţă în faţă cu celălalt. Deoarece casele oamenilor si birourile sunt 
rareori amenajate în așa fel încât să înlesnească participarea, e posibil să fiţi 
nevoiți să rearanjati unele piese de mobilier pentru a vă putea pozitiona în mod 
corect. 


Un alt aspect al acestei poziționări este ca ochii voştri să fie la acelaşi nivel cu ai 
interlocutorului, lucru deosebit de important dacă sunteţi un om cu autoritate — 
părinte, profesor sau şef — pentru cel cu care vorbiti. Dacă vă așezați pe marginea 
biroului când celălalt stă în scaun sau dacă ramaneti în picioare cand el este 
aşezat, puteţi crea o mare barieră în contactul interpersonal. Părinţii copiilor de 
vârste mici remarcă adeseori cât de important este acest aspect al participării în 
relaţia cu copilul. 


Mentinerea unei poziţii deschise, cu braţele si picioarele desfăcute, este o altă 
componentă importantă a posturii implicate. Bratele si picioarele strâns 
încrucișate comunică adesea o atitudine închisă și defensivă. Fanii baseballului 
știu la ce să se aștepte când un arbitru ia o decizie care este contestată de 
managerul uneia din echipe. Acesta aleargă către arbitru ţipând si dând din 
mâini. De obicei, arbitrul isi încrucișează braţele într-un gest defensiv, 
comunicând că va rămâne neclintit pe poziţie si că orice argument va fi inutil. 
Cei foarte tineri fac același lucru: isi încrucişează de cele mai multe ori braţele 
când își sfidează părinţii, indicând o închidere psihologică în fata observaţiilor 
acestora. 


Pozitionarea la o distanţă adecvată de interlocutor este un aspect important al 
participării. O distanţă prea mare între oameni stánjeneste comunicarea. C.L. 
Lassen a studiat efectul proximitátii fizice în consultul psihiatric initial. 
Psihiatrii s-au așezat la unu, doi sau trei metri depărtare de pacienţii lor. Nivelul 
anxietatii acestora din urmă a fost măsurat atât prin comportamentul lor 
observabil, cát si din declaraţiile lor. Lassen a descoperit că anxietatea unui 
pacient sporea pe măsură ce distanţa de psihiatru era mai mare." 


Pe de altă parte, anxietatea sporește și când un ascultător se apropie prea mult de 
celălalt. Unii psihologi au demonstrat că americanul obişnuit se simte stânjenit 
când cineva care nu îi este apropiat stă aşezat la o distanță mai mică de un metru 
de el pentru mai mult timp. Perioadele îndelungate de apropiere fizică în timpul 
unei conversații pot fi stânjenitoare chiar şi când persoanele respective sunt 
căsătorite sau sunt prieteni apropiaţi. Distanţa optimă într-o conversaţie este 
influenţată de diferenţele culturale și, în cadrul aceleiași culturi, de deosebirile 
individuale. Distanţa care inlesneste cel mai mult comunicarea dintre voi si 
altcineva poate fi descoperită dacă observați semnalele de anxietate și 
stinghereală transmise de interlocutor si vă pozitionati în consecinţă. În mod 
normal, distanţa de aproximativ un metru este confortabilă. 


Mișcările corporale adecvate 


Mişcările corporale adecvate sunt esenţiale pentru o ascultare eficientă. În cartea 
lui, Who's Listening? (Cine ascultă?), psihiatrul Franklin Ernst, Jr. scrie: 


A asculta înseamnă a te mișca. Înseamnă să fii mişcat de vorbitor — fizic şi 
psihologic. [...] Omul nemișcat, care nu clipeşte, poate fi considerat, pe bună 
dreptate, non-ascultător. [...] Când orice altă mișcare vizibilă a încetat şi când 
rata clipitului a scăzut la mai puţin de o dată la șase secunde, ascultarea, practic, 
a incetat??, 


Un studiu despre comportamentul nonverbal al ascultátorului a remarcat cá omul 
care rămâne nemișcat este perceput drept controlat, rece, distant și rezervat. 
Dimpotrivă, ascultătorul mai activ — dar nu într-o manieră spasmodică sau 
nervoasă — pare prietenos, cald, relaxat, onest. Oamenii preferă să discute cu 
ascultători ale căror trupuri nu sunt rigide si nemişcate.!3 Urmărind înregistrări 
video cu ascultători eficienți, am descoperit că aceștia tind să aibă un ritm mai 
redus al activităţii atunci când interlocutorul vorbeşte și unul ceva mai ridicat 
când răspund ei. Ocazional, ascultătorul ajunge într-o armonie atât de mare cu 
interlocutorul încât gestica lui se sincronizează cu gestica celui care vorbește. 


De asemenea, evitarea mișcărilor și a gesturilor care distrag atenţia este esenţială 
pentru o participare eficientă. Ascultătorul bun isi mişcă trupul ca răspuns la cele 
spuse de interlocutor. Ascultătorii ineficienti își mişcă trupurile ca reacţie la 
stimuli ce nu au legătură cu vorbitorul. Lipsa lor de participare este demonstrată 
de limbajul trupului: învârtesc creionul sau cheile, zornăie monede, se fatdie 
nervosi, pocnesc din degete, își trosnesc încheieturile, isi mută frecvent greutatea 
de pe un picior pe altul sau isi încrucișează și-și desfac picioarele, îşi leagănă un 
picior sau vădesc alte astfel de manierisme nervoase. Dacă vă uitaţi la o 
emisiune, faceți cu mâna sau îi salutati pe cei care trec pe stradă ori daca va 
continuaţi activitatea din acel moment, cum ar fi să pregătiți masa sau să citiți 
ziarul, aceste lucruri pot fi foarte frustrante atunci când cineva vorbeşte cu voi. 


Contactul vizual 


Contactul vizual eficient exprimă interes şi dorinţa de a asculta. El presupune 
concentrarea cu blandete a privirii asupra interlocutorului și mutarea ocazională 
a ochilor de pe chipul acestuia la alte parti ale trupului, către o mână care 
gesticulează, de pildă, apoi înapoi la figură pentru a relua contactul vizual. Un 
contact vizual scăzut apare atunci când ascultătorul își îndepărtează repetat 
privirea de la vorbitor, îl fixează neclintit sau absent sau îşi întoarce privirea 
imediat ce interlocutorul se uită la el. 


Contactul vizual îi permite vorbitorului să evalueze receptivitatea voastră fata de 
el şi de mesajul lui, îl ajută să-şi dea seama în ce măsură este în siguranţă în 
prezenţa voastră. La fel de important, prin contact vizual puteţi „auzi“ sensul mai 


profund al spuselor vorbitorului. Într-adevăr, dacă ascultarea eficientă înseamnă 
să intraţi în pielea celuilalt si să intelegeti experiența unui om din perspectiva lui, 
una dintre cele mai bune căi de a pătrunde în această lume interioară este prin 
„fereastra“ ochilor. Ralph Waldo Emerson spunea: „Ochii oamenilor 
conversează la fel de mult ca limbile lor, dar au avantajul că dialectul ocular n- 
are nevoie de dicționar, căci este priceput pretutindeni“14. 


Mulţi oameni întâmpină dificultăţi în a stabili un contact vizual. Așa cum unora 
le vine greu să-și dea seama ce pot face cu mâinile în contextul interacțiunilor 
sociale, alții nu știu unde să-și îndrepte ochii. Uneori, oamenii își îndepărtează 
privirea de la chipul celuilalt în clipa în care simt că acesta urmează să afişeze o 
emoție. Partial, motivul acestui comportament poate fi dorinţa de a nu fi 
indiscret sau de a nu-l face pe celălalt să se simtă stânjenit.!5 (Totuşi, cum vom 
vedea mai târziu, ascultătorul eficient aude nu doar conţinutul, ci si emoția din 
vorbele interlocutorului și pricepe ceea ce-i spune celălalt în egală măsură prin 
limbajul trupului şi prin cuvinte.) Fiindcă este una dintre cele mai intime 
modalităţi de interacţiune cu un om — si deci de teamă că el intensifică afecțiunea 
—, contactul vizual a devenit oarecum tabu în multe societăți.16 


Desi unora le este greu să-i privească pe alţii în ochi, puţini sunt cei cărora le 
face plăcere să poarte o conversaţie cu un om care aruncă neîncetat priviri în 
jurul camerei. Când mă ascultă un astfel de om, atenţia îmi este distrasă de la 
ceea ce spun. De exemplu, când un om care vorbeşte cu mine la o petrecere 
continuă să se uite prin cameră după alţii, tind să interpretez că ar prefera să se 
afle altundeva — şi îmi doresc foarte tare să descopere unde ar vrea să fie si să se 
ducă acolo! Lipsa contactului vizual poate fi un semn de indiferență sau 
ostilitate. Poate fi percepută și ca un semn de dispreţ. 


Abilitatea de a avea un contact vizual de calitate este esenţială pentru 
comunicarea interpersonală eficientă în societatea noastră. Uneori nu poate fi 
folosită la maximum pentru că ceilalți nu se simt în largul lor când privesc pe 
cineva în ochi. De multe ori însă este una dintre cele mai eficiente abilităţi de 
ascultare. Oamenii care se simt stánjeniti de contactul vizual pot să-şi cultive 
abilitatea de a comunica prin privire. Constientizarea importanţei contactului 
vizual îi ajută pe multi să-și depășească inhibitia. In plus, oamenii care suferă de 
această problemă se pot antrena să privească mai frecvent chipul cuiva, până 
când ajung să se simtă mai confortabil cu această modalitate de interacțiune. 


Un mediu care nu distrage atentia 


Participarea presupune a-i oferi celuilalt întreaga voastră atenţie. Acest lucru este 
practic de neconceput în medii în care există prea multe lucruri ce distrag atenţia. 
Un mediu care nu distrage, lipsit de bariere fizice semnificative între oameni și 
primitor, nu neplăcut, inlesneste orice conversație. 


Ascultătorul participativ încearcă să reducă la minimum lucrurile care distrag 
atenția. Acasă, televizorul sau casetofonul din încăpere pot fi oprite pentru a 
împiedica întreruperile si devierile atât de neprielnice interacțiunii. La nevoie, 
telefonul poate fi trecut pe silențios sau închis, iar pe usa poate fi pus semnul 
„Nu deranjati*. În multe birouri, uşa poate fi închisă, muzica sau interfonul 
oprite, iar secretara poate retine apelurile până la finalizarea conversatiei. În 
fabrică, găsirea unui spaţiu lipsit de lucruri care distrag atenţia este dificilă, dar 
nu imposibilă. Un comportament participativ într-o unitate de producţie poate 
însemna să vă folosiți picioarele înainte de a vă folosi urechile — pentru a ajunge 
într-un birou sau în alt loc unde nu veţi fi deranjat şi în care mediul nu este 
perturbator. 


Eliminarea barierelor fizice voluminoase favorizează o comunicare mai bună. 
De obicei, la locul de muncă, între vorbitor si ascultător se găsește un birou. 
Studiul lui A.G. White despre consultatiile medicale a descoperit că cincizeci si 
cinci la sută din pacienţi se simțeau initial în largul lor când nu exista un birou 
care să-i separe de doctor; doar zece procente se simțeau confortabil când între 
ei si doctor se afla un birou.!? Pentru unii, un birou este asociat cu o poziţie de 
autoritate și poate declanșa sentimente de slăbiciune sau de ostilitate. Când un 
ascultător stă în spatele unui birou, este mai probabil ca interacţiunea să se 
desfăşoare de la rol la rol, nu de la om la om. Dacă încăperea e prea mică 
pentru a așeza două scaune departe de birou, este de dorit ca, în timpul unei 
conversații, scaunul vizitatorului să se afle alături de birou, nu dincolo de el. 


Participarea de calitate stimulează o mai bună observare a limbajului corporal al 
celuilalt, observare care este o componentă importantă a ascultării. Când între 
voi si vorbitor se află un birou sau altă barieră fizică voluminoasă, este extrem 
de dificil să observați ce vă comunică trupul lui. 


Atenţia psihologică 


Orice om îşi doreşte cel mai mult de la un ascultător un sentiment de prezență 
psihologică. Vrea ca ascultătorul să-i fie cu adevărat alături. Participarea fizică 
stimulează prezența psihologică. De obicei, când mă aflu într-un mediu plăcut, 
când menţin un contact vizual confortabil, mişcări corporale adecvate și o 
postură implicată, atenția mea psihologică se îmbunătăţeşte. Iar participarea mea 
fizică îl ajută și ea pe celălalt să-mi simtă prezenţa. 


Cu toate astea, dacă încerc să simulez atenţia când ascult pe altcineva, mă 
păcălesc singur. Ascultătorul cu adevărat prezent alături de celălalt manifestă o 
vitalitate care îi vádeste pe chip si în mişcările trupului interesul şi preocuparea 
fata de ceea ce i se spune. Cel care nu e cu adevărat „acolo“, chiar dacă trupul lui 
adoptă o postură participativă, este inevitabil depistat. Vorbitorul observă ochii 
inexpresivi, iar „antena“ lui recepționează alte semnale care dezvăluie că sufletul 
si mintea ascultátorului nu-i sunt alături. Fără prezenţa psihologică, nicio tehnică 
de participare nu poate funcţiona. 


Efortul conştient de participare 


În mod surprinzător, înainte să le predăm orice fel de abilităţi de participare, 
descoperim că majoritatea oamenilor au cunoștințe empirice destul de precise 
despre comportamentul participativ. La seminarele noastre, instructorul spune 
adesea: ,,Asezati-va în asa fel încât să-mi arátati că sunteţi cu adevărat interesați 
de ceea ce spun“. Cei mai multi se așază într-o poziţie destul de corectă. Apoi 
instructorul spune: ,,Aratati-mi prin postura corporală că nu vă pasă deloc de 
mine sau de ceea ce vă spun“. Practic toti dau dovadă cá au o idee clară despre 
ceea ce înseamnă un comportament neatent. Și atunci de ce ne străduim atât să 
predăm abilități de participare? În esenţă, din două motive. 


Inainte de toate, pentru că deprinderea acestor abilități sporeşte înțelegerea 
conceptului de participare. Oamenii ajung să conștientizeze unele lucruri care 
anterior erau vagi si incetosate. Invariabil, află ceva nou şi/sau capătă o 


perspectivă aprofundată asupra lucrurilor pe care le cunoşteau. 


În al doilea rând — si mai important —, concentrarea asupra metodelor şi meritelor 
participării îi motivează pe multi să facă lucruri pe care ştiu deja cum să le facă, 
însă pe care adeseori le neglijează. Concentrarea asupra participării la 
comunicare este o experienţă care „le deschide ochii“ și care îi motivează 
frecvent să utilizeze aceste abilități. De îndată ce încep să participe la momentul 
potrivit, sunt recompensati printr-o calitate îmbunătăţită a relațiilor 
interpersonale. Allen Ivey explică astfel: 


Unii ar putea reproşa comportamentului participativ sau altor abilităţi caracterul 
artificial. [...] Se împotrivesc pe bună dreptate sa vadă viata doar ca pe o serie de 
exercitii în care individul ráscoleste constant într-o „trusă de abilități“ pentru a 
se putea adapta fiecărei situaţii. Experienţa noastră ne-a arătat că oamenii pot 
adopta uneori un comportament participativ artificial, deliberat. Totuși, odată ce 
l-au iniţiat, persoana pe care o ascultă tinde să se insufleteasca, iar acest lucru, la 
rândul lui, îl convinge pe ascultătorul participativ, care isi uită repede 
participarea deliberată şi începe să participe în mod firesc. Diversi clienti si 
cursanți de-ai noştri au adoptat un comportament participativ conştient, dar au 
descoperit că sunt atât de interesaţi de omul cu care discută, încât ajung să se 
piardă în el's. 


Oamenii au tendinta sá considere comunicarea un proces exclusiv verbal. Cei 
care studiazá subiectul sunt convinsi cá cea mai mare parte din comunicare este 
nonverbală. Estimarea cel mai frecvent menţionată, bazată pe cercetări, spune că 
optzeci și cinci la sută din comunicarea noastră este nonverbală! Aşadar, 
participarea, partea nonverbală a ascultării, este un element fundamental al 
procesului de comunicare. 


ABILITĂȚI DE URMĂRIRE 


Automobilul lui Beatrice Glass s-a ciocnit de altă mașină. Imediat după, Beatrice 
l-a sunat pe soțul ei, Charlie, si i-a spus că avusese un accident. 


— Ce-a patit mașina? a fost reacţia lui imediată. Iar după ce a primit informaţia 
cerută, a întrebat: Cine a fost de vină? Apoi: Să nu recunoști nimic. Sună la 
firma de asigurări, iar eu o să vorbesc cu avocatul nostru. Ai răbdare o clipă să-ți 
dau numărul de telefon. 


— Mai ai vreo întrebare? i-a spus ea. 
— Nu, a răspuns el, cam asta-i tot. 


— Ah, e tot, nu? a tipat ea. Ei bine, în caz că te interesează, sunt internată în spital 
cu patru coaste rupte! 


Poate că răspunsurile lui Charlie au fost mai dure și mai drastice decât ale unui 
sot obişnuit, dar ceea ce a făcut el este tipic pentru multi oameni. Fiindcă soţia 
lui avea o problemă (un accident de mașină după care ajunsese la spital), rolul 
lui Charlie în conversaţie ar fi trebuit să fie în primul rând cel de ascultător. Dar 
el a vorbit cel mai mult. 


Una dintre sarcinile principale ale unui ascultător este să se dea la o parte din 
calea celuilalt, astfel încât să afle părerea vorbitorului despre situaţie. Din 
nefericire, „ascultătorul “ obișnuit întrerupe si distrage atenţia interlocutorului, 
punând multe întrebări sau făcând nenumărate afirmaţii. Cercetătorii ne spun că 
nu este deloc neobișnuit ca „ascultătorii“ să conducă si să controleze o 


conversaţie prin utilizarea frecventă a întrebărilor. Ba chiar adesea 
„ascultătorul“ vorbește atât de mult, încât monopolizează conversaţia! 


Următoarele patru abilități stimulează ascultarea eficientă: invitatiile la 
comunicare, încurajările minimale, întrebările deschise și tăcerea atentă. 


Invitatiile la dialog 


Oamenii transmit adeseori indicii nonverbale atunci când sunt impovárati sau 
entuziasmati de ceva. Emotia li se vede in expresia facialá, in tonul vocii, 
postura corporalá si nivelul de energie. De exemplu, Jerry, care in mod normal 
este un om exuberant, nu mai rádea si nu mai participa de patru zile la 
conversaţia familiei. Când au rămas singuri, soţia lui, Darlene, i-a zis: „Nu pari 
în largul tău în ultimele zile. Parcă ai ceva pe suflet. Vrei să-mi vorbeşti despre 
asta?“ Acesta a fost modul în care Darlene l-a invitat să comunice. 


O invitaţie la dialog este non-coercitivă. În unele momente ea nu e nici măcar 
necesară. Vorbitorul abordează direct subiectul care-l interesează. Uneori, totuși, 
veţi simţi că celălalt vrea să vorbească, dar are nevoie de o încurajare, asa cum a 
fost cazul lui Jerry. Alteori, în mijlocul unei conversații, interlocutorul va da 
semne că nu e sigur dacă poate să continue. O invitaţie poate să-l ajute să meargă 
mai departe: „M-ar interesa să-mi spui mai multe despre asta“. 


Oamenii folosesc adesea invitaţii la tăcere (bariere) în situaţii când mult mai 
potrivite sunt invitatiile la comunicare. Când un copil se întoarce de la școală 
tárándu-si picioarele si cu o expresie nefericită pe chip, părinţii răspund frecvent 
într-un fel care tinde să-l facă pe cel mic să se închidă în el însuși. E chiar posibil 
să reverse asupra lui afirmaţii critice. 

„Ce morocănos esti astăzi 


„Ce-ai mai făcut de data asta?“ 


(13 

„Te rog nu-mi transmite starea ta proastă 


„Ce-ai patit, ţi-ai pierdut cel mai bun prieten?“ 


Uneori încearcă să-l linisteascá: 


,Fruntea sus!“ 
„O să se dreagă lucrurile. Mereu se întâmplă asa.“ 


„Săptămâna viitoare nici măcar n-o să-ţi mai amintesti ce s-a întâmplat.“ 


În asemenea momente, sfaturile sunt o altă tactică favorită: 


„De ce nu faci ceva ce-ţi place?“ 
„Nu mai lenevi toată ziua! N-o să te-ajute cu nimic.“ 
„Sunt sigur că, orice s-ar fi întâmplat, nu merită să-ţi strici ziua.“ 


În loc să cadă pradă tentatiei de a ridica bariere, părinţii ar putea folosi o invitaţie 
la dialog: 


„Se pare cá nu ţi-a mers prea bine azi. Dacă ai chef să-mi povestești, eu am 
timp.“ 


„i s-a întâmplat ceva neplăcut? Vrei să vorbeşti despre asta?“ 


Invitatiile la comunicare cuprind de obicei patru elemente: 


1. O descriere a limbajului corporal al celuilalt. „Azi parca radiezi.“ ,,Arati de 
parcă nu te-ai simţi bine.“ 


2. Invitatia propriu-zisă la discuţie sau la continuarea ei. „Vrei să-mi vorbesti 
despre asta?“ „Continuă, te rog!“ „Mă interesează ce spui.“ 


3. Tácere — timp acordat celuilalt pentru a se hotărî dacă dorește să vorbească 
și/sau ce vrea să spună. 


4. Participarea — contact vizual și o postură implicată care demonstrează 
interesul și grija voastră fata de celălalt. 


Cele patru componente nu sunt neapărat toate prezente în orice invitaţie la 
comunicare. Într-o zi, un prieten căruia îi împărtășeam o mare parte din 
gândurile şi emoţiile mele a observat că eram neliniștit. Mi-a arătat un scaun şi 
mi-a zis încet: „Hai să vorbim!“ Cu altă ocazie, mi-a spus pur și simplu: „Zi-mi 
ce e!“ Aceste invitaţii concise funcţionează de minune datorită încrederii si 
destăinuirilor frecvente din relaţia noastră. Dacă alți oameni mi-ar fi spus 
aceleași lucruri, poate că aş fi tăcut mâlc. Personalitatea ascultătorului, natura 
relaţiei si alti factori vor determina care este cel mai eficient tip de invitaţie într- 
o situaţie dată. 


Tăcerea și participarea sunt adesea un stimulent suficient puternic pentru 
conversație. O gospodină care se plângea că soţul ei discută rar cu ea a decis să 
fie atentă când vrea el să vorbească. A descoperit, spre consternarea ei, că părea 
cel mai pregătit să converseze când se întorcea de la muncă — adică tocmai când 
ea pregătea cina! Ani la rând se concentrase pe gătit în timp ce-i punea peste 
umăr întrebări despre ziua lui, dar nu primea niciun răspuns. Noua abordare a 
fost să servească cina cu 45 de minute mai târziu, să-și lase un sfert de oră pentru 
a se relaxa înainte de sosirea soţului și să petreacă jumătate de oră discutând cu 
el fata în faţă. În acea jumătate de oră, atât copiii, cât si treburile legate de 
bucătărie erau excluse. A declarat cá acum are conversații profunde cu soţul ei. 


O altă gospodină căreia i se părea inoportun să amâne ora mesei s-a gândit să 
gătească cina mai devreme trei zile pe săptămână, astfel încât să se poată ocupa 
de conversaţia cu soţul ei când acesta se întorcea acasă. Si afirma: „Ce diferenţă! 


În anumite zile discutăm tot timpul. În altele, conversatiile sunt destul de 
succinte — dar nici măcar acestea nu sunt schimburile forțate de replici pe care le 
aveam când obisnuiam să-l bombardez cu întrebări în timp ce pregáteam masa. 
Uneori, firește, ne salutám si atâta tot. Dar întreaga atmosferă dintre noi si din 
casă se schimbă datorită disponibilitátii mele discrete și atente din timpul acelor 
trei jumătăţi de oră săptămânale dinaintea cinei“. 


Un om care folosește invitaţii la dialog trebuie să conștientizeze și să respecte 
posibilele sentimente ambivalente ale celuilalt — se poate ca acesta să-și dorească 
să se destăinuie, dar să ezite. 


O metodă de a rezolva problema ambivalentei este să acceptaţi si să faceți 
interlocutorul să-și dea seama că intelegeti cât de dificil îi e să vorbească despre 
experiențe dureroase. Când vorbitorului pare să-i vină greu să discute lucrurile 
pe care le povestește, un ascultător poate să răspundă reflectiv: 


„E. destul de greu să vorbeşti despre asta.“ 


O altă cale de a aborda pe cineva care are un puternic sentiment de ambivalenta 
este să vă asiguraţi că invitaţia voastră este cu adevărat o invitaţie, si nu o 
instrucțiune de a vorbi, adică e întotdeauna neconstrângătoare. 


Din nefericire, unii oameni nu doar că lansează invitaţii, dar încearcă să-i târască 
şi pe ceilalți cu ei: 


Sam: Pari abătut, John. Ai chef să vorbeşti? 

John: Nu prea. 

Sam: Se vede că ești tulburat. Să ştii că mie poti să-mi spui orice. 
John: N-am chef acum. 

Sam: Chiar ar trebui să-ți iei povara asta de pe suflet, să știi. 


John: Da, ştiu. Poate mai târziu. 


Sam: Dar e bine sá vorbesti atunci cánd simti lucrurile... 


Omul empatic respectă intimitatea celorlalți si are grijă să nu fie bágáret. Tine 
seama de individualitatea celuilalt și nu intră peste el. Dacă e cazul, ascultătorii 
empatici lansează o invitaţie la conversaţie, nu încearcă să impună dialogul. 


E dificil să facem o invitaţie la comunicare, să fim refuzati şi apoi să trebuiască 
s-o lăsăm baltă. În relaţii în care există puţină încredere sau în care comunicarea 
nu merge cum trebuie de ceva vreme, invitatiile la dialog vor avea probabil parte 
de puţine răspunsuri din partea celuilalt. E nevoie de timp, de pricepere si de 
bunăvoință pentru a reconstrui încrederea. Utilizarea abilităţilor de ascultare 
poate ajuta încă o dată la alimentarea ei. Dacă și când relaţia este refăcută, 
invitatiile la comunicare vor fi întâmpinate, probabil, cu un răspuns pozitiv. 


Incurajări minimale 


Am precizat deja că una dintre responsabilitátile ascultătorului este să-i ofere 
vorbitorului posibilitatea de a discuta despre o situaţie așa cum o vede și o simte 
el. Mulţi oameni, în efortul lor de a se da la o parte din calea interlocutorului, 
alunecă în neparticipare. Reacţiile simple care îl stimulează pe vorbitor să-și 
spună povestea în felul lui, mentinándu-l însă pe ascultător activ pe parcurs, se 
numesc încurajări minimale și ele îi semnalează concis celuilalt că sunteţi atent 
la el. Cuvântul „minimal“ se referă la numărul foarte mic de cuvinte pe care le 
rostește ascultátorul si la direcţiile date conversatiei, care sunt si ele foarte 
puţine. Cuvântul „încurajare“ este folosit fiindcă aceste reacţii îl ajută pe 
interlocutor să-și continue discursul. Sunt suficiente câteva cuvinte ca să-i dati 
de înţeles celuilalt că-l ascultați, fără să intrerupeti șirul conversatiei și fără să-i 
tăiaţi cheful de a vorbi. Încurajările minimale vor fi rásfirate pe parcursul unei 
conversații. În fazele timpurii ale unei interacțiuni, ele pot fi folosite mai 
frecvent pentru a ajuta conversaţia să capete avânt. 


Probabil că încurajarea minimală cel mai frecvent folosită este simplul „îhî“. 
Această exprimare succintă poate să sugereze: „Ie rog să continui. Te ascult şi te 
înțeleg“. Există multe răspunsuri scurte pe care le poate folosi ascultátorul: 


Mai spune-mi. 


A, da? 

De pildă... 
Înţeleg. 
Corect. 
Si-apoi? 
Deci? 


Te-nteleg. 


Categoric! 

Da. 

Serios? 
Doamne! 

Si? 

Zi mai departe! 
Sigur. 


Fir-ar sá fie! 


Fără îndoială, aveţi propriile încurajări preferate. Repetarea câtorva cuvinte- 
cheie ale interlocutorului, a ultimului sau ultimelor cuvinte din relatarea lui 
constituie de asemenea încurajări minimale. Când vorbitorul spune: „Nu-mi dau 
seama ce să fac. Cred că sunt pur și simplu derutat“, ascultătorul poate răspunde: 
„Da, derutat“. 


Un ascultător cu experienţă poate transmite multă empatie prin vocea şi 
expresiile sale faciale, chiar dacă rosteşte doar unul sau două cuvinte. Am 
vizionat un film despre unul dintre psihoterapeutii americani de prim rang care 
asculta o femeie povestindu-i cât era de furioasă din cauza a ceea ce-i făcuse 
mama ei. Confirmarea lui empatică, „desigur“, părea să-i transmită sentimentul: 
„Înţelege cât de furioasă sunt si totuşi mă acceptă“. Când unul dintre copiii nostri 
i-a povestit soţiei mele despre o mare dezamăgire pe care o avusese la scoala, 
Dot i-a răspuns simplu: „Fir-ar să fie!“, dar tonul vocii ei, expresia facială şi alte 
caracteristici nonverbale au transformat aceste cuvinte într-un răspuns plin de 
sensibilitate. 


Încurajările minimale nu sugerează nici acordul, nici dezacordul cu cele spuse de 
vorbitor. Mai degrabă, îl anunţă pe celălalt că a fost auzit și că ascultătorul va 
încerca să urmărească semnificația cuvintelor rostite dacă interlocutorul alege să 
continue. Prin urmare, când răspund unui vorbitor: „Corect“, nu înseamnă că 
sunt de acord cu el. Mai degrabă înseamnă: „Da, am auzit ce ai zis — continuă“. 


Acest tip de răspuns a fost adeseori parodiat. Auzim povești despre psihiatri care 
nu spun nimic altceva decât „îhî“ vreme de 50 de minute, apoi, la finalul 
consultatiei, anunţă: „50 de dolari, vă rog“. Fără îndoială, aceste expresii pot fi 
folosite exagerat sau într-un mod mecanic. Totuşi, când sunt utilizate cu grijă 
împreună cu o diversitate de alte răspunsuri, vin în ajutorul vorbitorului, care se 


descoperă pe sine. 


Intrebările ocazionale 


Întrebările sunt o parte integrantă a interacțiunii verbale în societatea noastră. 
Așa cum se întâmplă cu multe alte tipuri de răspunsuri, întrebările au punctele 


lor forte si limitele lor. Relativ puţini oameni din cultura noastră ştiu cum sa 
pună întrebări în mod eficient. Se întâmplă adesea să ne bazăm excesiv pe 
întrebări si să le folosim necorespunzător. De obicei, întrebările se concentrează 
asupra intenţiei, perspectivei şi preocupărilor ascultătorului, nu asupra orientării 
vorbitorului. În acest caz, ele devin bariere în comunicare. 


Să facem distincţia între întrebările „închise“ şi cele „deschise“. Întrebările 
închise îndrumă vorbitorul să ofere un răspuns precis si scurt. Primesc adesea un 
răspuns dintr-un singur cuvânt, precum „da“ sau „nu“. Întrebările deschise, în 
schimb, oferă spaţiu vorbitorului să-și exploreze gândurile fără să fie îngrădit 
prea mult de categoriile mentale ale ascultătorului. Întrebările închise sunt 
asemenea unor teste-grilă cu mai multe variante corecte sau ca întrebările la care 
poti răspunde cu adevărat sau fals, în vreme ce întrebările deschise se apropie 
mai mult de examinările de tip eseu. Când o angajată intră în biroul șefului ei, 
acesta îi poate pune o întrebare închisă sau deschisă: 


Intrebare închisă: Ai venit să vorbim despre treaba cu Rumsford? 


Întrebare deschisă: La ce te gândeşti, Ann? 


De obicei, intrebarea deschisá este preferabilá, pentru cá nu-i sugereazá celui 
care a initiat interactiunea ce are de fácut. 


Când sunt folosite cu pricepere si nu foarte frecvent, întrebările deschise îl pot 
ajuta pe ascultător să-l înțeleagă mai bine pe vorbitor, fără să conducă 
conversaţia. În raportul despre studiul lor asupra întrebărilor deschise şi închise, 
Moreland, Phillips și Lockhart scriu: 


Esenţial pentru folosirea întrebărilor deschise este conceptul de conducător al 
interviului. Deşi intervievatorul este cel care pune întrebări, ele se concentrează 
asupra preocupărilor clientului, nu asupra preocupărilor pe care le are 
conducătorul de interviu fata de client. Întrebările trebuie concepute pentru a-l 
ajuta pe client să-și clarifice propriile probleme, nu să ofere informaţii 
intervievatorului. [...] Dacă se bazează pe întrebări închise pentru a-și structura 
interviul, intervievatorul este silit de obicei să se concentreze atât de intens 
asupra următoarei întrebări, încât nu mai reușeşte să asculte și să aibă un 
comportament participativ!?. 


Pe lângă folosirea unor întrebări deschise în detrimentul celor închise, este 
important să puneţi câte o singură întrebare odată. Când două sau mai multe 
întrebări sunt rostite în succesiune rapidă, ultimele dintre ele sunt de obicei 
întrebări închise. Tendinţa de a pune mai multe întrebări pare să aibă legătură cu 
nesiguranța interioară a celui care le formulează. Rareori inlesneste conversaţia. 


Experiența mea în predarea abilităților de comunicare mă face să concluzionez 
că majoritatea oamenilor pun mult prea multe întrebări. Folosirea prea multor 
întrebări într-o conversaţie este riscantă pentru interacțiune; ea tinde să-l 
pozitioneze pe ascultător de partea opusă vorbitorului, nu alături de el, dictând 
direcţia conversatiei, în loc să-i ofere interlocutorului șansa de a-și analiza 
situaţia în propriii lui termeni. Aproape toţi cei pe care i-am avut cursanți ar fi 
fost ascultători mai buni dacă ar fi pus mai puţine întrebări. Mai mult, cred că 
majoritatea întrebărilor pot fi formulate ca afirmaţii si că a face acest lucru este 
în general mai productiv într-o conversație decât a pune întrebări repetate. 


De obicei, când încearcă să renunţe la dependenţa exagerată de întrebări, 


oamenii se simt foarte nelalocul lor. Pot avea senzatia cá discutia se poticneste 
din cauza perioadelor de tăcere. Abilitatile prezentate în aceasta parte a cărții va 
vor ajuta să nu puneţi prea multe întrebări si în același timp să nu simtiti un gol 
prea mare în conversaţie. 


Tăcerea atentă 


Ascultătorul începător trebuie să înveţe valoarea tăcerii care dă vorbitorului 
libertate să gândească, să simtă și să se exprime. „Înţelepciunea începe prin 
tăcere“, spunea un înțelept evreu. „A doua etapă este ascultarea.“ 


Majoritatea ascultătorilor vorbesc prea mult. Vorbesc la fel sau chiar mai mult 
decât persoana cu care încearcă să discute. Deprinderea artei răspunsului tăcut 
este esenţială pentru o bună ascultare. În definitiv, celălalt nu poate să descrie o 
problemă dacă vorbiti doar voi. 


Tăcerea celui care ascultă îi permite vorbitorului să se gândească la ce va spune 
şi să coboare mai adânc în el însuşi. Îi oferă spaţiul necesar pentru a percepe 
sentimentele care îi clocotesc în interior. În plus, îi permite să continue în 
propriul ritm şi îi dă timp să decidă asupra ambivalentei pe care o simte în 
privinţa destăinuirilor. În perioadele de tăceri frecvente, vorbitorul poate alege 
dacă să continue sau nu să vorbească şi cât de departe să meargă. Tăcerea are 
adesea rolul unui ghiont delicat pentru continuarea conversatiei. Când o 
interacţiune este presărată cu tăceri semnificative și e susținută de o participare 
de calitate, rezultatele pot fi impresionante. 


De-a lungul anilor, m-am întors de mai multe ori la cuvintele lui Eugene 
Herrigel, care explică de ce tăcerea poate fi o forță foarte puternică pentru un om 
ale cărui emoţii sunt intense: 


Adevărata însemnătate a suferinţei se dezvăluie doar celui care a învăţat arta 
compasiunii. [...] El va amuti treptat si, în cele din urmă, va rămâne fără cuvinte, 
scufundat pentru multă vreme în el însuși. Și ce-i ciudat e că această tăcere nu va 


fi perceputá de cealaltá persoaná drept indiferentá, ca un vid deprimant care 
tulbură în loc să linisteascá. Este ca si cum tăcerea ar avea mai multe înţelesuri 
decât ar putea să aibă nenumărate cuvinte. E ca si cum vorbitorul ar fi atras într- 
un câmp de forță unde s-ar pătrunde de o putere proaspătă. Unde se simte scăldat 
într-o încredere ieșită din comun. [...] Si poate cá în acele momente se va naște 
hotărârea de a porni pe cărarea care preschimbă o existență abjectă într-o viaţă 
fericită” . 


Tăcerea poate fi o alinare pentru suferinzi, dar este importantă și în momente de 
mare veselie. Cât de splendide sunt tăcerile intimitátii! Thomas Carlyle si Ralph 
Waldo Emerson au stat împreună ore în şir într-o seară, în linişte deplină, până 
când unul dintre ei s-a ridicat și a spus: „Am petrecut o seară grozavă!“ Am avut 
multe asemenea experiențe împreună cu soția mea, Dot, cand am stat în tăcere în 
fata unui semineu sau ne-am uitat fără să scoatem vreun cuvânt unul în ochii 
celuilalt, încălzindu-ne cu afecțiunea noastră reciprocă. Cum spune Halford 
Luccock: 


Tăcerea iubirii nu este indiferență; nu este pur și simplu faptul că n-ai ce spune. 
Este o formă benefică de comunicare a sinelui. Aşa cum e nevoie de linişte 
pentru a auzi un ceas ticăind, tăcerea este materia prin care se aud bătăile 
inimii?!, 


Initial, peste jumătate dintre oamenii care urmează cursurile noastre de abilități 
de comunicare nu se simt în largul lor în tăcere. Chiar și o pauză de câteva 
secunde în conversaţie îi face să nu-şi mai găsească locul. Sunt atât de 
stingheriti, încât au o pornire interioară foarte presantă de a rupe tăcerea cu 
întrebări, sfaturi sau orice alt sunet care va pune capăt stării lor neplăcute. 
Atenţia acestor oameni nu se concentrează asupra vorbitorului, ci mai degrabă 
asupra propriei frământări lăuntrice. Ei sunt asemenea personajului din 
Așteptându-l pe Godot de Samuel Beckett, care spune: „Deocamdată, să- 
ncercam să discutăm, fără să ne exaltam, fiindcă nu suntem în stare să tacem“22. 


Din fericire, majoritatea oamenilor pot căpăta o toleranță mai mare la tăcere într- 
o perioadă relativ scurtă. Când isi dau seama ce pot să facă în asemenea 
momente, devin mai puţin crispati în fata acalmiei care e atât de importantă în 
comunicarea substanţială. În timpul pauzelor dintr-o interacţiune, un bun 
ascultător face următoarele: 


Are un comportament participativ. Postura lui corporală demonstrează că este 
cu adevărat alături de celălalt. 


Isi observă interlocutorul. Vede ce comunică ochii lui, expresiile lui faciale, 
ținuta si gestica. Când atenţia nu vă este distrasă de cuvintele celuilalt, aveți 
sansa să îi ,,auziti“ mai clar limbajul trupului. 


Se gândește la ceea ce-i comunică celălalt. Reflectează la vorbele lui. Se 
întreabă ce simte vorbitorul. Ia în considerare diversitatea de răspunsuri pe care 
i le-ar putea da. Apoi îl alege pe cel despre care crede că va înlesni cel mai mult 
conversaţia. 


Când e ocupat cu toate acestea, ascultătorul nu are timp să devină anxios din 
cauza tăcerii. 


Pe unii dintre cei care caută să se deprindă cu momentele de tăcere îi ajută să-și 
dea seama că, atunci când celălalt discută despre o nevoie urgentă, atenţia 
trebuie să fie concentrată asupra lui, nu asupra ascultătorului. Este dreptul 
vorbitorului să nu spună mai mult dacă nu doreşte. De ce l-ar deranja pe 


ascultător dacă interlocutorul nu vrea să continue discuția? Multi oameni 
consideră că, odată ce a fost enunțată o problemă, ea trebuie rezolvată — pe loc. 
Pur şi simplu, comportamentul uman nu este atât de precis şi de eficient. 


Înainte de naşterea lui lisus, autorul Ecleziastului a spus că „o vreme este să taci 
si o vreme să vorbesti“?3. Ascultătorul eficient le poate face pe amândouă. Unii 
oameni rămân tácuti pe parcursul întregii conversații, silindu-l pe celălalt sa 
susțină un monolog. Tăcerea excesivă poate fi la fel de nedorită ca lipsa ei. A sta 
mut ca un peste nu e o dovadă de ascultare eficientă. Este rareori cu putință sa 
asculti eficient o lungă perioadă fără să dai un anumit răspuns verbal. În scurtă 
vreme, mintea unui asemenea „ascultător“ nereceptiv amorteste, ochii i se 
înceţoșează, şi pentru vorbitor devine limpede că celălalt nu-l mai urmărește. 
Tăcerea, dacă se exagerează, nu mai este de aur — e doar o lipsă de reacţie fata de 
omul care are nevoi. 


Ascultătorul eficient învaţă să vorbească atunci când trebuie și să rămână mut 
când tăcerea e un răspuns potrivit. Se simte în largul lui cu oricare dintre 
variante. Ascultătorul bun se pricepe să dea răspunsuri verbale, recunoscând în 
acelaşi timp imensa importanţă a tăcerii într-o conversaţie creativă. Îl imită 
adeseori pe Robert Benchley, care a spus cândva: „Dat fiind că stăpânesc bine 
limba, n-am zis nimic“. 


REZUMAT 


Ascultarea este o combinaţie între a auzi lucrurile pe care le spune altcineva si 
efortul ascultătorului de a fi împreună cu cel care vorbește. Importanţa ei poate fi 
măsurată prin faptul că petrecem mai mare parte dintr-o zi ascultând decât 
făcând orice altceva, pentru că abilitatea noastră de a asculta ne influențează 
direct prieteniile, relaţiile de familie şi eficiența la locul de muncă. 


Pentru facilitarea învăţării, cartea aceasta abordează ascultarea impartind-o în 
trei seturi de abilități: de participare, de urmărire si reflective. Participarea este 
dovedită printr-o postură implicată, prin contact vizual, prin mișcări corporale 
adecvate şi prin asigurarea unui mediu care nu distrage atenţia, arătând că 
ascultătorul este psihologic prezent în discuţie. Abilitatile de utilizare a 


invitatiilor la dialog, a incurajárilor minimale, a întrebărilor deschise si a tăcerii 
atente permit ascultátorului sá se concentreze asupra a ceea ce comunicá 
vorbitorul. Grupul abilitátilor de ascultare reflectivá va fi prezentat in capitolul 
urmátor. 


A asculta în dialog înseamnă a asculta mai mult sensurile decât cuvintele. [...] 
În adevărata ascultare, pătrundem dincolo de cuvinte, vedem prin ele, 
descoperind omul care ni se dezvăluie. Ascultarea este o căutare a comorii din 
persoana reală, care ni se dezvăluie verbal si nonverbal. Există o problemă 
semantică, fireşte. Pentru voi, cuvintele au o conotaţie diferită de cea pe care o 
au pentru mine. În consecinţă, niciodată nu pot spune ce ati spus voi, ci doar ce 
am auzit eu. Va trebui să reformulez cuvintele voastre şi să verificăm împreună 
pentru a mă asigura că ceea ce a pornit din mintea si din sufletul vostru a sosit 
intact în mintea și-n sufletul meu, fără denaturări.! 


— John Powell, teolog 


Există trei grupuri importante de metode de ascultare — abilităţi de participare, 
abilități de urmărire și abilităţi reflective. Acest capitol defineşte ceea ce se 
înțelege prin reacţii reflective şi examinează patru tipuri de reflectare: 
parafrazarea, reflectarea emoţiilor, reflectarea sensurilor și reflectarea 
rezumativă. 


RĂSPUNSURILE REFLECTIVE sunt ca O OGLINDĂ 


Arta ascultării de calitate presupune abilitatea de a răspunde reflectiv. Intr-un 
astfel de răspuns, ascultătorul reformulează emoția și/sau conţinutul comunicat 
de vorbitor, într-un mod care demonstrează că a înţeles şi a acceptat cele spuse. 


Un psiholog pediatru, discutând cu un grup de mame, a comparat un răspuns 
reflectiv neutru cu tipul de interacţiune care este mai răspândit în societatea 


noastră: 


Liderul: 
Doamna A: 
Doamna B: 
Doamna C: 
Lider: 
Părinţii: 
Liderul: 
Doamna A: 
Liderul: 
Doamna A: 
Liderul: 
Doamna A: 
Doamna B: 
Doamna C: 
Liderul: 
Părinţii: 
Liderul: 


Doamna B: 


E una dintre diminetile acelea în care totul pare să meargă prost. Tel 
I-as arunca pâinea-n fata! 

I-as spune: „Fă-ţi singur afurisita de pâine!“ 

M-as simţi atât de rănită încât n-aş putea decât să plang. 

Ce emoții v-ar trezi cuvintele soțului? 

Furie, ură, resentimente. 

Ar fi mai uşor să faceți pur și simplu alte felii de pâine prăjită? 
Doar dacă le-aș picura cu otravă! 

Si după ce pleacă la muncă, v-ar fi uşor să faceţi curăţenie în casă? 
Nu, toată ziua mi-ar fi distrusă. 

Să presupunem că, într-adevăr, pâinea e arsă, dar soțul, cântărind sit 
Eu as rămâne mască dacă soțul meu mi-ar spune asa ceva. 

M-aş simţi minunat! 

M-as simţi atât de bine încât l-as lua în braţe si l-as săruta. 

De ce? Bebelușul plânge în continuare, iar pâinea tot arsă e. 

N-ar mai conta. 

Care ar fi diferenţa? 


Te simţi cumva recunoscatoare că nu te-a mai criticat — că a fost ala 


Din aceastá interactiune succintá putem distila elementele esentiale ale ascultárii 
reflective. Mai întâi, răspunsul reflectiv din exemplul dat de liderul discuţiei a 
fost lipsit de intenţia de a judeca. În al doilea rând, a fost o reflectare corectă a 
experienţei celuilalt. În al treilea rând, a fost concis. În al patrulea rând, aşa cum 
e bine uneori, soțul a reflectat mai mult decât cuvintele care fuseseră rostite. 


PARAFRAZA 


O parafrază este un răspuns concis dat vorbitorului, care enunţă esența 
conţinutului din cuvintele ascultătorului. Portiunile scrise cu litere cursive ale 
acestei definiţii scot în evidenţă ingredientele esenţiale ale unei parafraze 
eficiente. 


În primul rând, o parafrază bună este concisă. Când încep să practice această 
abilitate, oamenii tind să fie prolicsi. Uneori, parafraza devine chiar mai lungă 
decât mesajul vorbitorului. Când o parafrază nu este succintă, șirul gândurilor 
vorbitorului poate fi bruiat. Ascultătorul eficient învață să-şi condenseze 
răspunsurile. 


În al doilea rând, o parafrază eficientă reflectă doar chestiunile esenţiale din 
mesajul vorbitorului. Descâlceşte talmes-balmesul de detalii care îngreunează 
multe conversații și se concentrează asupra miezului problemei. Ascultătorul de 
calitate înţelege ceea ce este important în mesajul vorbitorului și oglindeste exact 
acel lucru. Cu 2 500 de ani în urmă, filosoful grec Heraclit a exprimat această 
idee astfel: „Ascultă esenţa lucrurilor“. 


O altă caracteristică a parafrazei este faptul că se concentrează asupra 
conţinutului mesajului. Se ocupă de date concrete sau de idei, nu de emoțiile pe 
care le exprimă emițătorul. Chiar dacă o deosebire fermă între conţinut şi emoții 
este artificială, putem spune că parafraza se concentrează asupra conţinutului. 


In fine, o parafrază eficientă este enunțată cu vorbele ascultătorului. Această 
abilitate presupune înțelegerea sistemului de referinţă al vorbitorului, iti cere „să 
te pui în pielea celuilalt“ pentru o vreme, cântărind situaţia din perspectiva lui. 


Apoi, lucrurile înțelese de ascultător sunt rezumate în cuvintele acestuia. Există 
o diferență enormă între repetarea papagalicească a cuvintelor vorbitorului și 
parafrazare. De obicei, repetarea papagaliceasca înăbușă o conversaţie, în vreme 
ce parafraza, folosită așa cum trebuie, poate să contribuie din plin la 
comunicarea dintre oameni. 


Să tragem cu urechea pentru o clipă la un fragment dintr-o conversaţie între 
Maureen și amica ei Kim. Maureen încearcă să se hotărască dacă să-și 
întemeieze o familie sau să-şi continue cariera în cadrul unei firme de relaţii 
publice. 


Maureen: Habar n-am dacă să fac un copil sau nu. Nici George nu e sigur. Imi p 
Kim: Iti place enorm meseria ta, dar uneori te simţi foarte tentată să fii man 


Maureen (Incuviinteazá din cap.) 


Kim a reformulat esenta vorbelor lui Maureen. A fácut-o concis, cu propriile 
cuvinte. Ráspunsul ei a fost o parafrazá. Intr-adevár, unii specialisti numesc 
parafrazele „răspunsuri concise cu propriile cuvinte“3. 


Când parafraza este „bine tintitá^, vorbitorul spune aproape întotdeauna: „Da“, 
„Corect“, „Exact“. Sau poate să dea din cap ori să indice în alt fel că răspunsul a 
fost potrivit. În fragmentul de conversaţie de mai sus, Maureen i-a confirmat lui 
Kim că aceasta o intelesese corect. Când o parafrază este inexactă, vorbitorul va 
corecta de obicei neintelegerea. 


Majoritatea oamenilor care învaţă abilități de ascultare se simt stánjeniti când 
încearcă să reflecteze pentru prima oară esenţa afirmațiilor celuilalt. Pe deasupra, 
multi nu cred cá va funcţiona. Consideră că oamenii se vor simți insultati sau 
chiar mai rău dacă au de-a face cu răspunsuri reflective. 


„Soţul meu o să creadă că sunt nebună dacă îi repet ceea ce tocmai mi-a zis.“ 


»Glumesti? Să folosesc răspunsuri reflective cu indivizii ăia de la linia de 
asamblare? O să fiu bătaia de joc a întregii fabrici.“ 


„Puştiul meu o să-mi spună: «E ști ciudat rău — asta ţi-am zis si eu».“ 


De fapt, majoritatea oamenilor reflectă vorbele celorlalți într-o măsură mai mare 
decât isi dau seama. Dacă cineva vă spune numărul lui de telefon, probabil că îl 
repetati cand îl scrieţi, ca să vă asiguraţi că l-aţi auzit corect. Dacă sunteți 
îndrumați către o adresă aflată la câțiva kilometri depărtare, până la care trebuie 
să cotiti de câteva ori, probabil că veţi repeta indicaţiile ca să fiti siguri că sunt 
precise. Când ne ocupăm de asemenea detalii concrete, cei mai multi dintre noi 
ştiu dintr-o tristă experienţă că, dacă informaţiile nu sunt verificate, mesajul nu 
este mereu de încredere. Toţi am sunat la destule numere de telefon greşite şi am 
virat de multe ori în direcţia proastă. Experții în comunicare cred ca aceasta 
metodă, pe care majoritatea oamenilor nu o folosesc decât ocazional, poate fi 
aplicată mai frecvent și cu mai multă pricepere în relațiile noastre interpersonale. 
Cei mai mulți dintre noi nu vor avea decât de câștigat de pe urma unei precizii 
mai mari în interacţiunile zilnice. Parafrazarea reduce considerabil probabilitatea 
neînțelegerilor. Tipul de verificare pe care o facem când repetăm un număr de 
telefon ar putea fi utilizat mai frecvent. 


REFLECTAREA EMOTIILOR 


Reflectarea emoţiilor presupune oglindirea în enunturi succinte a emoțiilor pe 
care le comunică vorbitorul. Fred, 34 de ani, i-a spus unui amic: 


Fred: Eram foarte sigur cá până la vârsta asta o să fiu căsătorit. Dar, una după al 
Rick: E cu adevărat descurajant. 


Fred: Sigur că este. O să găsesc vreodată omul potrivit? 


Rick si-a dat seama cà Fred incerca probabil mai multe emotii — singurátate, 
furie, frustrare, teamá, descurajare sau o combinatie a lor. Pe másurá ce Fred 
vorbea, Rick „i-a citit“ limbajul trupului si a decis că descurajarea era principala 
emoție care-l stăpânea. Conversatia ulterioară i-a confirmat bănuiala. 


Ascultătorilor le scapă frecvent bună parte dintre dimensiunile emoționale ale 
unei conversații. Există tendinţa de a ne concentra atenţia asupra conţinutului 

verbal. Dacă practicăm vreun tip de reflectare, ea vizează mai mult conţinutul 
faptic decât emoţiile. Sau ascultătorii pun întrebări care cer răspunsuri faptice: 
„Și ce-ai facut?“ „Când s-a întâmplat asta?“ 


Eram absorbit de un proiect literar, când a sunat telefonul. Era un coleg din 
Chicago. Am fost încântat să-l aud, dar am ieșit cu greu din „bula“ mea. In 
scurtă vreme mi-a spus: 


— Tocmai am aflat că atelierul din ianuarie pe care urma să-l tin a fost anulat. 
— Anulat, ha? i-am răspuns. 
— Da, a zis el, după care discuţia a deviat spre alt subiect. 


După ce am închis telefonul, mi-am dat seama ce ascultător leneş fusesem. Îmi 
scăpase esenţa cuvintelor lui pentru că nu știam ce simte despre anularea 
atelierului. Nu-l încurajasem deloc să vorbească despre sentimentele lui, 
transformând astfel conversaţia într-o discuţie faptică. 


Apoi am început să pun cap la cap lucrurile pe care le știam. Prietenul meu 
fusese angajat să tina în ianuarie un atelier pe o navă de croazieră în Caraibe. 
Zilnic, în cea mai mare parte a timpului, ar fi fost liber să facă plajă şi să se 
distreze. Cât de dezamăgit trebuie să fi fost când aflase că atelierul se anulase! 
Mi-am amintit însă și că fusese extrem de supărat că își aglomerase excesiv 
programul în iarna respectivă. Nu mai avea deloc timp suficient pentru odihnă, 
solitudine şi prieteni. Perioada semnificativă de timp care tocmai i se eliberase 
prin anularea atelierului avea să-i permită să ajungă la zi cu munca si să se 
bucure de solitudine şi de prieteni. Foarte probabil, amicul meu încerca ambele 
sentimente în același timp — tristeţe cá nu mai poate să meargă în croazieră, 
bucurie că are timp să-și pună lucrurile la punct. 


Dar nu aflasem asta. Nu-l încurajasem să-mi spună ce simte despre situația 


respectivă. Desi nu exprimasem asta în cuvinte si cu siguranță nu fusese intenția 
mea, felul în care îl ascultasem îl încurajase să-mi relateze fapte, nu emoţii. Era 
ca si cum i-as fi zis: „Rezumă-te la fapte. Mă interesează doar faptele“. 


Când ascultarea nu încurajează destăinuirea emoțiilor, tindem să scăpăm din 
vedere reacţia vorbitorului la evenimentele pe care le descrie — bucurie, mâhnire, 
frustrare, furie, supărare, ambivalenta s.a.m.d. Întrucât, cum spunea William 
James, „individualitatea stă în sentimente“4, când suntem prea puţin conștienți de 
emoţiile celuilalt, ne scapă unicitatea sa. 


Dacă un vorbitor discută despre o problemă, reflectarea sentimentelor îl ajută să- 
şi înţeleagă emoţiile şi, astfel, să se îndrepte către o soluţie. Simple date există 
pretutindeni în jurul nostru. Sentimentele și emoțiile sunt forța dătătoare de 
energie care ne ajută să categorizăm informaţiile, să le organizăm şi să le folosim 
eficient, în timp ce formulăm și implementăm pași de acţiune relevanti. 


Imbunatatirea capacităţii de „a auzi“ emoţiile 


Desi se întâmplă rar să reflectam emoţii într-o conversaţie, fiecare, pe măsură ce 
ne maturizăm, învăţăm să „citim“ emoţiile celorlalți. Fără îndoială, ne putem 
îmbunătăți această abilitate. Este totuşi important să înțelegem că suntem mai 
pricepuţi în privinţa ei decât isi dau seama cei mai multi dintre noi. Probabil că 
au existat momente în viata voastră în care ati discutat cu persoane sau cu 
grupuri si ati sesizat că ascultătorii sunt plictisiti. E interesant, nu-i asa? că ati 
putut să le identificaţi sentimentele, deși niciodată nu v-au spus că se plictisesc 
sau că nu vă mai urmăresc. Vă daţi seama adesea când un om este furios pe voi, 
chiar dacă nu vă spune nimic despre asta. Sau vă amintiți momente în care 
oamenii n-au rostit niciun cuvânt, dar voiau ceva de la voi, și v-aţi prins despre 
ce e vorba de fapt? Si mai există şi acei oameni care vă îndrăgesc nespus — n-o 
spun niciodată în cuvinte, dar ştiţi. Uneori se poate ca un om să vă fi spus un 
lucru, dar voi să fi fost conştienţi că simţea și gândea cu totul altceva. Psihiatrii 
si psihologii, datorită anilor de pregătire si intuitiei pe care o au, sunt adesea 
capabili să priceapă sau să ghicească reacţiile instinctive ale oamenilor. Este 
remarcabil însă că oameni fără prea multă educaţie formală şi fără pic de 
pregătire în domeniul abilităților moderne de comunicare sunt în stare să 


decodeze o mare parte din emoţiile si sentimentele celuilalt. Cum de se întâmplă 
asta? Cum de posedăm această abilitate incredibil de complexă? 


Profesorul Norman Kagan, care predă abilități de comunicare la Universitatea de 
Stat din Michigan, spune că este posibil să existe o anumită sensibilitate 
înnăscută care derivă din ereditate, dar, dincolo de asta: 


Probabil că i-ati observat o viatá-ntreagá pe ceilalți si ati avut multe motive de a 
învăţa cum să vá dati seama de starea lor de spirit. [...] În copilărie, a trebuit să 
învăţaţi să deslusiti dispoziţia părinţilor. Ati descoperit când puteaţi cere ceva si 
când nu. V-aţi deprins să intuiti starea de spirit a părinţilor şi să preziceti ce ar 
putea să facă în continuare. Ati învăţat să vă dati seama când o să primiţi de 
mâncare şi când nu. De-a lungul vieţii, ati învăţat să fiti atenţi la afectele 
[emoțiile] altora. Prima dată cand ati fost loviți de bátáusul clasei pentru că n-aţi 
recunoscut semnalele care anunţă că o altă ființă umană e pe cale să-şi piardă 
cumpătul, ati căpătat fără doar și poate motive întemeiate de a învăţa data 
viitoare să recunoasteti simptomele furiei. La școală si în timpul întâlnirilor 
romantice, a trebuit să fiti atenţi la mesajele subtile pe care le receptati, altfel ati 
avut de suferit. Mintea umană este un centru nervos de o complexitate fantastică. 
Ar fi necesare cărți întregi ca să descriem tot ceea ce fiecare dintre voi cunoaște 
despre identificarea „semnalelor“ sau emoţiilor altora®. 


Desi este adevărat că fiecare dintre noi are suficientă sensibilitate emoțională 
pentru a începe imediat să reflecte emoţii cu o anumită precizie, asta nu e totul. 
Judecând după miile de participanţi la programele noastre de pregătire, 
ascultătorul tipic este capabil să se concentreze mai mult asupra conţinutului 
verbal decât asupra sentimentelor și întâmpină frecvent dificultăți în a-și da 
seama ce simte vorbitorul, chiar si atunci când emoţiile sunt destul de evidente 
pentru un observator instruit. 


Sigmund Freud a explicat cum s-a dezvoltat o parte din insensibilitatea noastră 
emoțională. Freud a observat că, dacă toti am acţiona impulsiv si ne-am exprima 
spontan emoţiile, societatea ar fi subminată. Pentru a preveni această tulburare, 
fiecare societate, într-o măsură mai mică sau mai mare, conspiră împotriva 
exprimării emoțiilor. Societatea noastră extrem de organizată are sancţiuni 


deosebit de dure impotriva unei exprimári prea libere a emotiilor. Institutii 
importante precum cáminul familial, scoala, companiile si cultele religioase tind 
toate să suprime exprimarea emoțiilor. Rezultatul acestei conditionari 
generalizate este că multora li se pare relativ dificil să se armonizeze cu ceilalți 
şi să le reflecte sentimentele. Și totuşi, reflectarea emoțiilor stă la baza ascultării 
eficiente. 


In opinia mea, fiecare dintre noi are o capacitate partial dezvoltată de înțelegere 


lo Sus. > 


nu porneşte de la zero. In același timp, traiul într-o societate în care emoțiile sunt 
suprimate ne-a blocat o parte din sensibilitate, crescând probabilitatea ca 
oamenii să se simtă stánjeniti când reflectă sentimente într-o conversaţie. 


Atunci când încearcă să reflecte emoţiile unui vorbitor, majoritatea 
participanţilor la cursurile noastre vor să afle cum pot deveni mai conştienţi de 
ele. Noi îi învăţăm patru lucruri: 


1. Concentrati-và asupra cuvintelor care exprimă emoţii. 
2. Remarcati conţinutul general al mesajului. 
3. Observati limbajul trupului. 


4. Intrebati-và: „Dacă as trăi experienţa respectivă, ce as simţi?“ 


Ascultarea cuvintelor care exprimă emoții 


Dacă obiectivul vostru este reflectarea emoțiilor într-o conversaţie, o modalitate 
evidentă de a-l atinge este identificarea și exprimarea lor verbală. Ocazional, 
oamenii îşi transpun direct emoţiile în cuvinte. 


O femeie de carieră i se confesa la un moment dat celei mai bune prietene: 


Nu pot să cred cat de mult îmi place slujba mea. Si fac o mulţime de lucruri 
distractive în timpul liber. Sunt atât de ocupată încât de-abia mai am vreme să 
gândesc. Dar, când nu mai e nimeni în jurul meu, mă neliniștesc, fiindcă trebuie 
să fac fata singurătăţii care mă cuprinde. 


Recititi acum afirmaţiile de mai sus si observați cuvintele care comunică cel mai 
direct emoţiile descrise. Eu am remarcat cuvintele „îmi place“, „distractiv“ si 
„singurătate“. O reflectare a emoţiilor vorbitoarei, așadar, ar putea fi formulată 
astfel: 


„Chiar dacă te distrezi din plin, ai parte și de multă singurătate.“ 


Asemenea sentimente sunt mai ușor de reperat când pot fi citite şi recitite pe o 
pagină tipărită decât în timpul schimbului de replici dintr-o conversaţie. Chiar și 
atunci când sunt exprimate limpede și direct în cuvinte, ca în exemplul de mai 
sus, este posibil ca oamenii să nu le observe. Tindem să fim atât de absorbiți de 
fapte și informaţii, încât trecem cu vederea indiciile verbale referitoare la afecte. 


Când vorbitorul ne face declaraţii despre emoțiile lui și când acestea corespund 
cu limbajul lui corporal, reflectarea sentimentelor este identică parafrazării, cu 
excepţia faptului că se concentrează asupra cuvintelor care exprimă emoțiile 
trăite de vorbitor. 


Deoarece cultura noastră tinde să se împotrivească exprimării emoționale, e 
posibil ca, într-o conversaţie oarecare, indiciile verbale să nu fie la fel de precise 
ca în exemplul anterior. O mamă și-a întrebat fiica dacă se simtise bine la 
întâlnirea romantică din seara precedentă. Fata a răspuns: „A, a fost OK“. 
Cuvântul care exprima sentimentele ei este „OK“. Dar ce însemna el în contextul 
conversatiei? E posibil să fi însemnat: „Sunt iritată cá te bagi în treburile mele“. 
Sau ar fi putut să însemne că, pe o scară de la „groaznic“ la „minunat“, seara s-a 
plasat la mijloc — a fost una dintre acele întâlniri acceptabile, dar deloc 
captivante. E posibil ca limbajul corporal al fiicei să fi dezvăluit ceea ce voia cu 
adevărat să transmită. 


Deducerea emotiilor din continut 


Pentru că suprimarea emoţiilor este foarte răspândită în cultura noastră, se poate 
ca vorbitorul să nu recurgă la cuvinte cu conotaţie afectivă. Dar conţinutul 
general al celor spuse vă poate oferi indicii legate de emoţiile lui. 


Citiţi următoarele afirmaţii şi încercaţi să vă dati seama ce simte Eric: 


Eric: Fără doar si poate, clientul ăsta m-a dus de nas. M-a făcut să merg la el la 1 


Probabil cá Eric s-a simţit furios pe clientul lui şi/sau pe el însuși. Cu toate astea, 
e posibil să fi trăit si alte emoții, cum ar fi descurajarea. Observarea limbajului 
corporal va ajuta ascultătorul să-i evalueze cu mai multă acuratețe emoţiile. 


Observarea limbajului corporal 


Una dintre cele mai eficiente metode de înțelegere a ceea ce simte altcineva este 
observarea limbajului său corporal. Deoarece reflectarea emoţiilor este foarte 
importantă pentru ascultarea eficientă şi fiindcă observarea expresiei faciale, a 
tonului vocii, a gesticii şi a tinutei ne oferă indicii foarte importante despre starea 
emoțională a unei persoane, capitolul 6 este dedicat în întregime acestui subiect. 


Ce aş simţi eu? 


Pe măsură ce înregistrează cuvintele care exprimă sentimentele vorbitorului 
(dacă acesta foloseşte aşa ceva), „citeşte printre rânduri“ în căutarea emoțiilor 
sugerate de conţinutul general al mesajului și observă limbajul corporal al 
celuilalt, ascultătorul se întreabă: „Ce aș simţi dacă aș spune și aş face aceleași 
lucruri?“ Pentru că experiența emoţională a fiecăruia este unică, nu putem fi 
siguri că ştim ce simte vorbitorul. Cel mai bun lucru pe care-l putem face este să 
ne înțelegem propriile reacţii interioare si sa ghicim emoţiile celuilalt. Pe baza 
acestei „evaluări aproximative“, ascultătorul reflectă ce a înţeles el din 
sentimentele vorbitorului. În mod normal, acesta ne va anunţa automat dacă l-am 
înţeles sau nu corect — incuviintánd din cap, spunând „da“ sau „exact“ sau 
corectând ceea ce am spus. 


REFLECTAREA SENSULUI 


Când emoțiile și informaţiile sunt combinate într-un singur răspuns succint, 
avem o reflectare a sensului. De exemplu, Marge, o femeie de vârstă mijlocie, îi 
spune soţului ei, Rob: 


Marge: Supervizoarea îmi tot pune întrebări despre viata mea personală. Aș vre: 


Rob: Te enervează că nu-ţi respectă intimitatea. 


Emotiile sunt declanşate adesea de evenimente precise. Observati felul în care 
sentimentele mele listate în coloana din stânga sunt asociate cu evenimentele 
enumerate în coloana din dreapta: 


Sentiment Eveniment (Fapte) 

fericire ^ Prentice-Hall mi-a oferit contractul pentru această carte. 

tristețe Un prieten bun se mută departe. 

iritare Intelegerile la care ajunseserám săptămâna trecută nu sunt respectate 


frustrare — Fotocopiatorul s-a stricat pentru a treia oară în trei zile. 


Am văzut cât de important este ca ascultătorul să fie receptiv la emoţiile 
vorbitorului. Am remarcat de asemenea că este foarte util să înțelegem 
conţinutul faptic al mesajului transmis de vorbitor. Și asta pentru că, după cum 
spune Robert Carkhuff, e mai simplu să actionám asupra lucrurilor pe care le 
putem concepe cu mintea decât asupra celor pe care le simțim în corp.* Când 
răspundem la semnificaţiile transmise de vorbitor — emoţiile care îl paralizează 
sau îl motivează și conţinutul cu care sunt asociate —, ascultarea noastră are 
deseori eficiență maximă. 


Odată ce un om stie cum să reflecte separat emoţiile si conținutul mesajului, este 
relativ simplu să le pună laolaltă într-o reflectare a sensului. Când învaţă prima 
oară să reflecte sensul, oamenilor li se pare de multe ori util să folosească 
formula: „Te simţi [introduceţi sentimentul], pentru că [introduceţi evenimentul 
sau altă informaţie asociată cu sentimentul respectiv]“. 


Să vedem cum funcţionează formula „Te simţi... pentru ca...“ în câteva situaţii 
reale: 


Earl: Ce schimbare! Mi-era teamă că n-o să obțin promovarea, dar visul mi s-a ‘ 


John: Te simţi fericit pentru că lucrurile iti merg bine din toate punctele de vede: 


Sau: 


Wilma: Soţul meu má scoate din minţi. Mai întâi spune că totul e în regulă si cà 


Harriet: Te simţi neliniștită pentru că este foarte inconsecvent. 


Formula „Te simţi... pentru că...“ nu este foarte deranjantá într-o conversaţie. Îi 
ajută pe participanţi să nu uite să reflecte atât emoţiile celuilalt, cât şi conţinutul, 
încurajându-i să răspundă scurt. Si nu contribuie la îngreunarea conversatiilor, ca 
expresiile incoerente precum: „Ceea ce cred că vrei să spui este că...“ 


Multi oameni sunt totuşi foarte reticenti să utilizeze această formulă în ascultarea 
reflectivă. De fapt, ea este asemenea schelăriei unei case în construcție. Poate fi 
foarte utilă o vreme, dar, când nu mai e nevoie de ea, poate fi îndepărtată din 
repertoriul de răspunsuri. După ce o folosiți până când reflectarea concisă a 
sensului vă intră în reflex, puteţi recurge la modalități mai „firești“ de reflectare. 
Verbul „te simţi“ poate fi înlocuit cu verbul „ești“. În locul lui „pentru că“ pot fi 
utilizate cuvinte precum „de“, „din cauza“, „în privinţa“, „că“. Cu asemenea 
variatiuni, răspunsurile pot suna mai putin pompos. 


„Eşti derutat de mesajele lui contradictorii.“ 
„Eşti încântat că lucrurile merg foarte bine la noua ta slujbă.“ 
„Eşti furios din cauza recentelor modificări de program.“ 


„Eşti descurajat de faptul că e nereceptiv.“ 


În schimbul rapid de replici din conversațiile reale, e imposibil și deloc de dorit 
să utilizăm continuu reflectarea sensului. Ea funcţionează împreună cu 
reflectarea emoţiilor, a conținutului, cu încurajările minimale, cu tăcerea activă și 
alte tipuri de reacţii. În anumite conversații, poate fi extrem de util să insistati 
asupra reflectării sentimentelor. Alteori, cel mai adecvat poate fi ca ascultătorul 
să se concentreze mai mult asupra reflectării conţinutului. În multe situaţii însă, 
ascultătorul eficient se va baza foarte mult pe reflectarea sensului. 


Uneori, reflectarea sensului este adecvată chiar si când nu se face schimb de 
cuvinte. Norma, manager de filială, a preluat de curând o nouă sarcină pentru 
compania ei. Munceste din greu cât e ziua de lungă, dar seara lucrurile pe care le 
mai are de făcut par a fi la fel de multe ca la începutul programului. Barbara, 
secretară în același birou, îi spune: ,,Te simţi descurajata pentru că ai muncit 


foarte mult si încă mai ai multe de făcut“. 


De obicei, reflectarea sensului are cele mai bune rezultate când este redusă la o 
singură frază succintă. Cu cât mai scurtă, cu atât mai bine. Un răspuns dezlânat 
descurajează comunicarea. 


REFLECTAREA REZUMATIVĂ 


O reflectare rezumativă este o reformulare concisă a temelor și principalelor 
emoții exprimate de vorbitor într-o perioadă mai lungă decât ar putea fi acoperită 
de oricare dintre celelalte abilităţi reflective. Ea poate rezuma un număr de 
comentarii recente sau poate scoate în evidență emoţii şi/sau probleme, 
recapitulându-le succint. Peisajul conversational poate fi presărat cu fărâme de 
informaţii inutile până când ascultătorul strânge laolaltă cele mai importante 
fragmente într-un mod semnificativ. Uneori, vorbitorul se pierde într-un talmeş- 
balmes de gânduri si sentimente confuze. Ce diferenţă este între amestecul de 
piese ale unui puzzle din cutie si imaginea compactă pe care aceleaşi piese o 
formează pe masă! În mod similar, un rezumat eficient îi poate permite 
vorbitorului să-şi vadă fragmente din ideile rostite reunite într-o armonie plină de 
sens. Un răspuns rezumativ îl ajută să capete o perspectivă unitară asupra 
lucrurilor pe care le-a spus, căci el formulează aspectele importante care au tot 
fost repetate sau afirmate cu cea mai mare intensitate. 


Carl Jung, celebrul psihoterapeut elveţian, i-a povestit unui coleg despre prima 
vizită pe care i-o făcuse lui Sigmund Freud, în 1907. Avea multe lucruri pe care 
voia să le discute cu Freud si a vorbit extrem de animat timp de trei ore. În cele 
din urmă, Freud l-a întrerupt si, spre uimirea lui Jung, a început să grupeze 
conţinutul monologului în câteva categorii exacte, care le-au permis să-şi 
petreacă restul orelor într-un schimb de replici mai profitabil.” 


Un rezumat poate să ajute vorbitorul să se înțeleagă mai bine pe sine. Gerard 
Egan ne oferă acest exemplu: 


Psiho- Să vedem ce avem până acum. Sunteţi la pământ, deprimat — nu-i doar o 
pasă proastă obişnuită, pentru că de data asta durează de ceva timp. Vă faceţi 
griji în privinţa sănătăţii, dar asta pare să fie mai mult un simptom decât o cauză 
a depresiei. Există anumite probleme nerezolvate în viata dumneavoastră. Una 
dintre ele este faptul că recenta schimbare a slujbei a însemnat că nu vă mai 
vedeţi foarte des cu vechii prieteni. Mutarea geografică are efecte majore. Un alt 
aspect — care vi se pare dureros și stânjenitor — este legat de investiția 
dumneavoastră în strădania de a rămâne tânăr. Nu vreţi să acceptaţi că 
imbatraniti. O a treia problema este maniera excesivă în care vă implicaţi în 
muncă — atât de mult încât, atunci când finalizati un proiect pe termen lung, viata 
vi se pare brusc pustie. 


Clientul: E dureros să aud totul într-un mod atât de direct, dar cam despre asta-i 
vorba. Trebuie să-mi analizez cu adevărat valorile. Simt că am nevoie de un nou 
stil de viata, în care să mă simt mai legat de oamenii din jur.? 


Acest tip de rezumat conține elemente dificil de acceptat. Ascultătorul trebuie să 
judece cu grijă dacă vorbitorul este pregătit emoţional să suporte o sinteză care îl 
provoacă într-o oarecare măsură. 


Rezumatele sunt utile în situaţiile în care există un conflict de nevoi sau în care 
este necesară o rezolvare a problemelor. Bill a discutat cu tatăl lui dacă să-și 
continue studiile sau să le amâne cu un an pentru a căpăta experienţă practică. 
După ce au vorbit trei sferturi de oră, tatăl i-a spus: 


Ti se pare „obligatoriu“ să faci cursurile postuniversitare la un moment dat în 
viata, dar nu esti sigur dacă e înțelept să treci direct de la studenţie la studii 
postuniversitare. Iti faci griji în privinţa situaţiei mele financiare, deoarece 
cursurile tale m-au costat deja mii de dolari. Vrei să te însori cu Lea și te întrebi 
dacă o să te aştepte doi ani sau dacă va crede că nu esti decât un veşnic student. 
Simti că universitatea te presează să iei o decizie cat mai repede ca să-ți poată 
acorda bursa de asistent de care ai avea nevoie dacă te hotárásti să continui 
cursurile acum. 


Un rezumat este util și când vorbitorul pare să fi epuizat tot ce are de spus pe o 
anumită temă. Recapitularea celor afirmate deja poate să ajute la finalizarea 
părții respective de conversaţie şi/sau să ofere o direcţie pentru următorul 
segment. 


Când ascultați pe cineva în două sau mai multe reprize, un asemenea rezumat 
poate fi folosit la începutul fiecăreia. Fiindcă e posibil ca vorbitorul să fi avut 
parte de revelații sau experienţe importante între sesiuni, e important să-l 
întrebaţi dacă s-a întâmplat acest lucru și, în caz afirmativ, dacă i-ar plăcea să le 
discute. Dacă nu, ascultătorul poate să sintetizeze ultima conversaţie între cei 
doi. Acest lucru îi dovedeşte interesul, împiedică interlocutorul să repete 
materialul deja prezentat şi îl poate ajuta să dezvolte idei pornind de la întâlnirea 
anterioară. 


Unul dintre scopurile sintetizării este să-i dea vorbitorului senzaţia că face 
progrese în explorarea conţinutului și a emoţiilor. Această impresie de progres 
poate să ducă mai rapid la elaborarea unor planuri de acţiune. Sintetizarea 
verifică și cât de precisă a fost impresia de ansamblu a ascultătorului asupra 
celor spuse. 


Un rezumat reflectiv este eficient atunci când ascultătorul (1) adună ideile pe 
care vorbitorul le-a adus în discuţie și (2) selectează informaţiile relevante — ceea 
ce-l va ajuta pe vorbitor să înţeleagă mai clar elementele-cheie ale situaţiei în 
care se găsește. „Un rezumat“, spune Egan, „nu este reunirea mecanică a unui 
număr de date; este o prezentare sistematică de informaţii relevante”. 


Utilizarea următoarelor trunchiuri de frază vă poate ajuta să puneţi în practică 
abilitatea de a rezuma: 


„Mi se pare cá tot revii la tema...“ 
„Să recapitulám cele discutate până acum...“ 


„M-am gândit la ceea ce ai spus. Observ ceva care ar putea să reprezinte un tipar 
Si as vrea să verific dacă este asa. Tu...“ 


„Ascultându-te, principala ta preocupare pare să fie...“ (Apoi oferiţi exemple.) 


Eficienţa reflectării rezumative poate fi judecată cel mai bine după felul în care e 
primită si utilizată de interlocutor. Un rezumat bun ar trebui să-i permită celuilalt 
să aprofundeze subiectul, dându-i o direcție mai clară și/sau mai coerentă. Un 
rezumat de calitate îl ajută adesea pe vorbitor să-și înțeleagă mai limpede 
situaţia, chiar dacă nu este decât o recapitulare a celor spuse deja. Deși într-un 
rezumat nu apar lucruri noi, el poate părea inedit fiindcă vorbitorul aude toate 
acele lucruri laolaltă pentru prima dată. În plus, o sintetizare eficientă poate să 
unească elemente răsfirate ale unei conversații, indreptánd-o spre o concluzie. 


REZUMAT 


Un bun ascultător răspunde reflectiv la ceea ce spune vorbitorul. Reformulează 
cu propriile cuvinte emoţiile și/sau conţinutul recepționat și, făcând asta, 
comunică faptul că înţelege şi acceptă cele spuse. 


Există patru abilităţi reflective fundamentale. Parafrazarea, prima dintre ele, se 
concentrează asupra conţinutului exprimat de vorbitor. Reflectarea emoţiilor are 
loc atunci când ascultătorul are în vedere cuvintele cu conotaţii afective, 
intuieste sentimentele din conţinutul general, „citeşte“ limbajul trupului, se 
întreabă: „Cum m-aș simţi dacă aş spune şi as face eu aceleaşi lucruri?“, dupa 
care transmite emoțiile înapoi către vorbitor. Reflectarea combinată a 
sentimentelor si a conţinutului se numește reflectarea sensului. Reflectarea 
rezumativă este recapitularea foarte condensată a celor mai semnificative 


elemente dintr-un segment ceva mai lung de conversatie. 


Ín majoritatea situatiilor de comunicare cánd ceilalti ar interpreta, ar cerceta, 
ar da sfaturi, ar oferi încurajări, noi reflectám. [...] Reflectarea poate fi,in 
mâinile unui începător care imită, o farsă nesărată si anostă. Adeseori, asa 
arată mai ales dacă e asternutá pe hârtie. Și totuși, ea poate fi un răspuns 
profund, intim, empatic si intelegator, care necesită mare pricepere, sensibilitate 
si o implicare intensd.! 


— J.M. Shlien, psihoterapeut 


Oamenii care învaţă să asculte mai eficient se întreabă adesea de ce răspunsurilor 
reflective li se dă o asemenea importanţă. Eu le explic că ceea ce a spus Winston 
Churchill despre democraţie este valabil şi pentru ascultarea reflectivă: e cea mai 
proastă metodă cu putinţă — cu excepţia tuturor alternativelor ei! Majoritatea 
celorlalte opțiuni nu funcţionează nici pe departe la fel de bine când vorbitorul 
este supus stresului sau are o problemă ori alte nevoi acute. 


Când fac cunoştinţă cu conceptul de răspuns reflectiv, multora li se pare adesea 
că această metodă de ascultare este prea structurată, prea mecanică, nu îndeajuns 
de „firească“. Capitolul de fata va analiza câteva dintre aceste opinii și apoi va 
examina şase probleme de comunicare umană care pot fi îmbunătăţite prin 
ascultare reflectivă. Capitolul se încheie cu ceea ce eu consider a fi cea mai bună 
metodă de a risipi îndoielile cuiva în privinţa a cât de eficientă este ascultarea 
reflectivă. 


STIL ȘI STRUCTURĂ ÎN ASCULTARE 


Participanţii la seminarele noastre spun de multe ori: „Când ascult reflectiv, 
trebuie să fac o pauză si să má gândesc cum să răspund. Nu má simt eu însumi 
când fac asta. Folosirea acestor abilităţi este prea artificială; îi lipseşte 
spontaneitatea“. De obicei, pentru obiecțiile de acest gen sunt relevante unul sau 
mai multe dintre următoarele trei aspecte. 


Mai întâi, când deprind un nou set de abilități, oamenii trec în general printr-o 
etapă în care se simt jenati si intimidati înainte să le folosească natural. De multe 
ori, priceperea generală a unui om se diminuează când începe să folosească o 
metodă nouă. Când m-am apucat de baschet, antrenorul m-a obligat să-mi 
schimb maniera în care efectuam o anumită aruncare. În următoarele câteva zile, 
procentul de coşuri mi-a scăzut semnificativ. Însă, în scurtă vreme, aruncam mult 
mai bine. În mod asemănător, când încearcă prima oară să folosească aceste 
abilităţi de ascultare, oamenii ne spun frecvent că se străduiesc din răsputeri să 
nu ridice bariere în calea comunicării și că isi dau atâta silintá să formuleze 
răspunsuri reflective, încât scapă din vedere ceea ce le spune vorbitorul! Asta li 
se întâmplă multora, dar din fericire doar pentru o scurtă perioadă. 


Cineva spunea că există patru etape în procesul de îmbunătăţire a comunicării. 
La început, când o persoană învaţă despre efectul barierelor pe care le-a ridicat 
întreaga viata, se simte vinovată. Apoi încearcă noile abilități, dar aceste noi 
metode de interacţiune i se par rigide și artificiale. Omul respectiv se simte fals. 
Din fericire, majoritatea parcurg aceste două etape destul de repede. 


După utilizarea metodelor vreme de câteva săptămâni, oamenii devin adeseori 
destul de pricepuţi în aplicarea lor. Folosesc reflectarea destul de bine, dar încă 
mai au de lucru la ea si rămân conştienţi de ceea ce fac. În final, după ce folosesc 
regulat aceste abilități timp de vreo doi ani, noua metodă de interacțiune ajunge 
să se integreze atât de bine în stilul lor de viata, încât individul o aplică adeseori 
fără s-o mai conştientizeze. Este asemenea unui violonist care stăpânește 
tehnicile artei sale. Abilitátile devin practic automate. Muzicianul cântă ca şi 
cum problemele legate de digitatie si de mânuirea arcusului n-ar fi existat 
niciodată. Similar, în timp și cu multă practică, abilitățile de comunicare pot 
ajunge să fie atât de bine integrate în viata voastră încât să vi se pară fireşti. 


O a doua chestiune relevantă aici este noţiunea de structură implicată în acest tip 
de ascultare. Începătorii consideră adesea că răspunsurile reflective sunt 
guvernate într-o măsură mult prea mare de reguli şi, prin urmare, sunt artificiale, 
împiedicând curgerea liberă a unei conversații. De fapt, chiar si cele mai fluide 
interacțiuni reprezintă schimburi de replici foarte structurate, guvernate de 
reguli. Richard Bandler si John Grinder afirmă: 


Când comunicăm — vorbim, dezbatem, scriem — [...] nu suntem aproape 
niciodată conștienți de felul cum ordonám și structurăm cuvintele pe care le 
selectăm. Limbajul ne umple lumea într-o asemenea măsură, încât ne deplasăm 
prin el aşa cum peștii înoată în apă. Deși conștientizăm prea puţin sau deloc felul 
în care ne modelăm comunicarea, activitatea noastră — procesul utilizării 
limbajului — este extrem de structurată. 


De exemplu, dacă luăm fraza pe care o citiți acum si inversăm ordinea 
cuvintelor, rezultatul va fi un nonsens. lată cum ar suna ea răsturnat: „Nonsens 
un fi va rezultatul, cuvintelor ordinea inversăm şi acum citiţi o care pe fraza 
luăm dacă, exemplu de“. Bandler si Grinder continuă: 


Comportamentul nostru [...] când comunicăm este guvernat de reguli. Chiar 
dacă nu suntem conștienți în mod normal de ea în procesul [...] de comunicare, 
structura respectivă, structura limbajului, poate fi înțeleasă sub forma unor tipare 
regulate?. 


Nu exista comunicare nestructurata. O parte dintre regulile care favorizeaza o 
comunicare clara se transmit destul de eficient in societatea noastra, in vreme ce 
alte structuri importante, precum abilitatile de ascultare reflectiva, sunt rareori 
transmise. Prin urmare, când învăţăm aceste noi abilităţi, ele ni se par initial 
bizare si artificiale, desi nu sunt mai artificiale decât regulile de structurare a 
frazei, cele ortografice s.a.m.d. 


Chiar si când respect tiparele limbajului si structura abilităţilor de ascultare, îmi 
pot manifesta personalitatea într-o conversaţie prin ceea ce eu numesc „stil“. 
Stilul îmi exprimă sinele unic prin elemente nonverbale, formulări speciale, 
ritmul vorbirii si alti factori care mă dezvăluie pe mine cel real. Desi pot alege să 
folosesc abilități utilizate şi de altcineva, asta nu înseamnă că vom comunica 
asemănător. Stilurile noastre pot fi foarte diferite, astfel că modalităţile noastre 
de interacţiune vor fi unice. 


Acest tip de distincţie se întâlneşte în multe domenii. Când învăţăm să cântăm la 
banjo, este recomandată o anumită digitatie. Cantaretii la banjo care utilizează 
metode identice de digitatie pot suna foarte diferit între ei, chiar și când 
interpretează aceeași melodie, pentru că stilurile lor sunt complet diferite. 


A] treilea aspect care trebuie avut în vedere în evaluarea ,,artificialitatii“ 
metodelor reflective de ascultare este faptul că, deși anumite tipuri de 
spontaneitate sunt absolut dezirabile, altele sunt distructive. Oamenii trebuie să- 
şi examineze reacţiile „naturale“ şi să înţeleagă ce efecte au. În cel mai bun caz, 
barierele în calea comunicării — care tind să fie folosite foarte spontan — produc 
rupturi între oameni și au tendinţa, când sunt utilizate repetat, să facă rău 
ambelor parti. În cel mai rău caz, pot mutila psihologic pentru tot restul vieții. 


Când folosesc îndeajuns de frecvent abilităţile reflective, încât ajung să se 
priceapă la ele, când îşi dau seama cât guvernată de reguli este comunicarea 
interpersonală şi înţeleg caracterul distructiv al ridicării spontane a barierelor în 
calea ei, oamenii devin adeseori dispuși să se disciplineze pentru a recurge la 
ascultarea reflectivă atunci când este cazul. 


ȘASE PARTICULARITĂȚI ALE COMUNICĂRII UMANE 


Există şase aspecte problematice ale comunicării între oameni care fac ascultarea 
reflectivă deosebit de utilă. Patru dintre acestea sunt frecvente în rândul 
vorbitorilor, iar două, în rândul ascultătorilor. 


Prima problemă a oricărui vorbitor este că, pentru fiecare om, cuvintele au 
înţelesuri diferite. A doua este că oamenii își „codifică“ adesea mesajele pentru a 
le masca semnificaţia reală. A treia: în mod frecvent, cei care vorbesc „se învârt 
în jurul cozii“ — discută despre o chestiune, desi alte subiecte sunt mult mai 
importante pentru ei. În fine, multora le vine greu să-și cunoască emoţiile si să si 
le gestioneze constructiv. Dar si ascultătorii au probleme. Atenţia le este distrasá 
cu ușurință de la mesajul vorbitorului, pentru că îl aud deseori prin filtre care 
distorsionează multe dintre lucrurile spuse. 


Să examinăm mai atent fiecare dintre aceste probleme. 


Cuvintele, vehicule imprecise ale comunicării 


Deseori, experientele pe care vrem cel mai mult sá le exprimám nu pot fi 
cuprinse foarte bine în cuvinte şi fraze. Nu suntem în stare să spunem cu precizie 
la ce ne referim. Așa cum opina filosoful Alfred North Whitehead: „Reușita 
limbajului de a transmite informaţii este mult supraestimata“?. Savantul danez 
Piet Hein aborda si el această dificultate: „Ideile intră în cuvinte si ies din ele asa 
cum aerul intră şi iese dintr-o încăpere în care toate ferestrele și ușile sunt larg 
deschise“4. Iar T.S. Eliot ne spune poetic: 


Cuvintele se încordează, 

Plesnesc si uneori se fráng sub povară, 

De efort, scapă, alunecă, pier, 

Se ofilesc de imprecizie, nu vor să stea locului, 


Nu vor să stea liniștite”. 


Ascultarea reflectivă îmbunătățește comunicarea pentru că îl ajută pe ascultător 
să verifice ceea ce a înţeles din cele spuse de vorbitor. În diferite momente ale 
conversatiei, ascultătorul reflectiv repetă cu propriile cuvinte impresia pe care o 
are despre ce s-a discutat. Dacă există vreo neînțelegere, vorbitorul îl poate 
corecta imediat. 


Înțelegerea „codului“ folosit de vorbitor include presupuneri 


Când preşedintele dorește să transmită ordine Flotei a Șaptea si nu vrea ca alte 
state să-i afle planurile, trimite un mesaj codificat despre care speră că va fi de 
neînțeles pentru agenţii altor tari. Pe parcursul unei conversații normale, si noi 
facem adesea ceva asemănător. Uneori, suntem foarte ambivalenti când vine 
vorba să ne exprimăm cu acuratețe. O parte din noi vrea cu disperare să se facă 
auzită, alta vrea să rămână ascunsă. Astfel, ne trezim de multe ori vorbind 
neinteligibil despre gândurile noastre, ba chiar şi mai neclar despre sentimentele 
pe care le avem. Asa cum cei din armată isi ascund mesajele codificându-le din 
rațiuni de securitate naţională, fiecare dintre noi alege metode de a-şi cripta 
mesajele din motive de siguranţă personală. 


Le codificăm adesea fără voie. Am fost instruiți din fragedă copilărie să ne 
exprimăm indirect asupra multor subiecte și în legătură cu diverse sentimente. 


Cu toţii am petrecut o viatá-ntreagá încifrându-ne mesajele și decodând mesajele 


celorlalți. Când copiii mei erau mici, de pildă, începeau să pună o mulțime de 
întrebări înainte de a merge la culcare. De obicei, acestea însemnau de fapt: „Le 
rog, mai stai putin cu mine“. Un sot îi aduce cafeaua la pat soției sale în fiecare 
dimineață. Ea îi descifrează acest comportament și aude mesajul: „Mă iubeşte si 
vrea să mi-o spună zilnic prin detalii mărunte“. Un manager își informează 
subordonatul că i-a prezentat preşedintelui raportul pe care-l întocmise 
subalternul. Acesta decodifică mesajul și aude: „E mulțumit de rezultatul muncii 
mele“. 


Din nefericire, decriptarea mesajelor codificate nu merge mereu ca pe roate. În 
primul rând, uităm adesea să luăm în considerare nevoia potenţială de a decoda 
mesajul celorlalți. 


Acum vreo doi ani am primit o scrisoare de la nişte amici care aveau grave 
probleme în căsnicie, fără ca eu să știu de asta. Mi s-a părut o scrisoare 
interesantă și i-am arătat-o unui prieten comun. El mi-a spus: „Căsnicia lor e la 
ananghie si ti-au trimis rândurile astea ca un strigăt după ajutor“. Am recitit 
scrisoarea aceea extrem de criptică şi am descoperit semnele ascunse ale 
suferinţei si cererea de ajutor. Mi-am pus în minte să le fac cát mai repede o 
vizită şi mi-am dat seama că prietenul nostru comun avea dreptate — erau în 
pragul despărțirii și voiau cu disperare să discute cu mine. 


Unul dintre motivele de bază ale comunicării eronate este faptul că decodarea 
presupune întotdeauna un proces de ghicire. Auzim cuvintele celuilalt și-i 
observăm acţiunile, dar nu putem decât să intuim ce înseamnă ele. 


Diagrama din figura 5.1 sugerează că purtarea unui om este ușor de observat — 
ea se vede la exterior. Gândurile însă nu sunt direct observabile; singurul nostru 
indiciu este comportamentul (cuvinte și acţiuni). Sentimentele si emoţiile sunt 
ilustrate în centrul existenţei individului, pentru că sunt adesea ascunse cu mare 
grijă. Ca și în cazul gândurilor, singurul indiciu despre sentimentele unei 
persoane ne este transmis indirect de comportamentul ei. 

Figura 5.1. Un om poate vedea sau auzi doar comportamentul altuia. 
Gândurile și/sau emoţiile nu pot fi decât ghicite. 


Când un om încearcă să-i comunice un lucru altuia, între ei are loc un proces 
lipsit de precizie. Modul în care o afirmaţie este transmisă de vorbitor si 
receptionatá de celălalt poate fi ilustrat ca în figura 5.2. 


sens initial SENS TRANSMIS SENS RECEPTIONAT 


Figura 5.2. Inexactitatea procesului de comunicare 


Sá examinám felul in care aceste procese imprecise de transmitere si 
receptionare a mesajelor functioneazá in viata de zi cu zi. Un manager de vánzári 
se adresează cu asprime subordonatului său: „Trebuie să începi să-ţi iei slujba în 
serios. Parcă nu faci parte din echipă ca noi ceilalți!“ Cum se întâmplă adeseori, 
intenţia nu e receptionata ca atare. Codificarea (transpunerea emoțiilor şi/sau 
gândurilor în cuvinte și/sau acţiuni) si decodarea acestui comentariu se 
desfășoară ca în figura 5.3. 


sens initial SENS TRANSMIS SENS RECEPTIONAT 


Figura 5.3. Proces tipic de codificare-decodificare 


Tendinta noastrá de a decoda gresit mesajele altora duce la aparitia unor 
neînțelegeri inutile de ambele parti. Întrucât gândurile si emoţiile vorbitorului 
sunt intime şi-i sunt cunoscute doar lui, ascultătorul nu poate decât să le 
ghicească. Si, pentru că interpretarea pe care ascultătorul o dă semnificației 
vorbitorului este intimă şi cunoscută doar ascultătorului, este posibil ca niciunul 
dintre ei să nu fie conștient că există o neînțelegere. 


Asemenea neînțelegeri pot fi însă evitate. În situaţia anterioară, şeful ar fi putut 
să se exprime mai direct şi mai precis. Ne vom ocupa de abilitatea de care ar fi 
avut nevoie în secțiunea despre autoafirmare din această carte. Însă subordonatul 
ar fi putut clarifica problema de comunicare folosindu-și abilităţile reflective. 


Managerul de vânzări: Trebuie să începi să-ţi iei slujba în serios. Parca nu faci p 
Agentul de vânzări: Sună ca si cum ai crede că nu sunt potrivit pentru slujba : 
Managerul de vânzări: Nu, nu-i vorba de asa ceva. Sunt de părere cá esti omul p 
Agentul de vânzări: Practic, esti mulțumit de munca mea, cu excepţia celor di 
Managerul de vânzări: Da, exact. Unul dintre obiectivele mele pentru anul în cu: 


Agentul de vânzări: Am probleme cu unul dintre principalii mei clienti. Ce-ai 


„E o iluzie!“ Asta își zic multi când citesc un asemenea dialog. „Oamenii nu 
discută asa în realitate.“ E adevărat, majoritatea oamenilor nu dialoghează astfel. 
Si, ca urmare, neînțelegerile care apar în conversațiile lor „normale“ sunt uriașe. 
Dar, în anumite companii, astfel de discuţii se practică: atunci când unul dintre 
angajaţi este foarte stresat, celălalt îl ascultă în felul acesta, şi neînțelegerile sunt 
reduse la minimum. 


Când problema vizibilă nu reprezintăprincipala preocupare a vorbitorului 


Oamenii încep rareori o conversație comunicând lucrurile care îi preocupă cel 
mai mult. O femeie care făcea terapie spunea: „Înainte să înceapă şedinţa, îmi 
era îngrozitor de teamă că o să abordez subiectul respectiv — şi la fel de teamă că 
n-o să-l abordez“. Această ambivalenta legată de discutarea celor mai 
semnificative chestiuni este foarte răspândită. Adesea, cel mai important lucru pe 
care-l avem de împărtășit este si punctul nostru cel mai vulnerabil. 


Fiecare ascunde de ceilalți o mare parte din el însuși. Toţi „călătorim incognito“ 
într-o oarecare măsură. Se întâmplă însă frecvent ca tocmai acele lucruri pe care 
ne dorim cel mai tare să le discutăm să fie ascunse cu cea mai mare grijă. Asta 
generează un fenomen cunoscut popular ca „a te ascunde după deget“. Vorbitorul 
nu spune lucrurilor pe nume. De fapt, nici măcar nu face aluzie la adevărata 
problemă ascunsă în spatele a ceea ce spune. Poate că nevoia de a discuta despre 
o anumită chestiune l-a împins să dialogheze cu voi, însă nelinistea pe care i-o 
provoacă subiectul îl poate face să discute despre cu totul altceva. 


Psihologii vorbesc uneori despre „problema vizibilă“ şi „problema reală“. Un 
părinte se poate adresa unui profesor sau unui consilier psihologic cu o plângere 
legată de felul în care este tratat copilul lui la şcoală. Mulțumită unei ascultări 
abile, conversaţia poate atinge subiecte care îl preocupă într-o mai mare măsură 
pe vorbitor. Probabil că tratamentul primit de copil la școală reprezintă o 
îngrijorare reală, dar o altă chestiune — cum ar fi o căsnicie eșuată sau temerea 
lui că nu e capabil să se descurce acasă cu propriul copil — poate fi problema 
reală din mintea lui, cea despre care are cea mai mare nevoie să discute. 


La fel ca înotătorul care bagă un picior în apă ca să verifice temperatura înainte 
de a hotărî dacă plonjeazá, multi vorbitori „testează apa“ ca sa vadă dacă pot 
încredința altei persoane aspectele vulnerabile ale vieţii lor. Cercetările arată ca 
reflectările empatice care dau dovadă de înţelegere și acceptare au șanse mai 
mari să provoace analiza acestor aspecte decât răspunsurile mai comune în 
cultura noastră. Din nefericire, majoritatea oamenilor sunt tentaţi să discute şi să 
rezolve cele mai putin importante probleme — problemele vizibile —, în vreme ce 
chestiunile și problemele esenţiale rămân ascunse. Descoperirea unor soluţii 
bune la probleme minore, în timp ce chestiunile profunde nu sunt nici măcar 
abordate, reprezintă unul dintre cele mai serioase motive de ineficientà în 
industrie, guvern, școli, Biserică, centre de terapie si alte instituţii. 


Vorbitorul poate fi orb faţă de propriile emoţii sau orbit de ele 


În cultura noastră, oamenii au de obicei două tipuri de probleme în legătură cu 
propriile emoţii și sentimente. Pe de o parte, se întâmplă deseori să nu fie con- 
stienti de ele. Pe de altă parte, pot fi copleșiți de emoţii, încât rațiunea si alti 
factori devin neputincioşi. Individul se trezeşte că a scăpat situaţia de sub control 
în mod riscant si că este incapabil să-şi dirijeze destinul. Prima situaţie este 
generată de faptul că suntem orbi fata de emoţiile noastre. A doua apare cand 
suntem orbiti de ele. Ascultarea reflectivă este utilă în ambele cazuri. 


Cultura noastră îi învaţă pe oameni să-și înăbușe emoţiile si sentimentele. De la 
o vârstă fragedă, copiilor li se spune să si le denatureze sau reprime. „Poartă-te 
frumos cu sora ta!“ „Nu mai plânge!“ „De câte ori ţi-am spus să nu te mai 
enervezi?“ „Lasă-i şi pe ceilalți copii să se joace cu jucăriile tale!“ „Nu mă 
interesează ce simţi — fă ce ţi-am spus!“ „Habar n-ai ce e bine pentru tine!“ „Nu 
te mai purta ca un fricos!“ „Termină cu râsul ăla prostesc!“ 

Bárbatii din societatea noastrá primesc permisiunea de a simti doar anumite 
lucruri. De obicei, e acceptabil sá fie furiosi si sá actioneze agresiv, dar nu si sá 
admită că le e frică sau că vor să-și asume un rol docil. Femeilor, pe de altă 
parte, li se permite adesea să simtă teamă și să plângă, dar sunt învăţate să nu-și 
exprime furia, ba chiar să nu fie nici măcar conștiente că furia le macină pe 
dinăuntru. Alte conditionari culturale le învață pe femei și pe membrii anumitor 


subculturi religioase să considere cá nevoile celorlalți sunt mai importante decât 
ale lor. 


Viaţa noastră interioară rămâne pipernicitá si nedezvoltată dacă emoţiile sunt 
înăbuşite. Ele sunt cele care ne ajută să ne modelăm valorile. Sunt o componentă 
fundamentală a motivatiei noastre si ne ajută să ne stabilim direcţia si sensul în 
viaţă. Ne furnizează indiciile necesare pentru rezolvarea problemelor pe care le 
avem si sunt esenţiale pentru felul în care stabilim relaţii cu ceilalți. Cum 
subliniază Haim Ginott, răspunsurile reflective îi ajută pe copii (si pe adulti) să 
devină conștienți de universul interior al emoţiilor. 


Oglindirea emoţiilor 


Reflectându-le sentimentele, îi ajutăm pe copii să înţeleagă ce simt. Copiii învaţă 
despre înfăţişarea lor fizică văzându-și imaginea în oglindă. Si învaţă despre 
înfățișarea lor emoţională auzindu-si, reflectate, propriile emoţii. Funcţia unei 
oglinzi este să reflecte un lucru așa cum este, fără a-l măguli sau a-l ponegri. Nu 
vrem ca oglinda să ne spună: „Arăţi groaznic! Ai ochii roșii si fata buhăită! Esti 
un dezastru. Ai face bine să iei măsuri“. După câteva întâlniri cu o asemenea 
oglindă magică, ne-am feri de ea ca de ciumă. De la o oglindă vrem o imagine, 
nu o predică. E posibil să nu ne placă imaginea pe care o vedem; cu toate astea, 
preferăm să decidem noi înșine următoarea mișcare cu scop cosmetic. 


In mod similar, funcţia unei oglinzi emoţionale este să reflecte emoțiile așa cum 
sunt, fără distorsiuni: 


,Aráti furios la culme.“ 
„Sună de parcă l-ai uri de-adevăratelea.“ 
„Pari dezgustat de toată situația.“ 


Aceste afirmaţii sunt de un imens ajutor copilului cu astfel de sentimente. Ele îi 
arată limpede ce anume simte. Claritatea imaginii — dată fie de o oglindă 
obișnuită, fie de una emoţională — dă o șansă iniţierii proceselor de autoîngrijire 
şi de schimbare a înfățișării. 


Oglinda emoţională pusă la dispoziţie de ascultarea reflectivă este foarte 
valoroasă și pentru adulți. 


Uneori, în loc să fim orbi față de emoţiile noastre, suntem orbiti de ele. În aceste 
cazuri, afectele ne blochează rațiunea. Vorbim despre situaţii în care „cădem 
pradă unor emoții puternice“, ceea ce înseamnă cá, pentru o clipă, ele ne-au 
uzurpat fiinţa interioară şi ne controlează. Când sunt stapaniti de emoție într-o 
asemenea măsură încât nici rațiunea, nici voința nu mai au nicio influență asupra 
lor, oamenii tind să se comporte într-un fel dăunător pentru ei înșiși şi/sau pentru 
ceilalţi. În atare situaţii, răspunsurile reflective pot ajuta un om să facă fata 
propriilor trăiri şi să-și folosească rațiunea. 


Multi cred că, dacă un om mistuit de o emoție este încurajat să vorbească despre 
ea, aceasta se va intensifica. La fel, este larg răspândită ideea că oamenii care 
cad pradă unei emoţii sunt mai predispusi să acționeze pe baza ei dacă o exprimă 
în cuvinte. De pildă, se crede că o persoană furioasă pe alta este mai tentată să-i 
facă rău dacă își exprimă furia. De fapt, mult mai des se întâmplă exact invers. 
Când un om are ocazia să discute despre starea sa intens afectivă cu un ascultător 
empatic, probabilitatea ca el să acţioneze irațional pe baza ei se reduce. Discutia 
purtată la nivel afectiv elimină mare parte din emoția in exces, astfel cá 
vorbitorul simte o mai mică nevoie să-și manifeste starea de excitație în mod 
irațional. 


Mulţi ascultători sunt uşor de distras 


Deși nu e uşor să vorbeşti despre adevăratele tale probleme, la capătul celălalt al 
conversatiei nici ascultátorul nu este ferit de dificultăţi. Multi se lasă uşor 
distrasi, căzând în visare în timp ce vorbitorul li se adresează. În plus, fiecare din 
noi posedă cel puţin câteva filtre emoționale care blochează sau distorsionează o 
parte dintre sensurile care ne sunt transmise. Să ne concentrăm acum asupra 
metodelor prin care răspunsurile reflective pot ajuta ascultătorul să rezolve 
aceste probleme. 


Una dintre cauzele ascultării ineficiente — dar și a celei eficiente — este că 
oamenii pot gândi mult mai rapid decât pot vorbi. Rata medie a vorbirii pentru 


majoritatea americanilor este de aproximativ 125 de cuvinte per minut. Această 
rată este lentă pentru ureche și creier, care pot procesa cuvinte într-un ritm de 
patru ori mai rapid. Când ascultăm, avem mult timp la dispoziţie să gândim. 


Ascultătorul obișnuit își foloseşte prost acest răgaz. După ce începe să-și asculte 
cu interes amicul, mintea lui poate ajunge să se plictisească de ritmul lent al 
conversatiei. În scurtă vreme descoperă că poate să plece în vacanţă, continuând 
totuși să primească o fracțiune din mesajul transmis. Astfel, deși prietenul 
continuă să vorbească, „ascultătorul“ își planifică următoarea zi de muncă sau 
retrăiește victoria din meciul de tenis de săptămâna trecută. Verifică din cand in 
când cele spuse de interlocutor, observă devierile din conversaţie, face câteva 
remarci adecvate, dar își petrece cea mai mare parte a timpului cufundat în 
propriile gânduri. Uneori, ascultătorii cad prea mult timp în reverie, scăpând din 
vedere elemente esenţiale care le-au fost împărtăşite. 


Vă amintiţi fabula testoasei și a iepurelui sălbatic? Ascultătorii nepriceputi 
sfârșesc adeseori în situaţia dificilă a iepurelui care s-a luat la întrecere cu 
testoasa mult mai lentă. Iepurele s-a oprit pe marginea drumului ca să tragă un 
pui de somn; testoasa l-a depășit până la urmă si a câștigat cursa. Când s-a trezit 
iepurele, era prea târziu ca s-o mai ajungă din urmă. Ascultătorii ineficienti ies 
de pe pistă o vreme şi apoi descoperă că nu mai pot prinde din urmă gândurile 
care au fost exprimate de vorbitorul lent ca o ţestoasă. 


Există multe momente, firește, în care pornim pe calea digresiunilor mentale si 
totuşi ne concentrăm în continuare îndeajuns asupra conversatiei pentru a-i 
înțelege destul de bine conţinutul. Conform definiției mele, aceasta nu constituie 
însă o ascultare de bună calitate. Cel care ascultă nu este implicat profund în 
interacțiunea cu vorbitorul, nu este prezent în comunicare într-o manieră 
substanţială şi satisfăcătoare. 


Filtrele distorsionează ceea ce aude ascultătorul 


John Drakeford scrie despre „filtrele de atenţie“ care ne împiedică să fim 
copleșiți de cantitatea din ce în ce mai mare de sunete din lumea modernă: 


Creierul [...] este programat de ani de experienţă si condiționare să gestioneze 
impresiile auditive cu care este hrănit. Asemenea unei secretare eficiente care 
sortează corespondenţa unui director ocupat, păstrând doar cele mai importante 
documente pentru a i le supune examinării, el respinge sumar unele sunete, în 
vreme ce îşi concentrează întreaga atenţie asupra altora. [...] 


La fel ca membrii echipajelor de la sol ale companiilor aeriene, care îşi pun cu 
grijă căşti ca să se protejeze împotriva zgomotului asurzitor al motoarelor, omul 
modern a fost nevoit să-și formeze un mecanism de protecţie pentru a se apăra 
de constantul bombardament acustic al traiului în secolul XX. Majoritatea 
suntem prinși pe viaţă într-un proces prin care, pe nesimţite, ne fabricăm treptat 
propriile căști pe urechi si ne antrenează să ignorám pur și simplu anumite 
sunete. [...] 


Evident, există o anumită înțelepciune în tendinţa noastră naturală de a nu 
asculta. Mecanismul acesta ne protejează în nenumărate feluri. Pe de altă parte, 
ne face si un deserviciu, pentru că ne sileste să ratám multe dintre lucrurile pe 
care ar fi fost bine să le ascultăm”. 


Pe lângă filtrele de atenţie descrise de Drakeford, fiecare dintre noi posedă ceea 
ce putem numi filtre emoţionale, care ne blochează sau ne distorsionează 
înţelegerea. Majoritatea oamenilor au auzit de celebrul experiment în care 
Pavlov a învăţat un câine să saliveze la auzul unui clopoțel. În anii 1930, 
Gregory Razran de la Queens College din New York a făcut oameni să saliveze 
ca reacţie la anumite cuvinte precum „stil“ si „urnă“.8 Experimentele lui Razran 
au demonstrat că este posibil să conferi sistematic unor cuvinte conotații 
emoționale care nu au absolut nicio legătură cu sensul lor rațional. 


Procesul de condiţionare prin care cei mai multi dintre noi ne creăm filtrele 
emotionale este adesea mai putin sistematic, dar nu neapărat mai putin eficient 
decât testele lui Razran. În copilăria noastră, e posibil ca părinţii, profesorii şi 
alti adulti sau colegi respectaţi să fi asociat cuvinte precum „comunist“, „spital“, 
„politician“, „negru“ sau „poliţist“ cu rânjete discrete, sprâncene încruntate, 
grimase sau alte gesturi dispretuitoare. Poate că alte cuvinte si idei aparent 
neutre au fost însoţite de zâmbete sau alte semne de simpatie. După ce procesul 
de condiționare se desfăşoară o vreme, adesea fără un plan, copilul (sau adultul) 
reacționează emoțional la cuvintele respective. Răspunsul instinctiv la cuvintele 


acum încărcate emotional interferează cu receptarea oricărui mesaj care se 
întâmplă să le conțină. 


Într-o şedinţă de instruire pentru directori executivi a fost clar demonstrată 
distorsionarea cauzată de filtrele emoţionale. Cinci dintre ei au fost rugaţi să 
părăsească sala. Celor rămași li s-a cerut să studieze imaginea prezentată în 
figura 5.4, care a fost proiectată pe un ecran. 


Figura 5.4. Imagine proiectatà intr-un experiment legat de acuratetea 
comunicării. Sursă: Liga Anti-Defăimare B’nai B’rith, Rumor Clinic 


Dupá ce grupul a examinat imaginea, proiectorul a fost oprit. Unul dintre 
manageri a fost rugat să revină în sală si să asculte o descriere a imaginii făcută 
de un bărbat care o studiase. Un alt manager a fost apoi chemat înăuntru şi i s-a 
cerut să asculte descrierea repetată de către managerul care intrase înaintea lui în 
sală. Procedura a continuat până când toti cei cinci s-au întors pe rând și au 
ascultat descrierea. Ultimul dintre ei a fost rugat să stea cu fata la grup si cu 
spatele la ecran și să relateze ce i se spusese că ar conţine imaginea. Proiectorul a 
fost pornit, astfel încât ascultătorii să poate compara vizual scena cu descrierea 
verbală pe care o auzeau. 


Distorsionările s-au dovedit considerabile. La final, bărbatul alb şi bărbatul 
africano-american erau în conflict. În ceartă se amestecau si câţiva dintre ceilalți 
pasageri. Alţii erau înspăimântați. Cutitul era în mâinile bărbatului africano- 
american. Albul purta un costum de om de afaceri, iar celălalt erau îmbrăcat ca 
un muncitor.” Fiecare director auzise descrierile prin propriul filtru emotional, 
ceea ce provocase neînțelegeri grosolane. Inevitabil, filtrele emoționale ne 
stânjenesc abilitatea de a asculta. 


Asteptárile pe care le avem de la ceilalți constituie un alt set de filtre prin care 
ascultám. Ín timpul unor negocieri sindicale dificile, un manager si-a dat seama 
cá nu ascultá suficient de bine. I-a cerut unui lider de sindicat sá-si repete 
comentariile si ulterior i-a mărturisit unui prieten: „Uneori nu-l aud limpede 
pentru ca nu spune ceea ce mă astept să spună“. Numeroase cupluri se află într-o 
situație similară. Un sot poate crede că stie ce va spune soţia lui pe o anumită 
temă, astfel că îi va răspunde pe baza propriilor aşteptări, nu raportându-se la 
ceea ce a spus ea de fapt. În acelaşi fel, părinţii şi copiii se înţeleg greșit unii pe 
alții. 


Imaginea despre sine a unui om poate si ea distorsiona receptarea gândurilor si a 
emoțiilor celuilalt. O pesoană cu o stimă de sine scăzută se poate aştepta să 
primească critici din partea celorlalți si poate descoperi astfel de semnificații în 
afirmații perfect inocente. O femeie este defensivă când vine vorba despre 


treburile gospodáresti; cánd sotul laudá tocánita preparatá de mama lui, femeia 
crede că îi critică ei abilităţile culinare. Soţul se simte nesigur în privința 
venitului pe care îl câştigă; când soția menționează că e sătulă de făcut curăţenie, 
el interpretează acest lucru ca pe un afront adus capacităţii lui de a-i oferi un 
ajutor. O femeie cu filtre foarte puternice spunea: „Soţul meu zice că as fi în 
stare să găsesc mesaje ascunse și într-o carte de bucate“. 


În Prima şi ultima libertate, Krishnamurti afirmă: 


Ca să fii cu adevărat capabil să asculti, trebuie să-ți abandonezi, să-ţi laşi 
deoparte toate prejudecățile [...] Când te afli într-o stare de spirit receptivă, 
lucrurile pot fi lesne înţelese [...] Dar, din păcate, cei mai multi dintre noi 
ascultăm printr-un ecran de împotrivire, alcătuit din preconceptii, fie ele 
religioase sau spirituale, psihologice sau științifice, ori din grijile, dorinţele si 
temerile de zi cu zi. Si ascultăm prin acest ecran; prin urmare, ascultăm nu ceea 
ce se spune, ci zgomotul, sunetul nostru propriu”. 


Răspunsurile reflective sunt modalități eficiente de corectare a neînțelegerilor 
care apar din cauza filtrelor. Dacă ceea ce reflectăm este greșit, celălalt ne 
corectează practic întotdeauna. 


Verificarea acuratetei ca mod de transmitere a căldurii şi grijii 


Fiindcă ne vine greu să spunem cu precizie ce avem în minte si pe suflet, dar si 
să ascultăm fără să ne lăsăm distrași sau fără să distorsionăm, e extrem de util să 
verificăm acurateţea conversatiilor noastre. Pentru asta, ascultătorul eficient 
reflectă frecvent esența celor auzite, verificând că ceea ce a înţeles el corespunde 
sensului transmis de vorbitor. 


Oricât de importantă ar fi acurateţea în comunicare, majoritatea oamenilor vor 
mai mult de-atât. Tânjesc după căldura și grija pe care le-o poate oferi o altă 


fiinţă umană. În clipe puternic emotionale, de mare îngrijorare sau când apar 
probleme serioase, omul se simte adesea singur si are nevoie de contact si de 
sprijin. Ascultătorul empatic este alături de celălalt într-o manieră aparte, ce 
transmite căldură si grijă. Reflectându-i spusele, îşi ajută interlocutorul să aibă 
sentimentul de comuniune în toiul unei bătălii singuratice. 


SCEPTICISMUL DISPARE CEL MAI BINE PRIN ACŢIUNE 


Când li se explică o parte din argumentele în favoarea ascultárii reflective, multi 
oameni ajung să-şi dea seama de ce această metodă poate să stimuleze o mai 
bună înțelegere interpersonală. Conștientizarea teoretică alimentează 
„consimțământul în deplină cunoștință de cauză“ si astfel îi permit omului să 
încerce noi metode de interacțiune nu doar fiindcă vreo „autoritate“ pledează 
pentru ele, ci pentru că propria lui minte consimte că ele au, în definitiv, o logică. 


Totuşi, testul suprem nu se dă în minte, ci în viata de zi cu zi. Indiferent de 
teorie, a stabili dacă reflectarea eficientă, folosită potrivit, îmbunătățește sau nu 
comunicarea se poate numai în tumultul interacțiunilor cotidiene. Până la urmă, 
valoarea răspunsurilor reflective nu poate fi decisă în minte, ci trebuie stabilită 
pe baza experienţei. Cum scria Thomas Carlyle, eseistul englez: „Îndoielile de 
orice fel nu pot fi îndepărtate decât prin actiune“!. Scepticismul constructiv 
testează practic ipotezele pe care le examinează. 


Următoarele două capitole contin instrucțiuni despre cum să vá imbunatatiti 
abilităţile reflective. Ele vă vor ajuta să vă formaţi abilități îndeajuns de 
puternice încât să judecaţi corect valoarea ascultării. 


REZUMAT 


Când fac cunoștință cu abilităţile de ascultare reflectivă, oamenii sunt deseori 
sceptici că acestea s-ar potrivi în viata lor. Se simt stânjeniţi si falși când le 


folosesc prima oară. Aceasta este însă doar prima etapă, care va fi rapid depăşită 
dacă ei continuă să aplice abilităţile respective. Unii se plâng că această metodă 
este prea „structurată“. Obiectia lor pare mai puţin pertinentă dacă observăm cá 
întreaga comunicare este inevitabil structurată și dacă ne dăm seama că structura 
nu împiedică exprimarea stilului. În plus, oamenii afirmă că metoda reflectivă le 
înăbuşă spontaneitatea. Deși putem aprecia multe tipuri de spontaneitate, 
pagubele aduse deseori de ridicarea impulsivă a unor bariere în calea 
comunicării fac ca răspunsurile reflective să pară mai atrăgătoare. 


In plus, ascultarea reflectivă devine şi mai logică pentru unii dacă luăm în 
considerare șase particularități ale comunicării umane: 


1. Cuvintele au sensuri diferite pentru diferite persoane. 
2. Oamenii isi „codifică“ adesea mesajele. 


3. Oamenii discută frecvent despre „probleme vizibile“, când de fapt îi preocupă 
mult mai tare alt subiect. 


4. Vorbitorul poate fi orb fata de propriile emoţii sau orbit de ele. 
5. Ascultătorii sunt deseori ușor de distras. 


6. Ascultátorii aud prin „filtre“ care distorsionează mult din ceea ce li se spune. 


Ascultarea reflectivă oferă un mod de verificare a acuratetei comunicării si un 
mijloc prin care pot fi transmise căldura şi grija. 


Deși teoria ne ajută să decidem în cunoștință de cauză dacă să încercăm sau nu 
reacţiile reflective, testul suprem al utilității lor nu pot fi rationamentele 
prezentate în capitolul de fata, ci doar experienţa aplicării corespunzătoare a 
abilităţilor în viaţa de zi cu zi. 


Cu toții, într-un fel sau altul, ne trimitem micile noastre mesaje către lume. [...] 
Și rareori le trimitem conștient. Ne manifestăm dispoziţia prin limbajul 
nonverbal al trupului. Ridicăm o sprânceană a neîncredere. Ne frecăm nasul 
nedumeriti. Strângem brațele la piept ca să ne izolám sau ca să ne protejăm. 
Ridicăm din umeri când suntem indiferenți, facem cu ochiul a familiaritate, 
batem darabana de nerăbdare, ne plesnim peste frunte când suntem uituci. 
Gesturile sunt numeroase, si, desi unele sunt deliberate [...], există altele, 
precum frecarea nasului a nedumerire sau strângerea braţelor pentru protecţie, 
care sunt în mare măsură subconstiente.! 


— Julius Fast 


IMPORTANTA LIMBAJULUI corporal 


Un om nu poate să nu comunice. Desi poate decide să nu mai vorbească, n-are 
cum să nu se mai poarte într-un fel sau altul. Comportamentul lui — mimicá, 
tinutá, gesticá si alte actiuni — ne oferá un flux neintrerupt de informatii si 
reprezintá o sursá constantá de indicii despre ceea ce simte. Interpretarea 
limbajului corporal, asadar, este una dintre cele mai importante abilitáti ale unei 
bune ascultări. 


Doar o mică parte din înţelegerea celuilalt pe care cineva o capătă prin 
interacţiunea fata în fata provine din cuvinte. Un specialist de seamă afirmă că 
doar treizeci si cinci la sută din sensul comunicării este generat de cuvinte; restul 
vine din limbajul trupului.? Albert Mehrabian a susținut într-un articol citat pe 
scară largă că, în situaţiile pe care le-a examinat, doar şapte procente din efect au 
fost de natură verbală — restul de 93 la sută au fost nonverbale.? Procentele 
anume la care au ajuns acești cercetători pot fi puse la îndoială, însă puţini sunt 


cei care contestă direcția generală a descoperirilor — faptul că limbajul trupului 
este un mijloc foarte important de comunicare. Psihoterapeutul Alexander 
Lowen se exprimă astfel: „Niciun cuvânt nu este atât de clar ca limbajul 
expresiei corporale, odată ce ai învăţat să-l citeşti“. 


Comunicarea nonverbală a fost singurul limbaj folosit în cea mai mare parte a 
istoriei umanităţii. Timp de secole nu a existat absolut niciun fel de idiom oral 
sau scris. Prin urmare, limbajul trupului a fost singurul mijloc de comunicare. 


Într-un final, când a apărut limba vorbită, oamenii și-au putut permite să nu mai 
fie atenți la comunicarea corporală. Însă unii au continuat să se concentreze 
asupra indiciilor nonverbale. Cum ne avertizează un străvechi proverb chinezesc: 
„Păzeşte-te de omul care râde fără să i se scuture burta“4. În secolul al VIII-lea 
î.H., profetul Isaia spunea: ,,[...] ruşinea feţei lor le stă împotrivă“?. 


Deși limbajul trupului a fost o sursă de înțelegere interpersonală încă de la 
începuturile rasei umane, doar în ultimele câteva decenii behavioristii au început 
să facă observaţii sistematice despre sensurile transmise nonverbal. Au elaborat 
sisteme de notație complexe, au filmat oameni interactionand şi i-au analizat cu 
încetinitorul, cadru cu cadru, au desfășurat mii de alte experimente. Studiul 
ştiinţific al limbajului este încă în fază embrionară şi concluziile sunt întru câtva 
speculative, dar există deja contribuţii majore la înţelegerea pe care o avem 
despre interacțiunea umană. Dacă adăugăm la observaţiile făcute de oamenii 
perspicace de-a lungul istoriei cercetările savanților moderni, obținem un 
instrument important de înțelegere a celor din jur prin interpretarea limbajului 
corporal. 


ELEMENTE NONVERBALE ale comunicării: LIMBAJUL 
emoţiilor 


Desi există o anumită suprapunere între tipul de informaţii transmise verbal si 
cele transmise nonverbal, în cadrul demersului de comunicare funcţionează o 
diviziune naturală, astfel încât fiecare canal este mai potrivit pentru a transmite 
anumite mesaje. 


Cuvintele sunt ideale pentru a comunica informaţii concrete. Dacă încercaţi să 
spuneţi cuiva titlul unei cărți sau prognoza meteo a zilei, prețul unui articol 
vestimentar sau esenţa filosofiei lui Platon, vă bazati în primul rând pe cuvinte. 


Cuvintele sunt utilizate si pentru a descrie emoții, iar în acest scop sunt folosite 
de obicei în combinaţie cu limbajul trupului. Pe tărâm emoţional, totuși, 
avantajul este de partea limbajului corporal, deoarece, asa cum remarcă Paul 
Ekman si Wallace Friesen: 


Semnalele faciale rapide reprezintá sistemul principal de exprimare a emotiei. 
Pentru a afla dacá cineva este furios, dezgustat, speriat, trist etc., Ti cercetati 
chipul. Cuvintele nu descriu intotdeauna sentimentele pe care le tráiesc oamenii; 
adeseori, ele nu reușesc să exprime ceea ce observati pe figura cuiva într-un 
moment emotional®. 


Elementele nonverbale ale comunicárii nu doar ilustreazá emotiile cuiva, ci 
indică adeseori si modul în care un om face fata acestor emoţii. De exemplu, 
expresia de pe chipul lui poate să ne spună că este furios, dar restul trupului ne 
arată cum îşi gestionează sentimentul de furie. O persoană poate să o abordeze 
pe alta cu o ţinută amenințătoare si cu pumnii inclestati, gata de luptă, sau poate 
încerca să-și reprime mânia incordándu-si mușchii. Își poate da de asemenea frâu 
liber emoțiilor bătând din picioare, agitandu-si braţele, trantind ușa s.a.m.d. Va 
puteţi da seama cum își gestionează afectele dacă-i urmăriţi limbajul trupului. 


Oamenii îşi comunică sentimentele legate de relaţii în principal prin elemente 
nonverbale. Dacă se poziţionează la o distanță considerabilă unul de celălalt, 
dacă au trupurile încordate, evită să stea față în fata si să aibă contact vizual, 
probabil relaţia dintre ei nu merge foarte bine. Cum spunea Gerard Egan, 
privirea care se fereşte poate să însemne un suflet care se fereşte.” 


Felul în care abordăm noi comunicarea subliniază primatul emoţiilor. 
Neîndoielnic, conţinutul conversatiei poate fi foarte important, dar, când au o 
pondere majoră, emoţiilor ar trebui în mod normal să li se acorde cea mai mare 
atenţie. Din moment ce elementele nonverbale reprezintă principalul lor mijloc 
de comunicare, acestea sunt esenţiale pentru înţelegerea multor lucruri 
importante pe care ni le comunică cei din jur. 


emotii date la ivealà 


Există momente în care fiecare dintre noi foloseşte cuvinte într-un mod menit sá- 
i ascundă sentimentele. Uneori, această tendinţă de a înșela e înrădăcinată în 
subconștientul nostru, și nu suntem nici măcar conştienţi de eforturile pe care le 
facem pentru a ne ascunde. În mod asemănător, fiecare dintre noi a învăţat să-și 
controleze limbajul trupului. Conștient sau nu, încercăm să ţinem sub control 
exprimarea emoțiilor pe care le comunicám prin mijloace nonverbale. Putem da 
din umeri, prefăcându-ne indiferenți, când de fapt chestiunea adusă în discuţie 
este foarte importantă pentru noi. Putem să ne mascăm furia printr-un zâmbet 
fals. Putem să ne încordăm anumiţi muşchi pentru a ne abtine să plângem atunci 
când suntem triști. Putem afişa o „figură inexpresivă“ ca să ne disimulăm 
emoțiile. Cu alte cuvinte, în anumite circumstanţe și în diferite grade, fiecare 
dintre noi încearcă să-şi mascheze sentimentele printr-un limbaj înșelător al 
trupului. 


Când alegem cuvinte pentru a ne crea o mască, putem avea succes. Dar, dacă 
încercăm să ne controlăm elementele nonverbale ale comunicării, trupul 
dezvăluie de obicei, până la urmă, adevărul despre sentimentele noastre. 
Detectoarele de minciuni sunt eficiente tocmai pentru că oamenii care pot ticlui 
o poveste foarte înșelătoare întâmpină dificultăți mult mai mari când trebuie să- 
si controleze reacţiile corporale. 


Chiar şi atunci cand un om face un efort constant să nu-şi trădeze emoțiile prin 
limbajul trupului, adevăratele lui sentimente scapă de obicei tentativelor de 
control, chiar dacă uneori doar pentru o clipă. Într-un experiment, cercetătorii au 
cerut unui bărbat să nu arate nicio emoție în timpul vizionării unui film făcut 
anume să impresioneze. Ulterior, când i s-a luat un interviu, participantul a fost 
încrezător că izbutise să-și ascundă trăirile. Imaginile surprinse în timp ce 
urmărea filmul au demonstrat însă că sentimentul lui de dezgust s-a „scurs“ 
temporar în afară în ciuda tuturor strădaniilor de a-l controla. 


Observarea limbajului corporal este importantă pentru un ascultător eficient, 
deoarece el comunică lucrurile care au cea mai mare însemnătate pentru vorbitor. 
Cand un om ezită să-și transpună emoţiile în cuvinte, sau nu e în stare sa 


gáseascá formulárile corecte pentru a le descrie, sau si le-a reprimat in asemenea 
măsură, încât nu mai este conştient de ceea ce simte — în fiecare dintre aceste 
situaţii, indiciile nonverbale de obicei îl dau de gol. Cum spunea Sigmund Freud: 
„Ne trădăm pe noi înșine prin toti porii”. 


CUM INTERPRETÁM LIMBAJUL TRUPULUI 


Există cinci principii care pe mine m-au ajutat să reactionez mai eficient la 
„limbajul nostru tăcut — limbajul comportamentului“. În primul rând, fac un efort 
conștient să-mi concentrez atenția asupra indiciilor despre care cred că vor fi mai 
utile. În al doilea rând, încerc să observ fiecare dintre comportamentele 
nonverbale în context. În al treilea rând, remarc neconcordantele atunci când 
acestea există. În al patrulea rând, încerc să fiu mai conștient de ceea ce simt eu 
însumi faţă de interacțiune. În sfârşit, reflect lucrurile pe care le-am înţeles 
înapoi către celălalt, pentru a primi o confirmare sau pentru a fi corectat. 


Concentrarea asupra celor mai utile indicii 


Contrar opiniei generale, primim de fapt prea multe indicii despre emoțiile 
persoanei pe care o ascultăm, nicidecum prea puţine. Ca ascultători, primim 
informaţii despre emoţiile vorbitorului din șase surse. 


Trei fac parte din mediul auditiv: 1. cuvintele rostite; 2. sunetul vocii şi 3. ritmul 
vorbirii, frecvenţa și lungimea pauzelor, frecvenţa cazurilor în care discursul este 


Ae 


perturbat de sunete precum „ăăă“ și „mmm“. 


Mediul vizual furnizează si el trei surse de informaţii despre sentimentele unui 
om: 1. expresia facială; 2. postura si 3. gestica. 


Acest bombardament de stimuli poate fi coplesitor pentru ascultător. Unui om îi 
scapá adesea o parte dintre cele mai semnificative mesaje pentru cá atentia i-a 


fost distrasá de alte surse de informatie care se impun mai usor. Existá o tendintá 
comună de a ne baza în exces pe ceea ce psihologul Wilson Van Dusen spune cá 
este sursa cea mai nedemnă de încredere — cuvintele rostite. Sensibilitatea sporită 
la elementele nonverbale ale comunicării şi concentrarea asupra lor vor înlesni 
de obicei o înțelegere mai bună a celuilalt. 


Expresia facială. Behavioristii sunt în general de acord că fata este cea mai 
importantă sursă de informaţii în privinţa emoţiilor. Pentru a descoperi ce 
simte vorbitorul, observați, într-un mod care să nu-l deranjeze, cum i se 
schimbă expresiile faciale. 


Acum mai bine de o sută de ani, naturalistul Charles Darwin, cel care a propus 
teoria evoluţiei, a scris o carte inovatoare despre limbajul trupului, numită The 
Expression of the Emotions in Man and Animals (Expresia emoțiilor la om și 
animale). Una dintre ipotezele-cheie ale lui Darwin, si anume cá oamenii pot 
descifra emoțiile cuiva după expresia facială, a fost confirmată de cercetări. 


Chipul nu dezvăluie doar anumite emoţii, ci şi ce contează cu adevărat pentru o 
persoană. Uneori, în mijlocul unei conversații care pare relativ lipsită de 
importanţă, fata va afișa o vivacitate intensă si spontană. Într-un asemenea caz, 
ascultătorul se poate concentra asupra acelei parti din conversaţie care a părut să 
provoace reacția respectivă si poate astfel ajunge să discute despre subiecte de 
mare importanță emoţională pentru celălalt. Fără îndoială, vă puteți aminti 
momente din conversații altminteri banale în care figura interlocutorului s-a 
luminat și el a început să vă prezinte cu multă insufletire un anumit subiect care-l 
interesa. 


Ochii si țesutul din jurul lor pot fi extrem de elocventi. Ochii sclipesc de voiosie, 
se înroşesc si se tulbură de tristeţe ori fulgeră de ostilitate. Transmit informaţii 
importante despre felul în care decurge relaţia voastră cu celălalt om. Pot afişa 
afecțiune şi încredere fata de o persoană, distantare fata de alta și dezinteres fata 
de o a treia. În multe culturi, contactul vizual plin de căldură este cea mai pură 
formă de reciprocitate, reprezentând cel mai înalt nivel de comuniune psihică. 
Poate că acesta e motivul pentru care romancierul francez Victor Hugo 
recomanda: „Când o femeie iti vorbeşte, ascultă ce-ţi spune privirea ei“. 


Pe măsură ce un om îmbătrânește, cea mai constantă stare emoţională pe care o 
trăiește tinde să i se întipărească pe chip. Unele figuri de vârstnici sunt vesele și 
deschise, sugerând o existenţă fericită. Altele exprimă o dezaprobare cronică, ca 


si cum nimic pe lumea asta nu le-a mers vreodată prea bine. (Si poate cá nici nu 
le-a mers.) 


Indicii vocale. Existá un pasaj in The Journal of John Woolman (Jurnalul 
lui John Woolman) unde se descrie comunicarea acestui predicator din 
secolul al XVIII-lea cu şeful de trib Papunehang, care i-a spus unui 
interpret despre rugăciunea în limba engleză ale cărei cuvinte nu le 
intelesese: „Îmi place să simt de unde vin cuvintele“.10 


Ascultătorul eficient aude mult mai mult decât doar cuvintele vorbitorului; 
ascultă intensitatea sunetului, ritmul, timbrul vocii şi alte nuanţe subtile care 
comunică sens. Vocea furnizează cele mai multe moduri de a înţelege un individ. 
De aceea, când un pacient intră în sala de consultatie a psihoterapeutului Rollo 
May, acesta din urmă se întreabă adesea: „Ce îmi spune vocea atunci când nu 
mai ascult cuvintele, ci doar tonul ei?“11 


La nivel elementar, practic toată lumea depistează sensuri observând diferenţe în 
caracteristicile vocale. De exemplu, exclamatia: „Ce weekend am avut!“ poate să 
aibă cel putin două sensuri, în funcţie de tonul vocii vorbitorului. Poate sa 
însemne că a fost cel mai plăcut weekend cu putință, dar, în prezenţa altor 
caracteristici vocale, ascultătorul poate să presupună că a fost un weekend destul 
de neplăcut. Dacă vocea unui om tremură când spune: „Am demisionat“, poate fi 
un indiciu că persoana e tristă, furioasă sau înspăimântată de perspectiva de a-și 
părăsi slujba. În schimb, o voce optimistă şi voioasă ar putea sugera că, în 
principiu, posesorul ei e fericit că și-a reziliat contractul. 


Sentimente precum furia, entuziasmul și veselia tind să fie însoțite de o anumită 
rapiditate a discursului, de un volum mai ridicat al vocii şi de un ton mai înalt. 
Un ritm al vorbirii mai lent decât normal, un volum şi un ton redus tind să 
caracterizeze stări precum plictiseala sau deprimarea. Len Sperry sugerează că e 
posibil ca următoarele caracteristici vocale (numite paralimbaj) să aibă 
semnificaţiile descrise în coloana din dreapta:?? 


Paralimbaj Emotie/semnificatie probabilă 
Voce monotonă Plictiseală 


Ritm lent, ton scăzut Depresie 


Voce înaltă, ton tipátor Entuziasm 


Tonalitate ascendentá Uimire 
Discurs aspru Atitudine defensivà 
Ton repezit, volum ridicat Furie 


Ton înalt, pronuntie tărăgănată Neîncredere 


Unii oameni ajung să se priceapă foarte bine să-i înţeleagă pe ceilalți ascultându- 
i cu atenţie cum vorbesc. Erle Stanley Gardner, celebru scriitor de romane 
polițiste şi creatorul lui Perry Mason, a povestit despre abilitatea pe care 
partenerul lui avocat o căpătase de a detecta informaţii esenţiale din indicii 
vocale — informaţii care treceau practic neobservate de toti ceilalți. Într-un articol 
din revista Vogue, Gardner spunea: 


De-a lungul anilor în care mi-a fost partener, când ne aflam în faţa instanţei, 
făcea în asa fel încât să nu privească niciodată martorul din boxă; își atintea 
privirea asupra unei foi, uneori notându-şi prescurtat ceea ce spunea martorul, 
alteori mâzgălind pur si simplu, dar ascultându-i întotdeauna vocea. 


Într-un anumit moment al interogatoriului, îmi dădea un ghiont cu cotul. 


Invariabil, asta însemna fie că martorul spune o minciună, fie că încearcă să 
musamalizeze ceva. 


Urechile mele neantrenate n-au fost niciodată capabile să detecteze aceste 
schimbări subtile ale vocii și ritmului, dar partenerul meu le putea distinge cu o 
precizie surprinzătoarel5. 


Deși este posibil ca voi sau eu să nu ajungem niciodată ca partenerul lui Gardner, 
putem observa tonalitatea și timbrul vocii unui om, ritmul vorbirii și rapiditatea 
exprimării. Aceste calităţi vocale ne ajută să evaluăm starea de spirit a 
vorbitorului. Ulterior, putem să-i reflectăm percepția noastră asupra emoțiilor 
sale. 


Postura, gestică si „acţiuni“. Postura si mișcările corporale ne pot spune 
foarte multe despre emoţiile, imaginea de sine şi nivelul de energie ale cuiva. 
Mișcările capului, ale braţelor, ale mâinilor şi picioarelor pot fi foarte 
grăitoare. Persoana care vrea să încheie o conversaţie, de pildă, îşi poate 
întinde picioarele, poate să dea dintr-un picior, să-şi aranjeze hârtiile pe 
birou, să-şi închidă servieta şi/sau să se ridice de pe scaun, pregătindu-se de 
plecare. Cineva a descoperit că, atunci când voia să pună capăt unei discuţii, 
şeful lui începea „să-şi caute cu disperare tigarile din buzunarul din stânga 


al jachetei“.14 


Putem descoperi ce simt oamenii şi înțelegând semnificaţia a ceea ce, în lipsa 
unui cuvânt mai potrivit, voi denumi „acţiuni“. Psihologii pediatri sunt conștienți 
că o mare parte din comportamentul „enervant“ de acasă al copiilor poate fi un 
strigăt de ajutor voalat. Părinţii descoperă adesea că, atunci când bebeluşii 
primesc multă atenţie în familie, frații mai mari pot reveni la comportamente de 
sugari. Copilul insistă de fapt să i se acorde mai multă atenţie. Elevul care 
deranjează constant orele a decis probabil că singura modalitate prin care se 
poate face remarcat este să se poarte urât. Directorul care devine mai putin 
productiv poate să-şi manifeste, în realitate, dezamăgirea sau mania fata de lipsa 
de mobilitate din companie ori insatisfactia în relaţia cu șeful. Ascultătorul 
empatic observă aceste tipuri de acţiuni și caută metode de a verifica acurateţea 
concluziilor sale. 


Oamenii care predau, conduc şedinţe, interviuri sau prezentări de vânzări sau 
care, într-o formă sau alta, sunt liderii unui grup trebuie să fie atenți la postura 
colectivă a acestuia. Eu conduc multe seminare care durează o zi întreagă. 
Frecvent, observ în sală un „limbaj al trupului comun“. Uneori, grupul este 
vigilent si alert. Alteori apare o pasă proastă în care toată lumea dă dovadă de 
energie scăzută. Pentru a îmbunătăți atmosfera de studiu, trebuie să înțeleg ce 
îmi comunică postura grupului și, când apare o perioadă de dezinteres, să închei 
ședința sau să utilizez metode de revigorare. 


Îmbrăcămintea, toaleta personală si ambientul. Modul cum cineva se 
îmbracă şi se îngrijeşte şi ambientul pe care și-l alege sau şi-l creează fac 
parte din mesajul pe care persoana respectivă îl transmite lumii despre sine. 
Bărbatul proaspăt bărbierit, îmbrăcat într-un costum cu dungi fine si cu o 
cravată conservatoare sugerează un stil de viata diferit de al unui tânăr 
bărbos, cu părul lung, în blugi tociti, tricou şi sandale. Infatisarea unei 
tinere care merge la coafor săptămânal și care poartă haine cu o croială 
clasică transmite o cu totul altă impresie decât cea pe care o comunică o 
femeie de aceeași vârstă care nu poartă sutien, se îmbracă în majoritatea 
timpului în blugi și nu se machiază. 


Amplasamentul și stilul casei unui om și felul în care e mobilată transmit 
informaţii despre locatar. Desi birourile si alte spatii de muncă sunt supuse într-o 
mai mică măsură influenţei personale decât locuinţele, fiecare angajat izbutește 
de obicei să-şi pună amprenta pe spaţiul cu pricina într-un fel sau altul. Biroul 


poate fi îngrijit sau dezordonat. Spaţiul poate fi organizat având ca element 
central biroul sau oamenii, poate fi auster sau estetic. 


Citirea indiciilor nonverbale în context 


Mare parte din literatura curentă despre limbajul trupului ne induce în eroare 
când sugerează că ne putem aștepta ca anumite gesturi să aibă semnificaţii 
specifice si credibile. Dimpotrivă, autorități în domeniu afirmă că niciun gest în 
sine nu are o semnificație precisă. Nicio mişcare nu este de sine stătătoare, ci 
face întotdeauna parte dintr-un tipar mai larg, iar sensul ei este înțeles cel mai 
bine în context. Un anumit gest este asemenea unui cuvânt dintr-un paragraf. El 
poate avea mai multe sensuri, dar numai în contextul paragrafului sau al 
capitolului respectiv putem să înțelegem exact semnificaţia pe care o capătă. 
Sensul unui gest devine mult mai inteligibil când este văzut ca parte dintr-un 
tipar mai amplu în care se înscrie. Eisenberg și Smith afirmă că: 


Majoritatea cuvintelor au doar câteva sensuri, în funcţie de cine le utilizează si în 
ce circumstanţe. Dar incretirea nasului este un semn ce poate avea o mie de 
înţelesuri diferite, fiecare depinzând de setul de semne care îl însoțește, de 
personalitatea celui care isi increteste nasul si de contextul în care face acest 
lucru. De aceea, este greu să atribuim un sens general oricărui semn nonverbal 
izolat, chiar dacă un anumit sens într-un anumit context este evident. Nu ne-am 
hazarda să facem presupuneri despre ce înseamnă incretirea nasului în general, 
dar puţini oameni în decursul unei conversații s-ar simţi jigniti de o frază 
precum: „Joan increteste din nas pentru cá nu suportă mirosul de ciuperci 
prájite'?5, 


Pe lângă faptul că trebuie observat în contextul altor mișcări corporale, orice gest 
trebuie să fie asociat şi cu vorbele persoanei respective. Dacă ascultăm doar 
cuvintele sau doar limbajul trupului, e posibil să ne facem o impresie 
distorsionată despre mesaj. Obiectivul ascultătorului eficient este să receptioneze 


toate indiciile transmise. 


Observati discrepantele 


Probabil cá ati remarcat ocazii in care cuvintele unui om comunicau un mesaj, 
dar indiciile lui nonverbale sugerau cu totul altceva. Versurile unei melodii mai 
vechi descriu acest tip de discrepantá: „Buzele tale îmi zic «nu, nu», dar în ochii 
tăi citesc «da, da»*. 


Am fost de fata cândva la o conversaţie în care o soție i-a spus soţului: „Pari 
supărat pe mine“. Bărbatul s-a inrosit, și-a inclestat pumnul, a lovit cu el în masa 
si a tipat: „Nu sunt nervos!“ Limbajul trupului i s-a părut soţiei mult mai 
convingător decât cuvintele! 


În schimb, există situaţii în care limbajul trupului este o diversiune gândită să 
ascundă intensitatea cuvintelor pe care un om îndrăznește cu greu să le rostească. 
Câteva dintre cele mai triste declaraţii pe care le-am auzit vreodată au fost 
însoțite de un râs de disimulare din partea vorbitorului. Am auzit zeci de oameni 
povestind cele mai amare necazuri din viaţa lor în timp ce-și ascundeau 
sentimentele prin chicoteli. De obicei, când aud râsul și conţinutul tragic 
simultan, oamenii sunt prinși cu garda jos sau aleg să evite confruntarea cu 
suferința celuilalt. În general, râd alături de el. Acest comportament este atât de 
răspândit în societatea noastră, încât avem şi o expresie pentru a o descrie: cel 
care gestionează astfel suferinţa „face haz de necaz“. 


De fapt, când există o discrepantá între cuvinte si limbajul trupului, ambele 
mesaje sunt importante. Dacă buzele unei femei spun „nu, nu“, dar în ochii ei 
există un „da, da“, probabil ea trăiește un conflict între dorinţa de a-și exprima 
afecțiunea şi anumite rezerve sau gânduri că „nu se cuvine“ care o îndeamnă să 
se abțină. Cand un bărbat ţipă că nu e furios, se poate să nu vrea să-şi recunoască 
sentimentele în fata lui însuși și/sau în fata altora. Când o persoană râde în timp 
ce povesteşte o tragedie personală, poate însemna că vrea să împărtășească acea 
parte din viaţa ei, dar fără să-l împovăreze pe interlocutor, şi/sau că nu stie dacă 
să-și dezvăluie și să-și împărtășească profunzimea sentimentelor. Fireşte, pot 
exista și alte semnificații pe lângă cele pe care le-am sugerat. Ideea este că, 


atunci când există o discrepanta între cuvintele cuiva si comunicarea sa 
nonverbală (sau între două aspecte ale limbajului său corporal), este util să 
căutaţi sensul transmis prin fiecare canal de comunicare. 


Fiţi conștienți de propriile emoții şi reacţii corporale 


EJ 5 


Sigmund Freud susţinea cá „subconștientul unei ființe umane poate să acţioneze 
asupra subconstientului altcuiva fără să treacă prin conștiință“16. Mare parte din 
acest tip de comunicare este transmisă prin intermediul limbajului corporal. 
Procesele de comunicare nonverbală pot să ocolească mintea conştientă a 
ascultătorului si totuși să declanșeze reacţii în corpul lui. Devenind mai 
conștienți de ceea ce simte trupul nostru, putem fi de multe ori mai sensibili și la 
ce simt ceilalți oameni. 


O psihoterapeută de familie spunea că atmosfera dintr-un cămin cu probleme 
este ușor de perceput. Când intră în contact cu o astfel de familie, ea îşi percepe 
numaidecât propria stânjeneală. Atmosfera poate fi glacială, politicoasă, 
plictisitoare sau foarte prudentá, ca si cum ar aștepta o explozie de furie. În 
asemenea situaţii, corpul psihoterapeutei resimte propria senzaţie de neplăcere. 
Când i se strânge stomacul, o dor umerii sau îi zvâcnesc tâmplele, e atentă la 
aceste senzații și devine mai vigilentă fata de ceea ce se petrece în familia 
respectivă. 


Eram la un moment dat împreună cu un adolescent al cărui tată a pornit un atac 
verbal de 20 de minute asupra lui. Știam că majoritatea lucrurilor pe care le 
spunea nu erau adevărate. N-a existat nicio șansă ca tatăl și fiul să dialogheze — a 
fost doar o tiradă nesfârșită. Tot corpul mi s-a tensionat, stomacul mi s-a strâns. 
Când m-am concentrat asupra neplăcerilor pe care le simţeam fizic, am fost în 
stare să înțeleg mai bine ce trăia tânărul. 


Psihoterapeuta Frieda Fromm-Reichmann a creat o metodă care o ajuta să 
perceapă ce simțeau clienţii ei. Ştia cá postura și limbajul trupului sunt indicii ale 
emoțiilor, astfel că încerca cu grijă să oglindească postura și gesturile lor. Se 
concentra pe ceea ce simţea când le adopta poziţia, iar capacitatea ei de a-i 
înțelege a crescut considerabil. Sunt unul dintre numeroșii ascultători care au 


utilizat metoda aceasta cu succes. Fireşte, ascultátorul trebuie să dea dovadă de 
sensibilitate în modul în care oglindește poziţia celuilalt. Când o face 
neîndemânatic sau indiferent, demersul lui poate fi interpretat de vorbitor ca o 
insultă. 


REFLECTATI EMOŢIILE ÎNAPOI CĂTRE EMITÁTOR 


Ca ascultători reflectivi, după ce ati deslușit sentimentele vorbitorului 
interpretându-i limbajul trupului, veţi încerca în mod firesc să le reflectati înapoi 
către acesta cu propriile voastre cuvinte. Atunci când verbalizati ceea ce credeți 
că ar putea simţi celălalt, se întâmplă mai multe lucruri. Mai întâi, verificaţi 
acurateţea presupunerilor voastre cu privire la sentimentele lui. În al doilea rând, 
puteţi să-l ajutaţi pe vorbitor să devină mai conștient de emoţiile sale. În al 
treilea rând, reflectarea îl încurajează pe celălalt să vorbească despre latura 
emoțională a situaţiei în care se află. În al patrulea rând, când vorbitorul își aude 
sentimentele oglindite de un ascultător care îl acceptă, se simte de obicei înţeles. 
Singurătatea pe care e posibil s-o simtă are şanse să scadă datorită acestui 
răspuns empatic. În sfârşit, dacă omul alege să discute profund si liber despre 
sentimentele lui, poate avea loc un catharsis, o eliberare de tensiune și o 
renaştere emoțională şi/sau spirituală. 


Soţul lui Marion, George, s-a întors acasă de la muncă, s-a prăbuşit în fotoliu și a 
spus cu glas trist şi sováitor: „Uf, am finalizat proiectul la care am lucrat în 
ultimele două săptămâni“. Marion şi-a amintit că, înainte de a începe să fie mai 
atentă la limbajul trupului, ar fi ratat esentialul și i-ar fi răspuns: „Mă bucur că ai 
încheiat. Poate că de-acum o să putem să luăm cina la timp“. De data asta a fost 
însă altfel. Marion a observat semnalele nonverbale ale soțului ei, s-a așezat în 
faţa lui şi i-a răspuns: „Chiar dacă treaba e finalizată, ceva nu e în regulă și nu 
eşti mulțumit“. În această atmosferă de înțelegere si empatie, George a început 
să vorbească despre frustrarea lui de la slujbă. Au comunicat profund, așa cum 
rareori reuşiseră în cei opt ani de căsnicie. 


UN LIMBAJ CLAR, DAR DERUTANT 


De-a lungul secolelor, limbile naturale au creat figuri de stil larg folosite care 
descriu limbajul trupului. Despre oamenii fricosi se spune că „îngheaţă de 
groază“. Cei furiosi „tremură“ uneori „de nervi“. Indivizii agresivi sunt 
predispusi „să-și arate colții“. Oamenii rezervaţi par „distanţi“. Cei încrezători in 
sine „debordează de entuziasm“ sau „se umflă în pene“. Persoanele hotărâte 
„strâng din dinţi“. Când încearcă să-și controleze emoţiile, oamenii stau „cu 
buzele strânse“. In ciuda efortului de a-și ascunde stânjeneala, unii „se inrosesc 
de ruşine“. Popularitatea acestor clișee lingvistice sugerează cá avem cu toții o 


oarecare competenţă în a interpreta limbajul trupului. 


Totuşi, cei mai multi dintre noi putem să ne perfectionám. Putem fi si mai atenţi 
la limbajul corporal al celuilalt. Putem să-i interpretăm cu mai multă sensibilitate 
sensul. Putem să-i transmitem percepțiile noastre cu mai multă pricepere si 
empatie. 


Pentru majoritatea oamenilor, limbajul trupului este un paradox. Uneori, 
semnalele nonverbale sunt atât de clare, încât aproape toată lumea poate să le 
citească fără probleme. Alteori ele pot fi foarte dificil de descifrat. Oamenii 
interpretează frecvent greşit sensul „limbajului mut“, iar atunci când nu-şi bat 
capul să verifice validitatea interpretării lor, se pot înstrăina de interlocutor sau 
pot apărea conflicte inutile. 


Discutând despre arta paradoxală de a interpreta limbajul corporal, Edward Sapir 
spunea că ea pare să opereze „în conformitate cu un cod minuţios şi secret care 
nu este scris nicăieri, nu este ştiut de nimeni, dar este înţeles de toti“!”. Chiar 
dacă, fără îndoială, paradoxul rămâne, atenţia sporită a cititorului la semnalele 
nonverbale ale celuilalt poate îmbunătăți semnificativ calitatea comunicării. 


REZUMAT 


Fiindcă o parte consistentă din comunicarea interpersonală este nonverbală, 
interpretarea limbajului corporal este una dintre cele mai importante abilități ale 
ascultării eficiente. Elementele nonverbale ale comunicării sunt deosebit de 


importante pentru înțelegerea sentimentelor celorlalți. Oamenii încearcă adesea 
să-şi ascundă emoțiile controlandu-si semnalele nonverbale. De obicei, aceste 
strădanii au mai puţin succes decât tentativele de camuflaj verbal; în general, 
emoțiile „se strecoară“ afară în ciuda eforturilor noastre de a ne ajusta 
exprimarea nonverbală. Există câteva principii care favorizează o „interpretare“ 
îmbunătăţită a limbajului corporal: 


€ 


* Concentrati-và atenţia asupra celor mai utile indicii — expresia facială, 
trăsăturile vocii, postură, gestică si „acţiuni“; 


* [nterpretati semnele nonverbale în context; 
* Observati discrepantele; 


* Fiti constienti de propriile emotii si reactii corporale. 


Limbajul trupului este uneori foarte clar şi lipsit de ambiguitati. Alteori însă 
poate fi foarte dificil de descifrat. Când ascultătorul reflectă adecvat ceea ce a 
înţeles din limbajul corporal al interlocutorului, comunicarea poate fi 
îmbunătățită semnificativ. 


Vreau să te aud corect, asa că va trebui să verific ce aud în momente cruciale 
pentru a fi absolut sigur că sensul meu se potrivește cu sensul tău. Îmi fac o idee 
despre sensul mesajului tău din cuvintele pe care le spui, din tonul vocii, 
privindu-ti chipul, gestica si mișcările corporale. Dar e doar o idee. Trebuie s-o 
verific din când în când, repetând ceea ce am auzit pentru a primi încuviințarea 
ta, până când esti de acord că ai fost auzit. 


Vreau să aud profund, clar și îndeajuns de precis ca să fiu în stare — într-o 
măsură semnificativă — să simt ceea ce simţi tu, să mă doară puţin când te doare 
pe tine si să-ţi doresc libertatea de a fi tot ceea ce esti pe cale să devii.! 


— David Augsburger 


Existá reguli care, odatá respectate, vor face ca reactiile voastre reflective sá fie 
mai precise si mai utile pentru vorbitor. Ele reprezintá subiectul principal al 
capitolului de fata, care va analiza pe scurt si ce altceva poate face ascultătorul 
pe lângă ascultarea propriu-zisă şi va examina când ascultarea reflectivă este 
adecvată şi când nu. 


CUM SĂ DEVENITI UN ASCULTĂTOR MAI BUN 


După ce învaţă să fie atenţi la vorbitor, să-l lase să conducă discuţia şi să-i 
reflecte esența conținutului verbal şi/sau a sentimentelor, oamenii sunt pregătiți 
să-şi perfecţioneze abilităţile de reflectare. Următoarele câteva principii vă pot 
ajuta să deveniți ascultători si mai buni. 


Nu mimati intelegerea 


Vor exista nenumărate momente în care, ca ascultător, nu veți pricepe ce va 
spune celălalt. Poate că visati cu ochii deschiși. Poate că vă gandeati la un lucru 
despre care ati discutat mai devreme. Poate că vorbitorul nu e în stare să 
formuleze cu claritate mesajul. Deşi, în astfel de situaţii, oamenii pretind în 
general că ascultă cu atenţie şi că înţeleg perfect ceea ce se spune, eu cred că este 
important să nu vá prefaceti. Autenticitatea cere ca ascultătorul să-şi recunoască 
abaterea şi apoi să se străduiască să revină la ascultarea atentă. „Cred cá m-ai 
pierdut pe drum. Poti sa repeti ce-ai spus?“ „Am fost atent până când mi-ai zis ca 
soțul tău s-a îmbolnăvit. Zi-mi din nou ce s-a întâmplat după aceea.“ 


Nu-i spuneţi vorbitorului că ştiţi ce simte 


Când oamenii încep să asculte reflectiv, multi spun lucruri de genul: „Ştiu ce 
simţi“. Există mai multe motive pentru care acest răspuns este inadecvat. În 
primul rând, este fals. Interpretarea emoţiilor altei persoane este în cel mai bun 
caz o aproximare. Nimeni nu poate ști vreodată în totalitate ce înseamnă să fii în 
pielea altcuiva. Apoi, afirmaţia asta tinde să blocheze încercarea vorbitorului de 
a da mai multe detalii care ar permite o înţelegere mai concretă a mesajului. Până 
la urmă, vorbitorul va tinde să pună la îndoială că aţi înţeles atât de multe lucruri 
pe cât spuneţi. Rareori se întâmplă să fie util să-i spuneţi altui om că știți ce 
simte — e nevoie să-i demonstrati cá i-ati înțeles cu adevărat, într-o oarecare 
măsură, sentimentele. Obiectivul este să percepeti experienţa vorbitorului cât 
mai precis şi să i-o reflectati înapoi într-o manieră tolerantă, care afirmă 
nonverbal: „Sunt alături de tine“. Apoi, fără să fie nevoie să spuneţi: „Știu ce 
simţi“, celălalt va simţi: „Mă înţelege cu adevărat“. 


Diversificati-và răspunsurile 


Nu există un singur răspuns „corect“ la un enunţ anume. Am observat deja cá o 
persoană poate să răspundă prin tăcere, cu o încurajare minimală, cu o parafrază, 
cu o reflectare a sensului sau printr-o reflectare rezumativă. Am văzut că 
formularea reflectării sensului poate fi uşor schimbată pentru a face răspunsul să 
sune mai natural. Exersând, ea poate fi mascată și mai mult sau abandonată cu 
totul. 


Iată o afirmaţie si câteva răspunsuri reflective potrivite. O femeie care se apropie 
de 30 de ani i s-a plâns unei amice: „Mama se bagă mereu în viata noastră. As 
vrea să-și vadă de treaba ei“. Printre posibilele răspunsuri se numără: 


e „Te deranjează cá mama ta se amestecă atât de mult.“ 
e „Te irită că-și bagă nasul în viata ta.“ 
I €€ 


e „E cam băgăcioasă 


e „Când mama se amestecă în viata ta personală, simţi că independenţa si 
intimitatea fti sunt amenințate.“ 


. „Îţi doreşti să te trateze ca pe un adult, nu ca pe un copil.“ 


* „Urăşti că-și dă mereu cu părerea.“ 


Concentrati-vá asupra emoţiilor 


Charles Arribine și-a vizitat fiica la facultate în weekendul porţilor deschise. 
Când au luat cina împreună, au purtat următoarea conversaţie: 


Kristy: Nu vreau să mai stau aici. E prea greu pentru mine. Mi-e teamă că voi 1 
Charles: Munca e prea grea. 


Kristy: (Acum cu lacrimi în ochi) Mi-e teamă că o să pic examenele. 


Charles a ignorat cu desăvârșire sentimentele fiicei lui. A început prin a-i spune 
că primul an de facultate este întotdeauna cel mai greu, că ea e o fată deşteaptă și 
va fi în stare să se adune și să încheie cu bine semestrul. La finalul discuţiei, 
tânăra a început să plângă și s-a dus la toaletă ca să-și vină în fire. 


Când mi-a povestit cele întâmplate, Charles mi-a zis: „De-abia când Kristy a 
început să suspine mi-am amintit ce ne-ai învăţat despre «primatul emoţiilor intr- 
o conversatie»*. Cuvintele lui Kristy mi-au intrat pe o ureche si mi-au ieşit pe 
cealaltă. Am avut multe interacțiuni ca asta, dar în sfârșit învăţ să accept partea 
emoţională a conversatiei". 


Alegeţi cel mai precis cuvânt pentru a denumi emoţiile 


Emotiile sunt esențiale în comunicare. În reflectare, contează să recunoasteti nu 
doar tipul de emoție, ci și intensitatea ei. Cuvântul care numește sentimentul 
trebuie să corespundă experienţei celuilalt. Un bărbat stătea pentru prima oară la 
marginea Marelui Canion, uluit de splendoarea nuantelor de roșu si purpuriu în 
continuă schimbare. După o tăcere îndelungată, s-a întors către soţia sa si, cu 
ochii plini de mirare şi cu uimire în voce, i-a spus: „Este magnific. Este sublim“. 


Soţia i-a răspuns: ,,Ti se pare drăguţ“. 


Distanţa emoţională de la „magnific“ si „sublim“ la simplul „drăguţ“ este foarte 
mare. 


Cu cât ascultătorul este mai precis si mai concret în reflectarea sentimentelor 
celuilalt, cu atât mai utilă va fi ascultarea lui. Din nefericire, majoritatea 
oamenilor au un vocabular foarte limitat când vine vorba de cuvinte care 
exprimă emoţii. Precedând adjectivele emoţionale de adverbele adecvate, puteţi 
să comunicaţi cu oarecare precizie gradul sau intensitatea sentimentului: 


„Te simţi putin trist că ţi-a murit câinele.“ 
„Te simţi destul de trist din cauza morţii câinelui.“ 
„Te simţi foarte trist că ţi-a murit câinele.“ 


„Te simţi groaznic de trist de când ţi-a murit câinele.“ 


Deși pot fi utilizate pentru a specifica intensitatea sentimentului, cuvinte precum 
„destul de“ si „foarte“ sunt înlocuitori imperfecti ai unui limbaj adecvat de 
cuvinte emoţionale. „Ai inima grea“ sau „eşti deprimat“, de exemplu, tind să fie 
exprimări mai bune ale sentimentelor decât „ești extrem de trist“. 


Un mod de a vă dezvolta un vocabular mai precis de cuvinte emoţionale este să 
citiți şi să recititi o listă de cuvinte precum cea de mai jos: 


abătut iritat perplex 
afectuos intimidat pașnic 
agitat iritat păcălit 


apăsat isteric persecutat 


bun 


captiv 


condamnat 


disperat 
dominat 
dornic 
dusmános 
empatic 
emotionat 
energic 
enervat 
euforic 
exaltat 
exasperat 
fericit 
fermecat 
frenetic 
furios 
gelos 
ignorat 


imposibil 


iubitor 
izolat 
înfricoşat 
înfuriat 
împovărat 
îndurerat 
îngrijorat 
îngrozit 
înșelat 
intelegator 


învins 


melancolic 


minunat 
mizerabil 
mulțumit 
nedreptăţit 
neglijat 
nervos 
nesăbuit 
obosit 


oripilat 


plângăcios 
rănit 
refuzat 
relaxat 
respins 
satisfăcut 
săritor 
scandalizat 
stupid 
șocat 
temător 
tensionat 
trădat 

trist 

ușurat 
vesel 
vinovat 
vulnerabil 
zăpăcit 
zbuciumat 


zdrobit 


După ce citiţi, puteţi să grupaţi cuvintele în funcţie de nivelul de intensitate al 
emotiei descrise. Figura 7.1 reprezintă un tabel care vă va ajuta să atribuiti 
diferite grade de intensitate cuvintelor care exprimă afecte. 


Când celălalt relatează informaţii despre o decizie dificilă, ascultătorul productiv 
îi reflectă adesea emoţiile ambivalente. Charlene Adams tocmai a primit 
propunerea să fie promovată într-un post foarte solicitant. Dacă acceptă noua 
funcţie, delegatiile ar purta-o departe de familia ei câteva zile pe lună. Când i-a 
povestit preotului despre dilema sa, acesta a observat: „Oscilezi foarte mult în 
privinţa acestei decizii“. Răspunsul i-a permis lui Charlene să-și analizeze mai 
profund sentimentele contradictorii. 


Daţi dovadă de empatie vocală 


Empatia înseamnă să ascultați si cu inima, nu doar cu mintea. Dacă reflectarea 
afirmațiilor celuilalt se face pe un ton rece, prozaic, interlocutorul rar se va simţi 
înțeles. 


În schimb, sunetele afectuoase pot manifesta prin ele însele un nivel înalt de 
înțelegere. Compozitorul Grieg a pus pe muzică poemul lui Ibsen „To a 
Waterfowl“. Când a auzit prima oară partitura, Ibsen i-a strâns mâna lui Grieg si 
a şoptit: „M-ai înţeles! M-ai înţeles!“ O experiență asemănătoare are loc când un 
ascultător sensibil surprinde starea de spirit a vorbitorului si i-o reflectă înapoi 
prin particularităţi ale tonului, nu doar prin cuvinte. 


Există două aspecte majore ale calităţii vocii care trebuie reținute. Prima este 
legată de cât de multă căldură exprimă vocea. Dacă este aspră, tăioasă și 
stridentă, e putin probabil că veţi comunica vorbitorului grijă si înţelegere 
afectuoasă. Uneori îi rugăm pe oameni să se gândească la cât de mult le pasă de 
persoana pe care o vor asculta și apoi să şi-o imagineze împovărată de o mare 
problemă. Ascultătorii trebuie apoi să emită interjectii pentru a-și comunica 
sentimentele empatice. În mod normal, când fac asta, oamenii folosesc o voce 
plină, joasă si un ritm ceva mai lent. 


Tonul vocii si stilul ascultátorului trebuie sá reflecte tonul vocii vorbitorului. 
Dacá o persoaná discutá cu entuziasm despre o reusitá din viata sa, iar 
ascultátorul ráspunde cu o voce monotoná si anostá, tonul reflectárii diminueazá 
efectul ascultárii chiar si atunci cánd cuvintele sunt precise. Dupá izbucnirea 
furioasá a unei femei supárate de infidelitatea sotului, ascultátorul i-a spus: 
„Aventurile lui te-au înfuriat“. Maniera de exprimare a vorbitorului si 
profunzimea tuturor emoţiilor sale trebuie să-și găsească cel putin partial ecou în 
răspunsul ascultătorului. (Pe de altă parte, un răspuns care exagerează această 
empatie este şi el foarte nepotrivit.) 


Una dintre problemele legate de încercarea de a învăţa abilităţi de comunicare 
dintr-o carte este legată de lipsa exerciţiilor de voce. Înregistrarea câtorva 
conversații si jocurile de rol pentru a observa cât de empatică va este vocea când 
ascultați pot fi de mare ajutor. 


Fiţi cát mai concreti şi mai relevanti 


De cele mai multe ori, atunci când alegem să ascultăm, celălalt are o problemă. 
Obiectivul ascultării într-un asemenea caz este să înlesnească eforturile 
vorbitorului de a găsi cea mai bună soluţie la problema respectivă. Dacă dilema 
este discutată prin consideraţii vagi și generale, e greu, dacă nu imposibil, să fie 
rezolvată. Soluţiile vagi la probleme vagi nu produc, de regulă, acţiuni eficiente. 


Există trei moduri în care ascultătorul poate promova o conversaţie cât mai 
aplicată. În primul rând, poate fi foarte concret în răspunsuri. Uneori, ascultătorii 
dau răspunsuri vagi la afirmaţii foarte precise. Firește, trebuie să încercăm să 
ajungem în răspunsurile noastre măcar la acelaşi nivel de concretete cu 
vorbitorul. Dar, când vorbitorul este imprecis, ascultătorul poate să reflecteze 
într-un fel care să facă discuţia mai exactă. În următoarea interacțiune, remarcati 
caracterul precis al reacției ascultătorului: 


Joan: Nu pot să merg la petrecere. Cum să dau nas în nas cu prietenii mei? Sá : 


Helen: Ar fi stânjenitor pentru tine să mergi la petrecere pentru cá te gândești la 


O altă metodă de încurajare a preciziei într-o conversație este să puneţi câteva 
întrebări prin care să cereti informaţii sau să aflaţi care sunt emoţiile 
vorbitorului. „Poţi să-mi dai un exemplu?“ (cerere de informaţii). „Cum te-ai 
simţit când ţi-a spus asta?“ (identificarea sentimentelor). 


O a treia cale este să-l împiedicaţi pe vorbitor să divagheze. Dacă se lungește, 
interlocutorul subminează precizia, scopul și intensitatea interacțiunii. Dacă 
punctează vorbăria celuilalt dând din cap, folosind încurajări minimale și alte 
acțiuni de acest tip, ascultátorul nu face decât să stimuleze divagatiile inutile. 
Chiar și când una dintre persoane este, în principiu, doar ascultător, conversaţia 
poate fi un dialog cu scop. 


Pentru a răspunde frecvent, uneori este necesar să intrerupeti vorbitorul. Multora 
li se pare ironic faptul că buna ascultare ar putea implica întreruperea celui care 
vorbește. Totuși, este posibil să intrerupeti suvoiul de cuvinte al vorbitorului cu o 
reflecţie sumară, fără să-l faceţi să-și piardă șirul gândurilor. 


Când eu, ca ascultător, întrerup cu răspunsuri reflective un interlocutor care 
divaghează, de obicei se întâmplă două lucruri. După câteva întreruperi, eu si 
vorbitorul creăm un ritm al discuţiei şi al reflectării care încurajează o 
conversație de mai bună calitate. După aceea, de obicei, nici vorbitorul nu se mai 
învârte în jurul cozii si abordează mai direct subiectul. 


Răspundeţi flexibil, dar ferm 


Ascultătorul eficient îşi dă seama că este imposibil să-l cunoască pe celălalt cu 
exactitate. În cel mai bun caz, putem ajunge la o înţelegere rezonabilă, dar 
aproximativă a interlocutorului. Din acest motiv, e de dorit să fim permanent 
receptivi în timp ce ne străduim să-l înțelegem pe individul unic pe care-l 
ascultăm. 


Felul lipsit de prejudecăţi în care ne formulăm reflectarea și inflexiunea vocii 
noastre ar trebui să-l îndemne pe vorbitor să spună: „Nu, nu asta am vrut să zic. 
Să-ţi explic altfel...“ După aceea, ascultătorul va încerca să reflecte cu mai multă 


acuratete a doua afirmatie. 


Desi unii începători în domeniul ascultării reflective tind să reflecte prea 
dogmatic, încă mai mulți reacționează foarte ezitant. Își formulează deseori 
răspunsurile sub forma unor întrebări. Chiar și când reflectările arată ca niște 
afirmaţii, ascultătorul poate ridica intonatia la finalul enuntului, transformându- 
le în întrebări. Sováiala aceasta excesivă este neproductivă. În loc să ofere o 
imagine fermă a lucrurilor recepționate de la celălalt, e posibil ca ascultătorul să 
nu facă altceva decât să-şi dovedească propria nesiguranţă și lipsa dorinţei de a 
risca o reflecţie succintă şi precisă. 


Vor exista momente, fireşte, în care veţi fi derutati de mesajul vorbitorului. In 
asemenea situații, vă puteţi exprima astfel: „Nu sunt sigur ce vrei să spui. Te-ai 
referit la _ sau la ?* 


Ascultătorul eficient poate fi ezitant când acest lucru este potrivit, nu este 
dogmatic și oferă totuşi în mod firesc răspunsuri ferme, așa cum îi stă bine unui 
bun confident. 


Reflectati resursele vorbitorului 


Dacă e ca vorbitorul să-și rezolve problemele, este esenţial să descopere 
resursele disponibile cu care le poate gestiona. El poate fi atât de absorbit de 
problemă, încât să nu fie conștient de resursele sale nici măcar când se referă 
indirect la ele. Ascultătorul eficient observă chiar si trimiterile voalate la resurse 
personale și le reflectă înapoi vorbitorului. 


Oliver: Nu mă pricep la cifre. Mă blochez când lucrez cu ele. Mi-e groază că o s 


Fritz: (concentrându-se asupra slăbiciunilor) Ti-e foarte greu să lucrezi cu cifre 


O concentrare realistá asupra resurselor este extrem de importantá. Caracteristica 
fundamentalá a tuturor oamenilor chinuiti de probleme este sentimentul lor de 
descurajare. Ascultătorul eficient nu doar cá ușurează povara descurajării 
ascultând intelegátor ceea ce i se spune, ci caută şi reflectă resursele vorbitorului, 
care îi dau acestuia speranţe, permițându-i să-și rezolve problemele. 


Reflectati emoţiile implicite din întrebări 


De multe ori, începătorii în ascultarea reflectivă se simt pierduţi când vorbitorul 
le pune o întrebare directă. Hotărârea lor de a continua să reflecte se clatină în 
fata întrebării, pentru că în societatea noastră se întâmplă rar ca întrebările să 
rămână fără răspuns. De exemplu, Morris Recupero mi-a spus că a fost în stare 
să se opună tentatiei de a oferi sfaturi si a putut continua să reflecte sensul 
cuvintelor lui Sean MacCarthy până în momentul în care Sean i-a pus o întrebare 
prin care îi cerea în mod evident un sfat. 


Sean: M-am gândit mult la asta și pur şi simplu habar n-am cum să gestionez « 


Morris: Ei bine, am fost în locul tău în 1972. Am facut__ Pentru mine chiar a mı 


Ulterior, Morris mi-a descris situaţia astfel: „Știu cá atunci am folosit sfaturile, 
care sunt o piedică, dar ce poti face când cineva iti cere direct un sfat?“ 


Aceasta este o problemă care îi pune în încurcătură pe mulți începători în ale 
ascultárii reflective. Una dintre opţiuni este să decodati ceea ce vrea să spună cu 
adevărat celălalt. Ce emoţii subîntind întrebarea? Apoi reflectati vorbitorului 
sensul lor. Conversatia lui Morris cu Sean ar fi putut să se desfășoare astfel: 


Sean:  M-am gândit mult la asta si pur si simplu habar n-am cum să gestionez « 
Morris: Asta chiar că te-a pus în încurcătură! 


Sean: Cu siguranţă. Poate pentru că este cea mai dură problemă de care m-am 


Să vedem cum au gestionat alti doi ascultători întrebări reflectându-le. 


Thad: S-a împlinit un an de la moartea soţiei mele. Durerea mă apasă în cont 


Brandon: Ti-e teamă că n-o să depasesti niciodată momentul. 


Sau: 


Carol: De obicei, când sunt cu adevărat agitată, îmi vine să râd. Uneori nu má px 


Terry: Reacţia asta te nedumereste si te îngrijorează. 


Când ascultătorul reflectă cu acuratețe emotia sau sensul întrebării, vorbitorul 
uită adesea că a pus o întrebare și de obicei începe să discute mai aprofundat 
subiectul şi să caute o soluţie proprie. 


Uneori însă, deși întrebarea este decodată, iar sensul ei este reflectat, vorbitorul 
devine iritat şi pune iarăși întrebarea. Când se întâmplă acest lucru, ascultătorul 
poate să explice că rolul lui este acela de confident, nu de sfătuitor. Celălalt 
poate să spună: „Dar ai mai multă experienţă, înțelepciune [...]. Chiar am nevoie 
de sfatul tău“. Ascultătorul dedicat abordării reflective reflectă sentimentele 
celuilalt şi apoi explică de ce a ales să nu-i dea un sfat. Dacă alege să continue, 
vorbitorul poate să reorienteze conversaţia, sau ascultătorul ar putea s-o 
sintetizeze pentru a relua discuţia. Ocazional, puteţi cădea de acord să incheiati 
dialogul. 


Acceptati ca multe interacțiuni vor fi neconcludente 


Multi ascultători sunt nerăbdători. Vor să rezolve probleme de-o viata într-o 
singură ședință. Dacă o persoană recurge la un psihiatru pentru a rezolva o 
problemă, acesta se poate aştepta să lucreze cu clientul câteva luni sau chiar ani 
înainte ca o soluţie adecvată să fie descoperită și implementată. Dacă aceeași 
persoană îi destănuie aceeași problemă vecinului, probabil că vecinul se aşteaptă 
ca totul să fie rezolvat înainte de telejurnalul din seara respectivă! 


De multe ori, un om își va discuta problemele cu partenerul sau cu un prieten și 
va pleca fără nicio soluţie, dar va fi căpătat o perspectivă mai amplă asupra 
problemei și asupra alternativelor pe care le are. E posibil să aibă nevoie de timp 
ca să chibzuiască la aceste idei și opţiuni înainte de a lua o decizie fermă. 


Desi pentru ascultător poate fi frustrant să se implice în viata altcuiva fără sa 
vadă problema rezolvată imediat, acest tip de tensiune face parte din preţul pe 
care îl plătește un ascultător creativ. 


Reflectati in timpul interactiunilor scurte 


Una dintre cele mai răspândite obiecţii împotriva ascultárii reflective este cá ne 
ia mult timp. Nu e nicio îndoială — ascultarea atentă poate să consume foarte 
mult timp. Eu, un om ocupat si pragmatic, abordez problema ţinând cont de trei 
aspecte. 


În primul rând, îmi dau seama că este o chestiune legată de sistemul de valori al 
ascultătorului. Dacă îmi pasă cu adevărat sau sunt interesat de anumiţi oameni, 
ştiu că volumul și calitatea timpului pe care îl dedic acestora dovedesc că le sunt 
prieten. Un principiu la care tin este să petrec mai multă vreme ascultându-i pe 
cei dragi și făcându-le destăinuiri. 


În al doilea rând, îmi dau seama că este o chestiune de eficienţă. Când oamenii 
nu sunt auziti si nu li se răspunde, putem să economisim timp pe termen scurt, 
dar pe termen lung, neînțelegerile și înstrăinarea care rezultă vor consuma adesea 
mult mai mult timp sau vor afecta profund eficienţa relaţiei. Experiența mi-a 
demonstrat că, atunci când angajatorii nu îşi fac timp să-și asculte angajaţii, cand 
agenţii de vânzări nu înţeleg nevoile clienţilor şi când profesorii nu aud 
preocupările elevilor, ei devin mult mai ineficienti în îndeplinirea sarcinilor. 
Ascultarea pare adesea ineficientă, dar, când există nevoi puternice, sentimente 
profunde sau preocupări importante, refuzul de a asculta este foarte nociv si 
poate duce la timp, efort si bani irositi. 


În cele din urmă si foarte important, îmi dau seama cá o mare parte din 
ascultarea reflectivă poate fi realizată în perioade relativ scurte. Pot asculta cu 
înţelegere, fără să-mi rezerv timp pentru o întreagă ședință de consiliere de o oră. 
Un profesor a observat că un elev se chinuia fără succes cu o problemă de 
matematică şi că apoi şi-a închis cartea cu un bufnet. S-a dus la banca acestuia și 
i-a reflectat mesajul nonverbal. „Sarcina este foarte dificilă si esti frustrat.“ Unui 
angajat care fusese în concediu medical părea să-i vină foarte greu să se 
readapteze la ritmul de lucru de la slujbă. „Nu e uşor să încerci să recuperezi 
când încă nu te simţi întremat, nu-i așa?“ i-a spus un coleg. Într-o familie care isi 
împărțea treburile gospodăreşti, soţul părea extrem de obosit în timp ce făcea 
curăţenie în bucătărie și spăla vasele. Soţia sa, care nu-l ajuta pentru că avea 
multe haine de călcat, a comentat: „Nu-i deloc uşor să speli vasele după o zi grea 
de muncă“. Uneori, pentru a transmite înțelegere nu este nevoie decât de un 


zâmbet, o incuviintare din cap, un semn cu ochiul sau o palmă pe spate. Oamenii 
care testează acest tip de reflectare sumară decid adesea să o folosească cel puţin 
o dată pe zi acasă, la muncă sau în ambele locuri. 


alte metode decât ASCULTAREA REFLECTIVĂ 


Oamenii care învaţă ascultarea reflectivă întreabă adesea: „Putem vreodată sa 
facem altceva decât ascultare reflectivă atunci când celălalt are o problemă sau o 
nevoie importantă?“ E lucru obişnuit ca participanţii la comunicare să fie prea 
nerăbdători să renunţe la ascultare si să caute moduri mai rapide, dar de multe 
ori mai putin eficiente, de a ajuta pe cineva. Există însă situaţii când puteţi folosi 
si alte metode pe lângă ascultare. 


Răspunsuri reductive, interşanjabile și aditive 


Tipurile de reacţii pe care le oferă ascultătorii variază într-un continuum de la 
„reductive“ la ,,intersanjabile“ sau „aditive“. Când răspunsul ascultătorului nu 
dovedeşte o înțelegere precisă a celuilalt, îl numim răspuns reductiv. Când 
ascultătorul reflectă adevăratele sentimente și conţinutul specific al vorbitorului 
cu aproximativ aceeaşi intensitate, răspunsul este numit interşanjabil. Când 
ascultătorul oferă câteva răspunsuri interşanjabile, apoi merge mai departe decât 
cele comunicate de vorbitor, răspunsul este aditiv. Înainte de a da răspunsuri 
aditive, ascultătorul pătrunde în cadrul de referință al vorbitorului. Răspunsurile 
aditive trebuie să aibă legătură cu ce a spus vorbitorul despre sine şi îl ajută 
adesea să privească lumea dintr-un punct de vedere obiectiv şi/sau să fie mai 
eficient în deciziile și acţiunile sale. 


Răspunsurile aditive sunt riscante. Unele dintre ele pot face rău relaţiei, ba 
Chiar se pot dovedi nocive pentru celălalt. Unii psihoterapeuti consideră că doar 
consilierii specializaţi ar trebui să folosească răspunsuri aditive. 


Am descoperit din proprie experienţă si din observarea celor din jur (inclusiv a 
cátorva dintre cei mai respectati psihoterapeuti ai vremurilor noastre) cá 
răspunsurile aditive, odată folosite, pot crea dependenţă. Ascultătorul poate 
„prelua controlul“ asupra problemei celuilalt. În loc să-l ajute să-şi rezolve 
propriile probleme, renunță de multe ori să fie ascultător, devenind în schimb o 
autoritate care împarte sfaturi sau care îl presează pe celălalt să-şi rezolve 
problema, cu toate că nu este pregătit emoţional pentru asta. 


Desi admit că răspunsurile aditive sunt necesare în multe situaţii în care trebuie 
să oferim o mână de ajutor, îmi dau seama și că sunt adesea folosite 
necorespunzător si stângaci. O regula de bază este: „Când nu știi ce să faci, 
omite răspunsurile aditive“. 


O bază de încredere pentru răspunsuri aditive 


Mai multe răspunsuri interșanjabile ale unui ascultător eficient construiesc 
fundamentul de încredere si de înțelegere necesar pentru folosirea răspunsurilor 
aditive. Când este cuprins de emoţii puternice, omul nu e pregătit psihologic sa 
asculte pe cineva. Răspunsurile aditive trebuie întotdeauna să fie precedate de 
reflectări precise și empatice. După ce a dat răspunsuri aditive, ascultătorul 
trebuie să reclădească baza de încredere, întorcându-se la ascultarea reflectivă. 


Cum știți dacă ati ascultat îndeajuns pentru a începe să utilizaţi anumite 
răspunsuri aditive? Ar trebui să ascultați până când sunteţi capabili: 


* să priviţi situaţia celuilalt din interiorul cadrului său propriu de referință: să-i 
intelegeti faptele, sentimentele, valorile etc.; 


e să fiti siguri că e potrivit să faceți şi altceva decât să ascultați în continuare; si 


* să vă dati seama ce posibili paşi ar fi cei mai eficienţi pentru a-l ajuta pe 
vorbitor să descopere o soluţie la problema lui. 


Vorbitorul are nevoie să continuaţi răspunsurile reflective până când: 


* trece dincolo de problema vizibilă, ajungând la cea reală; 
* analizează si începe să-și înțeleagă problema reală; 


e simte acceptarea și empatia adecvată a ascultătorului — simte cá ascultătorul îi 
este alături; 


e îşi acceptă emoțiile si pe sine însuși; si 


* se arată disponibil să abordeze etapele dificile ale procesului, care pot fi 
înlesnite de răspunsurile voastre aditive. 


Răspunsurile aditive: două chestiuni 


Când ne punem problema dacă să folosim răspunsuri aditive si cât de mult, 
trebuie să luăm în calcul două aspecte. Unul tine de principii — în ce măsură se 
cuvine să încerc să modelez și să pun eu în ordine viata cuiva care se luptă cu o 
problemă? Celălalt aspect este pragmatic — ce funcţionează cel mai bine? Pentru 
corectarea impulsului meu de a da prea multe răspunsuri aditive, mi-e util să-l 
ascult pe Carl Rogers discutând despre ambele subiecte: 


Sunt tot mai puţin înclinat să mă grăbesc să dreg lucruri, să stabilesc obiective, 
să modelez oameni, să-i manipulez și să-i împing de la spate pe calea pe care aș 
vrea să meargă. Sunt mult mai mulțumit să fiu pur si simplu eu însumi și să-l las 
pe celălalt să fie el însuși. Știu foarte bine cá acest punct de vedere pare straniu, 
aproape oriental. [...] La ce bun viata dacă nu-i învăţăm pe oameni [...] lucrurile 
pe care credem noi că ar trebui să le înveţe? 


Si totusi, aspectul paradoxal al experientei mele este acela cá [...] cu cát sunt mai 
dispus să înţeleg si să accept realitățile existente [...] în cealaltă persoană, cu atât 
pare să fie stimulată mai mult schimbarea. Cel puţin asta e o parte foarte vie a 
experienţei mele și unul dintre cele mai profunde lucruri pe care cred că le-am 
învăţat în viaţa mea personală și profesională?. 


Alti behavioristi au remarcat si ei că o persoană este cu atât mai predispusă la 
schimbare cu cât este mai putin supusă presiunilor venite din partea celorlalți de 
a se schimba. 


In ciuda precautiilor si a problemelor, vor exista situaţii în care răspunsurile 
aditive sunt potrivite. Intr-o conversaţie, poate fi adecvat să folosiţi unul sau mai 
multe asemenea răspunsuri pe lângă ascultarea reflectivă. 


Când răspunsul e o atingere 


Există momente în care un răspuns nonverbal este mult mai adecvat decât orice 
cuvânt. Numărul din luna septembrie 1968 al revistei McCall’s a descris felul în 
care David Kennedy a fost martor, prin intermediul micului ecran, la moartea 
tatălui sáu, Robert Kennedy. Ziaristul Theodore White l-a găsit pe băiat aproape 
în stare de soc dupa cele văzute. „L-a luat pe David în braţe, l-a ţinut strâns la 
piept si au plâns impreuná.'? 


Atingerea poate reprezenta și o intruziune și poate împiedica procesul înțelegerii 
de sine. Asemenea multor oameni din cultura noastră, vorbitorul poate fi crispat 
la gândul oricărei forme de contact fizic. Cu toate astea, există numeroase 
momente în care o bătaie pe umăr, o atingere călduroasă sau o imbratisare 
grijulie este foarte potrivită. 


Oferirea de informaţii faptice 


Uneori se cuvine ca ascultătorul să-i împărtășească informaţii concrete omului 
care discută despre problemele lui. După ce a fost construit un fundament de 
încredere si de înțelegere, informaţiile pot fi împărtăşite într-o manieră 
constructivă dacă: 


* omul este pregătit emotional să le primească; 
* informaţiile sunt relevante pentru problema sa reală; 


* sunteti siguri cá interlocutorul nu cunoaste informatiile si nici nu are acces facil 
la ele; si 


* sunteti convinsi de validitatea lor. 


John, consultant in management, a respectat aceste principii in conversatia cu o 
stagiară: 


John: Pari tulburată că nu ti s-a oferit sarcina de a coordona împreună cu alții p 
Betsy: Nu e vorba doar despre această sarcină. Mă întreb uneori dacă o femeie p 
John: Vrei să lucrezi într-un departament de instruire, dar nu eşti sigură dacă ve 
Betsy: Da. A fost vreodată acceptată complet ideea ca o femeie să conducă un g 
John: Ştii, unul dintre cei mai buni consultanţi din echipa noastră este o femeie 
Betsy: Mi-ar plăcea să stau de vorbă cu ea. 


John: O să-i povestesc despre discuţia noastră si o să văd dacá-si face puţin tim 


Remarcati că John a reflectat îngrijorarea lui Betsy, pe care, evident, a citit-o din 
indiciile ei nonverbale. Acest lucru a servit drept invitatie la dialog. Apoi, dupá 
ce i-a reflectat preocuparea, i-a împărtăşit informaţii pertinente. În final s-a oferit 
să acţioneze, exprimându-și disponibilitatea de a încerca să organizeze o 
întrevedere. 


Trecerea la acţiune 


Există momente când ascultarea reflectivă dezvăluie o situaţie care trebuie 
remediată. Oamenii pot ajunge atât de absorbiți de procesul ascultării, încât uită 
să ia măsurile corespunzătoare. „Limbajul comportamentului“ este uneori cel 
mai bun răspuns pe care-l putem oferi celuilalt. Când un copil se chinuie să-şi 
repare bicicleta, iar sarcina este prea complexă pentru el, părintele trebuie să 
pună capăt reflectării si să înceapă să-l ajute. Când cineva este lovit de pierderea 
unui om drag, ascultarea reflectivă e foarte importantă — dar la fel de importantă 
este si o invitaţie la cină. Evanghelia după Ioan spune: ,,[...] cel ce face adevărul 
vine la Lumină, pentru ca faptele lui să se arate că întru Dumnezeu sunt 
săvârşite“4. 


Inlesnirea rezolvării problemelor 


Ascultarea activă poate fi suficientă pentru a-i ajuta pe unii oameni să găsească o 
soluţie la problemele lor. Totuși, uneori, e posibil ca persoanei în cauză să-i 
lipsească abilităţile de rezolvare a problemelor. Fără să preia sarcina soluționării 
ei, ascultătorul eficient poate să-l îndrume pe vorbitor de-a lungul unui proces 
precum cel descris în capitolul 14. 


Așa cum se întâmplă mereu în cazul răspunsurilor aditive, ascultătorul trebuie să 
construiască un fundament de încredere și de înțelegere. In plus, trebuie să fie 
încrezător că vorbitorul se ocupă de problema sa reală înainte să-l ajute să 


utilizeze o metodă eficientă de rezolvare a ei. 


Recomandări 


Uneori, vorbitorul va avea nevoie de anumite informaţii şi de un tip de ajutor pe 
care sunteți incapabili să i le furnizaţi. In astfel de situaţii, îi puteţi sugera să 
solicite ajutorul unor oameni mai potriviti. 


Înainte de a face o recomandare, un ascultător trebuie să treacă dincolo de 
problema vizibilă și să fie ascultat îndeajuns de multă vreme pentru a construi un 
fundament de încredere şi de înțelegere. Când recomandă pe altcineva, e 
important ca obiecțiile, opoziţia şi îngrijorările vorbitorului să fie ascultate activ. 
De obicei nu e ușor să-ți expui problemele în fata unui străin sau în timpul unei 
vizite într-o instituție necunoscută. Multi oameni consideră că ceva nu e în 
regulă cu ei dacă au nevoie de acest tip de ajutor. Sprijinul oferit prin ascultare 
continuă pe parcursul perioadei de tranziţie este deseori o componentă 
importantă a recomandării. 


Destăinuiri personale 


Ascultătorul eficient îi va mărturisi din când în când vorbitorului anumite lucruri 
despre propria viata. Destăinuirile sale nu sunt un scop în sine când celălalt are o 
nevoie mai puternică, ci sunt legate mai degrabă de obiectivul de a-l ajuta pe 
vorbitor. Ascultătorul trebuie să stabilească dacă destăinuirea lui poate să-l ajute 
pe vorbitor să se înțeleagă mai limpede pe sine însuşi. Destăinuirile eficiente 
sunt percepute într-o manieră foarte asemănătoare răspunsurilor reflective de 
calitate. Gerard Egan dă următoarele exemple de destăinuiri eficiente și 
ineficiente într-un context terapeutic: 


Clientul: Se pare că dimineaţa cand mă trezesc sunt cel mai anxios. Pu 
Psihoterapeutul A: Am trecut și eu prin tipul ăsta de anxietate matinală la un mo 


Clientul: Crezi că anxietatea ta a fost legată de lipsa de sens a vieţii de 


Sau: 


Clientul: Se pare că dimineaţa când mă trezesc sunt cel mai anxios. Pu 
Psihoterapeutul B: Până si datul jos din pat devine o luptă chinuitoare. Cred că e 


Clientul: E o luptă foarte chinuitoare. Dar cred că lumea ar fi si mai de 


Destáinuirea primului psihoterapeut a mutat atentia conversatiei de la client la 
situaţia ascultátorului. Ca răspuns, clientul a pornit într-o „excursie mentală“. 
Psihoterapeutul B, pe de altă parte, a asociat destăinuirea lui cu situaţia clientului 
şi le-a îmbinat într-un răspuns empatic. Drept răspuns, explorarea de sine a 
clientului a devenit mai profundă. 


Atragerea atenţiei 


Ca abilitate de ajutorare, atragerea atenției presupune a-l face pe vorbitor 
conștient de discrepantele din comportamentul său: 


* între ceea ce crede şi ceea ce spune; 

* între ceea ce simte și ceea ce spune; 

* între ceea ce spune si ceea ce face; 

* între cuvintele lui și limbajul sáu corporal; 

* între imaginea lui de sine și felul în care este văzut de ceilalți; 
* între viata pe care o duce si viata pe care ar vrea s-o trăiască. 


Atragerea atenţiei utilizează adesea formatul: „Pe de o parte, spui/simti/faci — , 
pe de altă parte, spui/simti/faci ^ *. De exemplu: 


Greg:  (cocoşat, oftând, vorbind lent) Sunt entuziasmat cá má logodesc. Carol 


Rodney: Pe de o parte, spui că esti entuziasmat; pe de altă parte, stai gârbovit si 


Înainte de a încerca să-i atragi atenţia celuilalt, ar trebui îndeplinite trei condiții. 
Mai întâi, e important să construieşti o bază de încredere si de înțelegere. Acest 
fundament ar trebui să fie foarte solid. În al doilea rând, ascultătorul trebuie să 
perceapă neconcordantele pe care este esenţial să le analizeze. Si, în cele din 
urmă, tot el trebuie să fie convins că vorbitorul este pregătit și capabil să 
îndeplinească dificila sarcină de a analiza aceste discrepanțe. Alegerea 
momentului potrivit şi o abordare lipsită de dogmatism sunt factori importanţi 
care-l pe vorbitor ajută să tragă foloase de pe urma faptului că i se atrage atenţia. 


După ce atrage atenţia, ascultătorul revine la răspunsurile reflective pentru a 
reconstrui fundamentul de încredere și de înțelegere care e posibil să fi fost 
partial subminat. Nu trebuie initiate niciodată două sau mai multe astfel de 
„înfruntări“ la rând. Deoarece ele sunt utile doar în chestiunile sensibile, fata de 
care oamenii sunt de cele mai multe ori foarte defensivi, ascultătorul trebuie să le 
folosească rar, prudent și abil — dacă le foloseşte vreodată. 


Discutarea relaţiei „eu-tu“ 


Discutia „eu-tu“ se referă la emoţiile care apar între vorbitor si ascultător în 
momentele respective. Majoritatea problemelor pe care oamenii le discută cu noi 
sunt cel putin în parte legate de relaţiile interumane. Iar problemele care pot să 
dea bătăi de cap vorbitorului în celelalte relaţii ale sale pot foarte bine să-și facă 
apariţia şi în discuţiile lui cu voi. Când se întâmplă acest lucru, este avantajos să 
vă concentrați asupra lucrurilor care se petrec în clipa respectivă între vorbitor si 
voi ca ascultători. 


Un sot discuta cu soţia lui despre o însărcinare nouă care i se propusese și care ar 


fi însemnat ca întreaga familie să se mute în America Latină vreme de doi ani. 
lată cum și-a exprimat sovaiala: 


John: Nu ştiu dacă as face fata tuturor schimbărilor pe care le-ar aduce slujba as 


Pat: Ai putea să-ți faci griji si pentru ce-o să simt eu fata de tine... O sa mă ada 
John: Păi da, sigur, e o îngrijorare enormă. 


Pat: OK. Hai să vorbim despre asta. 


Este nevoie de multă maturitate pentru a deschide o discuţie „eu-tu“. Celălalt 
poate să-și proiecteze asupra voastră dezacordurile avute cu alții sau poate să 
aibă temeri perfect întemeiate. În oricare situație, ascultătorul nu trebuie să fie 
defensiv, dar nici să se lase provocat dacă vrea ca discuţia să aibă rezultate 
pozitive. 


CÂND SĂ ASCULTATI REFLECTIV 


Există multe momente în care puteţi folosi abilitățile de ascultare reflectivă. lată 
câteva dintre ele. 


Inainte să actionati 


Unele companii au economisit mii de dolari instruindu-si toti angajaţii să 
folosească parafrazarea înainte de a trece la acţiune. Comunicarea interpersonală 
ne induce adesea în eroare. O simplă parafrază este unul dintre cele mai eficiente 
instrumente pe care un om le poate folosi pentru a verifica acurateţea cu care a 
înțeles mesajul când i se dă o sarcină. 


Unele companii programează câteva minute la finalul şedinţelor, în care oamenii 
pot parafraza măsurile pe care urmează să le ia sau de care tocmai au fost puși să 
răspundă. Unii afirmă că utilizarea parafrazei a îmbunătăţit substantial 
rezultatele sedintelor. 


Inainte să contraziceti sau să criticati 


Multe certuri ar putea fi evitate dacá oamenii ar intelege cu adevárat ce a spus 
celălalt. De câte ori n-aţi auzit pe cineva insistând în timpul unei discuţii aprinse: 
„Asta încercam să zic si eu“? Oamenii se ceartă adeseori pentru că nu-și dau 
seama că se află de aceeași parte a baricadei. Chiar si atunci când părerea cuiva 
este diferită de a mea, pot să înţeleg sau să învăţ din neînțelegere când, ascultând 
reflectiv, descopár cum a ajuns la concluzia respectivă. Mai multe detalii găsiți 
în capitolul 12, care se concentrează asupra conflictelor. 


Când celălalt e stăpânit de emoţii intense sau vrea să discute o problemă 


Când celălalt este entuziast, surescitat sau vesel, este un moment potrivit să 
reflectati ceea ce spune. La fel, când e deprimat, derutat, furios sau tafnos, e 
momentul să ascultați reflectiv. Când un om vine la mine cu o problemă pe care 
dorește s-o discute, îl ascult reflectiv, și el ajunge singur la cea mai bună soluţie. 


Când celălalt vorbeşte folosind un „cod“ 


Daca banuiti că interlocutorul isi codifică mesajul, acesta este un indiciu cà 
există probleme și/sau sentimente greu de exprimat. Cea mai bună cale de a-l 
ajuta să-şi pună emoţiile în cuvinte este să-l ascultați cât mai atent. În aceste 
situaţii, ascultarea reflectivă poate fi de folos în decodarea mesajului și în 
elucidarea adevăratului sens a ceea ce vorbitorul se chinuie să spună. 


Când celălalt vrea să-și pună ordine în gânduri si emoţii 


Uneori, oamenii vor o soluţie la problema lor. Alteori nu îi interesează soluţia, ci 


vor numai să analizeze o situație cu un amic. Poate fi destul de util din când în 
când să impartasim o dilemă unui prieten, fără să ajungem neapărat să formulăm 
un plan de acţiune. Din nefericire, unii ascultători devin frustrati când un 
vorbitor încheie discuţia fără să-și fi solutionat problema. 


In timpul unei „conversații mutuale“ 


În multe situaţii în care ascultarea este o tehnică potrivită, atenţia se 
concentrează asupra vorbitorului. Resursele ambilor interlocutori sunt orientate 
către acesta. Într-o conversaţie mutuală, în schimb, atenţia dialogului se 
concentrează în mod egal asupra ambelor părți. Amândouă inițiază conversaţia și 
reflectă ce spune interlocutorul. În acest caz, fiecare îşi impártáseste punctul de 
vedere după ce meditează la ce a spus celălalt. Acest tip de conversaţie este 
rareori potrivit ca discuţie banală. În schimb, când se discută subiecte de maximă 
importanţă pentru una sau ambele parti ori când e la mijloc un conflict, poate fi 
foarte pertinent. 


Cand vorbiti cu voi insiva 


Medicii specialisti îmi confirmă că toti vorbim cu noi înșine. Când vorbiti cu voi 
înșivă despre o problemă semnificativă, este important sa vă ascultați cu 
suficientă atenţie ca să ajungeţi la o decizie sănătoasă. 


De obicei, când un om vorbeşte cu el însuși, cu greu se ascultă. Sau își ridică în 
cale bariere gigantice. Îşi face singur morală, de exemplu, spunându-și: „Ar 
trebui sa...“, sau se descurajează singur: ,,N-o să fii niciodată în stare să faci 
asta“, sau îşi pune oricare dintre celelalte douăsprezece bariere. 


Intr-o notă mai optimistă, puteți reflecta asupra conţinutului si, mai ales, asupra 
emoțiilor ce apar în conversațiile pe care le purtaţi cu voi insiva. In timpul 
pauzelor si în perioadele de tăcere, puteţi rezuma lucrurile pe care vi le-aţi spus 


ca să vă dati o mână de ajutor psihologic. Este pur și simplu incredibil cât de util 
poate fi să vă ascultați reflectiv propria persoană. 


Puteţi să vă ascultați chiar și semnalele corporale. Un om care începe să simtă 
că-l doare capul poate reflecta ca și cum ar discuta cu propriul trup: 


Eu: V-aţi săturat de mine după ce-am lucrat ca un nebun astăzi. Aţi în 
Gâtul și capul (Emit și mai multe semnale de disconfort fizic.) 

Eu: Deci, ăsta-i doar începutul? În scurt timp o să fie şi mai rău. 
Gâtul si capul (Muschii sunt în continuare incordati după presiunea emoţională ; 


Eu: Vreti să mă odihnesc si să và dau pace înainte să mă doară capul « 


Acum, cel puţin, v-aţi auzit trupul plângându-se de modul în care îl maltratati. 
Uneori e util să-l ascultați câteva clipe. Alteori, fireşte, este necesară o schimbare 
de comportament. 


Când descoperiţi idei noi într-o carte, într-o prelegere sau la muncă 


Mi-am dat seama că, atunci când descopăr idei noi, utilizarea abilităţilor de 
ascultare mă ajută să decodez sensul mesajului. Numesc acest lucru „empatie 
intelectuală“. Am invatat-o în facultate, atunci când am scris un eseu despre John 
Calvin, un gânditor cunoscut pentru filosofia lui deterministă. M-am surprins pe 
mine însumi cu perfecțiunea logicii mele în demontarea argumentelor lui Calvin, 
iar profesorul meu a fost de acord că era remarcabilă, dar a adăugat: „Nu te-ai 
luptat cu problema cu care s-a confruntat Calvin“. Avea perfectă dreptate. E uşor 
să critici chiar și ideile unui gigant intelectual atâta vreme cât nu abordezi 
niciodată problemele complexe pe care acesta încearcă să le înțeleagă. Nici acum 
nu sunt de acord cu John Calvin, dar îmi dau seama că el se confrunta cu o serie 
de probleme mult mai profunde si mai complexe decât ale mele. fl respect pentru 
întrebările pe care și le-a pus şi de atunci am avut de învăţat de la el. 


Trebuie să-mi șlefuiesc continuu empatia intelectuală. E foarte uşor să resping 
ideile care nu-și găsesc instantaneu ecou în mintea mea. Predând abilități de 
comunicare și alte cursuri managerilor, agenţilor de vânzări, pedagogilor și 
altora, am descoperit că sunt rari oamenii care nu au nevoie să depună eforturi 
pentru a fi deschişi la idei şi metode necunoscute. 


CÂND SĂ NU ASCULTATI REFLECTIV 


Unii oameni distrug un lucru bun folosindu-l la momentul nepotrivit. E cu 
precădere adevărat în privinţa ascultării reflective. Când nu există un motiv 
anume pentru a asculta reflectiv, nu recurgeti la această metodă. Sunt momente 


în care nevoile celuilalt vă vor arăta când trebuie să vă stráduiti să-l ascultați 
reflectiv. Dar ascultarea reflectivă înseamnă muncă. Nu e sănătos pentru o relație 
dacă una sau ambele părți depun constant efort când sunt împreună pentru a o 
face să funcţioneze. Relaţiile se dezvoltă când există nenumărate momente 
sincere, lipsite de griji. Când o relaţie echivalează pentru una din parti cu ideea 
de „muncă“, ea devine curând o „bătaie de cap“ pentru ambele. 


Când nu sunteţi în stare să fiti intelegátori 


Când ascultați reflectiv, celălalt tinde să lase garda jos. Devine mai vulnerabil în 
fata voastră. Dacă vă transformați in moralişti, critici ori dati dovadă de lipsă de 
înțelegere, probabil că interlocutorul va fi mai rănit decât dacă aţi fi răspuns tăios 
de la început. Daca simtiti că e cazul să „atacați“ pe cineva cu declaraţiile 
voastre, faceţi asta din start şi fără să-i lăsaţi impresia că vreți să-l ajutați. 


Când nu aveţi încredere că celălalt își va găsi propria soluţie 


Una dintre ideile care stau la baza ascultării reflective este că, atunci când 
celălalt are o problemă, de obicei el însuși este cea mai potrivită persoană pentru 
a o rezolva. Scopul primar al ascultării atente este să-i înlesnească găsirea 
soluţiei. Există câteva motive pentru care fiecare om trebuie să rămână 
responsabil de rezolvarea propriilor probleme: 


* El deține majoritatea informaţiilor despre problemă. Indiferent cât de mult se 
destainuieste şi cât de eficient ascult eu, celălalt va avea mai multe informaţii 
despre situaţia sa decât voi avea eu vreodată. 


* Celălalt își asumă toate riscurile. Dacă soluţia nu e atât de bună precum pare, el 
va suferi consecințele. 


* Celălalt trebuie să implementeze soluţia. 


* Încrederea în propria persoană și sentimentul responsabilitatii fata de sine ale 
celuilalt cresc atunci când își concepe și îşi implementează propriile soluţii. Face 
un pas semnificativ spre împlinirea propriului destin. 


* Amândoi avem de câștigat când celălalt devine mai puţin dependent de mine, 
ascultătorul/ajutorul. 


Unii oameni nu cred în această teorie. Multi părinţi, profesori, şefi si alții sunt 
adeseori de părere că experienţa și/sau inteligenţa lor superioară este cea care ar 
trebui să ofere soluţia. Uneori, oamenii sunt de acord că persoana care are o 
problemă este cea mai indicată s-o rezolve, totuşi, în practică, îşi consideră 
propria soluţie mai bună decât orice și-ar putea imagina celălalt si insistă asupra 
ei. Când sunt tentat să-mi impun soluţiile în fata omului care are problema, eu 
încerc să-mi amintesc cuvintele lui Clark Moustakas, psiholog la Institutul 
Merrill-Palmer din Detroit: 


În ultimă instanță, eu nu pot fi responsabil în locul altcuiva. Pot doar să fac parte 
din viaţa lui, indiferent ce ajunge să însemne pentru el această participare. Dar, 
în cele din urmă, el isi descoperă propriile sensuri, propriile resurse, propria 
natură, propria fiinţă. 


Când nu sunteți „separați“ de celălalt 


Ascultătorul priceput este capabil să pătrundă în experienţa celuilalt, dar 
rămânând separat de ea. Un băieţel i-a povestit tatălui său despre un ,,bataus“ 
mai mare care l-a agresat pe terenul de joacă. Tatăl s-a înfuriat si a insistat să 
discute cu părinţii celuilalt băiat. Și-a permis să se implice excesiv și a preluat 
asupra sa problema fiului. O mamă și-a ascultat fiica nemăritată care i-a spus că 
este însărcinată. Mama a început să plângă în hohote si i-a zis: „Cum ai putut să 


ne faci una ca asta?“ Acești „ascultători“ n-au fost în stare să păstreze o distanţă 
sănătoasă în relaţia lor cu vorbitorul. Au fost ,,provocati^ emotional de 
destăinuirea celuilalt, ceea ce i-a împiedicat să mai asculte eficient. 


Când folosiţi ascultarea ca pe o metodă de a vă ascunde 


Unii oameni ajung constant să-și asume rolul ascultătorului. Fac rareori 
destăinuiri, îi influenţează rareori pe ceilalți. Nu sunt autentici, iar ascultarea lor 
este de obicei disfunctionalá si pentru ei înşişi, si pentru vorbitor. Alţii folosesc 
reflectarea pentru a se proteja împotriva emoţiilor „negative“ ale celuilalt. Dacă 
vorbitorul e furios, iar ascultătorul nu vrea să-i simtă furia, pur şi simplu îl 
reflectă manipulator. Acest lucru pare să demonstreze cât de „matur“ este în 
gestionarea situaţiei. Dacă ascultătorul nu simte forța furiei celuilalt, daca 
reflectă fără să intre măcar parţial în cadrul de referinţă al celuilalt, probabil că 
va crea o distantare în relație. Acest tip de ascultare ,,lasa“ nu isi are locul într-o 
relaţie sinceră. 


Când vă simtiti foarte apăsaţi, hártuiti sau istoviti 


E important să fiti capabili să recunoasteti momentele în care s-ar putea să nu fiti 
cel mai potrivit ascultător. Poate că în sinele vostru nu sunteţi într-o stare bună, 
astfel că, în momentul respectiv, nu puteţi fi un ascultător de calitate pentru 
nimeni. Mie mi-a luat ceva timp, dar am ajuns treptat să accept această realitate. 
Fiecare are nevoie de mai multi ascultători în viaţa sa. Vor fi momente în care 
oricare dintre noi va simţi că nu e pregătit interior să asculte. Dacă celălalt crede 
că nu există altă persoană cu care să poată vorbi, e cu adevărat ghinionist. Dar 
asta este problema lui, nu a mea. Probabil cá i-aș face mai mult rău decât bine 
dacă aş încerca să-l ascult când nu sunt pregătit interior să fiu alături de el. 


Nu există niciun motiv pentru care trebuie să ascultați atent pe altcineva. Oricât 
mi-aş iubi soţia si as dori să fiu alături de ea ca ascultător, există momente in 


care nu sunt dispus sau sunt incapabil să suport consecinţele ascultárii empatice. 
A 


Dacă pornește o conversație „grea“ într-unul dintre acele momente, îi spun cá în 
clipa respectivă nu sunt pregătit s-o ascult cum trebuie. 


PARTEA BUNĂ ŞI PARTEA PROASTĂ 


Partea bună e că uneori ascultarea e o experiență minunată. Partea proastă este că 
poate fi o povară. Cum a recunoscut un ascultător: „Fiecare ascultare care nu 
este exclusiv mecanică e o grea încercare personală“7. Dacă ati făcut o încercare 
disciplinată de a utiliza abilităţile descrise în capitolele anterioare, știți deja unele 
lucruri despre povara pe care o reprezintă ascultarea empatică a altei persoane. 


Ascultarea nu e niciodată ușoară. Ea presupune depăşirea tendinței obişnuite de a 
ridica bariere în calea comunicării. Necesită o anumită maturitate, o anumită 
transcendere a sinelui, o deschidere către înțelegerea valorilor şi a părerilor 
foarte diferite de cele proprii. Când ascultăm cu adevărat, ideile și valorile 
noastre sunt uneori modificate. A asculta eficient înseamnă a fi vulnerabil. Dacă 
ascultați empatic, cu siguranţă o să vă doară sufletul. Desi ascultătorul eficient 
păstrează o oarecare distanță emoțională fata de suferinţa vorbitorului, el nu este 
scutit de trăirea unora dintre suferinţele care-l chinuie pe celălalt. Și mai este 
posibil ca talentul de ascultător al unui om să nu fie apreciat sau să fie exploatat. 


Ascultarea este teribil de solicitantă, prin urmare, nu trebuie abordată cu 
superficialitate. Ascultătorul cu experienţă intră cu prudenţă în relaţia în care 
vrea să dea o mână de ajutor, ştiind că e nevoie de timp, efort şi sacrificii din 
partea sa. George Gazda subliniază că este o dovadă de respect fata de cel care 
are o problemă sau o nevoie dacă ascultătorul își cântăreşte cu atenţie decizia de 
a-l ajuta. Ascultarea nu trebuie abordată fără tragere de inimă sau neglijent. lar 
ascultătorul nu trebuie să intre într-o situație în care există o mare probabilitate 
să fie ineficient. Asemenea strădanii sunt sortite eșecului, sunt capabile să facă 
rău vorbitorului si, în același timp, să-l deceptioneze pe ascultátor.? 


REZUMAT 


Principiile unei bune ascultári reflective includ: 


* Nu mimati intelegerea; 

e Nu-i spuneţi vorbitorului că știți ce simte; 

* Diversificati-va răspunsurile; 

* Concentrati-vá asupra emotiilor; 

* Alegeţi cel mai precis cuvânt cu conotaţie emoţională; 
* Dati dovadă de empatie vocală; 

e Straduiti-va să fiti concret si relevant; 

* Ráspundeti fárá intentia de a judeca, dar ferm; 

* Reflectati resursele vorbitorului; 

* Reflectati emotiile implicite din întrebări; 


* Reflectati si în timpul interacțiunilor succinte. 


Oamenii se întreabă adesea dacă pot face si altceva decât să aplice abilităţile de 
ascultare atunci când celălalt are o problemă. Răspunsurile aditive tind să fie 
riscante, dar uneori pot fi folosite după ce a fost construit un fundament de 
încredere. Printre răspunsurile aditive se numără reacţia prin contact fizic, 
furnizarea de informaţii concrete, trecerea la acţiune, ghidarea celuilalt printr-o 
procedură de rezolvare a problemei, recomandările, confesiunile la momentul 
potrivit, atragerea atenţiei si discuţia „eu-tu“. După ce ati oferit un răspuns 
aditiv, este recomandabil, în general, să dati răspunsuri reflective suplimentare. 


Există multe ocazii care impun ascultarea reflectivă: 


* înainte să actionati; 

* înainte să contraziceti; 

e când celălalt trăieşte emoţii intense sau vrea să discute o problemă; 
* când celălalt vorbeşte folosind un „cod“; 

* când celălalt vrea să-și pună ordine în gânduri și emoții; 

e în timpul unei „conversații mutuale“; 

* când vorbiti singur; 


* când descoperiţi idei noi într-o carte, într-o prelegere sau la muncă. 


Este important să știți si când să nu ascultați reflectiv: 


e când nu sunteţi în stare să fiti Intelegatori; 


* când nu aveţi încredere că celălalt îşi va găsi propria soluţie; 


e când nu sunteţi „separați“ de celălalt; 


* când folosiţi ascultarea ca pe o modalitate de a vă ascunde; 


* când vă simtiti foarte apăsaţi, hártuiti sau istoviti. 


Desi produce adeseori plăcere, ascultarea este si o activitate foarte solicitantă, 
care nu trebuie abordată cu superficialitate. Dacă este pusă în practică aşa cum 
trebuie, poate fi o povară pentru ascultător, dacă este practicată greșit, poate 
deveni o povară pentru vorbitor. 


PARTEA A III-A 


Abilităţi de autoafirmare 


Dacă eu nu sunt pentru mine, cine să fie? 
Dacă numai pentru mine sunt, ce mai sunt? 


Si dacă nu acum, atunci când?! 


— Hillel, în 


T 


EJ 


elept evreu 


Comunicare deschisă, onestă. A învăţa să vă relaxaţi si să vă reduceti 
anxietatea. A vă satisface mai multe nevoi. A deprinde abilități sociale care 
formează relaţii interpersonale mai strânse. A vă putea comunica verbal și 
nonverbal sentimentele, gândurile si emoţiile pozitive si negative fără să vă 

simtiti anxiosi sau vinovați si fără să incálcati demnitatea celorlalți. A vă asuma 
responsabilitatea fata de ceea ce vi se întâmplă în viaţă. A lua mai multe decizii 
si a avea libertate de alegere. A fi prieteni cu voi fnsivd si a vă păstra 
demnitatea si respectul de sine. A recunoaște că aveţi anumite drepturi si un 
sistem de valori care nu trebuie sacrificat. A fi capabili să vă protejaţi astfel 
încât ceilalţi să nu profite de voi si să nu deveniți victime. A distinge când 
comportamentul asertiv poate avea consecinţe pozitive sau negative. 


În esenţă, asta credem că înseamnă educarea autoafirmării. Nu este un curs de 
agresivitate prin care incalcati drepturile și demnitatea altcuiva. Nu este un 
mijloc de manipulare sau de inducere în eroare a celorlalţi pentru binele vostru. 
Dimpotrivă, educaţia asertivitátii, în opinia noastră, se bazează pe respect — 
respect faţă de voi înşivă, faţă de ceilalţi si fata de propriul vostru sistem de 
valori.! 


— Sherwin Cotler si Julio Guerra, medici psihologi 


ASCULTARE SI AUTOAFIRMARE: YIN-ul SI YANG-ul 
COMUNICĂRII 


In gândirea antică chineză, termenii yin şi yang se refereau la categorii opuse, 
care, desi foarte diferite, sunt fațete interdependente si complementare ale 


existentei (vezi figura 8.1). Yin si yang sunt necesare unul celuilalt. Obiectivul 
filosofilor yin-yang era dobândirea unui echilibru perfect între cele două 
principii. 


Figura 8.1. Simbolul yin-yang 


Îmi place să-mi închipui ascultarea si autoafirmarea ca pe yin-ul si yang-ul 
comunicării. Relaţiile noastre cele mai de pret presupun atât asertivitate, cât si 
ascultare. Yang-ul autoafirmării este dezvăluirea în faţa altcuiva a ceea ce 
vorbitorul simte, doreşte, reclamă. Yin-ul ascultării este înţelegerea și acceptarea 
oferite altcuiva în momente de stres sau veselie. fnlántuirea principiilor yin si 
yang reprezintă calea comunicării vitale. Dacă un om şi-a dezvoltat mai mult 
doar unul dintre cele două elemente, maturizarea lui este incompletă. Potenţialul 
unei relații nu se poate împlini exact în măsura în care uneia dintre parti îi 
lipsește ascultarea sau autoafirmarea. 


Am remarcat deja deficienţele în ascultare care abundă în societatea noastră. Din 
nefericire, si comportamentul asertiv este destul de rar. Experții în abilităţi de 
comunicare estimează că mai puţin de cinci procente din populaţie pot comunica 
asertiv.? Asta înseamnă că în cele mai multe conversații nu sunt transmise prea 
multe lucruri care să aibă importanţă personală sau interpersonală. Destul de 
tipic în acest sens este modul în care un romancier a descris interacțiunea dintre 
o mamă și fiica ei într-un moment deosebit de emotionant pentru amândouă. 
Mama a comentat cu tristeţe: „Adevăratele lucruri nu se spun niciodată“. 


METODE DE sporireA ÎNCREDERII IN SINE 


Așa cum există abilităţi specifice care îmbunătăţesc capacitatea de ascultare, 
există şi metode practice de creştere a încrederii în sine. Începând cu anii 1960, 
s-au făcut mai multe cercetări și experimente despre cum poate fi sporită 
încrederea individului în sine decât în oricare altă perioadă din istorie. Subiectul 
a devenit extrem de popular, cărți şi articole pe această tema inundând piaţa. 
Multe firme organizează ateliere despre încrederea în sine, și, potrivit rapoartelor 
unor facultăţi, cursurile care abordează această temă sunt cele mai populare 
printre studenți. 


Unul dintre principalele puncte de atractie ale instruirii pentru autoafirmare este 
eficienta ei. De exemplu, un studiu realizat de Universitatea din Missouri privind 
meritele câtorva dintre programele lor de instruire în autoafirmare a indicat că 
optzeci şi cinci la sută din participanţi au avut parte de schimbări în viaţa lor de 
după aceea. Un procent similar au spus că au fost capabili să-și menţină sau să-şi 
amelioreze încrederea în sine în următoarele sase—optsprezece luni după 
finalizarea cursului.^ Evident, există diferente calitative semnificative între 
aceste programe de instruire. Dar unul dintre principalele motive ale popularității 
lor este că metodele sunt extrem de practice. Majoritatea oamenilor consideră că 
pot fi aplicate imediat şi că utilizarea lor are succes. 


Acest capitol definește aspectele defensive și de impact ale asertivitatii, 
deosebeşte asertivitatea de supunere și de agresiune şi notează avantajele și 
dezavantajele fiecăreia. La final este subliniată importanţa alegerilor 
responsabile ca scop al educaţiei pentru autoafirmare. De obicei, celor care 
înțeleg informaţiile din acest capitol li se pare mai ușor să înveţe abilitățile 
comunicării asertive prezentate în capitolele următoare. 


NEVOIA DE PROTEJARE A SPAŢIULUI PERSONAL 


Fiecare individ are un spaţiu personal unic — un teritoriu fizic, psihologic si al 
principiilor care îi aparține. Ca dimensiuni și din multe alte puncte de vedere, 
spaţiul acesta diferă de la un om la altul. În cadrul lui ne exercităm prerogativele 
individualitatii. În afara lui intrăm într-o zonă comună, în care trebuie să ţinem 
cont de drepturile celorlalți şi în care este necesară adaptabilitatea. Ocazional 
(poate chiar frecvent), câte un individ devine un agresor care ne încalcă 
drepturile teritoriale sau preocupările intime. 


Conceptul spaţiului vital este mai ușor de înțeles decât de descris. Cel mai 
simplu de ilustrat este aspectul teritorial. „Teritoriul“ personal cuprinde bunurile 
unui om — hainele lui, anumite piese de mobilier s.a.m.d. În afară de ele, spaţiul 
propriu al cuiva include o zonă care se extinde dincolo de granițele corpului şi 
care este înconjurată de un hotar invizibil. Poetul W.H. Auden îşi descrie 
teritoriul astfel: 


La vreun metru de-al meu nas 

Se-ntinde granita fiintei mele 

Si tot aerul necultivat de pán' la ea 

Este moșie sau tarla privată. 

Străinule, de nu-ți fac semn 

Din ochi alunecosi să ne-nfrátim, 
Păzeşte-te să-mi treci hotarul márláneste, 


Căci pușcă n-am, dar pot scuipa?. 


Sociologul german Georg Simmel susținea că spaţiul personal al unei persoane 
celebre este mai extins decât al unui om obișnuit. De obicei, afirma el, oamenii 
isi arată consideratia fata de personalităţi importante rămânând la cel putin șapte 
metri distanţă de ele.6 Cartea jurnalistului Theodore White The Making of The 
President 1960 (Crearea preşedintelui, 1960) ne oferă un exemplu interesant al 
spaţiului personal amplu acordat personajelor influente. Cadrul este reprezentat 
de o „cabană de vacanţă“ folosită de John F. Kennedy şi echipa lui: 


Kennedy a intrat în cabană cu pasul lui ușor și sáltáret de dansator, tânăr si 
sprinten ca primăvara, salutându-i pe cei care îi ieșeau în întâmpinare. Apoi a 
părut să dispară din câmpul lor vizual, coborând treptele spre etajul inferior și 
îndreptându-se spre un colt unde vorbeau Sargent Shriver, cumnatul, si Bobby, 
fratele lui, care îl aşteptau. Ceilalți din încăpere au sărit sa li se alăture, dar 
imediat s-au oprit. Să fi fost vreo zece metri care îl despárteau de ei. [...] Aceşti 
bărbați mai în vârstă, obișnuiți să deţină puterea, au rămas deoparte, privindu-l. 
El s-a întors după câteva minute, i-a observat si i-a soptit ceva cumnatului său. 
Shriver a traversat spaţiul despărțitor ca să-i invite lângă ei. Mai întâi pe Averell 
Harriman, apoi pe Dick Haley, după aceea pe Mike DiSalle. Și pe urmă, unul 


câte unul, i-a lăsat pe toti să-l felicite pe Kennedy. Dar nimeni nu putea să 
străbată neinvitat infima distanţă liberă dintre el si ei, căci transmitea o detasare 
fină şi conştiinţa faptului că ei nu-i erau patroni, ci clienţi. Puteau să i se 
Tnfátiseze doar invitati, căci acesta ar fi putut fi președintele Statelor Unite". 


Unii învăţaţi afirmă că tendinţele noastre teritoriale sunt genetice — înnăscute si 
„imposibil de eradicat“. Alţii spun că sunt determinate cultural și că rareori, în 
unele societăţi, ele nu există. Chiar dacă anumite detalii ale acestei teorii sunt 
controversate, s-a convenit în linii mari că simțul teritorialitátii este o forță 
puternică în viaţa contemporană. Cum remarcă Albert Scheflen și Norman 
Ashcroft în cartea lor Human Territories: How We Behave in Space-Time 
(Teritorii umane: Cum ne comportăm în spatiu-timp), noi, oamenii, „am marcat 
cea mai mare parte a planetei, o parte din apele ei, precum și suprafaţa Lunii“.? 


Respectul pentru spaţiul personal al cuiva înseamnă a păstra o distanţă 
corespunzătoare fata de el, dar si o distanță emoţională adecvată. Ceilalţi pot 
păstra distanţa fata de teritoriul nostru psihologic sau emotional abtinandu-se sa 
facă comentarii prin care să ne desconsidere, să pună întrebări indiscrete, să ne 
dea sfaturi gratuite, să ne manipuleze ca să le facem pe plac, să ne inunde cu 
afecțiune, să încerce să ne subordoneze identitatea s.a.m.d. 


Respectarea spaţiului nostru personal ne asigură dreptul la propriile valori. 
Oamenii încearcă adesea să ne impună valorile lor. Profesorii se străduiesc de 
obicei să-și impună valorile asupra elevilor, la fel și antrenorii asupra jucătorilor, 
patronii asupra angajaţilor şi soţii asupra partenerului. Pentru multi, este extrem 
de dificil să nu încalce spaţiul celuilalt în materie de valori. 


Fără doar şi poate, există şi alti factori care constituie spațiul personal al unui 
individ, dar cred că vă dati seama la ce mă refer când folosesc acest termen. 
Dati-mi voie să-l rezum printr-o frază: respectul pentru spaţiul meu personal 
implică respectarea teritoriului si a bunurilor mele fizice, permitandu-mi să fiu 
ceea ce sunt. 


Când sunt împreună într-un mod esenţial, doi sau mai mulți oameni formează un 
spaţiu social care le aparţine exclusiv. Cei care le respectă acest spaţiu vor 
reacționa într-o diversitate de moduri. Vor trece pe lângă în loc să treacă printre 
ei sau, când nu există un traseu alternativ, vor lăsa capul în jos. Se vor abtine să 


întrerupă perechea când interacţiunea dintre cei doi este foarte intensă si, la 
momentul potrivit, îi vor întreba dacă pot să li se alăture. 


Păstrarea unei distante adecvate (în termeni emotionali si de valori) fata de 
spaţiul social al celorlalți este adesea dificilă. Frecvent, când copiii devin adulti 
şi se căsătoresc, părinţii pătrund pe teritoriul tânărului cuplu, în detrimentul 
căsniciei lor aflate la început. 


La fel, unui partener nu-i e întotdeauna ușor să-și dea seama care este relația 
dintre spaţiul personal al celuilalt şi spaţiul social al căsniciei. Relaţiile sănătoase 
vor menţine neatins teritoriul fizic, emoţional și de valori al fiecăruia. Fiecare 
membru al relaţiei trebuie să-și păstreze un spaţiu vital separat de al persoanei 
iubite. Soţul si soţia trebuie să-și permită reciproc un teritoriu emotional separat, 
individual. La fel, părintele trebuie să respecte spaţiul emoţional al copilului. 


Trăim într-o lume ticsită de oameni imperfecti. Este inevitabil ca unii dintre ei, 
voit sau nu, să pătrundă în spaţiul vostru dacă nu vi-l apárati cu vigoare. 


Fără îndoială, ati văzut animale care-şi apără teritoriul. Eu observ zilnic acest 
lucru când mă plimb cu Misty, prepelicarul nostru breton. Când se apropie de 
vreo casă, iar câinele proprietarului se află în curte, celălalt animal îi indică 
limpede, zbârlindu-și blana de pe gât, dezvelindu-si colții si mârâind sumbru, 
până unde se întind graniţele teritoriului său. Chiar şi un căţel mic şi aparent 
fragil consumă foarte multă energie pentru a-și apăra spaţiul de alți câini, 
indiferent de dimensiunile sau de forţa lor. Departe de teritoriul propriu, 
comportamentul acestor câini unul fata de altul se schimbă cu totul.!? Din 
fericire, abilităţile de autoafirmare le permit oamenilor să-şi apere spaţiul 
personal cu mai mult tact decât se întâmplă în lumea animală. 


Lois Timmons rezumă conceptul de „spaţiu vital“ astfel: 


Spaţiul vital se dobândeşte la naștere, se menține prin fermitate si se pierde din 
slăbiciune. [...] Când posed spaţiu vital, fie îl ocup, fie îl pierd. [...] Când am 
spaţiu vital, simt un sens în viata, am încredere în mine, sunt sigur pe mine, 
mulțumit, echilibrat, deplin, responsabil, conştient, puternic şi atent”. 


IMPACTUL ASUPRA LUMII 


Este important sá invátám sá ne apárám cu succes spatiul personal, dar, dacá ne 
rezumám la asta, vom avea o existență mohorâtă, mărginită si deprimantă. 
Oamenii asertivi posedă un spirit aventuros care îi orientează către relații 
stimulante, activități care îi înnobilează, moduri de relaxare creativă şi/sau cauze 
cărora merită să se dedice. Eu folosesc cuvântul „impact“ pentru a descrie 
această aventură spirituală lipsită de agresivitate care îl poartă pe individ în afara 
lui însuși. 


Un om care are impact intră în contact cu alţii, punând bazele unor relaţii 
semnificative; influenţează instituţii și societatea în ansamblu; foloseşte materiile 
prime oferite de natură respectând practicile ecologice sănătoase. Prin impactul 
ei, persoana asertivă concepe modalităţi constructive de a-și satisface nevoile, de 
a-şi exersa abilităţile, de a fi corectă cu ea însăși, de a-și utiliza creativitatea si de 
a stabili relaţii solide între egali. 


Fiecare dintre noi are nevoia psihologică de a oferi si de a primi dragoste — de a 
întreține câteva relaţii intense şi pline de sens. Simtim de asemenea nevoia să ne 
dedicăm unui scop demn. Aşa cum afirma George Bernard Shaw, adevărata 
bucurie a vieţii este „să fii folosit pentru un scop pe care să-l socotesti tu însuţi 
măreț; [...] să fii o forță a naturii, nu un ghem febril și egoist de indispozitii si 
nemulțumiri, care se plânge că lumea nu se dedică misiunii de a te face fericit“12. 


Psihologul Abraham Maslow, care şi-a dedicat o mare parte din viaţă studiului 
oamenilor sănătoși psihic, a descoperit că aceștia sunt cei care își trăiesc viata 
din plin. Numindu-i oameni „care se împlinesc singuri“, Maslow a concluzionat 
în urma cercetărilor lui că aceștia „erau, fără excepţie, angrenati într-o cauză din 
afara eului lor, în ceva exterior lor*3. 


Eu văd capacitatea de impact a omului ca pe o responsabilitate, dar şi ca pe o 
oportunitate, pentru că trăim într-o societate care, asemenea multor altora de-a 
lungul timpului, este împovărată cu disfunctionalitáti sociale si cu grave 
nedreptati. Când alții au de suferit din cauza acestor nedreptáti, eu mă simt 
inevitabil afectat. Mă simt obligat să încerc să am un anume impact asupra 
societăţii, chiar dacă recunosc că influenţa mea va fi foarte mică. 


CONTINUUMUL SUPUNERE-asertivitate- AGRESIUNE 


Putem înţelege asertivitatea ca pe un mijloc prin care un om isi apără spaţiul 
personal şi se străduieşte să aibă un efect pozitiv asupra celorlalţi si a societății. 
O metodă mai utilă şi mai comună de a o defini este s-o plasăm într-un 
continuum care merge de la supunere la agresiune, comparând-o cu ele. Pentru 
claritatea comparatiei, descrierile următoare ale supunerii și agresiunii vizează 
poziţiile extreme din acest continuum. 


Figura 8.2. Continuumul supunere—asertivitate—agresiune 


Comportamentul docil 


Oamenii care se comportă de obicei docil manifestă lipsă de respect fata de 
propriile drepturi si nevoi.** Si asta se vede în nenumărate feluri. 


Mulţi oameni docili nu-şi exprimă sentimentele, nevoile, valorile şi preocupările 
sincere. Le permit celorlalți să le încalce spaţiul, să le nege drepturile și să le 
ignore nevoile. Îşi formulează rareori dorinţele, deşi, în multe cazuri, formularea 
lor ar fi suficientă ca să și le poată satisface. 


Alti indivizi docili își exprimă nevoile, dar o fac atât de rezervat si de timid încât 
nu sunt luaţi în serios. Adaugă expresii care atenuează sensul afirmațiilor 
asertive, precum „dar nu contează foarte mult pentru mine“ sau „dar tu faci cum 
vrei“. Uneori li se pare că s-au exprimat limpede, însă, fără să vrea, și-au 
codificat mesajul în asemenea măsură, încât celălalt nu înţelege ce au vrut să 
spună. Elemente nonverbale precum ridicatul din umeri, lipsa contactului vizual, 
vocea excesiv de slabă, discursul ezitant și altele pot să le submineze exprimarea 
unei nevoi sau apărarea spaţiului personal. 


De exemplu, la o discuţie în familie, toată lumea a căzut de acord să-și pună 
farfuriile si tacâmurile în mașina de spălat vase, astfel încât mama să petreacă 
mai puţin timp seara în bucătărie. În zilele următoare, dacă cineva își uita 
farfuria, mama avea grijă s-o aducă. După o lună, femeia strângea, regulat, masa 
după toată lumea. Desi nu a fost conștientă de acest lucru, ea și-a antrenat 
sistematic familia să ignore înţelegerea făcută. 


Unii oameni îi invită în mod obișnuit pe ceilalți să profite de ei. Se oferă să se 
ocupe de lucruri care fac ca relaţiile lor să fie foarte disproportionate, încât 
devine limpede că ceilalți le vor încălca drepturile și le vor ignora nevoile. 


Omul docil transmite: „Eu nu contez. Poţi să profiti de mine. O să suport 


aproape orice din partea ta. Nevoile mele sunt insignifiante — ale tale sunt 
importante. Sentimentele mele sunt irelevante; ale tale conteazá. Ideile mele n-au 
nicio valoare; doar ale tale au insemnátate. N-am niciun drept, dar fireste cá tu 
ai. Iartá-mà cà exist". 


Îi lipseşte respectul de sine, dar comportamentul lui indică si lipsă de respect fata 
de celălalt. Sugerează că celălalt este prea fragil ca să facă fata confruntării cu 
viaţa și să-și asume partea lui de responsabilitate. 


Comportamentul docil este foarte răspândit în societatea noastră. Thomas 
Moriarity a realizat câteva studii pentru a determina nivelul de „rezistenţă la 
autoafirmare“ la diversi subiecti (care nu erau conștienți că sunt sub observaţie). 
A descoperit că studenţii erau reticenti să-i ceară unui coleg să dea muzica mai 
încet, deși îi deranja când lucrau la o sarcină importantă și complicată. Optzeci la 
sută din ei nu şi-au exprimat nevoia în fata persoanei gălăgioase. Pur şi simplu 
au tolerat ceea ce ulterior au recunoscut a fi fost un lucru supărător care le 
distrăgea atenţia. Cincisprezece la sută l-au rugat pe celălalt să dea muzica mai 
încet, dar, după ce rugămintea nu le-a fost ascultată, n-au mai repetat-o. Doar 
cinci procente au cerut acest lucru de două ori şi și-au văzut nevoia satisfăcută. 


Un tipar similar a fost observat în numeroase situaţii în care erau implicate 
diverse grupuri de vârstă, inclusiv adulți. De obicei, cel puţin optzeci la sută 
dintre oameni nu ar scoate nici măcar un cuvânt pentru a-și apăra drepturile 
personale sau pentru a-și satisface nevoile. Moriarity a concluzionat că 
americanii sunt „o naţiune de victime benevole“. Comportamentul docil pare sa 
fi devenit un mod de viata pentru majoritatea populaţiei. 


Comportamentul agresiv 


Cuvântul „agresiune“ este putin derutant, pentru că rădăcina lui latină aggredi 
avea două sensuri diferite, „a înainta“ si „a aborda“. Pe de o parte, cuvântul 
însemna „a aborda pe cineva în vederea unui sfat“. Cealaltă definiție, mai 
comună, este cea pe care o folosim astăzi: „a acţiona împotriva cuiva“ sau „a 
acţiona cu intenţia de a face rău“. 


Un om agresiv își exprimă emoţiile, nevoile si ideile în detrimentul celorlalți. 
Câştigă aproape mereu 


disputele. Uneori pare să „caute cearta cu lumânarea“. Poate să vorbească tare si 
să adreseze injurii, să fie nepoliticos și sarcastic. Poate să certe cu asprime 
vânzătorii şi ospătarii pentru serviciile de slabă calitate, să-și domine 
subordonații si membrii familiei și să insiste să aibă ultimul cuvânt in 
conversațiile despre subiecte importante pentru el. 


Tinde să pună stăpânire pe ceilalți. Punctul lui de vedere poate fi exprimat astfel: 
„Asta este ceea ce vreau eu; ce vrei tu are mai puţină importanţă — sau n-are 
niciuna“. Carolina Maria de Jesus, care a trăit în sărăcia unei favele braziliene, a 
scris o carte emoţionantă în care şi-a dezlantuit furia împotriva agresivitatii 
multor oameni înstăriți: „Mă revolt împotriva lăcomiei celor care-i storc pe 
ceilalți de parca ar fi portocale*!5. 


Comportamentul asertiv 


Omul asertiv utilizează metode de comunicare ce îi permit să-și păstreze 
respectul de sine, să caute fericirea si satisfacerea propriilor nevoi si să-și apere 
drepturile și spaţiul personal fără să se poarte urât sau să-i domine pe ceilalți. 
Asertivitatea autentică este o stare de a fi în lume care confirmă valoarea și 
demnitatea individului, confirmând și susținând în același timp valoarea celor 
din jur.16 


Omul asertiv își apără drepturile şi își exprimă nevoile, valorile, preocupările şi 
ideile în mod direct si adecvat. Când își satisface propriile nevoi, nu le 


încalcă pe ale celorlalți si nu pătrunde în spaţiul lor personal. Dacă autoafirmarea 
este acțiunea care ia în considerare drepturile fiecăruia si ale celorlalti*** şi se 
adecvează la situaţie, înseamnă că nu putem vorbi de un comportament „prea“ 
asertiv. 


Trei stiluri de a interactiona 


Unul din cele mai folositoare moduri in care putem face deosebirea dintre 
comportamentele supus, agresiv si asertiv este să-l analizăm pe fiecare în 
anumite situaţii. 


După ce parcurgeti situaţiile de mai jos si fiecare dintre reacţii, clasificati-le pe 
acestea din urmă în funcție de natura lor — docilá, agresivă sau asertiva. Pentru 
prima situaţie voi indica eu categoriile corespunzătoare. În următoarele puteți 
face voi acest lucru. Răspunsurile se găsesc la pagina 242. 


EXEMPLU 


Intr-o sală de cinema plină, spectatorii din spatele vostru încep să vorbească 
destul de tare, distrăgându-vă atenţia de la acţiunea de pe ecran și stricându-vă 
plăcerea. Sala este atât de ticsită, încât nu puteţi schimba locul. 


Reacţia A 


Nu spuneţi nimic și suferiti în tăcere. 


Reacţia B 


Vă intoarceti si le spuneţi revoltat: „Chiar nu aveţi pic de respect pentru alţii? 
Dacă nu táceti imediat, chem patronul să vă dea afară din sală“. 


Reacţia C 


Vă intoarceti, îi priviţi drept în fata si le spuneţi: „Vorbăria voastră îmi strică 
toată plăcerea filmului“. 


SITUAŢIA 1 


Un director de scoalá face anunturi frecvente prin megafon si intrerupe inutil ora 
profesorului Jones. 


Reactia A 


Domnul Jones spune: „Când faceţi anunţuri prin megafon în timp ce eu predau, 
mă simt frustrat, pentru că îmi sunt întrerupte lecţiile“. 


Reacţia B 


Domnul Jones este furios, directorul i se pare lipsit de considerație. Dar își 
păstrează sentimentele pentru el. 


Reacţia C 


Domnul Jones îi spune directorului: „Ce tâmpenie mai e si asta, să transmiti 
mesaje prin megafon cât e ziua de lungă? Nu te poţi organiza să faci toate 
anunţurile odată? Dacă ai fi un pedagog adevărat, ai tipări prostiile alea şi le-ai 
afişa!“ 


SITUAŢIA 2 


De multe ori când se întoarce acasă de la muncă, Carlos Santos este epuizat fizic 
si emotional. Imediat ce intră pe uşă, soţia lui se apucă să-i povestească despre 
necazurile ei din timpul zilei. Carlos are nevoie să-şi tragă sufletul, nu vrea sa 


audă pe nimeni câteva minute. Trebuie să se concentreze mai întâi asupra lui 
însuși. 


Reacţia A 


Carlos fierbe în sinea lui, în timp ce cuvintele soţiei îi intră pe o ureche și îi ies 
pe cealaltă. Uneori, în timp ce ea vorbește, el aruncă o privire spre ziar, sperând 
că soţia o să-i înțeleagă aluzia. Tot timpul se gândeşte: „Ce egoistă e! Dacă m-ar 
iubi cu adevărat, ar sti cum mă simt în clipa asta“. 


Reacţia B 


Carlos se învârte furios prin cameră tipand la ea: „Eşti cea mai egoistă persoană 
pe care o cunosc! Nu vreau decât câteva minute de liniște şi pace când mă întorc 
de la muncă. Si ce primesc? Pălăvrăgeala ta deprimantă. M-am săturat de ea si 
m-am săturat de tine“. 


Reacţia C 


Carlos îi spune imediat soției că este foarte obosit si că isi dorește un răgaz de 
liniște înainte de cină. Dacă nu e ceva urgent, ar prefera să afle ce s-a mai 
petrecut peste zi după masă, adăugând că ar vrea să-i povestească și el despre ce 
i s-a mai întâmplat la muncă. 


Poate că aceste exemple vi se par caricaturale. Ele au fost descrise în termeni 
extremi pentru a simplifica recunoaşterea lor. Totuşi, mulți oameni se comportă 


extrem chiar si în mod obișnuit, in viaţa de zi cu zi. 


Reactiile sunt clasificate in felul urmátor: 


Situatia 1 Situatia 2 
Reacţia A — asertivă Reacţia A — docilă 
Reacţia B — docilă Reacţia B — agresivă 


Reacţia C — agresivă Reacţia C — asertivă 


Trecerea în cealaltă extremă 


Ori de câte ori drepturile cuiva sunt călcate în picioare sau nevoile îi sunt 
nesocotite, persoana acumulează resentimente și furie. 


Oamenii care se comportă de obicei docil concentrează adesea cantități colosale 
de mânie care, într-un final, se revarsă ca „erupția Vezuviului“. O asemenea 
explozie vulcanică, de multe ori cauzată de un incident banal, aruncă lava furiei 
agresive asupra oricui se întâmplă să fie în preajmă. În urma acestei izbucniri, 
omul care în mod normal este supus se simte foarte vinovat și reintră în tiparul 
de comportament docil. După o vreme, presiunea se acumulează din nou până în 
punctul de explozie, și o altă erupție se dezlántuie asupra unei victime care poate 
fi relativ inocentă — sau al cărei comportament la momentul respectiv nu justifică 
un răspuns atât de violent. 


Deși de obicei e mai puţin evident, oamenii care sunt în principiu agresivi pot 
deveni si ei docili când ating un anumit nivel de stres sau de tensiune launtrica. 
Pe măsură ce încordarea creşte însă, agresivitatea lor sporeşte, și ei devin mai 
despotici sau mai ofensivi. Totuși, într-un moment de tensiune crescută, 
individul agresiv poate să dea înapoi sau să cadă de acord cu celălalt. Doar 
temporar însă. Asemenea celor care sunt în principal docili, oamenii 
fundamental agresivi trec în celălalt capăt al continuumului și apoi revin la locul 
lor. Nu par să-și dea seama că opţiunea asertivitátii poate să le satisfacă mai bine 
nevoile. 


Locul vostru în continuum 


Majoritatea oamenilor tind să adopte un anumit comportament mai mult decât pe 
celelalte, desi nu sunt total consecventi. Un om predominant docil se comportă 
în mod normal docil. Totuşi, cu anumite persoane si în anumite circumstanţe, se 


poate afirma, ba chiar deveni agresiv. În mod asemănător, un om predominant 
agresiv poate folosi un stil docil sau asertiv în funcţie de circumstanţe și de 
persoanele cu care are de-a face. Astfel de indivizi se simt în largul lor în 
majoritatea situaţiilor dacă isi folosesc stilul dominant, dar există ocazii în care 
vor avea alte reacţii. 


Unii oameni sunt fundamental docili. În majoritatea situaţiilor şi practic cu 
oricine, ei se comportă docil. Similar, alții sunt fundamental agresivi. Tind să se 
comporte agresiv în aproape toate situaţiile şi cu aproape toti cei pe care-i 
întâlnesc. 


Reflectati câteva minute la locul unde vă plasați în continuumul supunere— 
asertivitate—agresiune. Ce stil vi se pare cel mai confortabil? Când si cu cine 
sunteti cei mai predispusi sá vá comportati altfel? Ráspunsurile la aceste 
întrebări vor face paginile următoare mai relevante pentru voi. 


AVANTAJELE SI DEZAVANTAJELE CELOR TREI MODURI 
DE AINTERACTIONA 


Existá cástiguri si existá pierderi in cazul fiecárui tip de comportament. Sá 
examinám mai întâi beneficiile, apoi neajunsurile fiecăreia dintre cele trei 
abordări. 


Avantajele comportamentului docil 


Acest comportament îi atrage pe multi fiindcă este o metodă de a evita 
conflictele. Așa cum „dragostea se face în doi“, şi pentru a porni o ceartă e 
nevoie de două persoane. Supunerea este o cale de a evita, amâna sau cel puţin 
ascunde conflictul, care este pur și simplu terifiant pentru multi oameni docili. 


În plus, cel care se comportă cu docilitate trăieşte sentimentul de confort şi de 


sigurantá generat de mentinerea unui tipar comportamental familiar. Cei mai 
multi dintre noi au fost antrenati să fie ascultători de părinţi, de școală si de alte 
instituţii ale societăţii. lesirea din tiparele de comportament consacrate generează 
adesea destul de mult stres. 


Supunerea este de multe ori o modalitate de a încerca să cumpărăm aprobarea 
celorlalți. Cei care se comportă docil sunt adesea láudati pentru cá sunt altruisti, 
oameni de gaşcă, săritori s.a.m.d. 


Omul supus îşi asumă o doză mult mai mică de responsabilitate decât cei 
agresivi sau cei asertivi. Dacă lucrurile merg prost, dăm rareori vina pe cel care 
n-a făcut altceva decât să îndeplinească ordinele altcuiva. Dacă filmul pe care-l 
vizionăm se dovedeşte a fi unul dintre cele mai slabe pe care le-am văzut, 
persoana docilă nu poate fi criticată pentru alegerea lui. În definitiv, a spus: 
„Pentru mine e totuna — alege tu“. 


În plus, anumiţi indivizi docili par atât de neajutorati, încât ceilalți își asumă 
sarcina de a avea grijă de ei şi de a-i proteja. Cei supuşi nu trebuie să-și poarte 
singuri de grijă; îi ademenesc pe ceilalți să-i ajute, într-o lume care pare uneori 
copleșitoare pentru ei. 


În fine, prin intermediul unui comportament docil, oamenii îi controlează adesea 
pe ceilalți. Fritz Perls observă că, atunci când un om stăpân pe situaţie (persoana 
agresivă) şi unul care pare victimă sigură (persoana docilă) se luptă pentru 
putere, în mod ironic, de obicei câștigă victima.!” Probabil că aveţi si voi în 
minte persoane ale căror vorbe mieroase, plânsete sau tehnici de victimizare s-au 
dovedit în cele din urmă mai eficiente decât metodele de forță ale agresorului. 
Am auzit multi bărbaţi spunând: „Pot să suport orice, dar nu lacrimile unei 
femei“. 


Ce are de câștigat un om care se comportă docil? Multe. Poate să-i controleze pe 
ceilalți evitând să intre în conflict şi să-şi asume responsabilitatea. În același 
timp, datorită slăbiciunii sale, poate fi protejat de cei pe care-i controlează. Se 
bazează pe tipare de comportament care-i sunt familiare și este lăudat pentru 
altruismul lui. Nu-i de mirare că oamenilor le vine greu să renunţe la un 
comportament docil! 


Preţul amabilitatii 


Ín cultura noastrá, oamenii care se comportă docil sunt adesea numiţi „de treabă“ 
sau ,,draguti“. Copiii dráguti stau cuminţi şi ascultători câte şase ori pe zi în 
bancă. Adulții de treabă sunt oameni care „se dau dupa“ dorinţele celorlalți. 
Totuşi, „prețul amabilitatii“!® este extrem de ridicat. Și, cum vom vedea, de 
multe ori cei ,,dráguti^ nu sunt catusi de putin dráguti — de obicei, atitudinea lor 
nu este decât o fațadă care mascheazá un interior sordid. 


Primul pret plătit pentru comportamentul docil, „de treabă“, este faptul cá omul 
respectiv nu-și trăieşte propriu-zis viata. Nu alege singur piesa în care joacă. Le 
acceptă pe ale celorlalți. Cursul vieţii lui e decis de alţii. Născut pentru a se 
bucura de un destin unic si a-și găsi împlinirea, îşi iroseste anii supunându-se 
dorințelor şi ordinelor celor din jur.!? 


Un alt pret plătit de omul docil este că relaţiile lui tind să fie mai puţin intime si 
mai puţin satisfăcătoare decât își dorește. Orice relaţie substanţială implică doi 
oameni reali. Dar persoana supusă renunţă la ea însăși, străduindu-se să 
corespundă cu ceea ce i se pare a fi imaginea altuia despre ceea ce merită iubit. 
Sinele ei autentic cu care să iubească sau care să fie iubit este mult diminuat. 
Desi poate avea numerosi cunoscuți, îi lipsesc prieteniile profunde și durabile. 


Afectiunea pe care ceilalți o poartă unui om docil se răcește în scurtă vreme. 
Psihologii au descoperit că, atunci când un individ este în mod repetat docil în 
interacțiunile sale cu altcineva, celălalt tinde să se simtă vinovat pentru că i se 
face pe plac într-o măsură mult prea mare. Sentimentul de vină generează milă, 
iritare si, în cele din urmă, dezgust fata de cel supus.?? 


Afectiunea persoanei docile pentru ceilalți tinde si ea să pălească în timp. Partial, 
pentru că isi reprimă în bună măsură furia, iar când face asta isi reprima automat 
şi o doză consistentă din afecţiune. În plus, sacrificiul în exces sau cedarea în 
fata altora alimentează resentimente. George Bernard Shaw spunea: „Dacă 
începi prin a te sacrifica pentru cei pe care-i iubeşti, vei sfârşi urându-i pe cei 
pentru care te-ai sacrificat“21. 


Poate cea mai des jucată tragedie din toate timpurile este cea în care oamenii 
renunță să mai fie ei înșiși si să-și trăiască propria viata de dragul de a fi iubiţi, 


descoperind însă că efectul final al sacrificiului lor este neputinta de a mai avea 
relaţia satisfăcătoare pe care şi-o doreau. 


O a treia consecință a comportamentului docil este inabilitatea persoanei de a-şi 
controla propriile emoţii. Lucru de asemenea ironic, pentru că unul dintre 
principalele motive pentru care oamenii aleg să fie supuşi este dorinţa lor de a 
deveni capabili să-și „gestioneze“ emoţiile. Indivizii docili tind să-şi reprime 
emoțiile „negative“****. Cum am observat deja, emoţiile reprimate fac adesea 
relaţiile să se vestejeascá, pentru că afecțiunea pare să fie si ea reprimată automat 
odată cu înăbușirea furiei. Sau emoțiile ținute în frâu se pot revărsa brusc într-o 
explozie uriașă. La fel, atunci când oamenii încearcă să-și înfrâneze emoțiile, 
acestea tind să se exprime indirect. Când se întâmplă așa ceva, indivizii supuşi 
ajung maeștri în a-i desconsidera pe cei din jur. Sub pretextul că vor să fie „de 
ajutor“, pot deveni preocupaţi de găsitul nodului în papură. Sau pot refuza să mai 
facă sex. Pot încerca subtil și uneori subconştient să le strice distracţia celorlalți. 
Se transformă în sabotori, subminând strădaniile celor din jur. Fac comentarii 
tăioase. Pot să-i evite pe ceilalți sau să pună capăt pe tăcute unei relații. Aceste 
abordări sunt indirect duşmănoase, alienante și distructive. Când se exprimă 
astfel, furia intensifică problema interpersonală în loc să contribuie la găsirea 
unei soluţii. 


Dacă nu se revarsă — sau se revarsă doar parţial — într-unul din modurile de mai 
sus, emoția reprimată rămâne să provoace distrugeri asupra minţii şi/sau trupului 
persoanei „de treabă“. Printre afecțiunile provocate sau agravate uneori de 
comportamentul docil se numără migrenele, atacurile de astm, diferite boli de 
piele, ulcerul, artrita, oboseala cronică, hipertensiunea arterială. Într-un studiu, 
pacienţii cu cancer au fost descriși ca „indivizi inhibati, care-și reprimaserá furia, 
ura si gelozia“.2? Problemele psihologice asociate cu supunerea includ respectul 
scăzut de sine, anxietatea, depresia şi inhibitia, cu rezultatele lor. Oamenii 
extrem de inhibati pot să ajungă la obsesii, paranoia, impotenta sau frigiditate, 
devenind chiar suicidari.? În manifestările ei extreme, consecinţele docilitatii pot 
fi nevrozele, psihozele sau moartea. Bineînţeles, cititorul tipic al acestei cărți nu 
riscă nici pe departe să sufere cele mai dramatice efecte descrise mai sus. Însă 
toti oamenii docili ar face bine să observe cá, în general, cu cât un comportament 
este mai supus si cu cât comunicarea e mai mascată, cu atât mai putin sănătoasă 
este persoana respectivă. 


Avantajele comportamentului agresiv 


Un agresor este un om care încearcă să-și satisfacă nevoile chiar si în 
detrimentul altora. O mare parte din populaţie este agresivă. De ce? Pentru că, 
cel putin partial, oamenii trag foloase de pe urma agresivitatii lor. Trei dintre 
principalele beneficii aduse de agresivitate sunt oarecum înrudite. Agresorii au 
şanse mai mari să-şi satisfacă nevoile materiale şi să obţină bunurile dorite. În 
general sunt capabili să se protejeze și să-și apere spaţiul personal. Şi par să 
dețină destul de mult control asupra propriei vieţi si a vieţii celorlalți. 


În societatea noastră, omul agresiv este înclinat să caute şi să obţină ceea ce-și 
dorește. Dobândeşte adesea mai multe bogății lumești decât persoanele docile. 
Are grijă ca nevoile materiale să-i fie satisfăcute. Pentru aceia dintre noi care se 
străduiesc să trăiască de azi pe mâine, acest beneficiu are, fără doar și poate, 
atractivitatea lui. 


Persoana agresivă pare să fie mai capabilă să se protejeze decât cea docilă. De-a 
lungul secolelor, agresivitatea a fost asociată cu supraviețuirea fizică. Individul 
agresiv este mai puţin vulnerabil într-o societate caracterizată de conflict, de 
ostilitate si de competiție dezlantuita. Thomas Henry Huxley, biolog englez din 
secolul al XIX-lea care a popularizat (și întru câtva a denaturat) teoria darwinistă 
a evoluţiei, susținea că lupta distructivă este răspândită în toată lumea animală și 
că „doar cei mai puternici, mai rapizi si mai vicleni trăiesc şi ajung să lupte si a 
doua zi“24. 


În societatea noastră bazată pe sistemul de ajutoare sociale, oamenii tind să 
supraviețuiască până când îi răpune boala, de multe ori la vârste înaintate. Dar în 
competiția dintre companii sau dintre oameni pentru locuri de frunte în industrie, 
în guvern, ba chiar și în instituţii nonprofit precum Biserica, cei agresivi tind să 
aibă succes şi să supravieţuiască mult mai uşor — cel puţin pe termen scurt. lar 
agresivitatea pare să fie recompensată mult mai mărinimos decât docilitatea. 


De obicei, persoana agresivă este foarte dominatoare. Datorită charismei sale sau 
prin utilizarea fatisa a puterii, îi controlează pe ceilalţi, îi determină să facă ceea 
ce le cere. Lucrurile par să meargă așa cum își dorește ea. Este foarte activă în 
modelarea propriului destin. Genul acesta de control este în general foarte prețuit 
de oamenii agresivi. 


Dezavantajele agresivitatii 


Potentialele consecinte negative ale agresivitátii sunt numeroase. Printre ele se 
numárá teama, provocarea unui ráspuns tot agresiv, pierderea controlului, 
sentimentul de vinovăţie, dezumanizarea, înstrăinarea de oameni, sănătatea 
precară si crearea unei societăți mult prea periculoase, în care nici măcar cei 
agresivi nu mai pot trăi în confort și siguranţă. 


Una dintre consecinţele agresivitatii este alimentarea fricii. Multi oameni se 
comportă agresiv nu pentru cá sunt puternici, ci pentru că se simt slabi. 
Comportamentul lor agresiv tinde să le creeze inamici, iar agresivitatea îi face în 
final mai vulnerabili și mai temători. 


Fostul preşedinte american Richard Nixon și cei mai apropiaţi consilieri ai săi au 
acționat adesea agresiv. Rădăcinile scandalului Watergate si ale celorlalte „orori 
de la Casa Albă“, cum le-a caracterizat fostul procuror general John Mitchell, 
erau nu atât încrederea în sine a celor de la putere, cât teama lor că până la urmă 
lucrurile le vor scăpa total de sub control. „Lucrul complet greșit înțeles despre 
Watergate^, spunea fostul consilier special de la Casa Albă Charles Colson, „este 
că toată lumea crede că oamenii care îl înconjurau pe președinte erau imbátati de 
putere. [...] Dar [...] a fost vorba de nesiguranţă. Această nesiguranţă a generat o 
formă de paranoia. Am reacționat exagerat la atacurile împotriva noastră și la 
multe alte lucruri“.25 


O a doua consecință negativă a agresivitátii este legată de prima. Agresivitatea 
isi creează propria opoziţie si îşi pregăteşte propria distrugere. „Un cap încoronat 
nu stie tihna“***** este un adevăr valabil pentru majoritatea agresorilor. Îi 
întrebăm de multe ori pe participanţii la atelierele noastre de abilități de 
comunicare cum s-au descurcat când oamenii s-au comportat autoritar (agresiv) 
cu ei. Metodele pe care ei (şi alții) le folosesc în general pentru a face fata 
comportamentului agresiv includ împotrivirea, invinovátirea celuilalt, sfidarea, 
sabotajul, riposta, formarea de alianţe, minciuna si musamalizarea. 


De sute de ani, inteleptii vorbesc despre cum agresivitatea tinde să-l distrugă pe 
agresor. Vechea Carte a Esterei spune povestea unui curtean persan foarte 


agresiv si puternic, Aman. La un moment dat în viata, obiectivul lui principal a 
devenit să-l ucidă pe Mardoheu, a cărui singură vină era cá nu se umilise 
îndeajuns în fata lui. Aman a poruncit să se construiască un esafod colosal pentru 
execuţia celui care-i stárnise ostilitatea. Totuși, în final, „a fost spânzurat Aman 
în spânzurătoarea pe care i-o pregătise lui Mardoheu“26. 


A treia vulnerabilitate a comportamentului agresiv este faptul că duce adesea la 
pierderea controlului. Asemenea multor altor neajunsuri ale comportamentelor 
agresive și docile, este un lucru paradoxal, întrucât comportamentul agresiv 
asigură o anumită doză de control asupra vieții unei persoane si a celor din jurul 
ei. Am remarcat deja că se întâmplă de multe ori ca victima sigură să-l 
controleze subtil pe cel aparent stăpân pe situaţie. Totuși, într-un alt mod, 
controlul asupra vieţii altora îi limitează individului propria libertate. Dacă prin 
agresivitatea mea controlez ceea ce faci, consum timp si energie ca să te 
supraveghez, adică îmi generez un soi de robie autoimpusă. A-i controla prea 
mult pe alţii poate să fie la fel de rău ca a cădea în ghearele celor care încearcă 
să-ţi conducă viata. În secolul al XVI-lea, Francis Bacon vorbea despre acest 
paradox: „E. o dorinţă ciudată să cauti puterea si să-ţi pierzi libertatea“?’. 


Sentimentul de vină care apare în urma abuzului de putere al agresorului este o 
altă consecinţă neplăcută a agresivitatii. Chiar dacă sensibilitatea ei la necazurile 
altora poate fi mai slabă decât a unui om obişnuit, persoanei agresive îi lipsesc 
rareori atât de mult conştiinţa si compasiunea încât să nu se simtă deloc rusinat 
de multe dintre acţiunile sale tiranice. 


Apoi, agresivitatea tinde să-l dezumanizeze pe agresor. Am fost creaţi pentru a 
iubi oameni si a folosi lucruri. În cazul agresorilor, există o tendință puternică de 
a iubi lucruri şi a folosi oameni. Când un om se folosește de altcineva, îl tratează 
ca pe un lucru, putem spune că „îl transformă într-un obiect“. „Când cineva 
transformă pe altcineva în «obiect»“, spun George Bach si Ronald Deutsch, „se 
transformă automat si pe sine într-un obiect“.2 Calitatea de persoană a 
agresorului se diminuează cu fiecare act agresiv. Când cineva acționează violent 
asupra unui alt om, se imputineaza singur ca ființă umană. 


A şasea consecinţă a agresivitátii este înstrăinarea de ceilalți. Persoanele agresive 
se așază singure între ciocan şi nicovală; nu respectă niciun om pe care îl pot 
domina, dar se tem de o relaţie egală. Un bun exemplu este Frederic cel Mare, 
bătăiosul rege prusac din secolul al XVIII-lea. El le spunea supușilor: 
,Ascultati!* Ironic, chiar înainte să moară, a afirmat: „Am obosit să domnesc 


peste sclavi“. Asemenea lui Frederic, nenumărați parteneri dominatori, părinţi 
autoritari, profesori obsedati de control și manageri agresivi descoperă cât de 
frustrant si de nesatisfăcător este să ai relaţii şi să lucrezi cu oameni care au 
capitulat în fata puterii tale. 


Agresivitatea subminează şi dragostea celuilalt într-o relaţie. În final, ca urmare 
a faptului că se află sub controlul agresorului, persoana dominată se va înstrăina 
de el. Asemenea altor agresori, Adolf Hitler a fost un om singuratic. Deși, la 
apogeul puterii sale, îl aclamau milioane de oameni, Hitler era conştient de 
singurătatea sa totală. Albert Speer, unul dintre principalii săi asociaţi, relatează 
cum fiihrerul îi spunea că, după eventuala sa retragere, va fi numaidecât uitat. 
Speer rezumă cuvintele lui Hitler: 


Oamenii își vor îndrepta atenţia către succesorul lui la scurt timp după ce va 
deveni limpede că puterea este în mâinile aceluia. [...] Toţi îl vor părăsi. 
Cochetând cu această idee, cu o doză consistentă de autocompătimire, a 
continuat: „Poate că vreunul dintre foștii mei asociaţi mă va vizita din când în 
când. Dar nu má bazez pe asta. În afară de Fraülein Braun, n-o să iau pe nimeni 
cu mine. Doar pe Fraiilein Braun și câinele meu. Voi fi singur. De ce ar sta 
cineva cu mine de bunăvoie, oricât de puţin? Nimeni n-o să mă mai bage în 
seamă. Toti o să alerge după succesorul meu. Poate cá vor veni o dată pe an, de 
ziua mea“%. 


Nu toţi agresorii săvârşesc rele de tipul celor asociate cu Hitler. Unii oameni sunt 
agresivi pentru cauze bune, dar plătesc un pret mult prea mare în relaţiile 
interpersonale. Cum spunea cineva: „Iubesc reformele, dar îi urăsc pe 
reformatori“. 


Agresivitatea poate fi extrem de nocivă şi pentru sănătate. Tromboza 
coronariană, una dintre cele mai periculoase afecţiuni ale vremurilor noastre, 
face ravagii în primul rând în rândul oamenilor agresivi. 


O altă consecinţă negativă a comportamentului agresiv este crearea unei societăți 
nesigure pentru toată lumea. Agresivitatea larg răspândită din societatea noastră 
a făcut ca savurarea micilor plăceri, pe care cândva le consideram sigure, să 
devină din ce în ce mai primejdioasă. Plimbarea de seară prin parc, libertatea de 


a ne lăsa bunurile nesupravegheate într-un loc public sau casele nelocuite în 
timpul concediilor, distracţia colindului de Halloween — iată câteva dintre 
plăcerile personale comune de care nu ne mai putem bucura fără să ne luăm 
dinainte măsuri atente de protecţie. Neîncrederea şi teama tot mai mari limitează 
plăcerea si libertatea oamenilor agresivi, docili si asertivi deopotrivă. 


Războiul este cea mai înspăimântătoare problemă cu care ne confruntăm. Astăzi, 
ororile incredibile ale conflictelor termonucleare, chimice şi bacteriologice 
ameninţă însăși supraviețuirea tuturor formelor de viata de pe Pământ. 
Confruntati cu atâtea probleme grave, dacă nu învăţăm să ne gestionăm 
agresivitatea, e posibil să nu mai rămânem aici îndeajuns de mult timp pentru a 
le rezolva. 


Avantajele asertivitatii 


Una dintre cele mai izbitoare trăsături ale oamenilor asertivi este că se plac pe ei 
înşişi. Se simt mult mai bine în pielea lor decât indivizii docili sau cei agresivi. 
Desi asertivitatea nu este singurul factor în formarea unui simt al valorii 
personale, există mult adevăr în afirmaţia psihoterapeutului Herbert Fensterheim, 
care spune că „măsura în care vă afirmati determină nivelul respectului vostru de 
sine“3l. 


Un al doilea beneficiu al asertivitátii este faptul că stimulează relaţii 
satisfăcătoare, pentru că radiază către ceilalți multă energie pozitivă. Mai putin 
tulburat de timiditate si de anxietate si mai putin motivat de nevoia de 
autoprotejare sau de control, omul asertiv îi poate „vedea“, „auzi“ şi iubi pe 
ceilalți cu mai multă uşurinţă. Asertivitatea vă face sa vă simtiti bine în pielea 
voastră, si, astfel, ceilalți se simt si ei în largul lor alături de voi. Cele mai 
valoroase si mai sănătoase relații intime se leagă între doi oameni asertivi. 
Intimitatea a fost definită drept „abilitatea de a-mi exprima în mod repetat cele 
mai profunde aspirații, speranţe, frici, anxietáti si sentimente de vinovăţie în fata 
unei persoane importante din viața mea“. Acest tip de deschidere este un 
comportament asertiv. Există însă si o altă dimensiune importantă a intimitatii, 
care este frecvent trecută cu vederea. În cartea lor The Intimate Marriage 
(Intimitatea dintre soți), Howard şi Charlotte Clinebell subliniază că intimitatea 


este „gradul de satisfacere reciprocă a nevoilor în interiorul relatiei*??, 
Satisfacerea mutuală și sănătoasă a nevoilor poate avea loc doar între oameni 
care se susțin reciproc. Cele mai frumoase căsătorii, prietenii și relații între 
părinţi şi copii sunt rodul unei vieţi trăite într-un mod asertiv. 


În plus, comportamentul de acest tip reduce considerabil frica și anxietatea. 
Cercetările au dovedit concludent că a învăţa să răspunzi asertiv diminuează clar 
neliniștea şi tensiunea percepute în anumite situaţii. Pe măsură ce persoana tot 
mai asertivă isi dă seama că poate să-şi satisfacă nevoile si să se protejeze, nu-i 
va mai aborda pe ceilalți cu temerea că va fi rănită sau controlată. 


Unul dintre cele mai mari avantaje ale comportamentului asertiv este faptul că 
individul isi trăiește propria viata. Sansele de a obţine ceea ce vă doriţi sporesc 
considerabil când le sati celorlalți dorinţele voastre şi vă afirmati cu tărie 
drepturile și nevoile. Autoafirmarea, așa cum o predăm noi, este orientată spre 
rezultate. Observarea celor din jur şi experiența mea personală m-au făcut să 
cred că nevoile individului vor fi satisfăcute în mai mare măsură prin 
autoafirmare constantă decât printr-un comportament docil sau agresiv. Există 
momente, firește, când autoafirmarea eficientă nu izbuteşte să-și atingă 
obiectivul. Dar cred că, în majoritatea situaţiilor, comportamentul asertiv este 
cea mai adecvată, mai eficientă şi mai constructivă modalitate pentru un om de 
a-şi proteja spaţiul şi a-și satisface nevoile. 


Chiar şi în cazurile în care nu duce la rezultatele dorite, asertivitatea poate fi 
totuși preferabilă ca mod de interacţiune. După cum spunea John Ruskin: „E mai 
bine să alegi o înfrângere onorabilă decât o victorie meschină“. 


Preţul asertivitatii 


Comportamentul asertiv are multe plusuri, dar oamenii asertivi au şi un preţ de 
plătit. El se referă la perturbări în viata personală, suferinţa asociată 
confruntărilor oneste și sufletiste, precum şi efortul personal de a ne schimba 
comportamentul obişnuit (în cazul celor care își modifică stilul de viata docil sau 
agresiv). 


Desi oamenii supusi tind sá exagereze numárul, amploarea si probabilitatea 
incidentelor apărute ca urmare a autoafirmării, rezultatele negative nu sunt 
excluse. În câmpul muncii, au existat situaţii în care oamenii s-au folosit 
constructiv de metode asertive si au fost concediati pentru asta. Viaţa familială 
poate fi tulburată, iar, în situaţii extreme, partenerul poate chiar să ceară divorţul. 
Cred că este important să subliniem faptul că aceste rezultate drastice se ivesc 
rareori ca urmare a autoafirmării eficiente. Mai degrabă, când cineva învaţă să se 
comporte asertiv, relaţiile sale tind să se îmbunătățească, iar el însuși are tendinţa 
să devină mai influent si să obţină mai multe succese profesionale. Totuşi, chiar 
şi în cazul atitudinii asertive de cea mai bună calitate, pot apărea anumite 
neplăceri. 


Un alt pret derivă din faptul că a fi autentic e uneori o experienţă dureroasă. Desi 
face posibile veselia și intimitatea, autenticitatea într-o relaţie poate să genereze 
si anumite conflicte. A fi asertiv presupune capacitatea de a accepta disensiunile, 
ştiind că acestea sunt într-o măsură necesare pentru a construi o relație plină de 
sens între doi parteneri egali. A te comporta asertiv înseamnă și să devii 
vulnerabil în relaţiile semnificative. În lipsa vulnerabilitatii, nimeni nu poate 
simţi bucuria iubirii durabile. (Poate trăi îndrăgostirea lipsită de autenticitate, dar 
nu împlinirea unei relaţii bine înrădăcinate.) Cu toate astea, când îndrăznim să 
fim vulnerabili, chiar si cu prietenii de încredere, suntem uneori răniți. 


Practicarea autoafirmării sileşte adesea persoana să-şi reevalueze principiile 
fundamentale. Oamenii se trezesc că văd într-o lumină nouă anumite principii cu 
care nu erau de acord. Dacă cineva a apreciat mereu „pacea cu orice pret“ si 
observă acum că practicarea asertivitátii dă la iveală efectul negativ pe care 
atitudinea împăciuitoristă îl poate avea asupra ambilor parteneri, sarcina dificilă 
de remaniere a principiilor devine inevitabilă. Reexaminarea valorilor insusite 
încă din copilărie îi sperie pe multi. 


Probabil cá cel mai mare pret pe care îl are de plătit individul interesat de 
asertivitate este exercitarea vointei necesare pentru a renunta la obiceiurile docile 
sau agresive si pentru a dobândi noi deprinderi eficiente de interacţiune. Cei mai 
multi dintre noi s-au luptat in viatà sá renunte la obiceiuri rele. Chiar si cánd 
sentimentul a ceea ce suntem cu adevárat corespunde transformárii 
comportamentale pe care o cáutám, iar principiile noastre sustin nevoia de 
schimbare, este foarte dificil să ne debarasám de obiceiuri adânc înrădăcinate. 


Antrenamentul asertivitatii are meritul că se ocupă de fiecare dintre acești factori 


negativi. Îi învaţă pe oameni să estimeze mai realist posibilele consecinţe ale 
autoafirmării. Îi ajută pe mulţi să privească dintr-o perspectivă diferită şi utilă 
anumite chestiuni ce tin de sistemul lor de valori. Inspirându-se din teoria 
învăţării și din alte surse, îi ajută pe oameni să înveţe cum să pună capăt unor 
obiceiuri disfunctionale, să-și formeze un mod mai satisfăcător de a trăi si de a 
interactiona. 


ALEGETI SINGURI 


Un obiectiv major al educatiei pentru asertivitate este sá-i ajute pe oameni sá 
preia controlul asupra propriei vieţi. Îi îndeamnă să iasă din rutină si să scape de 
comportamentele stereotipe sau obsesive. În cel mai bun caz, îi ajută să 
dobândească puterea de a alege atunci când acţionează. 


Din cauza conditionárii timpurii în viaţă, unele persoane se comportă automat 
docil. Altele sunt în mod obişnuit agresive. Cel puţin în anumite situaţii, 
majoritatea oamenilor sunt în mod previzibil supuşi sau agresivi. Obiectivul real 
al educaţiei asertivitátii este să-i ajute să-şi aleagă eficient comportamentul, nu 
să se afirme cu orice pret în orice situaţie. 


Henry Emerson Fosdick scria: „Supunerea [...] este un element de care nu putem 
scăpa în alcătuirea noastra,si, din ea, trebuie să facem ceva bun sau rău“3%. Există 
momente în viaţa fiecăruia când comportamentul docil este potrivit. Cred că 
același lucru e valabil și pentru agresivitate: sunt momente când comportamentul 
agresiv este cel mai potrivit răspuns. Obiectivul cărții de fata nu e în niciun caz 
să-i facă pe oameni să se afirme în mod compulsiv. 


Uneori mi se pare înțelept să mă dau bătut în fata altora. Alteori poate fi necesar 
să-mi apăr drepturile cu agresivitate. Într-o zi pot alege să fac ce vreau. A doua zi 
pot să-mi reprim nevoile şi să acord prioritate preocupărilor altcuiva. Deşi pot 
alege să fiu docil în anumite situaţii şi agresiv în altele, cred cu tărie că anume 
comportamentele din sfera asertivitátii vor fi cele mai adecvate în majoritatea 
cazurilor. 


REZUMAT 


Ascultarea si autoafirmarea sunt yin-ul si yang-ul comunicárii — laturi foarte 
diferite ale unei relatii, dar complementare si interdependente. Asa cum existá 
metode de dezvoltare a capacitátii de ascultare, la fel existá si tehnici de sporire a 
asertivitatii. 


Fiecare individ are un spatiu personal care trebuie aparat. La fel, fiecare dintre 
noi simte nevoia psihologica sa-i influenteze pe ceilalti si lumea. Educatia pentru 
asertivitate propune individului metode constructive de a-si apara spatiul si de a- 
i influenta pe ceilalti. 


Putem intelege mai bine asertivitatea daca o privim in comparatie cu supunerea 
si agresivitatea. Exista beneficii si dezavantaje ale fiecárui mod de interactiune. 
Unul din obiectivele principale ale instruirii pentru asertivitate este sá le permità 
oamenilor sá preia controlul asupra propriei vieti si sá evite repetarea 
comportamentelor disfunctionale si stereotipe, ca sá poatá avea reactii adecvate 
în diverse situaţii. În capitolul următor ne vom concentra asupra modului în care 
putem folosi una dintre cele mai eficiente metode de autoafirmare existente. 


* Majoritatea cărților despre autoafirmare folosesc cuvântul „nonasertiv“ în loc 
de „docil“. „Comportament nonasertiv* presupune absenţa acţiunii asertive si are 
un sens mai degrabă neutru. „Comportamentul docil“ indică o alegere. Persoana 
alege un mod de interacțiune: nu doar că se abtine să se afirme, ci se supune. De 
obicei, supunerea implică o colaborare cu agresorul. Deşi se poate exagera 
această perspectivă, consider că distincţia este utilă. 


* Liderii din domeniul educaţiei asertivitátii s-au ocupat rareori în profunzime de 
anumite aspecte etice relevante care i-au preocupat pe filosofi de-a lungul 
secolelor. Pentru multi gânditori, chestiunea etică fundamentală este cum trebuie 
gestionate situaţiile în care există un conflict clar de interese între doi sau mai 
multi oameni — adică exact situațiile pe care le vom examina în restul cărții. 
Unul dintre plusurile educaţiei pentru autoafirmare este că oferă nespecialistilor 
metode practice de modificare a comportamentului, fără a le tine un curs detaliat 
de etică sau psihologie. În cel mai rău caz, această instruire nu face altceva decât 
să propovăduiască ploconirea în fata celorlalți și devine, în parte, o listă de 
metode de contracarare a agresiunii, ba chiar de promovare a ei. Deşi secțiunile 
teoretice din această carte nu studiază amănunțit dileme etice fundamentale, 
consider că ea aduce argumente puternice și consistente în favoarea 
comportamentului care respectă drepturile si satisface nevoile tuturor părţilor la 
o tranzacţie. Când acest lucru nu este posibil, sunt necesare metode de 
soluționare a conflictelor și o judecată etică sănătoasă. 


[1 ^n 


Când folosesc sintagma „emoţii negative“, pun cuvântul „negative“ între 
ghilimele pentru că nicio emoție sau categorie de emoții (precum furia sau 
suferința) nu este mai „bună“ sau mai „rea“ decât altele (cum ar fi bucuria sau 
entuziasmul). 


William Shakespeare, Henric al IV-lea, partea a II-a, traducere de Leon Levitchi, 
actul III, scena 1, în Opere, vol. IV, Univers, 1985, p. 163 (n.red.) 


Când oamenii nu-ţi dau pace, e din cauză căn-ai învăţat cum să-i faci să-ţi dea.! 


— David Seabury, psiholog 


Vă puteţi proteja spaţiul personal. Acest capitol vă învaţă cum anume. 
Majoritatea animalelor isi apără teritoriul — şi viata — prin luptă sau fugă. Doar 
oamenii posedă o a treia opţiune, cea a confruntării verbale. Anumite tipuri de 
confruntare verbală sunt mult mai eficiente decât altele. Una dintre cele mai 
productive tehnici de autoafirmare presupune utilizarea unui mesaj în trei parti: 


* o descriere neutră a comportamentului ce trebuie modificat, fără a-l judeca; 


e dezvăluirea emoțiilor vorbitorului; si 


* Jámurirea efectului concret pe care comportamentul celuilalt l-a avut asupra 
persoanei asertive. 


Elaboránd asemenea mesaje, persoana asertivă va descoperi că porneşte într-o 
călătorie de descoperire a sinelui și va învăţa multe despre ea însăși. 


AUTOAFIRMAREA VERBALĂ: A TREIA OPŢIUNE 


Fiecare ființă din fiecare specie de pe Pământ are problema apărării teritoriului 


sáu si a vietii proprii de invazii si atacuri. La fel, fiecare fiintá a mostenit 
anumite mecanisme de coping pentru a se conserva. 


Lupta sau fuga sunt comportamentele primare de coping ale speciilor mai putin 
evoluate decát omul, mai ales ale vertebratelor. Sunt reactii aproape automate, 
comportamente preprogramate de o insemnátate majorá pentru supravietuirea 
animalelor inferioare. Si fiintele umane folosesc aceste metode, uneori fátis, 
alteori in mod voalat. Spre deosebire insá de alte specii, noi, oamenii, avem o a 
treia optiune importantá pentru apárarea spatiului personal. Trásátura ce ne 
deosebeşte cel mai mult de celelalte specii este „noul“ creier — verbal si orientat 
spre rezolvarea problemelor — pe care evoluţia l-a adăugat creierului nostru 
animalic primitiv. 


Potrivit lui Manuel Smith, acum aproximativ un milion de ani, evoluţia pare să 
ne fi eliminat rudele ancestrale care n-au adăugat această a treia opțiune la 
comportamentul lor primitiv de tip „luptă sau fugi“. Tot ea a îmbunătăţit 
abilităţile verbale și de soluționare a problemelor ale strămoșilor noştri care au 
supravieţuit. Când spaţiul e pe cale să ne fie invadat, această porţiune a 
creierului uman ne permite să comunicăm si să ne rezolvăm problemele. 
Abilitátile verbale şi de rezolvare a problemelor diferențiază capacitatea de 
supravieţuire a oamenilor de a speciilor care au pierit deja, care sunt amenințate 
cu dispariţia sau care supraviețuiesc doar cu ingáduinta rasei umane. 


Mecanismul „luptă sau fugi“ moştenit de la strămoșii noștri preumani 
corespunde cu aproximaţie dihotomiei agresivitate-supunere. Desi le sunt utile 
din când în când oamenilor, astăzi aceste mecanisme de coping sunt adesea 
nepotrivite. Dependenţa excesivă de oricare din ele nu este de dorit. 


Smith scrie: 


Pacienţii cu care fac psihoterapie se înfurie si devin agresivi faţă de alti oameni 
mai des decât le-ar plăcea, sau se tem permanent și apoi se îndepărtează de cei 
din jur, ori s-au săturat să piardă si să se simtă mai mereu deprimati. Cei mai 
multi oameni care apelează la psihoterapeuti caută ajutor din cauză că se bazează 
excesiv pe abordarea „luptă sau fugi“ [...] în diverse forme?. 


Desi am moştenit abilitatea de a lupta sau a fugi pentru supravieţuire, suntem 
singura specie de pe Pământ care nu se limitează la aceste opțiuni. In schimb, 
avem posibilitatea de a ne soluţiona neînțelegerile discutându-le cu semenii 
noștri. 


Unul dintre cele mai importante și adeseori dificile aspecte ale utilizării celei de- 
a treia opțiuni este nevoia de a învăţa să folosim limba precis și eficient.3 
Asemenea chirurgiei, autoafirmarea necesită acuratețe; nu se face cu afirmații 
pripite sau comentarii incoerente. Cum spunea unul dintre cursantii nostri: 
„Când ai dreptul să te plângi, trebuie să formulezi plângerea corect“. 


Chiar și în circumstanţe normale, oamenilor nu le e uşor să vorbească precis. De 
obicei, când tine să se afirme, un om este furios, frustrat sau infricosat şi, în 
această stare de stres emotional, îi este cu atât mai dificil să transmită precis si 
succint ce vrea să spună. În privinţa momentelor în care e potrivită folosirea 
mesajelor asertive, oamenii mi-au mărturisit: „Când face asta, pur si simplu má 
enervează la culme. Mă scoate din minţi si nu má pot controla“. Sau: „Parcă má 
copleseste ceva si nu pot face nimic. Mă târăsc în cochilia mea și sufăr in 
tăcere“. 


Când cineva ne încalcă spațiul personal, felul în care funcţionează si 
reacționează corpul nostru ne stânjeneşte abilităţile verbale. Stresul face ca 
activitatea centrilor creierului mic să interfereze cu o bună parte din funcţionarea 
creierului mare. În timpul stărilor intens emoţionale, un volum mare de sânge 
este trimis automat de la creier către mușchii scheletici. Toate acestea inhibă 
creierul verbal şi concentrat pe rezolvarea problemelor, care nu mai funcționează 
la fel de eficient. 


Deși e dificil să ne exprimăm cu precizie atunci când suntem supuși stresului, nu 
e imposibil. Chiar și când suntem foarte speriaţi sau furiosi, putem alege fără 
constrângeri cum ne comportăm, iar cuvintele noastre pot fi şi ele alese, nu 
provocate. 


MESAJE ASERTIVE ÎN TREI PARTI 


Când cineva îmi invadează spaţiul vital, vreau să-l părăsească. Pentru asta, pot 
trimite un mesaj asertiv menit să schimbe comportamentul care îmi încalcă 
teritoriul. 


Participanţii la cursurile noastre consideră de multe ori că nu e etic să încerci să 
modifici comportamentul altcuiva. Sunt în mare măsură de acord cu ei. Una 
dintre problemele majore în comunicarea interpersonală este că prea mulți 
oameni încearcă să modeleze și să controleze viaţa altora. Totuși, când cineva 
îmi încalcă spaţiul personal, vreau ca ACEST comportament să se schimbe. 


Chestiunea trebuie abordată direct încă de la începutul discuţiei noastre despre 
utilizarea mesajelor asertive. Când un alt om îmi încalcă spaţiul, este spre binele 
meu, al lui și al întregii societăți să-i cer socoteală în așa fel încât 
comportamentul lui să se modifice și să respecte graniţele legitime ale spaţiului 
meu personal. Nu este nici manipulator, nici autoritar din partea mea să folosesc 
cele mai eficiente și mai omenești mijloace disponibile pentru a mă apăra. 


Autoafirmarea eficientă este caracterizată de fermitate fără dominare. Ea 
protejează cu vigoare spaţiul propriu al unei persoane, refuzând ferm să încalce 
teritoriul intrusului. Acesta este motivul pentru care mesajul în trei părți nu 
conţine nicio soluţie. Celălalt trebuie să-și dea seama cum să-mi părăsească 
spaţiul în cel mai potrivit mod. De obicei, el poate găsi o rezolvare a problemei 
care să-i protejeze respectul de sine şi să-mi satisfacă şi mie nevoile. 


Când vreau ca altcineva să-şi schimbe un comportament care îmi încalcă spaţiul, 
metoda pe care o folosesc trebuie să îndeplinească următoarele criterii: 


1. Să fie foarte probabil ca, în urma aplicării ei, celălalt să-şi modifice 
comportamentul supărător. Adică metoda trebuie să fie eficientă în a-mi proteja 
spaţiul. 


2. Să fie foarte putin probabil ca, în urma aplicării ei, eu să încalc spațiul 
celuilalt. 


3. Sá nu diminueze, pe cât se poate, respectul de sine al celuilalt. Desi nu pot să 
controlez cum va reacţiona altcineva la ceea ce spun, pot să mă educ astfel încât 
să nu fac acuzaţii, să nu-i desconsider pe ceilalți si să nu folosesc cuvinte 
peiorative. 


4. Sá nu afecteze, pe cât se poate, relația mea cu celălalt. Fireşte, dacă o relație 
este foarte fragilă, chiar și comportamentul asertiv cu cel mai mult tact poate fi 
gestul final, care-i pune capăt. Totuși, în relaţiile fragile, docilitatea este adeseori 
la fel de primejdioasă pentru relaţie ca și asertivitatea, ba chiar mai primejdioasă. 
În majoritatea relaţiilor sănătoase, autoafirmarea eficientă consolidează legătura 
pe termen lung. În mod normal, ea reprezintă un factor de apropiere între 
oamenii maturi. 


5. Să nu rişte să-mi reducă motivaţia. 


6. Să nu riște să aducă atitudinea defensivă la un nivel distructiv. Un mesaj 
asertiv poate fi formulat în așa fel încât să riste cát mai puţin să provoace o 
atitudine defensivă exagerată din partea celuilalt. Iar atunci când celălalt 
resimte un stres intens, pot fi folosite metode de diminuare a defensivei. 


Mesajul asertiv în trei parti îndeplineşte criteriile de mai sus. Începe cu o 
descriere a comportamentului ofensator şi continuă cu prezentarea consecinţelor 
lui asupra vieţii voastre și a reacției voastre afective la aceste consecinţe. Fiecare 
parte a mesajului este importantă pentru reușita autoafirmării. De obicei, 
începătorii trimit mesaje mai eficiente când folosesc formula: „Dacă tu [enuntare 
neutră a comportamentului intruziv], eu mă simt [dezváluirea a ceea ce simtiti], 
pentru că [clarificarea efectelor comportamentului asupra vieţii voastre]“. Cele 
trei parti ale mesajului sunt enunțate cat mai succint și cuprinse într-o singură 
frază. De exemplu, într-o familie, doi copii îşi pregăteau mereu gustări si nu 
făceau curăţenie la sfârşit. Mama lor le-a transmis acest mesaj: 


Comportament Dacă nu strángeti după voi la masă, 


+ 


Stare afectivă mă simt foarte deranjată, 


+ 


Consecinte pentru că am mai multă treabă de făcut. 


MODALITĂȚI EFICIENTE ȘI INEFICIENTE DE autoafirmare 


Când află despre mesajele asertive în trei parti, cursantii de la atelierele noastre 
de abilităţi de comunicare compară adesea modul cum au gestionat recent 
discuţii dificile cu alţii cu felul în care o vor face după ce au învăţat aceste 
abilităţi. Practic toti ne spun că au folosit până acum „umiliri sau invinovátiri* 
ori alte bariere dintre cele descrise în capitolul 2. Experienţa doctorului Thomas 
Gordon este asemănătoare: „Nu exagerez când spun că nouăzeci și nouă dintr-o 
sută de părinţi de la cursurile noastre folosesc metode ineficiente de comunicare 
atunci când comportamentul copiilor îi deranjează“. 


Brenda Judson ne-a povestit cum, exact cu cinci minute înainte să vină 
autobuzul şcolar si cu șapte minute înainte ca ea să trebuiască să plece la muncă, 
fiul ei de nouă ani, Brad, i-a spus că nu-și găsește pantofii. Brenda i-a zis: „Cum 
poti să-mi faci una ca asta? Dacă ţi-ai pune hainele la locul lor, ai sti acum unde 
sunt. Unde să le caut în camera ta dezordonată? Dacă nu-ţi găsești imediat 
pantofii, vei fi pedepsit“. 


Gândindu-se la cele întâmplate, Brenda a conchis: „În situaţia respectivă am 
ridicat următoarele bariere: i-am făcut morală, l-am criticat şi l-am amenințat. În 
tot acest timp, minutele treceau, şi niciuna dintre nevoile noastre nu era 
satisfăcută. Din cauza disputei noastre, pantofii n-au fost găsiţi la timp, și acum 
aveam altă problemă — Brad a pierdut autobuzul şcolar. Ne simțeam si mai 
presati. El s-a dus la școală cu o stare proastă, iar eu mi-am stricat toată ziua din 
cauza incidentului“. 


Brenda a apreciat apoi că ar fi interactionat altfel cu Brad dacă ar fi folosit câteva 
dintre abilităţile învăţate la curs. „În primul rând“, a spus ea, „nu i-as fi cerut 
socoteală când niciunul dintre noi nu avea timp să discute despre asta. I-as fi 
spus ceva de genul: «Uită-te prin camera ta, eu caut în camerele de jos». Mai 
târziu, după școală, aș fi folosit următorul mesaj asertiv: «Brad, aş vrea să discut 
cu tine despre cele întâmplate azi-dimineatá. Dacă nu-ţi găseşti pantofii, mă simt 
foarte iritată, pentru că si eu má stresez că trebuie să ajung la muncă la timp»*. 
Peste câteva zile, situația s-a repetat, iar Brenda a respectat planul prezentat la 
curs. „Chiar a funcţionat“, ne-a spus ulterior. „Povestea cu hainele rătăcite se 


întâmpla cam o dată pe săptămână până când am folosit mesajul asertiv. In cele 
nouă luni care au trecut de-atunci s-a repetat o singură dată.“ 


compunerea MESAJELOR ASERTIVE ÎN TREI PARTI 


Mesajele acestea par înșelător de simplu de scris; în realitate, majoritatea 
oamenilor descoperă că redactarea unui mesaj eficient e o muncă grea, care 
consumă timp. Din acest motiv, vom examina în detaliu fiecare parte a 
mesajului. 


Descrierea comportamentului care vă afectează 


Când cineva vă încalcă spațiul, comportamentul lui trebuie descris foarte precis, 
cu obiectivitate. [n caz contrar, e posibil ca respectivul să nu înţeleagă limpede 
ce anume vă deranjează. 


Oamenilor li se pare de multe ori greu de crezut ca intrusul să nu conștientizeze 
comportamentul care trebuie modificat. Ne repetă: „Nu fiti ridicoli! Stie că má 
deranjează. Pur si simplu nu-i pasă suficient ca să înceteze“. Uneori, fireşte, cel 
care deranjează este foarte conştient de acţiunile sale și de efectele negative pe 
care gesturile lui le au asupra celuilalt. Chiar și în aceste circumstanţe, un mesaj 
asertiv bine formulat va preveni deseori repetarea comportamentului. Totuși, 
adesea, oamenii care sunt siguri că intrusul e conştient de modul în care un 
anumit comportament le încalcă spaţiul află altceva după ce își transmit mesajul. 
Mulţi sunt surprinși să descopere că celălalt n-avea nici cea mai mică idee că 
pátrunsese în spaţiul lor personal si îi stresase. Ne relatează adesea că, după ce 
formulează mesajul asertiv, celălalt le spune: „Pfui, habar n-aveam că te 
deranjează“ sau: „Cred cá ai încercat să-mi spui asta şi înainte, dar n-am inteles- 
o niciodată până acum“. 


Dacă trebuie să vă protejaţi spaţiul personal, e obligatoriu să transmiteti cum 


anume vi-l încalcă celălalt. Nu-i deloc uşor. Oamenii rar descriu îndeajuns de 
precis un comportament, astfel încât celălalt să înțeleagă fără probleme cum 
inoportunează. Instrucţiunile de mai jos vă vor ajuta să faceţi o descriere 
eficientă a comportamentului problematic: 


În primul rând, prezentati-l în termeni specifici, nu vagi. Unele mesaje asertive 
sunt inexacte. Limbajul este prea general, şi celălalt nu înţelege foarte bine ce 
vreți să spuneţi. Dacă mesajul vostru nu prezintă cu acuratețe comportamentul 
nedorit, este puţin probabil ca nevoile să vă fie satisfăcute. 


Descriere precisă a comportamentului 

Dacă nu cureti aleea de zăpadă înainte să pleci la școală... 

Dacă întârzii la muncă de trei ori săptămâna asta... 

Situaţie: Soţul si soția merg împreună la serviciu cu mașina. Soţia mănâncă mai 1 


Dacă nu ești gata să ieşim dimineaţa din casă la 7:30... 


Ín fiecare dintre cele trei cazuri, in coloana din stânga, vorbitorul stie exact ce 
comportament al celuilalt trebuie modificat. În exemplele din dreapta, poate cá 
are în minte un anumit comportament deranjant, dar nu şi-a formulat mesajul cu 
acuratețe. Cel care îl primește ar putea rămâne cu ușurință nelámurit. 


În al doilea rând, limitati-vá la descrierea comportamentului care vă 
nemultumeste. Nu trageţi concluzii despre motivele, atitudinea sau personalitatea 
celuilalt.5 Când încearcă să descrie comportamentul altuia, oamenii afirmă 
frecvent, de fapt, ceea ce li se pare lor că a intenționat să facă persoana 
respectivă, nu ceea ce a făcut cu adevărat. Comparati descrierile din stânga cu 
cele din dreapta: 


Descrierea comportamentului 

Situatie: Sunt presedintele comisiei. 

Ai vorbit mai mult de-cât ceilalți la şedinţa de azi si ai întrerupt câţiva oameni în 
Situaţie: Sunt preşe-dintele comisiei și destinatarul mesajului meu asertiv a prom 


Dacă ai părăsit şedinţa cu douăzeci de minute înainte să trebuiască să-ţi prezinti 1 


Comportamentele descrise în stânga sunt observabile. Orice persoană prezentă 
care vede și aude bine le-ar fi putut remarca. Cele descrise în dreapta reprezintă 
de fapt bănuielile vorbitorului despre ceea ce se petrecea în interiorul celuilalt. 
Ştiu cu certitudine, de pildă, cá un om a părăsit ședința cu douăzeci de minute 
mai devreme decât ora la care ar fi trebuit să-și prezinte raportul, dar, fiind 
singura informaţie pe care o deţin, nu am cum să-mi dau seama clar dacă era 
plictisit, iritat, dacă avea o altă întâlnire la care trebuia să ajungă, dacă i s-a făcut 
rău sau a plecat mai devreme din cine știe ce alt motiv. Asertivitatea vorbitorului 
este slăbită de concluziile trase pripit, fiindcă toti deducem adeseori greşit starea 
lăuntrică a altei persoane — și, chiar și când avem dreptate, ea, probabil, nu va 
recunoaște asta în fata noastră. Teoria asertivitatii ne spune că emoțiile si 
sentimentele unui individ fac parte din spaţiul lui personal. Nu avem dreptul să 
le controlăm (fiindcă asta ar însemna să intrăm pe teritoriul lui), dar ne putem 
strădui să-i modificăm comportamentul nedorit care ne încalcă nouă spaţiul. 


În al treilea rând, descrierea comportamentului deranjant trebuie să fie un enunţ 
obiectiv, nu o critică. Enunţul asertiv nu vrea să sugereze că omul vizat s-a 
comportat imoral, prosteşte, neobrázat, urât sau greșit. Nu include cuvinte „cu 
subinteles“, caricaturizări, sarcasm, generalizări, exprimări categorice, exagerari 
sau obscenitati. De fapt, specifică mesajelor asertive eficiente este evitarea 
cuvintelor „care atacă“ sau „care evaluează“, elemente care afectează atât de des 
discuţiile interpersonale. 


Să vedem câteva exemple de exprimări ineficiente, în comparaţie cu enunturi 
neutre posibile în aceeaşi situație. Mesajele asertive evită calomnierea: 


Descrierea comportamentului Calom 
Dacă spui că femeile nu sunt în stare să fie manageri eficienţi... Dacă t 


Dacă vorbeşti in mod repetat mai mult decât ceilalți participanţi la curs... Dacă e 


Mesajele asertive evitá exprimárile categorice. Nu folosesc cuvinte precum 


„niciodată“, „întotdeauna“ sau „tot timpul“. 


Descrierea comportamentului 
Dacă întârzii adesea când vii să mă iei de acasă... 


Dacă mă întrerupi înainte să termin de vorbit... 


Dacă parchezi în așa fel încât mă trezesc la amiază cu mașina blocată... 


Exprimă 
Dacă nu 
Dacă m: 


Dacă pa 


Mesajele asertive evită vulgaritatea. Injurăturile din timpul unui dialog 
declanşează adesea emoţii excesive şi o atitudine defensivă din partea celuilalt. 


Descrierea comportamentului Vulgaritati 
Daca nu má suni ca sá-mi spui ca intarzii la ciná... Dacá nu-ti misti curul si 


Dacă mașina nu e reparată când mi-ai promis că va fi... Eşti o jigodie mincinoas 


Chiar si când încercăm să fim obiectivi şi să evităm calomnierea, exprimárile 
categorice şi vulgaritátile, suntem tentaţi, poate subconștient, să introducem în 
discursul nostru critici voalate şi aluzii. S-a spus că, de obicei, folosim limba 
astfel: „Eu sunt ferm, tu ești încăpățânat, el e căpos. Eu sunt abil, tu eşti viclean, 
el e escroc“. 


Când încercaţi să descrieti cu obiectivitate un comportament, verificaţi cu atenție 
să nu se fi strecurat cuvinte care exprimă judecăţi critice. 


Descrierea comportamentului Descriere care 
Daca nu pui la loc desfăcătorul de conserve după ce l-ai folosit... Dacă te apuci : 


Dacă cheltuiești prea multi bani pe haine... Dacă arunci be 


Uneori, oamenii vor să păstreze elementele critice si ofensatoare ale mesajului. 
Si atunci îi întrebăm: ,,Vreti să aveţi cele mai multe şanse de a schimba 
comportamentul celuilalt și să păstraţi relaţia cu el, folosind un mesaj asertiv, sau 
vreți să-l certati, deși veți avea şanse mai mici să-i schimbaţi comportamentul si 
să ramaneti într-o relație buna?“ Ocazional, oamenii aleg calea agresivitátii. 
Obiectivul nostru nu este să le spunem celorlalți cum să se poarte, ci să-i ajutăm 
să facă deosebirea între comportamentele docile, agresive și asertive și să 
prevadă cu oarecare acuratețe posibilele consecinţe ale fiecărui tip. 


In al patrulea rând, descrierea comportamentului trebuie să fie cât mai concisă. 
Mesajul asertiv trebuie să fie suficient, fără a sacrifica, fireşte, acurateţea în 
descriere. 


Mulţi oameni folosesc cuvinte inutile. Eu încerc să-mi fac mesajul asertiv cât 
mai succint cu putinţă, în așa fel încât celălalt să-mi înțeleagă clar nevoia. Unii 
încearcă să introducă în mesajul asertiv argumente si informaţii neesentiale. Al 
meu este redus la elementele esenţiale. Unii înghesuie mai multe comportamente 
în același mesaj. Eu, de obicei, mă concentrez asupra unuia singur. 


Descriere succintă a comportamentului Descriere prolixă 


Dacă întârzii deseori la cină... Dacă nu te mai saturi de meciurile tale, $ 


Care este comportamentul din dreapta pe care părintele vrea să-l schimbe? 
Preferă ca fiul să nu se implice când participă la meciuri? Sau vrea să nu joace 
fotbal? Sau vrea să-şi amintească de familie? Ce înseamnă „să-și amintească de 
familie“? Este mai important ca băiatul să ajungă la timp la cină sau să fie curat? 
Într-un mesaj asertiv, ceea ce nu se spune este la fel de important precum ceea ce 
se spune. Nu adăugați informaţii periferice într-un mesaj care cuprinde doar 
elemente esenţiale. Renuntati la explicaţiile si chestiunile colaterale. Întregul 
mesaj trebuie comprimat într-o singură frază. 


In al cincilea rând, asigurati-va cá abordati problema reală. Multi oameni 
transmit mesaje deviate. Le atrag atenţia celorlalţi asupra altor lucruri decât cele 
care îi deranjează cu adevărat. 


Uneori, oamenilor le e teamă să abordeze problemele importante din relaţiile lor 
si se afirmă în legătură cu chestiuni mai putin amenințătoare. De exemplu, un sot 
poate să discute despre suma de bani pe care soția lui o cheltuieste pe haine, cu 
toate că adevărata lui grijă este că ea s-a angajat cu normă întreagă, deși copiii 
sunt încă preșcolari. Chiar dacă soţia își schimbă comportamentul în privinţa 
achiziţionării hainelor, cele mai profunde îngrijorări ale bărbatului tot nu vor fi 
discutate. Probabil cá el nu-i va aprecia schimbarea de comportament si pur si 
simplu va trece la alt subiect în legătură cu care să se manifeste asertiv. 


La polul opus, oamenii sunt adesea reticenti să-și formuleze asertiv părerea 
despre ,,máruntisurile* vieţii, crezând că: „N-ar trebui să fiu atât de meschin si 
de mofturos, încât să mă las deranjat de un lucru insignifiant“. Uneori putem 
într-adevăr să căpătăm o toleranță mai ridicată la comportamentul altcuiva, dar, 
de multe ori, la suprafaţă se formează o pseudotoleranta, în vreme ce în adâncul 
sufletului iritarea continuă să crească. 


Maruntisurile devin adesea motivele principale de iritare în viata. Un om care a 
străbătut pe jos întregul continent american, de la Atlantic la Pacific, a fost 
asaltat la finalul voiajului său de reporteri. Un ziarist a vrut să afle: „Care a fost 
cea mai dificilă parte a călătoriei — Munţii Stáncosi, arsita deşertului sau marile 
metropole aglomerate precum Chicago?“ „Nimic din toate astea“, a răspuns 
călătorul. „Cea mai mare problemă a fost nisipul din pantofi.“ 


In acelaşi fel, în relaţii, lucrurile „mărunte“ sunt de multe ori mai grave decât 
par. Hazen Werner scrie: „Majoritatea cásniciilor nu sunt zdrobite de stânci în 


cine stie ce furtună uriașă; sunt erodate de bătaia neîncetată a pietricelelor, [...] 
de conflictele mărunte si enervările aparent neînsemnate ale vieţii de zi cu zi“. 
Judecătorul Joseph Sabath, comentând despre cele o sută de mii de cazuri de 
divorţ de care se ocupase în carieră, reflecta: „De obicei, ceea ce garantează 
destrămarea relaţiei nu sunt certurile îngrozitoare și nici măcar violenţa fizică, ci 
loviturile constante de ciocan si de daltă date în fel si chip“. În alte tipuri de 
relaţii — parinte—copil, sef-subordonat, prieten—prieten, coleg—coleg — 
functioneazá de multe ori acelasi principiu: surse de iritare aparent minore pot 
crea probleme majore dacă nu sunt abordate în mod asertiv. 


Dacă se întâmplă des să nu găsiţi ziarul când vreţi să-l citiți seara, dacă cineva 
ascultă muzică la un volum atât de ridicat încât nu vă puteţi concentra nici când 
sunteți în camera voastră cu ușa închisă, dacă ceilalți lasă prin casă vase 
nespălate si ambalaje goale de mâncare, iar voi trebuie să faceţi curăţenie — deci, 
dacă vi se întâmplă aşa ceva, probabil simtiti că v-a fost invadat spaţiul. Din 
nefericire, multi oameni își spun: „Sunt máruntisuri care n-ar trebui să má 
deranjeze“ sau chiar: „Nu vreau să-mi bat capul să mă cert cu el pentru asta“. 


Experiența noastră în instruirea câtorva mii de oameni ne-a condus la concluzia 
Cá, prin repetare, factorii iritanti mărunți capătă proporții masive în universul 
emoțiilor noastre. Când nu le sunt satisfăcute nevoile în privinţa lucrurilor 
neînsemnate și banale ale vieţii, oamenii acumulează resentimente care le reduc 
toleranța fata de celălalt, le sabotează bucuria unei relaţii şi îngreunează 
considerabil rezolvarea problemelor „mari“ atunci când acestea apar. 


De multe ori, resentimentele ajung să se concentreze asupra unei chestiuni „mai 
importante“ pentru care pare mai „rezonabil“ să vă supăraţi. La nivel 
subconștient, oamenii își transferă frecvent iritarea de la multe probleme 
mărunte asupra uneia mai însemnate. Asertivitatea se reorientează de la 
adevăratul comportament deranjant către o ţintă care pare mai „legitimă“. Când 
sunt gestionate asertiv, asemenea dialoguri deviate nu aduc tipul de soluționare 
care însoțește în mod normal procesul de autoafirmare. 


O altă formă de asertivitate deviată apare atunci când cineva își dorește „iubire“ 
din partea partenerului, prietenului sau a copilului sau „respect“ din partea 
şefului ori a subordonatului. Individul poate să se înfurie din cauza unui anumit 
comportament, simțind că, dacă l-ar iubi cu adevărat, celălalt nu s-ar purta aşa. 
Poate chiar încerca să folosească mesaje afective pentru a schimba 
comportamentul respectiv, dar, dacă ceea ce îşi dorește în mod real este garanţia 


iubirii sau a respectului, va continua să fie nefericit chiar si când celălalt își 
schimbă comportamentul deranjant. Acest proces poate continua la nesfârșit, 
pentru că oamenii care caută iubire sau respect sunt rareori convinşi când celălalt 
isi schimbă purtările în urma unor mesaje asertive. „Dacă m-ar iubi, n-as fi 
nevoit să mă afirm în faţa lui ca să nu se mai poarte așa“ — acesta este 
raționamentul. Când nevoia reală este garantia iubirii si a respectului, încercarea 
de a schimba comportamentul celuilalt prin metode asertive este inutilă. 


Asertivitatea deviată face relaţia adeseori dizarmonioasă şi nu-i oferă decât 
posibilități foarte reduse de îmbunătăţire, astfel că, de multe ori, legătura dintre 
oameni se strică. Mesajele pseudoasertive care nu se ocupă de problemele reale 
nu sunt aproape niciodată de ajutor, deseori zădărnicind o prietenie, o căsnicie 
sau o relație profesională. 


În al şaselea rând, asigurati-vá că sunteţi asertivi cu cine trebuie. E lucru obişnuit 
ca oamenii să se afirme în fata persoanei nepotrivite. Numim această situație 
„asertivitate greşit directionatá^. Când apar probleme la muncă, omul poate 
deveni mai iritabil acasă. Sau poate să se afirme în fata subordonatilor, când ar 
trebui s-o facă în fata șefului. Unii îşi găsesc un tap ispăşitor — un om care 
încasează toate loviturile. Fără îndoială, ţineţi minte profesori care aveau un 
copil predilect de care „se luau“ adesea. Dacă vă afirmati în fata persoanei 
nepotrivite, nu veţi rezolva problema și, probabil, veţi spori dificultăţile 
interpersonale în relaţiile cu ea şi, de obicei, și cu ceilalți din grup. 


Descrierea reacției emotionale a persoanei asertive 


A doua parte a mesajului asertiv comunică ce simte cel care îl formulează față de 
efectul pe care comportamentul celuilalt îl are asupra sa. De exemplu, o soţie s-a 
înțeles cu soțul ei ca, atunci când e plecată din oras în interes de serviciu, el să se 
ocupe de treburile casnice, astfel încât să nu se strângă multe lucruri de făcut 
când ea se întoarce acasă. Revenind dintr-o călătorie de afaceri obositoare de o 
săptămână, femeia descoperă că nimeni n-a făcut curăţenie, că rufele au rămas 
nespălate, iar vasele zac murdare, îngrămădite în chiuvetă. Are o reacție 
emoțională intensă, asa că îi spune soțului: „Dacă nu faci curăţenie si nu speli 
rufele aşa cum ne-am înțeles, mă simt pur si simplu furioasă...“ 


Exprimarea onestá a emotiei subliniazá importanta pe care o are mesajul asertiv 
pentru cel care îl formulează. Când incepeti să transmiteti acest tip de mesaje, 
veti observa cá exprimarea propriilor sentimente contribuie masiv la dorinta 
celuilalt de a-si schimba comportamentul pentru a vá satisface nevoile. 


Se considerá adesea cá instruirea pentru autoafirmare, in psihologia moderná, a 
pornit de la abordarea inovatoare a psihoterapiei de cátre Andrew Salter, in 
importanta sa lucrare Conditioned Reflex Therapy (Terapia reflexelor 
conditionate)." Una dintre contribuţiile majore ale lui Salter a fost accentul pus 
pe exprimarea directă a sentimentelor. 


A fost primul dintr-o serie lungă de instructori moderni ai asertivitátii care au 
descoperit că participantul obișnuit la aceste cursuri întâmpină dificultăţi în a-şi 
identifica si comunica emoţiile. Multi oameni sunt asemenea profesorului 
universitar participant la unul dintre atelierele noastre care încerca să-și exprime 
sentimentele printr-un mesaj asertiv. După câteva tentative chinuite, ne-a spus: 
„Stau bine la capitolul creier, dar nu şi la capitolul intuiţie. Nu prea-mi dau 
seama ce simt, iar atunci când reușesc să intru în contact cu emoțiile mele, mi-e 
şi mai greu să le exprim“. 


Sunt trei probleme, de obicei, legate de exprimarea emoțiilor. În primul rând, 
oamenii pot substitui o emoție alteia. Unii exprimă furie, desi simt în primul 
rând frică. De exemplu, dacă un copil isi sperie părintele cu un zgomot puternic, 
părintele poate reacționa mânios, fără măcar să pomenească sperietura — deşi 
tocmai sentimentul de spaimă i-a provocat furia. Numim acest lucru 
„substituirea unei emoții primare cu una secundară“. 


Substituirea trebuie eliminată dacă vrem să ne afirmăm eficient. Din fericire, 
majoritatea oamenilor reușesc acest lucru punându-și întrebarea: „Când am 
simţit efectul negativ al comportamentului celuilalt, care a fost prima emoție pe 
care am incercat-o?“ De multe ori, ea este si cea primară — emoția care trebuie 
inclusă în mesajul asertiv. 


O altă metodă de depistare a emotiei primare este să vă recunoasteti anumite 
tipare de substituție. Dacă, de exemplu, de obicei vă infuriati când va simtiti 
vulnerabili sau tristi, data următoare când vă copleseste furia, verificați dacă nu 
cumva sunteţi de fapt afectaţi de un sentiment de vulnerabilitate sau de tristeţe. 
Dacă aveţi tendinţa să plángeti în loc să vá exprimati supărarea, căutați posibile 
indicii sau cauze ale supărării imediat ce simtiti că în suflet vi se acumulează 


tristete. 


Pentru multi e dificil sá indice si intensitatea unei emotii pe care o tráiesc. Se 
întâmplă adesea ca cineva să spună: „Sunt furios“, deși nu-i decât enervat, sau: 
„Mă deranjează“ când el, de fapt, clocoteste de furie. 


Putem spori acuratețea emoţională a afirmației făcând o selecţie dintre mai multe 
cuvinte de intensitate variată, pentru a observa care se potriveşte cel mai bine. 
De pildă, putem încerca cuvinte precum „temător“, „îngrijorat“, „speriat“ sau 
„îngrozit“. E preferabil să alegem cuvântul cu atenţie, astfel încât el să comunice 
sentimentul potrivit. Uneori sunt utili si determinantii. Cineva se poate simţi 
„cam îngrijorat“. Anxietatea sporită poate fi exprimată prin „foarte îngrijorat“. 


Descrierea onestă este singura exprimare adecvată a emoţiilor într-un mesaj 
asertiv. Uneori, oamenii simulează emoţii mai puternice, crezând că aşa vor fi 
mai convingători. Mie mi se pare o prefăcătorie dezagreabilă, pentru că este 
manipulatoare. În plus, e contraproductivă. Se întâmplă frecvent ca oamenii care 
tind să răspundă la emoţiile oneste să nu dea crezare celor exagerate și să fie mai 
putin impresionabili în asemenea cazuri. Pe de altă parte, când un om isi 
banalizează sentimentele, îl privează pe celălalt de anumite informații importante 
care l-ar putea motiva să-și schimbe comportamentul. Astfel, asertivitatea lui isi 
pierde mult din tărie. 


O altă problemă când oamenii încearcă să formuleze partea afectivă a unui mesaj 
asertiv este că pot alege un cuvânt încărcat de conotaţii critice, care pune mai 
degrabă într-o lumină nefavorabilă personalitatea celuilalt decât să exprime ceea 
ce simt ei. Un mesaj asertiv a fost formulat astfel: „Dacă fumezi în birou, mă 
simt agresat, pentru că má ustură ochii si gâtul“. Îl putem îmbunătăţi înlocuind 
adjectivul nepotrivit. „Dacă fumezi în birou, mă deranjează, pentru că mă ustură 
ochii si gâtul.“ 


Oamenii pun adesea întrebarea: „Dar cum imi dau seama de ceea ce simt?“ Trei 
lucruri se dovedesc utile. În primul rând, încercaţi să vă ascultați emoţiile fără să 
le distorsionati sau să le cenzurati. John Powell spunea: „Când esti gata să nu le 
mai spui emoțiilor tale ce trebuie să fie, ele o să-ţi spună ce sunt cu adevărat“. 


O altă cale de a vă spori sensibilitatea la propriile emoţii este să vă ascultați 
corpul. Când vă doare capul, organismul vá transmite de obicei că simtiti ceva 
anume. Când aveţi muşchii incordati, emoţiile încearcă să vă spună ceva prin 


intermediul principalului lor canal de comunicare — corpul. Când am început să- 
mi ascult organismul, am fost uimit atât de ceea ce îmi spune, cât si de constanta 
cu care mă informează în legătură cu lumea lăuntrică a emoţiilor mele. Uneori 
nu-mi place ce aud şi ignor semnalele săptămâni de-a rândul. Însă corpul 
continuă să-mi transmită mesaje și, oricând sunt pregătit să le receptionez, pot 
intra din nou în legătură cu bogata mea viata emoţională. Din nefericire, daca 
cineva îşi ignoră prea mult timp mesajele transmise de corp, abilitatea sa de a le 
auzi se atrofiază. 


O a treia cale de a vă spori sensibilitatea emoţională este să exprimati ceea ce 
trăiţi. Puteţi să vă constientizati singuri sentimentele, în tăcere, puteți vorbi 
despre ele cu alții sau le puteţi exprima viguros râzând, plângând, strigând, 
dansând sau făcând dragoste. Cu cât le exprimăm mai frecvent, cu atât ne 
rafinăm mai mult sensibilitatea emoţională. 


Beneficiile obținute prin exprimarea constructivă a emoţiilor în mesaje asertive 
sunt impresionante. Cum am văzut, descrierea sentimentelor îi oferă 
destinatarului informaţii emoţionale importante, care îi pot influenţa mult decizia 
de a-și schimba comportamentul deranjant. Pe deasupra, exprimarea constructivă 
a emoțiilor descátuseazá în vorbitor sentimente pozitive fata de celălalt. O regula 
psihologică de bază spune că, odată ce este capabil să-şi exprime emoţiile 
„negative“ fata de altcineva, omul devine liber să descopere şi să exprime si 
sentimentele „pozitive“, care e posibil să fi fost ascunse de foarte multă vreme. 


Cei care isi exprimă sentimentele într-un mod constructiv sunt mai inclinati sa 
aibă o sănătate mentală şi fizică mai bună. Andrew Salter a remarcat că 
majoritatea oamenilor suferă de o ,,constipatie a emoţiilor“?. Suntem cu toții 
conştienţi de efectele nocive ale constipatiei asupra stării fizice a unui om. În 
mod asemănător, emoţiile „negative“ trebuie eliminate continuu; în caz contrar, 
sănătatea noastră fizică şi mentală și relaţiile interpersonale vor avea de suferit. 


Descrierea efectelor tangibile ale comportamentului nedorit 


Un motiv important pentru care mesajele asertive în trei parti funcționează este 
faptul că ele descriu felul în care comportamentul altei persoane îl afectează pe 


emitátor. Dacá vreau sá vá schimbati din proprie initiativá un anumit 
comportament, cu siguranţă va fi util să vă ofer un motiv convingător. Din 
experiența mea, oamenii se arată de obicei dispuşi să-și schimbe purtarea dacă 
îşi dau seama că îmi încalcă spaţiul personal sau că îmi stânjenesc eforturile de 
a-mi asigura îndeplinirea nevoilor legitime. 


Eficienţa acestei parti a mesajului depinde de opinia celui care îmi încalcă 
spaţiul: dacă el consideră sau nu că atitudinea lui are într-adevăr consecinţe 
negative asupra mea. Din observaţiile noastre, „efectele concrete sau tangibile“10 
par să fie cele mai convingătoare. Prin efecte concrete sau tangibile înțelegem 
acele consecinţe care îl fac să piardă bani inutil pe cel care se afirmă, îi 
deteriorează bunurile, îi irosesc timpul, îl fac să muncească suplimentar, îi pun în 
pericol slujba şi/sau îi afectează eficiența la locul de muncă. Aceste rezultate 
afectează negativ persoana într-un mod pe care l-am putea numi „material“. Un 
mesaj asertiv bine transmis, care menţionează un efect concret si tangibil, îl 
convinge pe celălalt să-și schimbe comportamentul pentru a satisface nevoile 
emitátorului. Eu personal estimez că, prin utilizarea acestui tip de mesaj, am fost 
capabil să îmi satisfac nevoile în 90—95 la sută din cazuri. 


Să vedem câteva exemple de efecte tangibile pe care le menționează mesajele 
asertive ale participanţilor la atelierele noastre de abilități de comunicare. 


Descrierea comportamentului 


Costă bani Dacă îmi folosesti mașina si nu umpli la loc rezerve 
Deteriorează bunuri Dacă îmi imprumuti uneltele si la sfârșit le lași afar 
Iroseste timp Dacă întârzii frecvent când vii să mă iei de la munc 


Afectează eficienţa la slujbă Dacă mă suni la muncă și ne antrenăm în discuţii ir 


Generează muncă în plus Dacă nu-ţi pui hainele murdare în coșul de rufe... 


Există cinci greutăţi pe care le întâmpină oamenii când scriu această parte a unui 
mesaj asertiv. Mai întâi, destul de multi spun că nu-şi pot imagina nici măcar o 
situaţie în care cineva le invadează teritoriul într-o manieră tangibilă. Acest 
lucru, firește, nu înseamnă că sunt scutiți de acest tip de intruziune în spaţiul lor. 
In cele mai banale relaţii, dar si in cele semnificative, oamenii încalcă teritoriul 
celorlalți în mod tangibil. Dacă nu poate enumera asemenea momente, individul 
le-a alungat pur şi simplu din conştiinţă. Instructorii noștri au descoperit că 
majoritatea oamenilor pot să-și îmbunătăţească abilitatea de a identifica 
comportamente cu efecte negative tangibile asupra vieţii lor dacă hotărăsc că 
merită să facă asta. 


A doua dificultate foarte răspândită pe care o întâmpină oamenii este că aceste 
intruziuni „materiale“ li se par nesemnificative în comparaţie cu alte 
comportamente. Un tată mi-a spus: „Sigur, mă enervez că uneltele au fost uitate 
în ploaie. Dar ceea ce mă irită cu adevărat este că fiul meu nu e politicos cu 
mine“. O tânără a avut un punct de vedere asemănător: „Mă deranjează când 
iubitul meu îmi dă înapoi plăcile de pick-up zgâriate și murdare. Dar ceea ce nu- 
mi place deloc este că are impresia că eu trebuie să accept toate astea din 
principiu“. 


Asemenea multor altor participanţi la cursurile de autoafirmare, acești oameni n- 
au vrut să-și bată capul cu mesaje care li s-au părut nesemnificative. Tineau să se 
ocupe de lucruri „mai importante“. Desi situaţiile cu efecte tangibile pot părea 
mai putin importante decât situaţiile care tin în primul rând de sistemele de 
valori, am descoperit deseori că acest lucru nu este adevărat. 


Mesajul asertiv care menţionează efecte tangibile influențează de multe ori 
zonele intangibile ale unei relaţii. A nu lăsa uneltele afară este un comportament 
particular care ar vádi exact „o atitudine mai politicoasă“ a băiatului fata de tatăl 
lui. Mai mult, când nevoile părintelui încep să fie satisfăcute prin reacţia fiului la 
mesajul lui asertiv, resentimentele tatălui se diminuează, iar asta consolidează 
relația. De obicei, însuşi procesul autoafirmării eficiente îmbunătăţeşte 


comunicarea dintre doi oameni, care tind să se respecte şi să se placă mai mult. 


O a treia problemă când se încearcă transmiterea unui mesaj asertiv este că, 
frecvent, oamenii nu identifică niciun efect asupra spaţiului lor fizic sau 
psihologic. Trăiesc emoţii intense, dar niciun efect concret. Un părinte i-a spus 
fiului adolescent: „Mă deranjează [sentiment] și mă simt iritat [tot sentiment] 


când te duci la piesa de teatru școlară îmbrăcat în blugi“. Acest tip de mesaj este 
adesea o tentativă a emitatorului de a-și impune valorile asupra celuilalt, deci o 
intruziune în spaţiul lui personal. Când cineva încearcă să schimbe 
comportamentul altcuiva în chestiuni care tin de valori, sfârşeşte adeseori prin a 
fi agresiv, nu asertiv. 


O problemă controversată între părinte si copil, semnalată deseori de părinţi în 
cadrul cursurilor noastre, tine de furia si de frustrarea pe care le simt aceștia fata 
de felul cum copiii au grijă de camerele lor. Mulţi părinţi preţuiesc ordinea, 
curăţenia si întreținerea hainelor si a celorlalte bunuri. În schimb, multi copii pun 
mai puţin pret pe aceste valori decât pe altele, cum ar fi să se joace sau să aibă o 
viaţă socială activă, să petreacă timp cu prietenii sau să facă sport. 


Intrebarea esenţială care ajută la clarificarea acestui tip de probleme este: „Al cui 
spaţiu este camera copilului?“ 


In familia noastră, ne-am împăcat si pe noi, si pe copii stabilind ca este spaţiul 
lor, pe care şi-l gestionează cum doresc. In zonele comune ale casei — camera de 
zi, bucătărie —, sunt respectate valorile noastre de curăţenie, de ordine si de 
estetică. 


O învăţătoare se confruntă cu o dilemă asemănătoare când susţine, conform 
sistemului ei de valori, că băncile elevilor trebuie să fie ţinute în ordine. Mulţi 
copii le consideră un spațiu personal și îngrămădesc în ele orice vor, oricât de 
dezordonat. Din nou, trebuie să punem întrebarea clarificatoare: „Al cui spaţiu 
este banca?“ 


Instruirea pentru autoafirmare nu ne învaţă că încercarea de a influenţa valorile 
altora e nepotrivită, ci ne spune că folosirea mesajelor asertive în trei pași, în 
chestiuni legate de sistemul de valori al cuiva, nu este niciodată adecvată (pentru 
că, de fapt, nu puteţi redacta niciodată a treia parte — descrierea efectului concret 
al comportamentului celuilalt asupra spaţiului vostru vital). 


O altă dificultate pe care o întâmpină oamenii când compun mesaje asertive 
apare atunci când efectul este resimţit de altcineva, nu de cel care emite mesajul. 
Ceea ce contează este efectul asupra voastră. Nu încercați să transmiteti un mesaj 
asertiv în numele unui tert. Lasati-l să facă singur acest lucru. Dacă persoana 
deranjantă nu încalcă spaţiul vostru, nu-i puteţi transmite un mesaj în trei parti 
valid. 


Ín fine, oamenii descriu uneori un efect care nu este motivul real al mesajului. 
Sean si Molly Molloy erau proaspát cásátoriti. In fiecare vineri el mergea la bar 
la un pahar cu băieţii pentru câteva ore. Lui Molly nu-i plăcea acest 
comportament, asa cá i-a transmis următorul mesaj: „Când rămâi până târziu la 
Clover Club, mă simt frustrată, pentru că rămân lucruri nefăcute în casă“. 
Ulterior, Molly mi-a spus: „A fost un mesaj asertiv eșuat. Era incorect. Nu mă 
frustra faptul că era treabă de făcut, ci că nu eram împreună. Prin urmare, n-a 
fost un mesaj onest. Din cauza asta, am tot deviat de la subiect. Am început să 
discutăm despre băutură, ceea ce chiar nu reprezenta o problemă. Apoi am 
folosit multe bariere. Situaţia s-a înrăutățit“. 


Autoafirmarea eficientă înseamnă comunicare deschisă si onestă. Substituirea 
efectului real cu unul mai plauzibil este atât inadecvată, cât si ineficientă într-un 
mesaj asertiv. 


Ne-am concentrat asupra mesajelor asertive cu efecte tangibile pentru că sunt 
extrem de importante si pentru cá multi oameni încearcă să le evite. Există si alte 
tipuri de autoafirmare semnificative, așa că le vom discuta pe multe dintre ele 
într-un capitol ulterior. 


Există anumite mesaje asertive „la limită“. Deşi unii spun că ele vizează 
comportamente cu efecte tangibile, alții nu sunt convinși că aşa stau lucrurile. 
Majoritatea oamenilor însă consideră că, în aceste situaţii, destinatarul mesajului 
se lasă convins de efectul acţiunilor sale asupra vieţii celuilalt. Iată câteva 
comportamente și efectul lor din această categorie: 


Descrierea comportamentului 

Dacă ne facem planuri împreună și tu le anulezi în ultimul moment... 

Dacă faci gălăgie în timp ce eu mă uit la televizor... 

Dacă nu preiei mesaje telefonice clare... 

Dacă nu-mi dai un răspuns la cererea de concediu pe care am făcut-o pentru ultir 


Dacă mănânci devreme în weekend și nu-ţi pregăteşti micul dejun în liniște... 


O AVENTURÁ A DESCOPERIRII DE SINE 


Unul dintre aspectele care îi fascineazá atât pe instructori, cât si pe cursantii 
noştri este cât de mult ne ajută formularea mesajelor asertive să ne descoperim 
pe noi înşine. Când ne concentrăm asupra posibilităţii de a schimba 
comportamentul deranjant al altuia, putem afla multe lucruri despre persoana 
noastră. 


Probabil cea mai mare revelaţie se produce atunci când emițătorul mesajului 
încearcă să formuleze efectul concret pe care comportamentul celuilalt îl are 
asupra lui. Cursantii renunţă la mesaj după mesaj — la o jumătate sau chiar trei 
sferturi dintre ele —, pentru că acestea au legătură cu sistemul de valori şi 
constituie o intruziune în spaţiul altuia, nu o protejare a spaţiului personal. Pe 
măsură ce învaţă să-și apere teritoriul propriu, omul obișnuit tinde să dezvolte o 
sensibilitate sporită la teritoriul celorlalţi si o toleranță mult mai mare fata de 
dreptul celuilalt la propriul spaţiu, la propriile valori, la propria viata. Cum 
spunea cineva: „Faptul că am învăţat să compun asertiv aceste mesaje mi-a 
permis să fiu mai mult «eu însumi» și, în același timp, să-i las pe ceilalți să fie 
mai mult «ei înșişi»“. 


Aventura descoperirii interioare care însoţeşte elaborarea mesajelor asertive este 
palpitantă si productivă, dar poate fi foarte dificilă. E greu să cauti cuvinte până 
când ajungi să descrii exact un comportament. E greu să-ți constientizezi 
emoțiile, ba chiar și mai greu să te arăţi vulnerabil exprimându-le în fata altora în 
perioade de stres. La fel, e frustrant să descoperi că, unul după altul, mesajele pe 
care voiai să le transmiti n-au niciun efect tangibil si cá pot însemna de fapt 
invadarea teritoriului altcuiva. 


Din fericire, cele câteva mesaje care rezistă acestui proces de selecție au toate 
șansele să modifice comportamentul celor din jur. La fel de important, relaţiile 
celor cu adevărat asertivi sunt mai puternice, mai echilibrate și mai 
satisfăcătoare. Practic, toti cursantii care învaţă să folosească acest tip de 
autoafirmare consideră că aventura descoperirii interioare merită pe deplin 
eforturile depuse. 


REZUMAT 


Practic, toate fiinţele își apără teritoriul folosind o diversitate de tactici care se 
încadrează într-una din cele două categorii de bază — luptă sau fugă. Doar 
oamenii au o a treia opţiune — autoafirmarea verbală. Există moduri eficiente si 
ineficiente de a le atrage altora atenţia că ti-au încălcat spaţiul personal. Una 
dintre cele mai eficiente metode este mesajul asertiv în trei parti, cu descrierea 
neutră a comportamentului care vă afectează, a stării afective pe care v-o 
provoacă şi a efectului tangibil pe care îl are asupra voastră. Elaboránd un mesaj 
menit să schimbe comportamentul altcuiva, emițătorul asertiv descoperă adesea 
multe lucruri despre el însuși. 


Crizele apar în dialog atunci când participanţii [...] nu izbutesc să se adreseze 
cu adevărat unul altuia, ci se retrag defensiv fiecare în el însuși, doar ca să se 
justifice.1 


— Reuel Howe, teolog si pedagog 


ATACUL PRIN SURPRINDERE 


Imaginati-va următoarea scenă: cineva a pătruns în spaţiul vostru, provocând un 
efect nociv tangibil asupra vieţii voastre. În loc să ráspundeti provocator — 
reacție comună în asemenea situații —, vă folosiţi abilitățile deprinse în capitolul 
precedent pentru a formula un mesaj asertiv. Eliminati orice element de sarcasm, 
desconsiderare, invinovatire sau exagerare. Ati înlăturat o parte dintre emoțiile 
„negative“ când ati compus mesajul si sunteţi încrezători că celălalt vă va 
satisface până la urmă nevoile, asa că transmiteti mesajul asertiv fără niciun 
subinteles în voce si fără un limbaj ostil al trupului. În ciuda tuturor strádaniilor 
voastre de a-l trata cu respect, celălalt devine agresiv verbal. 


Beth învățase să compună mesaje asertive în trei parti, dar nu deprinsese încă 
procesul transmiterii lor. Desi cursantii fuseseră avertizaţi să nu încerce să 
folosească mesajele până n-au învăţat întregul proces, Beth s-a gândit că ar putea 
face un test. lată cum ne-a descris cele întâmplate: 


Împreună cu trei prieteni, mâncam într-un restaurant aglomerat. Doamna de la 
masa alăturată şi-a aprins o ţigară, si fumul ei tot ajungea la mine. Sunt alergică 


la fumul de ţigară, asa cá au început să má mănânce ochii, gâtul și nasul. Am 
decis să-i transmit un mesaj asertiv. 


I-am spus foarte calm și fără nicio grosolănie: „Mă deranjează că fumati, pentru 
că sunt alergică la fumul de ţigară și îmi provoacă reacţii fizice neplăcute, care 
durează ore în șir“. 


Mă asteptasem să stingă pur şi simplu ţigara, pentru cá îi transmisesem un mesaj 
neacuzator. Ceea ce s-a întâmplat în continuare a fost de necrezut. Femeia mi-a 
zis că sunt incredibil de nerusinatá să-i cer să nu mai fumeze. A insistat că are tot 
dreptul şi că nu există niciun afiş în restaurant cu fumatul interzis. 


Atunci am ripostat că și nefumătorii au drepturi. 


Asta a părut s-o înfurie si mai tare. A zis că toate pustoaicele pletoase (am peste 
treizeci de ani, dar am într-adevăr părul lung) sunt la fel și că urăsc Statele Unite 
Si ceea ce reprezintă această națiune. 


I-am spus: „Nu v-am rugat decât să nu mai fumati, pentru că fumul îmi provoacă 
alergie“. 


xec 


A ripostat coplesindu-má cu ofense, numindu-má „destrăbălată“, „prost 


xec 


crescută“ si „nerușinată“. A continuat să fumeze. 


Pentru începători, acest tip de răspuns este total neaşteptat. În definitiv, 
fumătoarea fusese cea care încălcase spațiul lui Beth. Multi oameni în situația ei 
ar fi ripostat cu injurii, dar ea i-a vorbit într-o manieră rezonabilă și obiectivă. În 
loc să aprecieze reținerea si respectul lui Beth, persoana în cauză s-a întors 
împotriva ei cu răutate. 


De obicei, novicii în arta asertivitátii percep acest tip de reacție ca pe un atac 
prin surprindere. Sunt la fel de pregătiți cum au fost Statele Unite la Pearl 
Harbor. Dar atacul-surpriză este larg răspândit în comportamentul uman. 
Oamenii răspund de obicei defensiv la mesajele asertive. 


A transmite mesaje asertive eficiente înseamnă să ne aşteptăm la răspunsuri 
defensive din partea altora si să le facem față. In acest scop, este recomandabil să 
urmați procesul de autoafirmare în sase paşi descris în acest capitol. Dacă el nu 


funcţionează, o listă de verificare vă poate ajuta să stabiliti ce a fost în neregulă. 


TENDINŢA DE AFI DEFENSIV 


Atitudinea defensivă este un element important în viata noastră a tuturor.? 
Comportamentul defensiv împiedică adeseori oamenii să ia decizii și să 
întreprindă acţiuni constructive. Chiar și cu cei mai buni prieteni, omul defensiv 
se simte oarecum vulnerabil, așa că e foarte atent la ceea ce spune. Din moment 
ce această atitudine este foarte răspândită în viaţa noastră, nu e de mirare că 
oamenii răspund de obicei defensiv la mesajele asertive. Gregory Baum afirmă: 


În fiecare conversaţie cu adevărat umană e nevoie de forță interioară. Dar ea e 
îndeosebi necesară în dialogul în care ni se adresează cuvinte anume, acelea care 
ne fac să înfruntăm cine suntem, care ne dezvăluie ceea ce este distructiv și 
superficial în noi. [...] Asemenea cuvinte [...] sunt întotdeauna o ameninţare 
pentru noi. Împotriva lor suntem tentaţi să ne activăm sistemul defensiv. Ni se 
pare că, dacă le-am asculta, s-ar putea să nu supravietuim criticilor pe care ni le 
aduc. [...] [Când] omul este chemat [...] să se deschidă către adevăr, nu putem 
presupune din start cá va avea capacitatea de a răspunde adecvat. [...] 
Dimpotrivă, omul descoperă că ezită în toate felurile să răspundă, să acţioneze, 
să se poarte altfel. 


Noi avem o expresie cu care denumim un mesaj asertiv şi răspunsul defensiv 
previzibil pe care îl primește: „fenomenul Tmpinge-respinge". Practic, orice 
mesaj asertiv este perceput ca o „împingere“, o „apăsare“. Chiar si când nu 
încearcă decât să-l elimine pe celălalt de pe teritoriul emitatorului, interacțiunea 
este resimţită ca o „presiune“. Ca răspuns apare aproape inevitabil o 
„respingere“. 


Indiferent cât de bine formulăm mesajele asertive, oamenilor le face rareori 
plăcere să le primească. Cine ar vrea să afle că a pătruns în spaţiul altuia și că 


a avut un efect tangibil negativ asupra lui? E neplácut sá vedem cá am afectat 
viata altcuiva. Acesta este motivul pentru care până si cele mai reușite mesaje 
asertive tind să declanșeze răspunsuri defensive din partea receptorului. Noi ne 
avertizăm cursantii: „Când transmiteti un mesaj asertiv bine formulat, nu vă 
așteptați la vreun premiu. Anticipati un atac sau o altă formă de răspuns 
defensiv“. 


SPIRALA ATITUDINII DEFENSIVE 


Jack Gibb, psiholog social, a studiat atitudinea defensivă ascultând conversații 
înregistrate în medii diferite timp de opt ani. A descoperit că atitudinea defensivă 
a unui participant la interacţiune tinde să declanșeze aceeași atitudine în 
celálalt/ceilalti participanti.^ Pe parcursul conversatiei ia naștere adesea o spirală 
ascendentă a atitudinii defensive, care intensifică agresivitatea şi pornirile 
distructive de ambele parti. 


Această spirală este evidentă când un om se afirmă în faţa altuia. Receptorul este 
predispus să devină foarte defensiv. Adesea, el aude, de fapt, o distorsiune a 
celor spuse, iar răspunsul este de obicei ostil. Acest răspuns declanșează 
atitudinea defensivă a celuilalt, care ripostează cu observaţii provocatoare. Se 
declanșează cercul vicios al învinuirilor reciproce. După discuţii aprinse și multi 
nervi, nevoile celui care a emis mesajul asertiv sunt încă nesatisfăcute, relația 
suferă, iar respectul de sine al ambelor parti tinde să se diminueze. 


Am auzit de curând un mesaj asertiv deviat de spirala atitudinii defensive. 
Conversatia s-a desfășurat în felul următor: 


Everett: Mă deranjează când îmi lași uneltele afară, pentru că ruginesc. 
Charlene: Ei bine, dacă ai face ce trebuie să facă un bărbat în casă, n-aş fi nevoi! 
Everett: Ştii la fel de bine ca mine că n-am avut timp să repar nimic săptămân: 


Charlene: (sarcastică) Dar ai avut timp suficient să te uiti la meciuri toată dumin 


Everett: Ei bine, măcar nu ma uit la tàmpeniile alea de telenovele toată ziua, ir 


Am relatat doar prima repriză. În scurtă vreme, cearta a devenit mai aprinsă. 
Everett a făcut unele comentarii legate de mama lui Charlene, iar Charlene a 
criticat capacitatea lui Everett de a o satisface sexual. Până să se termine disputa, 
trecuseră aproape totul prin „mașina de tocat“. 


Everett a mărturisit: „Seara aia a durat o veșnicie. Două zile mai târziu, am ajuns 
la un armistițiu fragil cu Charlene. Mult timp nici măcar nu ne-am mai amintit 
de la ce a pornit cearta“. 


PROCESUL DE AUTOAFIRMARE ÎN ȘASE PAȘI 


Dată fiind previzibilitatea reacţiilor defensive, simpla enuntare a unui mesaj 
asertiv dă rar rezultate. Colegii mei, cursantii si eu însumi am avut mult mai mult 
succes recurgând la un proces asertiv în șase pași: (1) pregătirea, (2) transmiterea 
mesajului, (3) tăcerea, (4) ascultarea reflectivă a răspunsului defensiv, (5) 
repetarea pasilor 2—4 de câte ori este nevoie si (6) concentrarea asupra unei 
soluţii. 


Pregătirea 


De felul cum ne pregătim să transmitem un mesaj asertiv depinde dacă el va 
avea sau nu succes. Prima etapă a pregătirii este scrierea mesajului asertiv 
înainte de a-l transmite. Scrierea mesajului are două funcţii importante. În primul 
rând, procesul elaborării prealabile a mesajului contribuie la dispersarea parțială 
a emoțiilor acumulate în emițător. În al doilea rând, când mesajul este formulat 
corespunzător în scris, veți fi încrezători cá e adecvat, succint, că nu acuză si ca 
poate duce la satisfacerea tuturor nevoilor voastre. Când improvizează, 
începătorii formulează de obicei mesaje mai puţin eficiente. 


Pregătirea presupune si testarea pertinentei mesajului. Eu folosesc patru teste. 


Mai întâi, mă întreb: Am grijă să nu încalc spaţiul celuilalt? Dacă mesajul 
cuprinde un efect concret si tangibil, sunt destul de sigur că nu intru pe teritoriul 
altcuiva. În al doilea rând, mă întreb dacă transmit mesajul în legătură cu un 
deranj persistent.5 Desi există situaţii în care este adecvat să vă afirmati de prima 
dată când cineva vă încalcă spaţiul, aceste cazuri sunt relativ rare. Testul acesta 
ne ajută să prevenim acel „blestem“ al relaţiilor interpersonale care este 
cicăleala. În al treilea rând, mă întreb dacă am construit un fundament de 
încredere cu celălalt. Cu toate că există situaţii când este adecvat să vă afirmati 
înainte de a stabili o legătură pozitivă cu celălalt, un mesaj transmis fără să fi 
construit întâi o relație de încredere e mai probabil să aibă repercusiuni grave 
asupra relației si a motivatiei. Testul final este evaluarea probabilității de a-mi 
satisface nevoile prin mesajul asertiv. Unul dintre principiile instruirii pentru 
autoafirmare este să transmiteti primele mesaje către persoane şi în situații unde 
există șanse mari să vá satisfaceti nevoile. După ce aveţi succes si capatati 
experienţă, puteţi sa vă croiti treptat drum spre mesaje asertive mai dificile. 


Cele patru teste vor elimina multe dintre variantele mesajului asertiv pe care 
vreţi să-l compuneti. Totuşi, cele rămase foarte probabil vor putea să schimbe 
comportamentul celuilalt si să consolideze relația. 


De multe ori, pregătirea mesajului include o exersare a interacțiunii. Înainte de o 
conferință de presă, președintele Statelor Unite se întâlnește cu purtătorul sáu de 
cuvânt și consilierii politici importanţi. Aceşti oameni îl asaltează cu toate 
întrebările care se așteaptă să fie puse de reprezentanții mass-media în timpul 
conferinței de presă. Repetitia îl ajută pe președinte să-și contureze si să-și 
exerseze răspunsurile pe temele dificile care pot fi abordate și, astfel, să aibă o 
prestație mai bună în confruntarea reală cu reporterii. Președinții Truman, 
Kennedy, Johnson, Nixon, Ford si Carter au recurs cu toții din când în când la 
acest tip de pregătire. Deşi ei n-au folosit această denumire, este vorba de o 
exersare a comportamentului, una dintre cele mai de succes tehnici ale instruirii 
pentru autoafirmare. 


Pentru o astfel de repetiție, alegeţi un loc liniștit si asigurati-va că nu veţi fi 
intrerupti. Scrieţi mesajul înainte să-l transmiteti. Instruiti persoana care 
interpretează rolul celuilalt să vă răspundă mai întâi defensiv. Dati-i câteva 
exemple de atitudine defensivă. Prima oară, permiteti-i celuilalt să fie oricât de 
defensiv. Secretul este să alternati între asertivitate şi ascultare reflectivă. 
Ulterior, îi puteţi spune sau arăta partenerului de antrenament cum e înclinat să 
răspundă receptorul mesajului. Dacă poate să pună în scenă exact acel tip de 


atitudine defensivă, cu atât mai bine. Dar nu e necesar. Instruiti-l să nu facă 
exces de zel. [n sesiunea de practică trebuie să vă atingeti obiectivul, dacă urmaţi 
procesul de autoafirmare. 


Stabilirea unei întâlniri pentru a discuta cu celălalt poate fi foarte importantă 
pentru reușita mesajului vostru asertiv. Dacă nu ati căzut de acord să discutati 
cel puţin zece minute până la o jumătate de oră, celălalt poate răspunde defensiv 
sau poate întrerupe întrevederea, spunând că are alte lucruri de făcut. Este o 
modalitate foarte frustrantă și nenecesară de anulare a unei încercări de a vă 
afirma. 


Alegeţi locul cu atenţie. Pe cât posibil, evitati să vă întâlniți in public. (În 
anumite clase, în cadrul familiei sau în alte grupuri în care există un nivel ridicat 
de încredere, dacă comportamentul vizat este relevant pentru întregul grup şi 
atunci când persoana asertivă se pricepe să-și transmită mesajul, poate fi mai 
bine ca discuţia să se petreacă în prezenţa grupului.) Stabiliti dacă întâlnirea 
trebuie să aibă loc undeva unde celălalt sau voi vă simtiti în largul vostru ori pe 
un teren neutru. Când vă afirmati pentru prima oară, poate fi util să o faceți pe 
teren propriu. Ulterior, dacă aveţi certitudinea că nu veţi fi întrerupt, alegeţi 
terenul celuilalt sau un teritoriu neutru. 


Alegerea momentului potrivit este importantă. În situaţii de familie, încercaţi să 
evitati perioada dinaintea cinei, când tuturor le e foame, sunt obosiţi şi uşor de 
enervat și, poate, predispuși să se grăbească. 


Transmiterea mesajului asertiv 


Odată ce mesajul asertiv a fost pregătit, întâlnirea a fost programată si a venit 
momentul, mesajul poate fi emis. De modul în care este transmis depinde în 
bună măsură reuşita procesului de autoafirmare. 


Eu nu încep interacţiunea cu conversații de complezenta. Trec rapid la treabă. 
Sunt foarte serios si vreau să comunic fără să fiu brutal. Mesajul meu asertiv 
poate fi precedat de câteva fraze precum: 


Bob: Iti mulţumesc că ţi-ai făcut timp să ne vedem astăzi. (Pauză ca celălalt să 
Sally: E o zi aglomerată, dar mi-am făcut, da. 


Bob: Apreciez asta, pentru că aş vrea să rezolv o problemă care mă sâcâie. Sall 


Spre deosebire de această abordare directă, dacă încep conversaţia discutând 
despre nimicuri, pot să subminez seriozitatea intenţiei mele. Dacă vorbim despre 
fiul lui Sally care a înscris golul câștigător într-un meci din liga de juniori, e 
posibil ca ea să nu-mi ia mesajul în serios sau să nu-l înțeleagă la fel de repede 
ca atunci când trec direct la subiect din primele propoziţii. 


Modul în care mesajul e transmis e la fel de important ca si formularea lui. În 
transmiterea corectă a unui mesaj asertiv, limbajul trupului intensifică mesajul 
verbal. Când vă afirmati, limbajul vostru corporal trebuie să demonstreze că 
vorbiti serios, că nu aveţi ezitări în formularea propriilor nevoi si că vă așteptați 
ca ele să vă fie satisfăcute. În acelaşi timp, limbajul asertiv al corpului vostru 
trebuie să transmită respect si atenţie faţă de celălalt. 


Limbajul trupului poate să transforme rostirea aceleiaşi fraze într-un act de 
docilitate, de agresivitate sau de asertivitate. De exemplu, Clara şi iubitul ei Don 
au stabilit să se întâlnească să ia cina împreună şi să meargă la un spectacol. El 
urma să vină s-o ia de acasă la ora 19:00, dar a sosit abia la 20:15. N-a sunat-o 
din timp s-o anunţe că întârzie şi nu i-a dat nicio explicaţie la venire. În contextul 
unor mesaje verbale de reacție formulate identic, limbajul trupului Clarei ar fi 
putut comunica o atitudine docilă, agresivă sau asertivă. 


Mesaj verbal 


Dacă... dda... am stabilit să ne întâlnim... add... la ora şapte si tu... daa... ai venit li 


Cu un limbaj al trupului atât de supus, este puţin probabil ca fata să fi fost luată 
în serios astfel încât nevoile ei să fie satisfăcute. 


Dacă s-ar fi manifestat agresiv pentru a-și vedea nevoile satisfăcute, același 
mesaj ar fi putut fi rostit folosind elemente nonverbale foarte diferite. 


Mesaj verbal 


Dacă am stabilit să ne întâlnim la ora şapte, iar tu ai venit la OPT ȘI UN SFERT, 


Firește, acest tip de limbaj corporal nu încurajează un spirit cooperant si 
contravine scopului unui mesaj asertiv. Don poate continua să întârzie la întâlniri 
doar ca să se răzbune pe Clara. Sau poate veni nejustificat de devreme — din 
răutate. Sau se poate supune, dar îndepărtându-se de ea. 


Dacă ar fi fost asertivă, limbajul trupului Clarei ar fi transmis: 


Mesaj verbal 


Dacă am stabilit să ne întâlnim la pentru ora șapte, iar tu ai venit la opt şi un sfer 


Când transmiteti eficient un mesaj asertiv, limbajul corporal si cel verbal sunt 
armonioase, sustinándu-se unul pe celălalt. 


Să examinăm câteva dintre elementele limbajului asertiv al trupului: 


Tinuta. Priviţi persoana în ochi. Stati în picioare sau așezați, cu spatele drept, 
inclinati ușor în față, la o distanţă adecvată. Tineti capul drept. Asezati-va 
picioarele ferm pe podea (chiar dacă stati jos). Pástrati o postură „deschisă“, fără 
să vă incrucisati braţele sau picioarele. 


Contactul vizual. Priviţi persoana în ochi când vă afirmati. Vă ajută să 
transmiteti că sunteţi serioşi în ceea ce spuneți. Obiectivul vostru nu este să-l 
dominați pe celălalt cu o privire agresivă. Dacă vă uitaţi siguri si relaxaţi in 
ochii lui aruncând ocazional scurte priviri în altă parte, veți transmite 
intensitatea scopului fără să fiţi agresiv. 


Expresia facială. Expresia facială trebuie să corespundă mesajului pe care îl 
transmiteti. De obicei, oamenii zâmbesc sau chiar râd nervos când spun cuiva 
că îi deranjează un lucru pe care l-a făcut persoana respectivă. Rezultatul este 
un mesaj dublu: zâmbetul și/sau râsul subminează mesajul verbal. Multi oameni 
nu sunt conștienți că zambesc în astfel de momente. Exerciţiile în fata unei 
oglinzi sau feedbackul primit după un joc de rol vă pot ajuta să vă dati seama 
dacă afisati zâmbete sau alte expresii faciale nepotrivite care vă subminează 
asertivitatea. 


Gesturile. Unii oameni sunt rigizi, ca nişte statui, când enunţă mesaje asertive. 
Rigiditatea fizică le bruiază autoafirmarea. Un mesaj accentuat prin gesturile 
potrivite capătă mai multă expresivitate, însă alte gesturi îl pot compromite. Cele 
deosebit de emfatice sau folosite excesiv pot distrage atenţia de la mesaj. A bate 
cu pumnul în masă sau a arăta cu degetul pot să intensifice atitudinea defensivă. 
În schimb, ridicatul din umeri, faptul cá vă acoperiţi gura când vorbiti, cá vă 
foiti, cá prefirati ceva între degete, vă mutati de pe un picior pe altul si alte 
mișcări similare diminuează semnificativ efectul unui mesaj asertiv. 


Vocea. O voce șoptită si monotonă sau una tărăgănată rareori va convinge pe 
cineva să iasă din spaţiul vostru personal. Robert Alberti și Michael Emmons, 
doi dintre pionierii educaţiei pentru autoafirmare, scriau: 


Vocea este una dintre cele mai pretioase resurse de comunicare pe care le avem. 
[...] Inflexiunile vocii voastre subliniază cu adevărat ceea ce vă doriţi? [...] Dar 
volumul ei? Vorbiti de obicei atât de încet încât ceilalți de-abia vă aud? Puteţi să 
tipati atunci când vreţi? Sau volumul vocii voastre este atât de ridicat încât 
oamenii vă cred mereu furiosi? Preluati controlul asupra propriei voci şi veţi 
stăpâni un element decisiv pentru consolidarea asertivitatii®. 


Eu încep aproape întotdeauna un mesaj asertiv cu o voce calmă, dar fermă. 
Oamenii mă întreabă adesea cum de sunt atât de calm. Există două motive. Mi- 
am defulat mare parte din emoţii când am compus mesajul — prin urmare, cele 
mai multe au fost eliminate. În al doilea rând, m-am afirmat cu succes de atât de 
multe ori, încât mă astept ca destinatarul să găsească o modalitate de a-mi 
satisface nevoile. 


Respirația. A avea suficient suflu este un factor al autoafirmării eficiente mai 
important decât își dau seama oamenii. Când aveţi putin aer în plămâni, cutia 
toracică coboară si páreti mai putin hotărâți. În plus, mai putin aer în plămâni 
înseamnă o energie mai redusă — și, pentru a vă afirma, aveţi nevoie de toată 
energia voastră. Volumul scăzut de aer în plămâni vă poate spori nelinistea, 
blocându-vă forţa asertivă. În fine, de aer în plămâni e nevoie pentru a produce 
acea calitate a vocii potrivită pentru autoafirmare. 


Când sunt nelinistiti, cum se întâmplă cu majoritatea în asemenea cazuri, 
oamenii tind să-și tina într-o oarecare măsură răsuflarea. Limbajul asertiv al 
trupului se îmbunătățește enorm pentru mulți când învaţă să-și fixeze picioarele 
pe podea, să nu stea cocosati (ceea ce îngreunează mult respiraţia) și să tragă aer 
în piept înainte să-şi transmită mesajul. 


Limbajul corporal îl afectează nu doar pe cel care primeşte mesajul asertiv, ci si 
pe emițătorul lui. Am descoperit că, îndreptându-mi umerii si spatele, punând 
picioarele ferm pe sol şi trăgând aer în piept, dau la iveală resurse interioare mai 
mari de autoafirmare. Sunt mai puţin anxios și deprimat și devin mai hotărât şi 
mai încrezător. 


Tăcerea 


După ce ati transmis succint mesajul, cu un limbaj corporal corespunzător, 
opriti-va. Asteptati în tăcere. Tăcerea voastră îi permite celuilalt să se gândească 
la ce ati spus sau să exprime ceea ce îi trece prin cap. Primul lui răspuns este de 
obicei defensiv. Uneori oferă scuze, alteori atacă, din când în când dă înapoi. 
Răspunsul defensiv e de aşteptat. Neobisnuit e mai degrabă să nu apară. Tăcerea 
îi permite celuilalt să-și exprime atitudinea defensivă, care, în mod normal, 
trebuie defulată înainte ca el să poată încerca de bunăvoie să-i satisfacă nevoile 
celui care se afirmă. 


Ulterior, într-o astfel de interacţiune, tăcerea îi permite celuilalt să ajungă la o 
soluţie care satisface nevoile ambelor parti. Într-unul din atelierele noastre, 
decanul unei facultăți canadiene a observat la un moment dat: „Teoria pe care 
ne-ati oferit-o spune că celălalt ar trebui să găsească o soluţie satisfăcătoare 
pentru cel care se afirmă. Dar mie nu mi s-a întâmplat niciodată“. Am sugerat 
atunci un joc de rol. Ei bine, s-a văzut în timpul jocului cá el nu tăcea niciodată 
îndeajuns de mult încât celălalt să aibă timp să ofere o soluţie. I-am semnalat 
acest lucru și am repetat scena. De această dată, când a păstrat tăcerea, cealaltă 
persoană a sugerat o soluţie satisfăcătoare. În interacţiunile ulterioare din viaţa 
de zi cu zi, participantul ne-a relatat cât de prețioasă i se părea acum tăcerea care 
urma după un mesaj asertiv. 


Ascultarea reflectivă a răspunsului defensiv 


După transmiterea mesajului asertiv și după momentul de tăcere, este aproape 
sigur că persoana căreia i-a fost adresat mesajul va da un răspuns defensiv. În loc 
să vă afirmati din nou, să explicati mesajul sau să deveniți agresivi, cum se 
întâmplă de obicei, este extrem de important să „schimbaţi viteza“ și să ascultați 
reflectiv previzibilul răspuns defensiv. Cum indică figura 10.1, această pendulare 
între autoafirmare și ascultare se petrece în mod normal de câteva ori înainte ca 
scopul comunicării să fie împlinit. 


Ín acest moment, prin ascultare reflectivá se pot obtine unul sau mai multe dintre 
următoarele patru lucruri. Mai întâi, reducerea atitudinii defensive a celuilalt. 
Când destinatarul mesajului își exprimă atitudinea defensivă şi i se răspunde cu 
respect, atitudinea respectivă dispare treptat. Spirala atitudinii defensive este 
întreruptă, iar conversaţia constructivă poate reîncepe. 


Ascultarea reflectivă are o capacitate cu adevărat remarcabilă de a atenua 
atitudinea defensivă a interlocutorului. Mulţi trebuie să vadă ca să creadă. La 
cursurile noastre, participanţii pot urmări aceste efecte dramatice în înregistrări 
video şi pot asculta relatările altor cursanţi. Poate că unii cititori nu consideră 
concludentă pagina tipărită. Vor trebui să se convingă prin proprie experienţă. 


Există apoi situaţii când informaţiile pe care le primim ne modifică nevoia de a 
continua mesajul asertiv. De exemplu, după ce a obţinut permisul de conducere 
la 16 ani, i-am cerut fiului meu să fie înapoi acasă cu maşina înainte de ora 21. 
Într-o seară s-a întors de la antrenamentul de baschet de la liceu la ora 21:30, si 
am avut o discuţie cu el ca să-i atrag atenţia. M-a informat că legea spune că 
minorii care au carnet de şofer pot conduce după ora 21 dacă se întorc de la 
activităţi şcolare. Din moment ce nu mă deranja că se întorsese la 21:30 atâta 
vreme cât respecta legea, n-am mai avut niciun motiv să continui discuţia. 


Al treilea merit al ascultării după un mesaj asertiv este că uneori descoperiţi o 
nevoie intensă a celuilalt, care intră în conflict cu nevoia voastră. Puteţi decide 
să încercaţi rezolvarea problemei prin cooperare. Asta s-a petrecut când 
supervizorul dintr-un cămin studenţesc s-a impus în fata omului de serviciu: 
„Dacă laşi podelele şi chiuvetele murdare, mă enervez, pentru că trebuie să 
lucrez într-un mediu neîngrijit“. Ascultând răspunsul acestuia, supervizorul a 
aflat că, din cauza reducerilor din bugetul facultăţii, omul de serviciu trebuia să 
curețe o suprafață de două ori mai mare decât înainte. În plus, nu-și putea 
permite să muncească peste program. Supervizorul şi-a dat seama cá o 
soluționare prin cooperare a problemei (proces descris în capitolul 14) era mai 
adecvată decât autoafirmarea. Împreună cu omul de serviciu, a găsit o modalitate 
de a-și satisface amândoi nevoile. 


În sfârşit, este posibil ca, atunci când vă afirmati în fata cuiva, să primiţi multe 
informaţii despre modul în care acea persoană vă percepe pe voi şi relaţia pe care 
o aveţi cu ea. Deoarece sunt rostite dintr-o postură defensivă, cuvintele pot părea 
mult mai dramatice decât ceea ce simte de fapt omul respectiv. Totuşi, sunt 
indicii importante, mult prea preţioase pentru a fi trecute cu vederea. Probabil că 


o mare parte dintre aceste informatii ar fi rámas neexprimate dacá n-ar fi apárut 
mesajul asertiv. Dacá reflectati in loc sá fiti defensivi, veti descoperi diverse 
moduri în care relaţia poate fi îmbunătăţită. (În timpul procesului de 
autoafirmare nu reactionati însă la aceste probleme decât prin intermediul 
ascultárii reflective. După ce incheiati discuţia legată de mesajul asertiv, probabil 
în altă zi, puteţi să vă concentrați împreună asupra unora dintre problemele 
transmise de celălalt atunci când a reacţionat defensiv.) 


Cu toate că vor fi situaţii în care nevoia de a vă afirma va fi modificată de 
informaţiile primite de la celălalt, iar în alte dati veţi afla că interlocutorul are o 
nevoie intensă care necesită recursul la tehnicile de rezolvare a problemelor, de 
cele mai multe ori, rezultatul esenţial al ascultării reflective va fi diminuarea 
atitudinii defensive a celuilalt. 


Cum gestionati răspunsurile ostile. Chiar si cel mai bine formulat mesaj 
asertiv este primit uneori ca un act agresiv de ostilitate. În loc să-l asculte cu 
adevărat, „majoritatea oamenilor, în timp ce le sunt prezentate informaţiile, 
se gândesc cum să riposteze“7. Riposta cuprinde cuvinte menite „să và 
trimită în defensivă și să provoace daune“. De obicei, persoana nu se 
concentrează asupra subiectului mesajului, ci alege o chestiune prin 
intermediul căreia să vă provoace daune însemnate, cu un risc relativ scăzut 
pentru ea. 


Joan, supervizoare, a discutat cu Mike despre randamentul lui pe linia de 
asamblare, care afecta productivitatea câtorva oameni. Mike a reacţionat cu 
ostilitate, iar Joan i-a ascultat reflectiv răspunsurile defensive. 


Joan: Daca ai o producţie cu treizeci de procente mai slabă ca în lunile trecute, | 
Mike: E clar că băieţii aveau dreptate. Esti pur si simplu o femeie castratoare, ca 
Joan: Crezi că ceea ce am spus despre productivitatea ta este o mască pentru fui 
Mike: Chiar asa! Voi, feministele, nu sunteţi decât o gașcă de javre agresive. 

Joan: (care nu se consideră feministă) Femeile din ziua de azi sunt cu adevărat i 
Mike: Da. De ce nu stai acasă să ai grijă de copii, așa cum ar trebui să facă o ma 


Joan: Simti că ar trebui să-mi îngrijesc copiii, nu să muncesc. 


... e 


Joan: Mike, când ai o producţie cu treizeci de procente mai slabă ca în lunile tre 


Sá examinám ráspunsurile lui Joan din aceastá interactiune. 


Mai întâi, a reflectat cuvintele si emoţiile lui Mike, punând accent pe acestea din 
urmă — de trei ori la rând. Dar nu e nimic magic în cifra trei. Uneori, e de ajuns o 
singură reflectare înainte să puteţi retransmite un mesaj asertiv. Alteori sunt 
necesare cinci sau șase pentru ca atitudinea defensivă a celuilalt să se atenueze 
suficient ca să încercaţi din nou să transmiteti mesajul. 


În al doilea rând, Joan nu şi-a permis să devieze de la subiect şi să se lanseze 
într-o discuţie despre faptul că e femeie, despre personalitatea ei, despre 
mișcarea de emancipare a femeilor sau despre grija pe care le-o poartă celor 
mici. Stia că ar fi intrat într-o fundătură dacă ar fi mușcat oricare din momelile 
aruncate. De asemenea, ştia că, dacă ar fi comentat pe marginea oricăruia dintre 
aceste subiecte, conversaţia s-ar fi abătut de la mesajul ei asertiv, iar nevoile i-ar 
fi rămas nesatisfăcute. A refuzat cu fermitate să fie atrasă într-o discuţie despre 
subiectele initiate de Mike. Interacțiunea ei s-a limitat la un mesaj asertiv si la 
ascultare reflectivă. 


În al treilea rând, l-a tratat pe Mike cu respect. Nu l-a judecat prin cuvinte, chiar 
dacă a fost atacată personal. Tonul vocii ei a fost lipsit de condescendenta și de 
sarcasm. Tinuta şi expresia ei facială au indicat asertiv că este serioasă, dar nu 
agresivă. Desi îi era dificil, a încercat cu adevărat să înțeleagă cadrul de referință 
al lui Mike. 


În cele din urmă, Joan a retransmis mesajul asertiv. Practic, şi-a repetat cuvintele 
iniţiale. Şi-a dat seama că Mike, asemenea celor mai mulți dintre oameni, nu i-a 
ascultat cu adevărat primul mesaj. Poate că i-a auzit cuvintele, dar nu i-a ascultat 
cu adevărat sensul. Era deci pregătită să transmită mesajul din nou. Atunci când 
îl formulase, Joan bănuise că Mike avea să-i dea bătăi de cap. Îşi dăduse seama 
Si că ea ar putea să scape unele cuvinte nepotrivite în mesajul ei, asa că îl 
memorase și se antrenase să-l repete întocmai. 


După ce Joan și-a reafirmat mesajul, Mike a devenit iar defensiv. Ea i-a reflectat 
din nou enunturile recalcitrante si și-a retransmis mesajul asertiv. După alte 
câteva cicluri, Mike a găsit o soluţie care să-i satisfacă nevoile. Joan i-a 
mulțumit şi i-a propus să se reîntâlnească peste o săptămână pentru a vedea dacă 
soluţia lui functionase la fel de bine cum credeau ei. Când s-au reîntâlnit, 
productivitatea lui Mike era la cel mai înalt nivel din tot anul. 


Dintre cei care aflá despre aceastá interactiune, unii spun cá Joan ,n-ar fi trebuit 
sá-i permitá niciodatá lui Mike sá scape nepedepsit dupá ce i-a spus toate 
chestiile alea“. Joan, însă, era in culmea fericirii. Se afirmase, îşi satisfácuse 
nevoile şi-şi imbunatatise relația profesională cu unul dintre cei mai dificili 
angajaţi. „Una dintre cele mai mari recompense“, a adăugat ea, „este că mă simt 
extrem de bine în pielea mea. Toată săptămâna am avut senzaţia că plutesc“. 


Cum gestionati întrebările. Oamenii pot reacţiona la un mesaj asertiv nu 
doar prin manifestări ostile, ci şi în alte moduri.” Unii se apără prin 
întrebări. Poate că nu-şi dau seama de ceea ce fac, dar subconstientul lor 
ştie că a pune întrebări este un mod de a devia mesajele asertive fără să 
provoace vreo confruntare. În definitiv, câtă vreme ráspundeti la întrebări, 
nu vă afirmati, iar celălalt nu vine cu soluţii care să vă elibereze spaţiul și să 
vă satisfacă nevoile. Eu respect o regulă (care ocazional trebuie încălcată): 
nu răspund la întrebări când mă afirm; răspund prin ascultare reflectivă. 
Fiecare întrebare trebuie transformată într-un enunţ și reflectată celuilalt. 
De pildă: 


Gail: Tu spălai mereu vasele când erai mică? 


Mama: Pui la îndoială faptul că m-am ridicat la înălțimea pretențiilor pe care le . 


Când transmitem mesaje asertive, rareori e nevoie de informaţii suplimentare. 
Dacă e nevoie să oferim mai multe date, trebuie s-o facem fără să judecăm, fiind 
clari şi succinti. Apoi aşteptăm în tăcere, oferindu-i celuilalt şansa de a face 
următorul pas în conversaţie. 


Cum evitati dezbaterile. Unii oameni răspund la mesajele asertive inițiind o 
dezbatere. Cel care se bazează pe această abordare defensivă îşi foloseşte 
adesea iuteala mentală şi capacitatea verbală pentru a câștiga o dispută, 
chiar şi când nu are argumente valide. Dă impresia că este foarte obiectiv, 
că nu urmăreşte decât să înţeleagă mai clar lucrurile, deşi tot timpul evită 
acţiunea care ar pune capăt intruziunii lui în spaţiul vostru. Dezbaterile 
sunt situaţii în care fie câştigi, fie pierzi; dacă ceilalţi câştigă, voi pierdeţi, 
dacă voi câştigaţi, ceilalţi pierd. În orice caz, mesajul asertiv este deviat, 
nevoile voastre nu sunt satisfăcute, iar relaţia suferă, fiindcă nimănui nu-i 
place să piardă. Refuzând să vă implicați într-o dezbatere și recurgând la 
ascultarea reflectivă, puteţi să và satisfaceti nevoile si, probabil, să và 
consolidati relaţia. 


Cum faceţi fata lacrimilor. Pentru unii oameni, lacrimile reprezintă cel mai 
important mecanism prin care fac faţă unui mesaj asertiv. Plânsul este 
adeseori o modalitate manipulatoare de evitare a confruntării si a oricărei 
schimbări de comportament, chiar dacă individul respectiv încalcă spaţiul 
altei persoane. Din nefericire, această metodă poate fi extrem de eficientă. 
Când mă afirm în faţa unui om care de obicei plânge când i se atrage 
atenţia că a încălcat spaţiul altuia, îmi promit că n-am să las lacrimile lui să 
mă influenţeze decisiv. Cred că lacrimile sunt reale si că celălalt se 
întristează cu adevărat. Îi reflect această tristeţe, provocată de faptul că i s-a 
atras atenţia (sau că n-a reuşit să respecte termenul-limită sau de oricare alt 
motiv), apoi retransmit cu delicateţe, dar ferm mesajul asertiv. Dacă e prea 
supărat, îi sugerez să continuăm conversaţia la o altă oră din aceeași zi sau 
din ziua următoare, iar la momentul stabilit îmi enunţ din nou mesajul. Cu 
excepţia cazului în care omul a fost supus unui stres emoţional neobișnuit în 
perioada respectivă, insist cu al doilea mesaj până când problema este 
rezolvată. 


Ce faceţi când celălalt dă înapoi. Unii oameni răspund la autoafirmare 
făcând un pas înapoi, asemenea unei țestoase care se vara sub carapace 
când se simte ameninţată. Acest gen de om poate să rămână complet tăcut 


după un mesaj asertiv. Uneori, limbajul lui corporal este dezaprobator, 
alteori sugerează descurajare. Deseori, individul are un chip inexpresiv, 
astfel încât interpretarea emoţiilor lui este dificilă. Totuşi, tăcerea aceasta 
nepotrivită înseamnă că el se simte stingherit si defensiv. În asemenea 
situații eu păstrez tăcerea, reflect ceea ce consider că îmi transmite limbajul 
lui corporal, apoi retransmit mesajul. Dacă celălalt continuă să nu spună 
nimic, ii zic: „Înţeleg din tăcerea ta cà nu vrei să discuti despre acest subiect 
şi că îmi vei satisface nevoile aducând maşina acasă la ora convenită. O să 
iau legătura cu tine duminica următoare ca să mă asigur că totul e în 
regulă“. În aceste situaţii si în multe altele este important să ne dăm seama 
că obiectivul acestui tip de autoafirmare este ca celălalt să-și schimbe 
comportamentul. Nu e nevoie să fie şi bucuros. 


Am examinat câteva dintre cele mai răspândite moduri de exprimare a atitudinii 
defensive si modalităţi în care le putem face fata. Firește, există multe alte feluri 
în care un om poate fi defensiv. Din fericire, strategia generală de abordare a 
reacţiilor defensive este mereu aceeași: ascultați reflectiv (reflectati mai ales 
emoțiile), apoi enuntati din nou mesajul asertiv. 


Ajutati-l pe celălalt să arate că v-a înţeles poziţia şi/sau să prezinte o soluţie 
la problemă. Uneori suntem atât de prinși în încercarea de a reflecta 
răspunsurile defensive ale celuilalt, încât trecem cu vederea enunturile pe 
care acesta le rostește, într-un final, si care ne transmit că începe să admită 
validitatea mesajului nostru asertiv. Receptorul se exprimă în mod frecvent 
indirect şi vag atunci când începe să treacă de la o postură defensivă la 
rezolvarea problemei. Poate scăpa o aluzie în mijlocul unor observaţii 
extrem de defensive. Dacă o puteţi observa şi o reflectati, veţi scurta 
procesul şi veţi diminua stresul pe care e posibil să-l simtă ambele părți. 


Faptul că vă daţi seama cât de dificil este pentru majoritatea oamenilor să spună: 
„Chiar te-am rănit când am făcut asta. Uite cum voi repara situaţia [...]“ vă poate 
fi util. De multe ori, oamenii sunt destul de precauti când recunosc că v-au creat 
o neplăcere sau când oferă o soluţie. Îngrijorarea pe care o exprimă sau soluţia 
oferită poate fi atât de camuflată, încât e posibil să vă scape cu totul din vedere. 
O abilitate importantă de autoafirmare este să surprindeti chiar si cea mai slabă 
întrezărire a unei soluţii sau îngrijorare fata de situaţia în care vă aflaţi — si s-o 
reflectati către celălalt. Apoi așteptați în tăcere, astfel încât omul respectiv sa 
poată analiza singur mai departe. Când ajungeţi să và pricepeti la asta, puteţi 
obține rezultate ideale mult mai repede. 


Reluarea etapelor 


Dupá ce ati transmis mesajul asertiv, i-ati oferit celuilalt un moment de tácere in 
care sá se gándeascá sau sá ráspundá si ati ascultat reflectiv previzibilul ráspuns 
defensiv, sunteți pregătit să reluati procesul. Pentru cá a fost defensiv, probabil 
interlocutorul nu a putut înţelege situaţia din punctul vostru de vedere. 
Retransmiteti mesajul. Continuati cu un moment de tăcere. Apoi reflectati 
răspunsul — tot defensiv — preconizat. În multe situaţii va fi nevoie să repetati de 
cinci-zece ori etapele înainte ca celălalt să înțeleagă cu adevărat și să sugereze o 
modalitate de a vă satisface nevoile. 


Autoafirmarea eficientă se bazează pe un anumit ritm al afirmării și reflectării. 
Balansul între aceste două roluri este cea mai solicitantă abilitate interpersonală 
pe care o predăm. După ce se afirmă, majoritatea oamenilor uită să asculte. Când 
celălalt răspunde defensiv, îl asaltează cu un nou enunţ prin care cer socoteală, 
declanşând o bătălie. Interacțiunea devine agresivă chiar şi când emițătorul 
mesajului n-a intenţionat decât să se afirme. Alţii rămân blocaţi în rolul de 
ascultător și nu mai acordă atenţie repetării mesajului asertiv. Pot sfârși 
consolându-l pe celălalt, desi nevoile lor rămân nesatisfăcute. Interacțiunea 
devine docilă, chiar dacă intenţia a fost asertivă. 


Perseverenta este unul dintre elementele-cheie ale autoafirmării eficiente. Unul 
dintre principalele motive pentru care oamenii nu-și satisfac nevoile exprimate 
asertiv este faptul că renunță după primul răspuns defensiv al celuilalt. De 
obicei, este nevoie de trei până la zece repetări ale mesajului asertiv (intercalate 
cu momente de tăcere, pentru ca celălalt să poată formula o soluţie, și cu 
momente de ascultare reflectivă) pentru a schimba comportamentul 
interlocutorului. 


După transmiterea câtorva mesaje bine formulate și după ascultarea reflectivă a 
răspunsurilor defensive ale celuilalt, puteţi ajunge temporar într-un punct mort. 
Deși celălalt ar putea să vă repete mesajul cuvânt cu cuvânt, probabil că nu v-a 
înţeles încă. Trebuie să intensificati latura afectivă — nivelul de emoție comunicat 
prin tonul vocii și prin limbajul trupului. Cum spun anumiţi instructori: „Nu poţi 
pune un băiat să facă treabă de bărbat“. 


Intensificarea afectului nu este o manipulare calculatá. Dupá cáteva ráspunsuri 
defensive ale celuilalt, e posibil ca temperatura emoţională a celui care transmite 
mesajul asertiv să crească spontan. Pe măsură ce furia sau frustrarea îi sporesc, 
isi va exprima adesea aceste sentimente fata de celălalt. Când intensificati latura 
afectivă, aveţi grijă să folosiți aceleaşi cuvinte pe care le-aţi folosit anterior 
(astfel încât mesajele voastre asertive să nu fie contaminate de reproșuri, 
desconsiderare sau enunturi irelevante). Cu cât temperatura voastră emoțională 
creşte, cu atât tendința de a contamina mesajul este mai puternică și nevoia de a 
vă antrena să folosiţi aceleași cuvinte pe care le-aţi utilizat în momentele de 
obiectivitate este mai clară. 


Chiar si atunci când sunteţi foarte furiosi, puteţi fi autentici fără să deveniți ostili 
sau agresivi. Este important să nu jucaţi teatru — să nu exprimati nici mai multă, 
nici mai puţină emoție decât simtiti. 


Pe măsură ce latura afectivă a interacțiunii se intensifică, devine mai dificil să 
ascultați reflectiv. Când efectul emoţional al autoafirmării creşte, ascultarea 
reflectivă e si mai necesară decât atunci când ati transmis mesaje cu o cifră 
octanică mai scăzută. 


Allan Frank spune: „Una dintre mărcile maturității este o relație echilibrată între 
emoții si sistemul de control rational, care permite apariția răspunsurilor 
emotionale fără sa le dea voie să copleseascá rațiunea“10. Procesul de 
autoafirmare îi oferă omului posibilitatea de a menţine un echilibru matur între 
sistemele de control rational şi exprimárile autentice ale emotiei. El îngăduie 
exprimarea unei doze mari de emotivitate şi, în același timp, oferă protecţie 
ambelor parti si relaţiei în sine. 


Procesul de autoafirmare n-o să fie mereu perfect. Veţi uita să ascultați, sau veți 
formula prost mesajul, sau veţi uita să vă concentrați asupra emoţiilor cand 
reflectati. Mergeţi mai departe. Dacă nu faceţi prea multe greșeli, probabil cá 
autoafirmarea va fi eficientă. 


Din când în când, celălalt va fi de acord să vă satisfacă imediat nevoile. Nu va 
exista un răspuns defensiv — doar o soluţie instantanee. Adesea, în asemenea 
cazuri, oamenii care sunt conditionati prin educaţie să se aștepte la un răspuns 
defensiv nu ştiu ce să facă. Reflectati pur si simplu soluţia și spuneţi: 
„Mulţumesc“. 


Concentrarea asupra solutiei 


Unul dintre motivele pentru care mesajele asertive functioneazá foarte bine este 
cá nu-l pun pe celălalt la zid. Nu e nevoit să accepte sau nu soluţia pe care i-o 
propun eu. Se poate gândi la ceva care îi satisface si lui nevoile. Si, când ajunge 
la o soluţie, mi-o poate oferi ca pe un cadou. Nu este o concesie pe care i-o 
smulg cu forța, ci îi permite să-și recapete demnitatea. Când îmi oferă darul unei 
soluţii satisfăcătoare, chiar și în urma unui schimb aprins de replici, ne simțim 
amândoi mai bine. Procesul împăcării ne face relația mai puternică. 


Când celălalt vine cu o soluţie, asigurati-vd că ea vă satisface nevoile. Este 
important să fiti flexibili si deschişi la o gamă largă de opţiuni care v-ar putea 
împlini nevoile. Dar, dacă nevoile voastre nu sunt satisfăcute de propunerea 
celuilalt, este important să-i spuneţi asta. După ce respingeti o soluţie oferită, e 
indicat să păstraţi tăcerea mai multă vreme. În acest timp, interlocutorul poate 
veni cu altă soluţie. Sau poate să devină iarăși defensiv. Trebuie să păstrăm 
tăcerea care încurajează oricare dintre aceste răspunsuri dacă vrem ca 
autoafirmarea să aibă succes. 


Nu insistati ca celălalt să se bucure că vă satisface nevoile. Tot ce puteţi aștepta 
în urma autoafirmării este ca interlocutorul să-și schimbe comportamentul. Nu 
puteți fi siguri că o să-și schimbe atitudinea (deși acest lucru se poate întâmpla) 
sau că se va converti. Indiferent dacă celălalt bombăne sau zámbeste, vă puteți 
bucura că a părăsit spaţiul vostru vital. 


Parafrazati soluția pentru celălalt. In acest fel, vă puteți asigura că amândoi ati 
înțeles același lucru. Pe deasupra, parafraza întărește soluţia în mintea lui. 


Multumiti-i. Este posibil ca procesul pe care tocmai l-ați finalizat să fi fost atât 
de anevoios, încât riscati să uitaţi de gesturile elementare de politeţe. 


Stabiliti împreună o dată la care să verificaţi că soluţia funcţionează pentru 
ambele parti. Uneori, o soluţie propusă cu cele mai bune intenţii nu 
funcţionează cum trebuie si este nevoie de stabilirea unei noi înţelegeri. Sau, 
ocazional, receptorul va veni cu o soluţie pe care nu intenţionează s-o 


implementeze. S-ar putea ca varianta propusă să fie doar un răspuns defensiv 
viclean, care a fost gândit ca să nu-l mai deranjati. Noi numim această 
stratagemă „a da pe ușă afară zâmbind“. Când stabiliti să vă reîntâlniţi pentru 
a vedea cát de bine funcţionează soluţia, celălalt tsi dă seama că sunteți puși pe 
treabă si că trucurile lui nu au efect asupra voastră. 


REZUMAT 


Când transmiteti un mesaj asertiv, e foarte posibil ca celălalt să vă răspundă 
defensiv. Atitudinea defensivă a uneia din parti tinde să declanșeze o atitudine 
similară şi la cealaltă. Frecvent, rezultatul este o spirală ascendentă care duce la 
agresivitate sau înstrăinare. Un proces de autoafirmare gândit pentru a-l ajuta pe 
cel care transmite mesajul să-și satisfacă nevoile, răspunzând constructiv la 
atitudinea defensivă anticipată a celuilalt, urmează şase pași: 


1. pregătire; 

2. transmiterea mesajului asertiv; 

3. tăcere; 

4. ascultarea reflectivă a răspunsului defensiv; 
5. reluarea etapelor 2—4; 


6. concentrarea asupra soluţiei. 


Procesul de educare a autoafirmării poate fi comparat cu învăţarea unei limbi 
străine. La început deprindeti cuvinte, expresii, reguli de bază. Brusc, puteți 
comunica folosind vocabularul unui copil. Învăţaţi mai departe până când 
capatati fluentá. Stăpânind această nouă abilitate, simtiti libertatea de a fi mai 
creativ în ceea ce a devenit a doua voastră limbă.! 


— Herbert Fensterheim, psihiatru, si Jean Baer, scriitoare 


VARIETĂȚI ALE COMPORTAMENTULUI ASERTIV 


Existá multe feluri in care và puteti afirma. Precedentele trei capitole au fost 
dedicate unei prezentări destul de detaliate ale metodei de autoafirmare în trei 
parti. După ce ati deprins principiile si practicile ei, puteţi învăţa cu mai multă 
ușurință alte moduri de autoafirmare. 


Capitolul de fata schiteazá douăsprezece moduri suplimentare în care vă puteţi 
afirma. Eu le numesc „metode“, dar este o denumire mult mai formală decât ar 
merita. Majoritatea au fost elaborate prin observarea, în comportamentul propriu 
sau al altora, a unor elemente a căror folosință a dat rezultate interpersonale 
dezirabile. Este posibil ca aceste comportamente să fi fost spontane, să nu fi 
respectat niciun tipar conştient. Încercând să descopere ce anume le-a făcut să 
funcţioneze eficient, observatorul a remarcat modele specifice care se repetau. 
Odată notate pe hârtie, ele au devenit niște principii de urmat, iar, predate altora, 
s-au transformat în metode care pot fi utilizate de un număr mare de oameni. 


Metodele din acest capitol au fost observate și consemnate de mai multe 
persoane de-a lungul timpului. Aici ele sunt discutate pe scurt, dar în note veţi 
găsi explicaţii mai extinse, atunci când acestea sunt disponibile. 


Dupá ce metodele au fost invátate si puse deseori in practicá, persoana care le 
foloseşte devine mai puţin conștientă de intrebuintarea lor si mai liberă in 
exprimare. 


MESAJE ASERTIVE „FIREȘTI“ 


Mesajele asertive „firești“ sunt modalități non-agresive de satisfacere a nevoilor 
cuiva, care nu respectă o anumită metodă. Sunt cele mai adecvate atunci când 
nici voi, nici celălalt nu sunteţi foarte stresaţi și când este puţin probabil ca 
mesajul să genereze prea mare încordare în receptor. 


Majoritatea mesajelor asertive pe care le transmit eu sunt „firești“: 


* Jim, pentru că duminică avem oaspeţi, m-aş bucura dacă ai tunde gazonul 
sâmbătă. 


* Nu-mi place când îţi lași jacheta pe balustrada din holul de la intrare. 


* Am nevoie de raportul înscrierilor pentru atelier în fiecare vineri, ca să pot face 
planificarea. 


* Îmi dai, te rog, o mână de ajutor? E prea greu să-l pot muta singur. 


* Nu vreau ca masa mea de lucru să fie folosită drept spaţiu de depozitare. Când 
poti să-ţi iei lucrurile de pe ea? [...] În seara asta? Super! Atunci vreau spațiul de 
lucru gol şi curat ca să mă apuc de proiectele mele. 


Aceste mesaje asertive nu respectă o formulă. Sunt moduri spontane în care îi 
anunţ pe ceilalți care sunt nevoile mele si care sunt graniţele spațiului meu 
personal. Chiar dacă mesajele au fost „fireşti“, am evitat anumite aspecte 
negative. Nu am jignit, nu am înjurat şi au fost puţine bariere în comunicare. 


Instructorii nostri au descoperit cá mesajele asertive „fireşti“ devin mai 
constructive si dau rezultate mai bune după ce cursantii sunt pregătiți temeinic si 
înțeleg consecinţele ridicării de bariere în calea comunicării, metodele de 
ascultare, conceptul de „spaţiu vital“ si tot ce presupun mesajele asertive. Fără ca 
ei să-și dea seama, o parte din această instruire influențează ceea ce spun si 
creşte probabilitatea ca mesajele lor asertive „fireşti“ să fie eficiente. 


Practicând si celelalte „metode“ de autoafirmare pe o perioadă mai îndelungată, 
oamenii descoperă că recurg inconștient la metoda mesajelor „fireşti“ la 
momentul potrivit. Deci, prin exerciţiu, acestea vor căpăta tot mai multă 
varietate și bogăţie. 


DEZVĂLUIREA SINELUI 


Sidney Jourard scria: 


Toată lumea trebuie să facă tot timpul următoarea alegere: ar trebui să le 
permitem semenilor nostri să ne cunoască asa cum suntem sau ar trebui să 
rămânem niște enigme și să fim priviţi ca altceva decât suntem de fapt? 


Alegerea ne-a fost mereu la îndemână, dar de-a lungul istoriei am preferat să ne 
ascundem sinele autentic în spatele unor măști. [...] 


Ne camuflăm adevărata ființă pentru a ne proteja de critici si refuz. Această 
protecţie ne costă mult. Când cei din viata noastră nu ne cunosc cu adevărat, 
suntem greșit intelesi. Dacă suntem intelesi greșit, mai ales de rudele si de amicii 
nostri, devenim nişte singuratici. Mai rău, când izbutim să ne ascundem ființa de 
cei din jur, tindem să pierdem legătura cu sinele nostru real?. 


Dezvăluirea de sine are loc atunci când sunteţi voi înşivă în prezența celorlalți. 
E un gest de onestitate intelectuală si emoţională — refuzul de a-ţi ascunde sinele 
lăuntric în fata altora. Orice proces autentic de autoafirmare presupune un 


anumit grad de dezvăluire a sinelui, dar există grade superioare de transparenţă 
interpersonală care sunt intime si salvatoare. T.S. Eliot spune: 


Dacă pentru un om există o persoană, doar una-n viaţa lui, 
Căreia e dispus să-i mărturisească totul — 

Și, bagă de seamă, nu doar fărădelegi, 

Nu doar ticăloșii, mársávii si lasitáti, 

Ci si clipe pur şi simplu caraghioase, 

Când s-a făcut de râs (căci cine n-a păţit-o?) — 


Atunci el iubește această persoană, iar dragostea-l va mântui’. 


Dezváluirea sinelui include exprimarea adevăratelor opinii si valori ale cuiva, 
dar reprezintă mult mai mult. În esență, este exprimarea emoţiilor şi a 
sentimentelor — sau, și mai precis, transmiterea lor directă prin cuvinte și 
limbajul trupului. Este a fi emoţiile si sentimentele proprii. Este regele David 
dansând jubilativ în faţa soldaţilor săi biruitori care se întorceau acasă din război. 
Este Iov ridicând pumnul încleştat către ceruri si strigându-şi către Dumnezeu 
furia si suferinţa provocate de tragediile teribile care se abătuseră asupra lui. Sau 
Butch Cassidy și Sundance Kid exprimându-și fatis afecțiunea unul fata de altul. 


Acest tip de franchete emoţională între oameni este rar si dificil. Rollo May 
spunea: „Simpla comunicare sinceră este [...] actul care necesită cel mai mare 
curaj“4. Obiectivul persoanei asertive nu este goliciunea emoţională, ci 
autenticitatea potrivită în context. În secolul al V-lea, Vasile cel Mare dădea o 
povata care rămâne valabilă şi azi: nimeni nu trebuie să tina táinuitá sau să 
mărturisească în pripă vreo neliniște a sufletului sau, ci s-o împărtășească 
„acelora dintre frati care sunt incredintati să poarte grijă“5. Dezváluirea de sine 
este potrivită dacă se face: 


* omului potrivit — adeseori unuia capabil de înţelegere empatică; 
* în măsura adecvată — puteţi decide să và dezváluiti integral sau doar partial; 


e din motive corecte — aveţi grijă ca obiectivul vostru să fie dezváluirea de sine, 
nu împovărarea celuilalt sau „a vă da mari“; 


* la momentul potrivit — la o oră adecvată si atunci când celălalt nu este 
împovărat de propriile nevoi; şi 


* în locul adecvat — într-un spaţiu propice acestui tip de comunicare. 


Dacă respectarea prea strictă a acestor instrucțiuni poate să inhibe spontaneitatea, 
ignorarea lor totală ar face un om prea vulnerabil pentru a supraviețui în această 
lume. 


Desi un procentaj mic de oameni pot fi foarte transparenti, celor mai multi dintre 
noi le vine greu să exprime ce au în suflet. Discutăm adesea despre vreme și 
despre ce ni se întâmplă la școală sau la muncă, dar lucrurile cu adevărat 
importante — ceea ce simțim unii fata de alții — rămân nespuse. John Powell 
evocă privatiunea tragică pe care o suferim când ne ascundem în mod nenecesar 
emoțiile: 


Era ziua în care a murit tata, o zi mohorâtă, friguroasă şi vântoasă de ianuarie. În 
micul salon de spital, îl tineam în braţe, când ochii i s-au mărit brusc cu o 
expresie de uimire pe care n-o mai văzusem. Am fost convins că în cameră 
pătrunsese îngerul morţii. Apoi tata s-a lăsat moale pe spate, si eu i-am pus capul 
cu grijă pe pernă. l-am închis ochii și i-am spus mamei, care era așezată lângă 
pat și se ruga: „S-a terminat, mamă. A murit“. 


Mama m-a uimit. N-o să știu niciodată de ce astea au fost primele ei cuvinte 
după moartea lui. Mi-a zis: „Ah, a fost foarte mândru de tine... Te-a iubit 
enorm“. 


Cumva, am știut din reacţia mea că aceste vorbe îmi transmiteau ceva foarte 
important. Au fost ca o rază subită de lumină, ca un gând surprinzător care nu 


má preocupase niciodată. Dar exista în ele si o umbră intensă de suferință, ca si 
cum aveam să-l cunosc pe tata mort mai bine decât îl cunoscusem vreodată în 
viaţă. 


Mai târziu, în timp ce un doctor verifica decesul, stăteam rezemat de perete într- 
un colt din spatele camerei, plângând încet. O asistentă medicală a venit şi mi-a 
pus un brat pe după umeri ca să-mi aline durerea. Lacrimile nu m-au lăsat să 
vorbesc. Voiam să-i spun: „Nu plâng pentru că a murit tata. Plâng pentru că nu 
mi-a spus niciodată că e mândru de mine. Nu mi-a spus niciodată că mă iubește. 
Firește, era de așteptat ca eu să ştiu lucrurile astea. Era de aşteptat să ştiu ce loc 
important ocupam în viata lui si în inima lui, dar nu mi-a spus-o niciodata“®. 


APRECIEREA DESCRIPTIVĂ 


Mulţi cred că autoafirmarea înseamnă doar a transmite mesaje asertive 
oamenilor sau grupurilor care se opun nevoilor persoanei asertive sau îi restrâng 
drepturile. Nici vorbă! Individul cu adevărat asertiv isi exprimă aprecierea si 
recunostinta față de alții în mod liber si constructiv. 


De multe ori, când oamenii vor să-şi exprime verbal aprobarea, recurg la una din 
trei opţiuni. Linguseala înseamnă să spui ceva în care nu crezi cu adevărat. Este 
nesinceră. Majoritatea oamenilor împărtășesc o aversiune fata de cel care „buze 
viclene are în inimă, în inimă grăit-a ce e rău“. 


Laudele sunt exprimarea unei păreri favorabile despre altcineva sau despre 
comportamentul lui: „Eric, esti un băiat tare bun“. Laudele recurg adesea la 
superlative precum „minunat“, „splendid“, „superb“ s.a.m.d. Mai ales când 
reprezintă o evaluare favorabilă globală, acest tip de laudă este rareori 
constructiv. E una dintre barierele în calea comunicării descrise în capitolul 2 
(vedeţi pagina 40). Haim Ginott rezumă motivele pentru care e bine să evităm 
laudele: 


Evaluarea laudativă [...] creează anxietate, provoacă dependenţă şi stârnește 


atitudini defensive. Nu e propice independenţei si autocontrolului. Aceste calități 
necesită eliberarea de criticile exterioare. Cer încredere în motivaţia si evaluarea 
lăuntri că. 


Aprecierea descriptivă este o modalitate prin care îi transmiteti cuiva că îi 
pretuiti un anumit comportament. Ea nu contine superlative. Spre deosebire de 
laude, aprecierile descriptive au, de obicei, un efect pozitiv asupra celuilalt si 
îmbunătăţesc relaţia. 


O întâmplare din viata lui Pablo Casals, celebrul violoncelist, arată diferența 
dintre laude si aprecierea descriptivă. Un tânăr violoncelist pe nume Gregor 
Piatigorsky l-a întâlnit pe Casals, și acesta l-a rugat să-i cânte. Piatigorsky era 
emoționat și a avut o prestație care i s-a părut groaznică — atât de proastă, încât s- 
a oprit în mijlocul sonatei. „Bravo! Splendid!“ l-a aplaudat Casals. Piatigorsky a 
povestit apoi: ,, Nedumerit, am plecat. Stiam cât de rău cântasem. De ce trebuise 
maestrul să mă laude si să mă facă de râs?“ 


După o vreme, când cei doi mari violoncelisti s-au reîntâlnit, Piatigorsky i-a spus 
lui Casals ce simtise când fusese lăudat. Casals s-a repezit furios la violoncel. 
„Ascultă!“ i-a spus el, interpretând o frază din sonata lui Beethoven. „N-ai 
folosit digitatia asta? Pentru mine a fost neașteptată. [...] Si n-ai atacat pasajul ăla 
cu arcusul în sus, asa?“ Maestrul a parcurs întreaga partitură, scoțând în evidență 
tot ce-i plăcuse din interpretarea lui Piatigorsky. Tânărul violoncelist a spus 
despre acea seară: „Am plecat cu sentimentul că avusesem alături un mare artist 
și un prieten.“? 


În ambele seri, Casals a avut același obiectiv — să confirme marele talent al 
tânărului muzician. Dar metodele aplicate și rezultatele lor au fost diferite. Prima 
oară a folosit laudele. I-a spus că a fost „splendid“ și „grozav“. Piatigorsky a fost 
derutat și stingherit și, s-ar părea, furios. La următoarea întâlnire, Casals a făcut 
o apreciere descriptivă a comportamentului muzical al lui Piatigorsky, care a fost 
profund mișcat de aceste enunturi explicite despre măiestria lui. 


Aprecierile descriptive cuprind unul sau mai multe ingrediente ale mesajelor 
asertive în trei parti. În primul rand, contin o descriere clară a comportamentului 
celuilalt sau a rezultatelor acestui comportament. Ce face sau a făcut celălalt ca 
să merite recunoaștere? Scopul este sa descrieti cu acuratețe activitatea, purtarea 


sau realizárile reale ale celuilalt — nu sá-i evaluati personalitatea sau caracterul. 
„Fereastra pe care tocmai ai spălat-o arată ireprosabil.“ 


De asemenea, spuneţi-i ce simtiti fata de comportamentul respectiv sau ce 
apreciați la el. Nu rostiti pur şi simplu cuvintele, ci dovediti din voce. „Dacă iti 
faci ordine în cameră înainte să vină bunicii în vizită, mă simt ușurat, pentru că 
ordinea în casă a fost o sursă de certuri neplăcute în trecut.“ În enunturile de 
apreciere descriptivă, unii folosesc aproape exclusiv cuvintele „recunoscător“ 
sau „mulțumit“. Incercati să folosiţi si alte cuvinte care transmit emoții. 


Apoi, dacă a existat un efect pozitiv al comportamentului celuilalt, mentionati-l. 
Anuntati-l care sunt lucrurile bune care vi s-au întâmplat ca urmare a acţiunilor 
lui. „Când ai făcut cumpărături pentru mine astăzi, m-am simţit mult mai relaxat, 
pentru cá am avut mai mult timp să-mi pregătesc prezentarea pentru ședința de 
diseară.“ 


Enuntati elementele mesajului de apreciere descriptivă într-o singură frază. În 
acest fel au un efect mai puternic, iar cuvintele de evaluare riscă mai puţin să 
îngreuneze enunţul. Formula „Dacă tu [...], mă simt [...], pentru cá [...]“ poate fi 
utilă când transmiteti prima oară enunturi de apreciere descriptivă formate din 
două sau trei părți. 


„Când ai lucrat peste program ca să dactilografiezi raportul, m-am simţit foarte 
recunoscător, pentru că era posibil ca propunerea să nu fie luată în considerare 
dacă ajungea târziu.“ 


„Când mi-ai scris săptămânal în timp ce eram bolnav, m-am simţit mai putin 
singur.“ 


„Dacă îmi pregátesti în fiecare duminică un mic dejun special, simt că ai foarte 
multă grijă de mine.“ 


Structura aceasta pare uneori pompoasă, dar poate fi utilă în două feluri: în 
primul rând, iese din tiparul laudelor, foarte comun în societatea noastră, şi în al 
doilea rând, exprimă cu claritate anumite gânduri care altfel e posibil să nu fie 
rostite și care îl ajută pe vorbitor să se gândească mai limpede la 


comportamentul celuilalt si la propria lui reacţie la acest comportament. Având 
clar în minte componentele de bază ale acestei structuri, mulți oameni preferă să 
folosească o formulare mai firească, precum: 


„Sunt foarte încântat de cravata cea nouă pe care mi-ai cumpărat-o.“ 
„Imi place felul în care ai creionat planul raportului.“ 
„Sunt foarte impresionat că vii să mă vizitezi la spital.“ 


„Sunt entuziasmat de recordul de productivitate pe care l-a stabilit grupul luna 
trecută.“ 


Aprecierile descriptive sunt uneori reacții la lucrurile importante din viață sau la 
activități în desfăşurare. De multe ori, însă, ne înduioşează gesturile mărunte ale 
altora. Poetul englez William Wordsworth a remarcat că „cea mai frumoasă parte 
din viaţa unui om bun“ e reprezentată de „actele sale neînsemnate de bunătate şi 
de iubire, date uitării, necunoscute“10. Aceste máruntisuri extraordinare merită 
mai multă atenţie decât primesc de obicei. Nimic nu este prea puţin important 
pentru a face parte dintr-un mesaj de apreciere descriptivă dacă aveţi sentimente 
pozitive intense fata de gestul respectiv. 


După ce ati rostit mesajul, așteptați în tăcere, astfel încât celălalt să se poată 
gândi la cuvintele voastre şi/sau să vă răspundă. 


Când aprecierea descriptivă este bine formulată, destinatarul poate să accepte 
imediat mesajul. Adeseori, însă, oamenii resping chiar și cele mai atent 
construite enunturi. Neglijează feedbackul pozitiv, spunând lucruri precum: „N-a 
fost mare lucru, sincer!“ sau: „Am avut noroc“. Unul dintre amicii mei, Ed 
Lisbe, zice: „Faptul că până si un compliment bine formulat poate să trezească o 
reacție defensivă este tulburător“. 


Pentru a-l ajuta pe destinatar să accepte aprecierea descriptivă, trebuie să fim 
pregătiți să-i ascultăm comentariile defensive, să reflectăm sensul lor și apoi să 
rostim iarăși mesajul. Oscilaţia între transmiterea mesajului si ascultarea 
reflectivă a răspunsului defensiv este asemănătoare cu cea din cadrul procesului 


de autoafirmare Tn sase pasi, cu exceptia faptului cá aici procedura este reluatá 
doar o datá sau de douá ori. 


Aceste „mostre inegalabile de apreciere fecundă“!! dezvoltă stima de sine, 
stimulează motivaţia, consolidează comportamentele pe care le apreciem şi 
întăresc relațiile. 


MESAJE ASERTIVE DESPRE RELAŢIE 


Uneori e nevoie să transmiteti un mesaj asertiv referitor la comportamentul 
altcuiva care influenţează negativ relaţia pe care o aveţi cu el. În aceste cazuri, 
puteţi recurge la ceea ce noi numim un „mesaj asertiv despre relaţie“. Acest tip 
de comunicare are multe asemănări cu mesajul în trei parti discutat în ultimele 
trei capitole. Totuşi, si diferenţele sunt semnificative. 


Ca si în cazul mesajelor asertive în trei părți, comportamentul celuilalt este 
descris cu acuratețe. Este descrisă de asemenea și starea afectivă a vorbitorului. 


O diferență importantă este însă că, în mesajul asertiv despre relație, nu se 
vorbește de niciun efect concret sau tangibil. Un efect există adeseori, dar nu 
tangibil (acţiunile celuilalt nu vă deteriorează bunurile, nu vă costă bani etc.). 
Becky, o tânără a cărei relație cu soțul ei era în mare măsură foarte bună, își 
făcea griji în legătură cu un detaliu al interacțiunii lor. Când aducea în discuţie 
un aspect oarecare al relației dintre ei care o nemultumea, rar se întâmpla ca 
bărbatul să vrea să vorbească despre asta. De obicei devia conversaţia cu o 
glumă. Pentru că nu exista niciun efect material asupra ei, Becky nu putea să 
găsească vreun motiv pentru a folosi un mesaj normal asertiv în trei părți. A 
decis că cea mai bună cale de a-i mărturisi cum se simte era un mesaj despre 
relaţie. L-a compus dinainte, ca să fie pregătită data următoare când soțul încerca 
să-i distragă atenţia. Apoi, după câteva săptămâni, când el a încercat din nou să 
procedeze asa, i-a spus: 


Dacă îmi distragi atenţia cu glume atunci când încerc să vorbesc despre ceva 


foarte important pentru mine, mă înfurii, pentru cá, din cauza asta, adesea, 
nevoile mele nu mai sunt discutate sau satisfácute. 


Dupá enuntarea unui astfel de mesaj, e nevoie de ascultare reflectivá. Apoi 
mesajul este retransmis si urmat de un nou interval de ascultare. 


Pentru cá nu existá un efect concret sau tangibil, probabilitatea ca celálalt sá 
satisfacă nevoile persoanei asertive este mai redusă decât atunci când un 
asemenea efect există. Oamenii se supără des din cauza asta, pentru că spun: 
„Dacă m-ar iubi cu adevărat, și-ar schimba un comportament care mi-e foarte 
neplăcut, indiferent dacă el are sau nu un efect concret sau tangibil. Tocmai 
lucrurile intangibile sunt cele mai importante pentru mine“. Deși multi se raliază 
acestui punct de vedere, observaţiile pe care eu le-am făcut ani la rând asupra 
interacțiunilor interpersonale mi-au sugerat că omul își schimbă mai rapid 
comportamentul atunci când acesta are un efect negativ concret asupra vieţii 
altcuiva decât atunci când urmările sunt mai puţin tangibile. S-ar putea să nu vă 
placă această tendinţă a fiinţelor umane, însă e util să ştiţi că, atunci când cineva 
se poartă așa, probabil nu înseamnă că nu vă iubește. Reacționează pur şi simplu 
într-un mod foarte tipic omenesc. 


După câteva repetiţii ale mesajului asertiv combinat cu ascultarea reflectivă, 
celălalt se poate oferi sau nu să-mi satisfacă nevoile. Dacă nu, pot să fac eu o 
afirmaţie de genul: „E foarte important pentru mine să înţelegi ce încerc să spun 
si ce simt în privinţa asta. Dă-mi voie să spun din nou, iar tu pur si simplu 
repetă-mi ce am zis si cum mă simt. După ce sunt sigur că am comunicat cu 
precizie, putem abandona subiectul, cel puţin pentru moment, bine?“ Apoi repet 
mesajul asertiv despre relație. După ce interlocutorul îmi demonstrează că mi-a 
înţeles preocuparea, răspund: „Mulţumesc. Asta am spus, într-adevăr, și acestea 
sunt sentimentele mele“. Apoi încerc să rămân singur o vreme ca să mă gândesc 
la interacţiunea care a avut loc, si sper că și celălalt va avea timpul necesar ca să 
cugete la cele spuse. 


Iată alte câteva exemple de mesaje asertive despre relaţie: 


Un copil de doisprezece ani către părinţi: „Dacă nu mă includeți si pe mine în 
discuţiile despre planificarea vacanței, mă simt nedreptăţit, pentru că n-am 
niciun cuvânt de spus în ceea ce facem.“ 


Sot către soţie: „Dacă nu vorbesti cu mine ore în sir după ce am făcut ceva care 
te irită, mă simt deprimat, pentru că asa nu ne rezolvăm conflictele si 
neînțelegerile. “ 


Mulţi consideră că transmit un mesaj asertiv despre relaţie, când, de fapt, dau 
buzna în spaţiul celuilalt. Intre un astfel de mesaj și încercarea de a-ţi impune 
propriile valori nu e decât un pas. 


Desi uneori putem încerca să influentám valorile altcuiva, cred că niciodată nu e 
bine să ne impunem valorile — nici măcar asupra copiilor nostri.!2 Asta înseamnă 
să le invadám spaţiul si, din punctul meu de vedere, este un act de agresivitate 
spirituală. Prin urmare, nu folosesc mesaje asertive când vine vorba despre 
notele copiilor mei, prietenii lor, decizia lor de a merge sau nu la biserică, 
activităţile lor de natură politică sau lipsa lor, modul formal sau extravagant cum 
se îmbracă s.a.m.d. Atunci când vreau să discut o chestiune principială legată de 
viaţa copilului, a partenerului sau a unui prieten al meu, mă bazez pe dezvăluirea 
sinelui sau pe metoda de rezolvare a conflictelor discutată în capitolul 13. Când 
cineva încearcă să-și impună valorile în fata altcuiva, acest lucru tinde să 
deterioreze relația şi/sau personalitatea celuilalt. 


S-ar putea ca mesajele asertive despre relaţii să fie cel mai dificil tip de mesaj 
care poate fi transmis. Înainte de a încerca, puteţi revedea secţiunile din 
capitolele 9 si 10 care sunt relevante pentru această abilitate (pag. 273—290 si 
301—333). În plus, întrucât acest tip de mesaj asertiv generează adesea o discuţie 
care necesită utilizarea abilităţilor de rezolvare a conflictelor, puteţi citi paginile 
386-405 înainte de a transmite un astfel de mesaj. 


NEATENTIA SELECTIVÀ 


Participanţii la cursurile noastre ne pun uneori întrebarea: „Cum pot să fac fata, 
în mod asertiv, cuiva care repetă comentarii agresive și injurioase la adresa 
mea?“ Alfie se plângea că soţia lui, Peg, îl chema mai mereu „Grasule“. În loc 
să-i spună pe nume, îi zicea: „Hei, Grasule, cum a fost azi la muncă?“ „La ce ne 


uităm la TV în seara asta, Grasule?“ „Vai, Grasule, ce-ai devorat desertul!“ 
Este important să nu permiteti altora să facă din voi tinta repetată a unor 
comentarii insultătoare. Deşi remarcile altora nu mă pot răni, docilitatea mea 
permanentă în fata comentariilor injurioase constante ale altei persoane poate fi 
dăunătoare pentru mine. Când nu răspund în mod asertiv atacurilor, respectul 
meu de sine are de suferit si, odată cu el, multe alte lucruri, printre care 
sănătatea, relațiile și respectul celorlalți fata de mine. 


A-i permite celuilalt să mă umilească în mod repetat este dăunător și pentru el. 
Am observat deja cât de nocivă poate fi agresivitatea pentru agresor. De dragul 
celuilalt, dar si de dragul meu si al oricărei relații posibile sau deja existente 
dintre noi, este important pentru mine să nu tolerez comentariile injurioase 
continue. 


Câteva dintre metodele descrise în această carte pot fi eficiente în a-i împiedica 
pe ceilalți să vă vorbească insultător în mod repetat. lată mai jos o abordare care 
are deseori succes. 


Incepeti prin a-i spune celuilalt cá nu veți mai lua parte la nicio conversaţie in 
care vi se adresează insultător. Descrieti-i exact comportamentul, formulându-l 
succint. 


Apoi recurgeti la neatentia selectivă — adică ignorati orice comentariu care 
contine remarci injurioase. Nu raspundeti la întrebări, nu respingeti acuzații, nu-l 
atacați pe celălalt etc. Nu vă folosiţi abilităţile de participare când celălalt va 
insultă. Nu dati din cap, nu păstraţi contactul vizual, nu zàmbiti, continuati-va 
activitatea pe care o desfásurati în acel moment. Nu acceptaţi să-l recompensati 
sau să-l confirmaţi pe celălalt participând la conversaţie. Dacă vă întreabă de ce 
nu vorbiti, repetati-vá mesajul succint — nu şi dacă utilizează un limbaj injurios 
atunci când vi se adresează. Nu vă feriti să ramaneti mai mult timp tăcut. 


Când celălalt vă vorbeşte fără a folosi insulte, fiti atenţi şi participaţi la 
conversaţie. Faceţi efortul de a rămâne politicosi si rezonabili în timpul acestor 


schimburi de replici. 


lată cum a aplicat Alfie această abordare: 


Peg: 


Alfie: 


Peg: 
Alfie 
Peg: 


Alfie: 


Peg 


Alfie: 


Peg: 


Hei, Grasule, cum a fost azi la muncă? 

Mă enervez când îmi spui „Grasule“, asa că n-o să vorbesc cu tine când fc 
Ei bine, trebuie să recunoști că te-ai îngrășat destul de mult în ultimele şa: 
(Neatentie selectivă: tăcere; își vede în continuare de treabă.) 

Frate, esti foarte sensibil la critica constructivă! Nu-ncerc decât să te-ajut. 
(repetând enunţul asertiv succint) Mă enervez când îmi spui ,,Grasule“, as 
(Tacere prelungită.) 

(schimbând subiectul) Sam este entuziasmat că a fost acceptat în echipa d 


Da, e clar că-i place baschetul. 


După câteva ore: 


Peg: La ce ne uităm în seara asta, Grasule? 
Alfie (Neatentie selectivă: tăcere.) 
Peg: As vrea sa văd noul serial difuzat de PBS. Cel despre oamenii care au fac 


Alfie: Si mie mi-ar plăcea să-l văd. 


Dimineata urmátoare, la micul dejun: 


La ce orá mergem la petrecerea familiei Smythes, Grasule? 

(Neatentie selectivă: tăcere.) 

Ah, tot asa faci? 

(repetând enunţul asertiv succint) Mă enervez când îmi spui ,,Grasule“, as 


Bine, îmi pare rău. Imi pare rău! De câte ori trebuie să repet? 


: Deci n-o să-mi mai spui de-acum înainte ,,Grasule“? 


Nu, dar sunt îngrijorată că o să te ingrasi peste măsură dacă nu-ţi amintest 
(schimbând subiectul) Ei bine, trebuie să plec la muncă. Hai să mergem lc 
OK. 


Ultimul schimb de replici a avut efect. Peg n-a mai folosit de atunci cuvinte 
insultátoare la adresa lui Alfie. Neatentia selectivá combinatá cu unul sau douá 
enunturi repetate mecanic au modificat un comportament din cauza cáruia cei 
doi se ciondăniseră si se contraziseserá ani întregi. 


I-am spus lui Alfie că psihologii au un nume pentru ce a făcut el. Tehnica se 
numește ,,extinctie“ și înseamnă pur si simplu să nu recompensezi sau să 
confirmi un comportament. Alfie a râs, zicând: „I-aş spune doar bun-simt 
obișnuit. Nu, stai asa!“ a continuat el. „E un bun-simt neobișnuit.“ 


RETRAGEREA 


Uneori, retragerea temporară sau permanentă este cel mai potrivit lucru într-o 
relaţie. 


Retragerea temporară 


După ce ne-am căsătorit, au fost câteva situaţii, la scurt timp una după alta, în 
care eu si soția mea, Dot, eram extrem de stresaţi si, în același timp, obosiţi. Eu 
veneam acasă stors emotional după o ședință de instruire si mă aşteptam să am 
parte de căldura şi sprijinul pe care invátasem să mă bazez din partea lui Dot. 
Când aveam cea mai mare nevoie de atenţia ei, ea însăși era atât de secătuită 
emoțional de lucrurile cu care avea de-a face, încât nu-i mai rămânea nimic de 
oferit. Nu doar că era incapabilă să-mi dea ceva din energia ei — căuta cu 
disperare dragostea și susținerea mea emoțională, pe care nici eu nu eram în stare 
să i le ofer. Când nu puteam să ne satisfacem reciproc nevoile, ne înfuriam și ne 
certam. Eram atât de epuizați, încât nu ne certam constructiv, chiar dacă știam 
cum s-o facem. Temándu-ne pentru căsnicia noastră incipientă, am cerut sfatul 
unui amic psihoterapeut, Martin Seldman. 


Marty ne-a învăţat să ne depártám unul de altul când suntem secatuiti emotional 
şi psihic. În timp, rezervoarele emoţionale ni s-au umplut din nou, exact așa cum 
ne-a spus el că se va întâmpla. Retragerea fiecăruia a luat o varietate de forme. 
Adeseori am fost prezenţi fizic unul lângă celălalt, ne-am aflat în aceeaşi cameră, 
dar fiecare și-a văzut de treaba lui. Nu a fost o îndepărtare ostilă — doar o 
înţelegere și o recunoaștere verbală a faptului că aveam nevoie de singurătate 
creativă înainte să putem fi împreună în mod pozitiv. 


De atunci, arta retragerii temporare a devenit o parte foarte importantă a vieții 
noastre. Uneori ne „săturăm“ de oameni. Acum încercăm să anticipăm acest 
lucru și programăm preventiv retrageri strategice înainte de a ajunge să fim 
complet secatuiti. Dacă mă retrag de lângă oameni si iau distanţă fata de 
exigenţele lor înainte să devin epuizat emoţional, timpul petrecut de unul singur 
este mai satisfăcător, iar momentele mele alături de ceilalți sunt mai valoroase. 


Retragerea permanentă 


Este util uneori să deosebim următoarele cinci tipuri de relaţii interpersonale: 
1. relaţii profund benefice — au o contribuţie importantă la viata mea; 


2. relaţii relativ benefice — au o oarecare contribuţie la dezvoltarea mea și/sau la 
felul în care mă bucur de viaţă; 


3. relaţii irelevante — întâlniri neutre care nu au niciun efect asupra mea; 


4. relaţii relativ toxice — îmi afectează negativ, într-o oarecare măsură, 
personalitatea și/sau felul în care mă bucur de viata; 


5. relaţii profund toxice — relaţii excesiv de solicitante, ostile sau care mă calcă 
pe nervi și mă sleiesc de puteri. 


Uneori, o anumită relaţie poate fi si benefică, si toxică simultan. 


Fiecare din noi are parte de multe relaţii toxice: cu un vecin, cu o cunoștință, cu 
un „prieten bun“, cu copilul, cu un părinte. Este tragic, dar deloc neobișnuit să 
vedem un sot si o soţie care se istovesc reciproc mai mult decât îşi fac bine. 


Ce e de făcut în cazul relaţiilor extrem de toxice care au secătuit de energie unul 
sau ambii parteneri de foarte multă vreme? Abordarea mea îmi spune să stabilesc 
mai întâi dacă relaţia este importantă pentru mine. Dacă e neimportantă, renunţ 
la ea imediat și definitiv. Există mult prea multe relaţii de calitate cărora să le 
dedic timpul și energia mea. N-aş alege premeditat să trăiesc într-un mediu toxic 
din punct de vedere fizic dacă aș avea o variantă mai bună, deci de ce ar trebui să 
mă las cu bună știință afectat când am alte opţiuni? 


Dacă relaţia este importantă, încerc să folosesc metode de a mă schimba și 
abilităţi de autoafirmare pentru a îmbunătăți interacţiunea cu partenerul. Cu o 
anumită persoană, de pildă, procesul a fost lung si uneori dureros (dar, în 
principiu, a fost un proces în care ne-am dezvoltat, nu ne-am chinuit reciproc 
într-o manieră toxică). În acest caz si în altele câteva, eforturile depuse au fost de 
folos. Relaţia este acum în mare parte benefică şi satisfăcătoare. Într-o altă 
situaţie, eu și partenerul ne-am străduit ani la rând să îmbunătăţim o relaţie care 
era importantă pentru amândoi. În ciuda faptului că avem amândoi abilități 
excelente de comunicare, eforturile noastre s-au dovedit zadarnice. 


Dacă nu izbutesc să îmbunătăţesc o relaţie toxică, dar importantă, aleg să-i pun 
capăt. Probabil că retragerea fermă din relaţiile toxice reprezintă o mișcare 
inteleapta în viata celor mai multi oameni. Deşi unele relații sunt mai epuizante 
decât altele, cred ca, dacă îmi lipsește curajul să îmbunătăţesc sau să inchei 
relaţiile toxice pentru mine, toate celelalte relaţii ale mele și, desigur, 
personalitatea mea vor fi afectate. 


METODA DIAPAZONULUI 


Metoda diapazonului vă oferă o cale de a fi onesti fără să fiti distructivi atunci 
când nu sunteți complet de acord cu ideea, punctul de vedere sau planurile 
altcuiva. George Prince si colegii lui de la Synectics, Inc. au observat că, în 
cadrul şedinţelor, ideile sunt de obicei respinse înainte de a fi elaborate si 


înţelese complet. Când se întâmplă asta, cel care propune ideea isi poate pierde 
respectul de sine, iar nivelul de încredere si creativitatea grupului scad. Multi 
manageri şi-au exprimat nevoia de a găsi un mod în care să critice un subordonat 
fără să-i înăbușe motivaţia si iniţiativa. Voiau să afle cum să reacționeze la ideile 
lui aparent nepractice fără să-l rănească și să-i descurajeze dorința de a exprima 
pe viitor alte idei care ar putea fi folositoare. Cei de la Synectics au conceput un 
proces în trei pași, aplicabil în diferite contexte: în familie, în şcoli, în companii 
si în organizaţii nonguvernamentale. 


Primul pas este să ascultați si să intelegeti ideea. Acest lucru necesită multă 
disciplină. Deşi majoritatea propunerilor nu sunt nici bune din toate punctele de 
vedere, nici complet rele, oamenii discută de obicei despre defectele unei 
sugestii şi-i ignoră în totalitate meritele. „Faptul că minusurile unei idei capătă 
întâietate în mintea noastră pare un mecanism universal, asa cá nu vă opuneti; 
pur si simplu nu le dati glas. Concentrati-vá temporar tot ce aveți mai bun — 
intelect, sentimente, intuitii — asupra acelei mici portiuni din propunere care 
meritá osteneala. [...] Dacá pástrati pentru voi observatiile negative legate de 
ideea nouă, deblocati capacitatea de obicei neglijată — a voastră si a altora — de a 
contribui, de a aduce ceva nou si de a spori valoarea creativá a unei idei 
emergente.'*3 


Uneori mi se pare cá nu găsesc nimic bun în ceea ce spune celălalt. În aceste 
cazuri, metoda diapazonului mă îndeamnă să-l încurajez să vorbească mai mult 
despre ideea lui — iar pe mine să ascult ca să aud ceva bun. „Noi credem că 
există mereu ceva bun“, spune Prince, „dar care este greu de auzit din cauza 
interferenţei provocate de observarea neajunsurilor.Pe măsură ce deveniți mai 
abili, veţi descoperi că în orice sugestie există o intenție bună. Veţi fi în stare s-o 
auziti, s-o receptati si s-o utilizați. Reactionand astfel, sustineti o discuţie 
speculativă care poate construi ceva, nu simpla exprimare a unor puncte de 
vedere diferite care provoacă atitudini defensive şi ne duc într-un impas“14. 


Odată ce aţi înţeles întregul diapazon de nuanţe — atât aspectele pozitive, cât şi 
neajunsurile ideii —, sunteţi pregătiți pentru pasul 2: impartasiti-i celuilalt 
(celorlalți) perspectiva voastră asupra acelei parti a ideii (sau intenţiei) care pare 
valoroasă. Spuneţi ce vă place la ea. Elaborati pornind de la ceea ce a spus 
celălalt, adăugând date sau idei care ar putea întări avantajele pe care le-aţi 
observat. În plus, indiferent de contribuţia voastră, precizati clar cá nu 
intenţionaţi să-l discreditati pe celălalt sau ideea lui. 


În fine, după ce ati arătat ce vá place, exprimati si ceea ce vi se pare problematic. 
Alegeti-và cu atenţie cuvintele, astfel încât să và formulati gândurile cât mai 
precis cu putinţă. Evitaţi cuvintele moralizatoare si generalizările duse la extrem. 
Mai mult, spune Prince, încercaţi „să nu demonstrati că ideea e proastă, ci, mai 
degrabă, să dati o mână de ajutor în găsirea unei soluţii. Dacă puteţi, reparati-i 
defectele“15. 


Când sunt formulate atât părţile bune, cât si cele slabe ale unei propuneri, 
persoana despre a cărei idee se discută neglijează adesea aprecierile pozitive, 
chiar si atunci când sunt prezentate cu sinceritate. Un prieten a descoperit cá 
această tendinţă este redusă dacă atât plusurile, cât si minusurile sunt enunțate de 
la bun început, astfel încât celălalt să nu simtă că „i s-a înscenat ceva“. El 
personal spune des: „Chiar îmi place ideea — cel puţin în mare parte. Are însă si 
anumite aspecte problematice. Aş vrea să vă împărtășesc ceea ce cred despre 

ea. 


Spiritul metodei diapazonului poate transforma atmosfera sedintelor de afaceri, a 
orelor de curs si a interactiunilor familiale. Poate stimula mai multá creativitate 
în grupuri şi în interacţiunile unu la unu. Desi metoda este simplu de înțeles, am 
descoperit că necesită destul de multă disciplină din partea mea dacă vreau s-o 
folosesc oricând e cazul. 


OFERIREA DE OPŢIUNI 


De obicei, oamenii încearcă să pună capăt comportamentelor deranjante ale 
celorlalți spunând lucruri de tipul: „Încetează!“ Când nu i se oferă opţiuni, cel 
vizat nu are cum să „salveze aparențele“, se simte pus la colt si este mai 
predispus să se comporte agresiv decât atunci cand i se oferă variante.16 


În loc să dea instrucţiuni sau ordine, emițătorul mesajului poate să-i ofere 
celuilalt câteva opţiuni de comportament și să-l invite pe el s-o aleagă pe cea 
preferată. Poate că nu găsește decât două sau trei, şi acestea nu sunt ideale pentru 
interlocutor, dar, chiar și prezentând o gamă limitată de variante, el recunoaşte 
faptul că celălalt poate să ia decizii şi să-și controleze propria viaţă. Se previne 
astfel agresivitatea inutilă care apare când un om se simte pus la zid. 


Un mic grup de elevi care lucrau împreună la un proiect deveniseră galagiosi si îi 
deranjau pe ceilalți din clasă. Profesoara ar fi putut să le impună: ,,Liniste!“ sau: 
„Fiecare la locul lui, lucraţi separat“. În schimb, a formulat o regulă și le-a oferit 
o variantă: 


In sală trebuie să fie liniște, astfel încât ceilalți să poată lucra. Puteţi să vă faceţi 
treaba împreună şi să vorbiti în şoaptă sau puteţi lucra individual. Ce preferaţi? 


CONSECINȚE FIREȘTI ȘI LOGICE 


Psihologul Rudolf Dreikurs a promovat o metodă de a-i ajuta pe copii să-și 
dezvolte autodisciplina fără a recurge la pedepse, recompense sau argumentatii 
excesive. 


Dreikurs aduce argumente solide împotriva pedepselor (care, vă amintiţi, 
reprezintă una dintre cele douăsprezece bariere). Pedepsele îi împing pe unii 
oameni într-o viata docilă, trăită doar pe jumătate. O vorbă spune că singurii care 
vor reacţiona la pedepse sunt cei care nu au nevoie de ele. În cazul celor care nu 
devin excesiv de supuși, pedepsele alimentează adesea lupta pentru putere si 
provoacă intensificarea deliberată a comportamentelor nedorite. Filosoful 
german Nietzsche rezuma lucrurile într-o singură frază: „Pedeapsa 
desensibilizează si amorteste, ascute conștiința alienării, întărește forța 
împotrivirii“. 


Pentru Dreikurs, recompensele nu sunt deloc mai eficiente decât pedepsele. El 
are două obiecţii principale: recompensele tind să rănească personalitatea 
destinatarului, iar pe termen lung încetează să mai aibă efect. Recompensele 
arată o lipsă de respect fata de celălalt. Ne rásplátim subalternii pentru faptele lor 
bune și pentru favorurile pe care ni le fac. Mai mult, recompensele semnalează o 
lipsă de încredere — altfel de ce ar trebui să mituim pe cineva pentru că se 
comportă așa cum ar trebui să se poarte? Ele subminează de asemenea simţul 
responsabilitatii si satisfacția resimţită în urma participării la o cauză comună si 
a contribuţiei oferite de bunăvoie. În fine, dacă accentul se pune pe: „Eu ce 

câștig din asta?", în scurtă vreme vom rămâne fără recompense satisfăcătoare. 
Cerinţele celorlalți devin din ce în ce mai mari, şi nu mai există o recompensă 
care să-i satisfacă în totalitate. Dreikurs concluzionează: „Metoda de a-i 
recompensa pe copii pentru comportament cuviincios este la fel de dăunătoare 
pentru viziunea lor asupra vieţii ca şi sistemul de pedepse. [...] În strădaniile 
noastre eronate de a le câștiga cooperarea prin recompense, le negăm de fapt 
satisfactiile fundamentale ale vieţii“18. 


De multe ori, oamenii încearcă să discute raţional cu un copil neastâmpărat. 
Dreikurs subliniază faptul cá logica (o altă barieră) este de obicei inutilă, pentru 
că nu-i spune nimic copilului la nivelul nevoilor sale și al scopurilor pe care le 
avea comportamentul său greşit. Fără îndoială, ati observat cât de rapid devin 
copiii imuni la rationamentele constante ale părinților: ajung să fie „surzi“ la ele. 


Observațiile lui Dreikurs despre caracterul nepotrivit al cuvintelor, 
recompenselor și pedepselor sunt la fel de valabile pentru relațiile dintre adulți 
ca şi pentru cele dintre adult şi copil. Dar, dacă discuţia raţională nu aduce nimic 
bun într-o astfel de situaţie și dacă recompensa și pedeapsa nu funcţionează, ce 
se poate face? Adesea, o opţiune constructivă este folosirea consecințelor firești 
si logice. 


Consecințele fireşti se bazează pe cursul normal al evenimentelor si se produc 
fără intervenţia cuiva. Ele reprezintă presiunea realităţii. Această metodă este 
întemeiată pe inactiune, pe a-l lăsa pur si simplu pe altul să suporte consecinţele 
propriului comportament fără ca noi să încercăm să amortizăm lovitura. 


De ziua ei, Kathy a primit o bicicletă cu zece viteze. În cartier se înregistraseră 
multe furturi de biciclete, iar părinţii i-au explicat că, dacă lasă bicicleta afară 
peste noapte, s-ar putea să-i dispară. Dacă îi este furată, va fi nevoită să 
economisească bani pentru altă bicicletă sau să rămână fără ea. Părinţii n-aveau 
de gând să-i cumpere alta. 


Kathy a ales să-și lase bicicleta afară, şi curând, într-adevăr, i-a fost furată. A 
insistat să primească alta. Și-a lingusit si şi-a flatat părinţii. Într-o zi a făcut o 
criză de nervi. Ei au fost tentaţi să cedeze și să-i cumpere alta. Dar erau, pe de 
altă parte, convinşi că nu trebuie s-o protejeze de contactul cu realitatea, așa că 
fata n-a primit nicio bicicletă până când n-a economisit îndeajuns de multi bani 
pentru una nouă. Părinţii au trebuit să dea dovadă de multă autodisciplină. 


Unii cred cá abordarea părinţilor lui Kathy a fost o formă mascată de pedepsire. 
Nu e adevărat. Kathy a ştiut dinainte care sunt consecinţele. Tonul vocii si 
limbajul corporal al părinţilor ei au fost clare. Ei au lăsat pur și simplu lucrurile 
să-și urmeze cursul firesc. Este una dintre cele mai bune metode pentru ca o 
persoană să-și dezvolte simţul de răspundere. 


Părinţii pot evita capcana rationamentelor logice și totuşi îi pot împărtăşi 
copilului din experienţa și cunoştinţele lor. Uneori, copiii învaţă în felul acesta, 
desi, asemenea celor mai multi dintre noi, învaţă cel mai mult din proprie 
experienţă. 


Atunci când există un pericol real, celălalt trebuie protejat de consecinţele firești 
ale comportamentului sáu — cum e cazul când un copil se repede în stradă în fata 
unei mașini. Când nu există o primejdie acută, nu e tocmai util să-l ferim de ele. 


Consecințele logice se stabilesc sau pur și simplu se aplică. Ele trebuie resimtite 
drept logice, nu arbitrare sau capricioase. Dacă un copil varsă lapte, trebuie să- 
l șteargă. Dacă cineva întârzie în mod repetat la o întâlnire profesională, are la 
dispoziţie doar timpul rămas, pentru interviu. lar dacă nu mai are deloc timp, 
trebuie să-l reprogrameze. Când se întâmplă ca la o şedinţă mai multi oameni să 
nu ajungă la vreme, ea începe oricum la ora stabilită. În fiecare dintre aceste 
cazuri, consecinţele derivă logic din comportament. 


Există o diferență semnificativă între consecinţele fireşti şi cele logice. Întrucât 
reprezintă presiunea realităţii fără nicio acţiune din partea voastră, consecinţele 
fireşti sunt întotdeauna eficiente. Dimpotrivă, consecinţele logice nu se pot 
aplica atunci când există o luptă pentru putere (cu excepţia unor situaţii rare si 
chiar si atunci cu mare precauţie), pentru că, de obicei, în astfel de cazuri sunt 
considerate sau degenerează în acte de răzbunare. Consecințele firești sunt 
mereu benefice, însă cele logice se pot întoarce împotriva voastră. 


lată câteva sugestii care vă ajută să folosiţi eficient metoda consecinţelor: 


1. Întrebaţi-vă: „Ce s-ar întâmpla dacă nu intervin?“ Identificati consecinţele 
fireşti si lásati-le să se producă. Altfel, îl împiedicaţi pe celălalt să-şi dezvolte si 
să-și exercite simţul de răspundere. 


2. Când e relevant, folosiţi formula: „Dacă tu [descrierea comportamentului], 
atunci [enuntarea consecinţelor]. Vei avea o altă șansă [enuntati când sau în ce 
conditii]*. In cazul bicicletei lui Kathy, părinţii ar fi putut să-i spună: ,,Daca-ti 


lași bicicleta afară toată noaptea, s-ar putea să-ţi fie furată. Dacă e furată, poti să- 
ti cumperi una nouă după ce economisesti îndeajuns de multi bani“. 


3. Unul din secretele folosirii acestei metode este să vă detasati emotional de 
problemă. Dacă părinţii nu se arată afectaţi emoţional, copilul începe să înveţe că 
este „pe barba lui“. Fie că formulăm sau nu în cuvinte această idee, este 
important să rămânem neimplicati afectiv în problema respectivă. Asa, 
elementele nonverbale îl vor face pe celălalt să descopere că nu e nimic personal 
în faptul că-i atragem atenţia — este pur şi simplu problema lui si nu m-ar ajuta 
cu nimic să o transform în problema mea. Unora le place să exprime acest 
raționament în cuvinte. Oricum ar fi, important este să ajungeţi la o stare de 
neutralitate emoţională în privinţa acestui segment al vieţii celuilalt. 


Consecințele trebuie să funcţioneze consecvent si cu toată lumea. Dreikurs 
spunea: „Consecințele firești si logice trebuie aplicate în asa fel încât copilul sa 
devină convins că acestea vor urma după faptele lui urâte așa cum este convins 
că, dacă bagă mâinile în apă, le va scoate ude“. 


Oamenii se aşteaptă adesea la miracole după ce au recurs la consecințe vreme de 
câteva zile. Să nu uităm că, uneori, comportamentul celuilalt s-a format de ani 
buni. Pentru că, în general, e nevoie de mai mult de câteva zile ca un om să-și 
modifice un comportament pe care l-a avut vreme îndelungată, cel care aplică 
metoda poate fi descurajat dacă nu vede schimbări drastice și rapide. Obiectivul 
realist al mesajului bazat pe consecinţe nu este un miracol instantaneu, ci 
iniţierea în celălalt a unei modificări semnificative a comportamentului. 


OPRIȚI ACŢIUNEA, ACCEPTATI emoţiile 


Uneori, o persoană se simte foarte furioasă şi își exprimă această furie printr-un 
comportament ostil.” Se întâmplă frecvent în cazul copiilor, dar oricine se uită la 
meciuri de hochei profesionist, de pildă, ştie că nu e o reacţie specifică celor 
mici. Când vă confruntati cu un comportament ostil, procedura recomandată este 
să actionati rapid pentru: 


1. a opri actiunea; 
2. a nu và implica emotional; 
3. a accepta emotiile celuilalt si 


4. (poate) a sugera comportamente alternative. 


Brad, în vârstă de cinci ani, şi-a lovit frátiorul mai mic. Mama lui i-a spus: „Nu-l 
mai lovi! Te-a enervat rău de tot si iti vine să-l pocnesti. E normal să te simţi 
furios, dar nu să-l lovesti. Uite, dă în perna asta si scapă de o parte din furie“. 


Brad nu și-a mai lovit frátiorul. A dat cu pumnii în pernă si a tipat la el pentru 
că-i stricase una dintre jucării. Mama lor a rămas în cameră și i-a ascultat criza 
de furie fără să exprime aprobare sau dezaprobare. De fapt, n-a scos niciun 
cuvânt. După ce şi-a vărsat mânia, Brad a fost gata să se joace din nou. 


Mama lui Brad mi-a spus: „Acum câteva luni, nu i-as fi dat voie lui Brad să aibă 
asemenea sentimente. L-as fi oprit, evident, să-și lovească fratele, dar i-as fi 
făcut morală și i-aş fi cerut: «Nu ţi-e ruşine? Spune-i lui Albert cá-ti pare rău!» 
Acum îmi dau seama că a-l face să-și reprime furia n-ar fi însemnat decât ca el s- 
o tina înăuntrul lui, asa cá, data următoare când fratele lui îl deranja, ar fi 
acumulat și mai multă furie pe care s-o reverse“. 


Să examinăm mai amănunţit fiecare pas al acestei metode. Mai întâi, există 
situaţii în care acţiunile celuilalt trebuie oprite. Dacă vorbele nu au succes, 
trebuie împiedicat fizic. Dacă Brad ar fi continuat să-l lovească pe Albert după 
ce mama i-a spus să înceteze, ea ar fi trebuit să-l tind strâns de mâini (nu ca 
pedeapsă, însă) şi să-şi repete mesajul. 


Este mai greu pentru copiii de vârste fragede să-și controleze sentimentele 
neacceptate social. Părinţii trebuie să le fie aliaţi în încercarea de a face fata unor 
emoții intense. Stabilirea unor limite pune capăt comportamentelor distructive şi 
transmite mesajul nerostit: „Nu trebuie să te temi de sentimentele tale; n-o să te 
las să le exprimi într-o manieră care poate face rău“. 


Următorul pas este să nu vă implicaţi emoțional. Unii spun: „Exact asta-i 
problema. Mă ambalez si eu. Nu pot să má abtin“. lată trei lucruri care au ajutat 


foarte multi oameni să-și controleze emoţiile. Unul constă în a ne da seama cá 
trăim cu toţii câteodată sentimente așa-zis „negative“, precum furia. Dacă lisus 
şi-a putut exprima furia atât nonverbal, cât si verbal, dacă profeti precum Osea 
au putut vorbi despre „mânia iute“ a Domnului?!, nu pare rezonabil să ne 
aşteptăm ca toate ființele umane să aibă sentimente de furie? Mulţi psihologi ne 
învaţă că emoțiile nu sunt bune sau rele, ci pur și simplu sunt. Dacă nu consider 
emoțiile copilului „rele“, sunt mai capabil să mă detasez de situaţie. 


In al doilea rând, e util să-mi dau seama că exprimarea emoțiilor este cea mai 
bună cale de a scăpa de ele și de a-l face pe celălalt mai puţin predispus să-şi 
dorească să dea curs sentimentului respectiv. 


În fine, putem pur și simplu să decidem să nu ne implicăm emoţional. Această 
decizie poate fi luată pe loc, la începutul incidentului, altfel inerția emoțională 
tot mai puternică nu va mai putea fi depășită. Asemenea fermitatii de care am 
nevoie pentru a nu mânca îngheţată cu caramel sau de care un altul trebuie să 
dea dovadă pentru a se lăsa de fumat sau de băut, actul de voinţă este dificil, dar 
nu imposibil. 


A] treilea pas este să arătăm că acceptăm emoţiile celuilalt. De obicei, cazurile 
de „indisciplină“ au două laturi — sentimentele de furie şi acţiunile derivate din 
ele. Majoritatea oamenilor tind să trateze și sentimentele, și acţiunile în acelaşi 
fel. Părinţii permisivi (docili) pot să permită atât acţiunile, cât și emoţiile. Sunt 
reticenti în a impune limite ferme. Părinţii autoritari (agresivi) încearcă de obicei 
să controleze atât comportamentul, cât și sentimentele copilului. 


Abordarea asertivă a acestor situații dificile constă în a face diferenţa între 
reacţia la purtările cuiva şi reacţia la starea lui afectivă. Deşi e posibil ca 
acţiunile furioase să necesite impunerea unor limite, e indicat ca furia să fie 
exprimată si acceptată. Acest lucru ajută copilul să se simtă bine în propria-i 
piele, deci să poată face față în mod constructiv situaţiei. 


A] patrulea pas este a-l ajuta pe celălalt să găsească moduri alternative de a-şi 
exprima emoţiile — care există, probabil sunt perfect autentice, și e deseori 
benefic să nu fie înăbușite. E important ca, atunci când sugerám un substitut 
pentru o acţiune distructivă, să căutăm variante și de acţiuni, și de exprimare 
verbală care să funcţioneze ca supape. Când copiii cresc şi capătă mai multă 
experienţă în această privinţă, pot fi încurajați să găsească propriile metode 
nedistructive de defulare. 


metoda lui „NU“ 


(13 | (13 
. 


Calea către un „da!“ substantial trece de obicei printr-un „nu!“ categoric. Părinții 
fondatori ai SUA au descoperit că nu pot păstra libertățile pe care le câștigaseră 
cu greu pentru națiunea lor fără a spune de multe ori „nu“ cu fermitate. Pentru a- 
şi păstra aceste libertăţi, au elaborat un magnific document „negativ“, Constituţia 
Statelor Unite ale Americii. Din cele zece amendamente la fundamentul 
democraţiei americane, opt incorporează în legea ţării câteva „nu“-uri 
importante. 


„Congresul nu va elabora nicio lege care să impună [...] 

Dreptul poporului de a deţine şi purta arme nu va fi încălcat [...] 

Niciun soldat nu va fi încartiruit [...] 

Dreptul persoanei de a se simţi în siguranţă [...] nu poate fi încălcat [...] 
Nicio persoană nu va putea fi declarată vinovată [...] 

Nicio faptă judecată de către o curte cu juri nu va putea fi reexaminată [...] 
Nu vor fi cerute cautiuni excesive [...] 


Enumerarea anumitor drepturi în Constituţie nu va fi interpretată [...]“ 


Pentru a spune „da“ libertăţii individuale, SUA au trebuit să spună „nu“ unui șir 
întreg de acţiuni de guvernare. 


Si în viata noastră, cele mai importante „da“-uri trebuie protejate de „nu“-uri 
ferme. Dacă spun „da“ procesului de scriere a cărţii de fata, trebuie să le spun 
„nu“ celor dragi și trebuie să le spun adesea un „nu“ foarte viguros altor oameni 


care vor să le dedic din timpul meu. Dacă spun „da“ unei perioade de 
singurătate, trebuie să le spun un „nu“ foarte dificil celor dragi, precum și altora 
care îmi cer diverse lucruri. 


Cuvântul „nu“ este foarte important, iar neputinta de a-l rosti este atât de 
răspândită, încât lista de bestselleruri a inclus la un moment dat, în acelaşi timp, 
două cărți scrise pentru a-i ajuta pe oameni să folosească acest cuvânt format din 
două litere. Cei mai multi dintre noi suntem înconjurați de diferite persoane 
care formulează nenumărate cerinţe și solicitări. Dacă nu rostiti acest cuvânt 
simplu atunci când vreţi, veţi pierde controlul asupra propriei vieți. Totuşi, multi 
descoperă că este cuvântul cel mai greu de spus într-o discuţie fata în fata. 


Oamenii cărora le este greu să spună „nu“ se gândesc rareori la diversitatea de 
moduri în care poate fi transmis acest mesaj. 


lată câteva dintre nenumăratele modalităţi de a spune „nu“: 


„Nu“-ul firesc. Mulţi oameni își formează propriul mod de a respinge o invitație 
sau de a formula un refuz. 


Ascultare reflectivă, apoi „nu“. Am un prieten care folosește deseori această 
abordare. Reflectă atât conținutul, cât și emoţiile cuprinse în cerere, apoi isi 
formulează „nu“-ul: „Ai mare nevoie să fac parte din echipajul pentru cursa ta 
nautică. Mi-ar face plăcere, dar am deja o obligaţie. Pur și simplu n-am cum să 
vin în weekendul ăsta “. 


„Nu“-ul argumentat. Persoana spune „nu“ si oferă o explicaţie foarte succintă 
a motivului ei, care este sincer, nu reprezintă o scuză. De pildă, când Bertha a 
rugat-o pe Marie să joace bridge, Marie i-a spus: „Nu. Dar mulţumesc de 
invitație. Nu-mi place să joc bridge“. 


„Nu“-ul de amânare. Omul spune „nu“ cererii respective, dar sugerează că 
poate fi întrebat din nou. Earl, care era pasionat de sistemele audio de ani de 
zile, i-a spus lui Tom, care voia să-și cumpere prima staţie, că o să-l ajute s-o 
aleagă, dacă vrea. Într-o sâmbătă dimineaţă, când Earl se pregătea de 
grădinărit, după cum își planificase, Tom i-a telefonat și i-a zis: „Mi-ai promis 
că mă ajuţi să aleg un sistem hi-fi. A venit momentul! Ce zici?“ Earl i-a 
răspuns: ,, Vai, astăzi n-am cum. Dar pot să-mi fac timp sâmbăta viitoare“. 


Reiterare. Acest mod de a spune „nu“ presupune utilizarea unui enunţ de refuz 


format dintr-o singurá propozitie, pe care sá-l repetati indiferent de ce spune 
celălalt. Metoda este utilă când aveţi de-a face cu oameni foarte agresivi sau 
manipulatori, care „nu acceptă sa fie refuzati“. Oamenii extrem de docili, 
predispusi să cumpere lucruri pe care nu le doresc de la agenţii de vânzări foarte 
insistenti, o consideră deseori folositoare. E utilă si pentru cei aflați în cealaltă 
extremă, cei deosebit de agresivi care riscă să-şi piardă controlul şi să comită 
abuzuri verbale, ba chiar fizice. Metoda poate fi sută la sută eficientă când vrem 
să ne menţinem refuzul fără să ne pierdem autocontrolul emotional. 


lată şase principii care vă vor ajuta să folosiţi reiterarea: 


1. Alegeţi un enunţ de refuz format dintr-o singură propoziţie sau frază si 
folositi-l doar pe acela, indiferent ce face sau spune celălalt. 


2. După fiecare afirmaţie a celuilalt, rostiti enunţul ales. Nu vă lăsaţi atraşi pe o 
pistă greșită răspunzând la alte chestiuni. 


3. Rostiţi-l cu o voce moderată, calmă, lipsită de emoție. 


4. Nu manifestati un comportament prea participativ, dar evitati să fiti grosolani. 
(Atenţia nu va face altceva decât să-l încurajeze să vorbească în continuare.) 


5. Nu ezitaţi să rámaneti tăcut mai mult timp. (Când táceti, celălalt isi dă seama 
că toate afirmaţiile și manipulările sale vor fi inutile.) 


6. Nu cedati. Nu trebuie decât să rostiti refuzul cu o dată mai mult decât își 
repetă interlocutorul cererea, întrebările sau afirmaţiile. Dacă el încearcă de șase 
ori, trebuie să-l refuzati doar de șapte ori pentru a vă satisface nevoile. Dacă el 
face trei afirmații, voi trebuie să rostiti numai patru. După prima sau a doua 
interacţiune, celălalt nu se va mai simți în largul sau (dar probabil nu se va 
înfuria) si va fi gata să înceteze, chiar dacă inertia îl poate determina să facă încă 
una sau mai multe încercări. 


Meg Noblock le-a spus participanţilor la un curs de abilităţi de comunicare că își 
lăsa întotdeauna coafeza să „mă păcălească să-mi aranjeze părul după ultima 
modă, deşi eu voiam altceva“. Meg îi spunea că vrea să fie coafată într-un 


anumit fel, dar stilista începea mereu un dialog nesfârșit, în urma căruia Meg se 
lăsa înduplecată, deşi nu era convinsă. Rareori îi plăcuse rezultatul final. După 
ce a deprins metoda reiterării, Meg a relatat următoarea conversaţie: 


Coafeza: 


Meg: 


Coafeza: 


Meg: 


Coafeza: 


Meg: 


Coafeza: 


Meg: 


Coafeza: 


Meg: 


Coafeza: 


Meg: 


Coafeza: 


Vreti să vă decolorez niște suvite de data asta? 

Nu, as prefera sá-mi pástrez culoarea normalà. Chiar nu vreau suvite. 1 
Dacá vá fac suvite, chipul dumneavoastrá o sá pará mai delicat. 

Chiar nu vreau suvite. 

Pun pariu că tuturor o să le placă mai mult decât părul castaniu simplu 


Chiar nu vreau suvite. 
Tocmai m-am întors de la o prezentare de coafuri din New York, iar su 


Chiar nu vreau suvite. 

Dar ce-ati zice de câteva suvite în jurul feţei? 
Chiar nu vreau suvite. 

Sunteţi sigură că vreți doar să vă tund, fără suvite? 
Chiar nu vreau suvite. 


Fie. Atunci vă tund si lăsăm suvitele deoparte de data asta. 


Metoda reiterării e potrivită si cu agentii de vânzări care vă abordează telefonic. 
Poate fi foarte utilă în etapele iniţiale ale protejării nonagresive a spaţiului 
personal, însă unul dintre motivele care o face extrem de eficientă — refuzul de a 
recunoaște măcar că ati auzit mare parte din enunturile celuilalt — reprezintă 
totodată si un dezavantaj serios. Reiterarea vă protejează spațiul si evită 
conflictele, dar nu încurajează dialogul la fel de mult ca alte metode. Așadar, 
oricând e posibil — si mai ales cu cei apropiaţi sau cu vecinii si cu colegii de 
muncă —, vă recomand să folosiţi altă metodă de autoafirmare. 


„Nu“-ul simplu. În acest caz, alegeți să nu reflectati, să nu oferiţi motive si să 
nu amánati răspunsul. Aveţi tot dreptul să nu comunicati motivele refuzului 
vostru si să nu rdspundeti la întrebări, desi de obicei este mai simplu pentru 
celălalt dacă o faceţi. Un „nu“ spus direct, simplu, asa brutal cum e, este în 
general un răspuns mult mai adecvat decât justificările sau scuzele prea lungi. 
Un asemenea „nu“ este rareori folosit de persoanele asertive, care au însă 
libertatea interioară de a răspunde astfel atunci când găsesc de cuviinţă. 


„Nu“-ul sărbătoresc. Uneori un „nu“ este o declaraţie importantă si poate fi 
intensificată dacă o facem mai dramatică. Dramaticul ,, Mars al Sării“ facut de 
Mahatma Gandhi a fost modul lui de a spune „nu!“ imperialismului britanic în 
India. Tezele pe care Martin Luther le-a bătut în cuie pe ușa catedralei din 
Wittenberg, Germania, au fost un mod dramatic de a spune un remarcabil „nu!“ 
unor lucruri pe care el le considera niște erori si abuzuri ecleziastice. 


Indiferent ce formă de „nu“ alegeţi, eficienţa ei depinde în mare măsură de 
hotărârea interioară a celui care îl rostește. Ceea ce spunea Jonathan Weiss 
despre hotărârea lăuntrică a unui părinte — „nu-ul absolut“, cum îl numea el — 
este valabil și pentru relaţiile dintre adulți: 


Există dovezi că ceea ce opreşte un copil de vârstă fragedă este „nu“-ul absolut 
al părinţilor, orice formă ar lua acesta. Un cunoscut al meu psiholog mi-a spus 
următorul lucru: psihologii spun că, în calitate de părinţi, sunt aproape 
întotdeauna prea permisivi; le permit propriilor copii prea multe. Dar ceea ce 
copilul unui psiholog nu va face niciodată este să dea buzna în cabinetul în care 
tatăl lui primește un pacient — nu neapărat de teamă, ci pentru că ştie că acolo 
tatăl său a tras o linie categorică. Copilul se opreşte oriunde părintele stabileşte o 


limită categorică si îl anunţă care este „nu“-ul absolut“. 


A spune „nu“, asa cum subliniază Weiss, reprezintă unul dintre cele mai 
eficiente moduri de a indica serios si clar care sunt graniţele spaţiului personal. 
Când asta se face cu o puternică hotărâre interioară, celălalt vă va respecta 
aproape întotdeauna spațiul. 


„Nu“ este unul dintre cuvintele importante ale limbii. Fireşte, poate fi utilizat în 
mod excesiv, dar poate fi folosit și insuficient. Unii ajung să caute mereu nod în 
papură si cad în pesimism. Alţii suferă de ,,nevroza sfidării“. Dar, dacă evitati 
aceste capcane, viata voastră va deveni mai bună prin forţa unui „nu“ pozitiv.” 
Acum două mii de ani, lisus din Nazaret a spus: „Ci cuvântul vostru să fie: Da, 
da; Nu, nu; iar ce este mai mult decât atâta, de la Cel-Rău este “2. 


MODIFICArea MEDIULui în care se desfăşoară comunicarea 


O parte din problemele care apar între oameni sunt partial cauzate de mediul în 
care se desfășoară comunicarea. In loc să ne afirmăm în fata altora, spune 
psihologul Thomas Gordon, poate fi mai potrivit să modificăm mediul. 


Pe de o parte, mediul poate fi sărăcit. Dacă bebelușii sau copiii mici sunt tentaţi 
să distrugă bunuri valoroase, acestea pot fi așezate într-un loc inaccesibil lor. 
Dacă angajaţii petrec prea mult timp discutând între ei, biroul poate fi organizat 
în aşa fel încât contactul lor interpersonal să se reducă, iar timpul petrecut în 
convorbiri să se micşoreze considerabil. 


Mediul poate fi și îmbogăţit. Părinţii fac asta când le oferă copiilor jocuri şi 
jucării pentru drumurile lungi cu mașina. Părinţii unor gemeni cărora le plăcea să 
se bată au montat niște saltele de wrestling pe podeaua de la subsol si i-au rugat 
să se îmbrâncească și să se înghiontească numai acolo. Un sot se ciondánea 
frecvent cu soţia lui din cauza cheilor de la mașină, care trebuiau puse într-un 
anumit loc după ce se întorceau acasă, în asa fel încât celălalt să aibă acces uşor 
la ele. După o sesiune de curs despre cum poate fi modificat mediul, au cumpărat 


un set suplimentar de chei, si neplăcerile au dispărut. 


Se pot face multe modificări în mediu pentru a satisface mai bine nevoile 
oamenilor și pentru a atenua certurile. Unii dintre cei care termină cursurile 
noastre redactează liste trimestriale sau anuale de modalităţi prin care isi pot 
îmbunătăţi spaţiul de la birou si de acasă. 


Uneori, puteţi modifica mediul singuri. Alteori, este important să aveţi acordul și 
să ascultați ideile mai multor oameni. Brainstormingul (vedeţi paginile 457—460) 
este o metodă potrivită pe care o puteţi folosi când există doi sau mai multi 
parteneri care produc idei. 


PERICOLUL EXAGERĂRILOR 


Când oamenii care tind să fie docili învaţă să-și protejeze spaţiul cu ajutorul 
abilităţilor de afirmare, ei pot adesea exagera. Depásesc deseori zona 
autoafirmării și devin agresivi. 


Schimbarea bruscă poate fi dificilă pentru prieteni, familie și colegi. Ar fi fost 
dificilă si dacă s-ar fi produs într-un ritm lent. Când este însă rapidă şi radicală, 
relaţiile pot deveni foarte tensionate. 


Pentru unii oameni supuși pare necesar să devină agresivi pe o perioadă scurtă 
înainte de a deprinde un stil de viaţă asertiv. Excesele au de multe ori o durată 
limitată, dar pot fi traumatice pentru cei din jur. Mulţi le pot evita prin pregătire 
eficientă si prin autodisciplină. 


Unii oameni folosesc metode asertive, dar au un spirit agresiv. Abordarea lor nu 
este cooperantă. Nu vor ca toate părţile să aibă de câștigat. Împreună cu colegii 
mei discutam la un moment dat faptul că relaţiile noastre cu anumite persoane 
asertive erau în mare măsură paşnice. În altele, oamenii păreau asertivi pentru că 
foloseau metode asertive, dar se legau de tot felul de máruntisuri. Transmiteau 
întruna mesaje de afirmare. Într-un final, am decis că pe scara autoafirmării 
există o a patra categorie. Pe lângă oamenii supuși, asertivi si agresivi, există si 
chitibusarii! Nu e deloc plăcut să lucrezi si să fii în compania lor. Tot timpul vor 


câte ceva. Intr-un final, mi-am dat seama că reprezintă un subgrup din categoria 
celor agresivi. 


AURA ASERTIVITÁTII 


Ati observat vreodată că unii profesori păşesc în fata clasei si au parte de atenția 
si respectul elevilor încă dinainte să rostească vreun cuvânt, în vreme ce alţii nu 
pot să le stimuleze sau să le menţină atenţia nici măcar dacă ţipă la ei? Primii 
posedă ceea ce noi numim „aura asertivitatii“. Ceilalți duc lipsă de ea. 


Aura asertivitátii rezultă în primul rând din limbajul trupului pe care un om îl 
capătă pe măsură ce devine mai asertiv. O astfel de persoană arată și acționează 
în mod viguros, corect si încrezător în sine. Chiar si când nu depune un efort 
conștient, transmite semnale care îi definesc spaţiul, afişează un respect de sine 
sănătos si lasă să se-nteleaga că își va apăra drepturile și demnitatea, respectând, 
în același timp, drepturile şi demnitatea celorlalți. 


La început, a fi asertiv poate să însemne un efort extenuant. În timp, însă, o mare 
parte din atitudinea asertivă va cere tot mai puţine strădanii și se va manifesta 
prin simpla influenţă pe care o exercită persoana respectivă. 


REZUMAT 


Există multe metode de sporire a asertivitatii. In acest capitol au fost descrise 
câteva: 


* mesajele asertive „fireşti“ 


* dezvăluirea sinelui 


* aprecierea descriptivă 

* mesajele asertive despre relații 

* neatentia selectivă 

* retragerea 

* metoda „diapazonului“ 

* oferirea de opţiuni 

e consecinţele fireşti si logice 

* oprirea acţiunilor, acceptarea emoțiilor 
* metoda lui „nu!“ 


* modificarea mediului 


Viaţa este mai simplă pentru toată lumea dacă cel care învaţă metode de 
autoafirmare nu le utilizează în exces și face anumite „rabaturi“ afectuoase 
pentru cei cu care interacționează. În timp, asertivitatea sporită se va manifesta 
printr-o „aură“ care permite posesorului să-și satisfacă multe dintre nevoi fara sa 
mai folosească în mod conștient metodele de autoafirmare. 


PARIEA A IV-A 


Abilităţi de gestionare a conflictelor 


Într-o lume în care posibilităţile omului nu sunt nelimitate, conflictul este asociat 
inevitabil cu creativitatea. Fără , nu există schimbare personală sau progres 
social semnificativ. Pe de altă parte, conflictele scăpate de sub control (cum sunt 
războaiele moderne) pot distruge ceea ce oamenii intenționau să salveze cu 
ajutorul lor. Prin urmare, gestionarea conflictelor capătă o importanţă crucială. 
Ea presupune a accepta sau chiar a încuraja conflictele atât cât e necesar, dar, 
în același timp, a face tot ce ne stă în putinţă ca să le menţinem la minimul 
esenţial pentru schimbare, să le limităm la cele mai puţin distructive forme si să 
le solutiondm cât mai rapid si mai constructiv.! 


— Harvey Seifert, sociolog, si Howard Clinebell, jr., consilier pastoral 


Ca obiective în managementul conflictelor, putem deosebi între soluţionare si 
control. Participanţii sau un tert pot încerca să ajungă la o soluţie, astfel încât 
diferenţele originale sau sentimentul de opoziție să nu mai existe, sau se pot 
strădui numai să controleze conflictul, reducându-i consecinţele negative, chiar 
dacă preferinţele opuse si antagonismele persistă. 


— Richard Walton, consultant pentru organizaţii 


CONFLICTUL ESTE INEVITABIL 


A fi om înseamnă a avea experienţa conflictului. Am petrecut seara trecută cu 
soția mea amintindu-ne conflictele prin care am trecut în ultimii ani. Deşi stilul 
nostru de viata este destul de liniştit şi pașnic, am fost uimiti de numărul si de 
intensitatea conflictelor de care ne-am lovit la muncă, acasă si în micuța noastră 
comunitate de trei mii cinci sute de oameni. 


Apoi ne-am gândit la conflictele din societate. O treime dintre căsnicii se încheie 
printr-un divorț. În multe familii pare să existe o ruptură între părinţi si copii 
căreia i se zice „prăpastia dintre generaţii“. Profesorii intră în grevă, bugetele 
școlilor sunt micşorate, bisericile locale sunt sfâșiate de disensiuni. 


La ora 18:30, când pornim televizorul, conflictele din toată lumea ne pătrund în 
case. Știrile descriu în amănunt lupta dintre muncitori și patronate, dintre 
locuitorii din centrul orașelor și cei din suburbii, dintre albi și negri, dintre 
susținătorii avortului și grupurile care militează pentru „dreptul la viata“, dintre 
heterosexuali şi homosexuali, dintre activiștii pentru protecția mediului și 
producătorii de energie nucleară s.a.m.d. Reportajele internationale ne prezintă 
lovituri de stat, invazii, răpiri, asasinate, sancţiuni economice, curse ale înarmării 


si negocieri esuate — multe dintre ele cu un efect direct sau indirect asupra 
noastrá. 


Desi sunt frecvent surprins de numárul de conflicte din viata mea si din 
societatea noastră, experienţa ar fi trebuit să mă facă să le anticipez. În definitiv, 
diferenţele de opinie, valori, dorinţe, nevoi si obiceiuri fac parte din viaţa noastră 
zilnică. Cu mult înaintea lui Karl Marx, James Madison spunea: „Cea mai 
răspândită si mai durabilă sursă de dezbinare este distribuirea variată și inegală a 
proprietatii“*. Această sursă fundamentală de frictiuni sociale rămâne vizibilă si 
azi în societate. 


Poate că o cauză și mai importantă a certurilor noastre zilnice este faptul că 
suntem oameni, nu zeități. Este imposibil să ne ridicăm în permanenţă mai 
presus de egoism, trădare, denaturări, furie si alti factori care atacă si chiar 
distrug relațiile. Cum spunea Florence Allshorn: „Putem iubi pentru o vreme, dar 
apoi totul se naruie“?. Tot ce putem spera este să „instaurăm o pace veritabilă la 
celălalt capăt al conflictului*^. 


CONFLICTUL ESTE PERTURBATOR ȘI/SAU DISTRUCTIV 


Urăsc conflictele! Imi doresc să găsesc un mod sigur de a le evita sau a le depăși. 
Dar o asemenea cale nu există. 


Urăsc conflictele pentru că, în cel mai bun caz, sunt perturbatoare, iar în cel mai 
rău caz sunt distructive. Odată ce erup, sunt greu de controlat. Polemica 
distructivă are tendinţa să se extindă. Deseori se desprinde de cauzele ei inițiale 
şi poate să continue după ce acestea au devenit irelevante sau au fost de multă 
vreme uitate. Conflictul se agravează frecvent până când mistuie toate lucrurile 
si toti oamenii pe care îi atinge. 


BENEFICIILE CONFLICTelor 


Conflictul este o oportunitate primejdioasă. La nivel emotional, cel putin, multi 
sunt mai constienti de pericolele lui decát de posibilitátile pe care le oferá. Cu 
toate astea, are unele beneficii importante. 


Sociologii au descoperit cá dragostea rezistá doar cánd neintelegerile sunt 
înfruntate direct. În cartea lui Love and Conflict (Iubire si conflict), sociologul 
Gibson Winter scria: „Majoritatea familiilor de astăzi au nevoie de mai multe 
conflicte sincere și de mai puţină refulare a emoţiilor. [...] Evident, există 
momente si ocazii potrivite pentru conflict. Nimeni nu are de câștigat de pe urma 
exprimării la întâmplare a unor sentimente ostile. Cu toate astea, există situaţii în 
care acestea trebuie să iasă la suprafaţă. [...] Nu putem ajunge la intimitate fără 
conflict. [...] Dragostea şi conflictul sunt inseparabile“. 


Teza aceasta este susținută de experimente fascinante. Intr-o serie cunoscută de 
astfel de experimente, Harry Harlow de la Universitatea din Wisconsin a crescut 
generații de maimuțe si a demonstrat că acelea care aveau mame paşnice nu mai 
făceau sex.® Alt cercetător bine-cunoscut, Konrad Lorenz, a descoperit ca 
păsările și animalele care nu-și înfrânau agresivitatea deveneau „cei mai loiali 
prieteni“. La fel, cercetători care au studiat relații umane, de exemplu, Erik 
Erikson de la Harvard, pun eșecul de a ajunge la intimitate pe seama ,,inabilitatii 
de a se angaja în polemici și în dispute utile“. 


Cercetările lui Stanley Coopersmith sugerează apoi că anumite tipuri de 
disensiuni domestice sunt sănătoase pentru copii. El a descoperit că familiile 
care au tendinţa să-și exprime deschis dezacordurile şi neînțelegerile tind să 
educe copii care posedă o calitate remarcabilă — respectul de sine.8 


Un alt merit al conflictului este faptul că poate împiedica stagnarea, poate 
stimula interesul şi curiozitatea și poate încuraja creativitatea. Filosoful John 
Dewey scria: „Conflictul este bărzăunele gândirii. Ne atata percepţia si memoria. 
Ne incită inventivitatea. Ne zdruncină din pasivitatea de turmă și ne determină să 
observăm și să ne facem planuri. [...] Conflictul este un sine qua non al reflectiei 
si al ingeniozitàátii^?. 


Istoricii economiei au observat cá multe dintre îmbunătățirile tehnologice au 
apărut ca urmare a atitudinii bătăioase a sindicatelor, care a dus la sporirea 
salariilor. Creşterea salariilor, la rândul ei, a făcut adesea ca forța de muncă sa fie 
substituită cu investiţii de capital.!? Gradul ridicat de mecanizare a industriei 
americane de extracţie a cărbunelui în anii 1930 și la începutul anilor 1940 a fost 


explicat partial prin sindicalismul viguros al perioadei în ramura respectivă." 


Multe dintre instituţiile noastre, inclusiv Biserica creștină si Statele Unite ale 
Americii, au luat naştere în creuzetul conflictelor. În plus, confruntarea dintre 
puncte de vedere diferite este un ingredient necesar al inovatiilor 
organizaționale. Profesorul Richard Walton de la Facultatea de Economie de la 
Harvard a remarcat efectul pozitiv pe care îl poate avea conflictul asupra 
întreprinderilor comerciale si altor organizaţii. După spusele lui, 


[...] un nivel moderat de conflict interpersonal poate avea următoarele consecinţe 
constructive: mai întâi, poate spori motivaţia şi energia disponibile pentru a 
îndeplini sarcinile cerute de sistemul social. În al doilea rând, conflictul poate 
creşte capacitatea de inovare a indivizilor și a sistemului, datorită diversităţii mai 
mari a punctelor de vedere si unui simt mai acut al nevoii. În al treilea rând, 
fiecare persoană poate căpăta o înţelegere mai bună a propriei poziţii, deoarece 
conflictul o sileste să-şi formuleze clar perspectiva și să aducă argumente în 
favoarea ei. În al patrulea rând, fiecare individ poate să ajungă la o conştientizare 
mai clară a propriei identități. În al cincilea rând, conflictul interpersonal poate fi 
un mijloc de gestionare a conflictelor láuntrice ale participanților”. 


Conflictul este inevitabil. În cel mai bun caz este perturbator, în cel mai rău caz 
este profund distructiv. Poate aduce, totuși, beneficii importante — mai ales când 
este gestionat cu pricepere. Sporeste intimitatea, ajută la dezvoltarea copiilor, 
încurajează progresul personal şi intelectual, impulsionează dezvoltarea 
tehnologică și sprijină crearea şi înnoirea organizaţiilor şi instituţiilor noastre 
sociale, religioase, politice și economice. 


Prin urmare, întrebarea de care se ocupă acest capitol și următoarele două este: 
cum putem gestiona conflictele în asa fel încât să reducem la minimum riscurile 
și să sporim la maximum beneficiile? 


CONFLICTE REALISTE SI NEREALISTE 


Ín vara anului 1954, cátiva báieti de 11—12 ani, cu o personalitate echilibratá, din 
clasa de mijloc americană au mers într-o tabără experimentală de două 
săptămâni. Au participat la activităţi care li se păreau firești si n-au fost 
conștienți că felul în care se purtau era studiat de behavioriști. 


Experimentul s-a derulat în trei etape. Prima, care a durat vreo săptămână, a fost 
concepută pentru a crea un sentiment de comuniune în interiorul a două grupuri. 
Fiecare grup a sosit în tabără într-un autocar separat si, pe lângă faptul cá au 
locuit în aceeași cabană, adolescenţii au fost implicaţi în numeroase activități 
comune. Au gătit, au amenajat locuri de înot, au dormit în corturi și tot așa. 
Drept urmare, fiecare grup a căpătat un puternic sentiment al coeziunii. 


În a doua etapă a fost generat un conflict între cele două tabere, prin crearea mai 
multor situații competitive în care una dintre ele nu-și putea atinge obiectivul 
decât în detrimentul celeilalte. A fost organizată o serie de întreceri cu premii 
atractive, pe care le primeau doar membrii grupului învingător. În timp ce 
adolescenţii se întreceau în partide de baseball, de fotbal american, de luptă cu 
odgonul și alte competiţii, spiritul lor de sportivitate s-a erodat, si s-a născut 
ostilitatea. Astfel, în cea de-a doua perioadă a şederii lor în tabără, au apărut 
insultele, amenințările, încăierările si atacurile îndreptate împotriva cabanei 
celuilalt grup. 


În a treia etapă au fost elaborate strategii pentru reducerea conflictului şi pentru a 
preveni escaladarea rivalitatii inutile. 


Simplul contact social în cadrul unor evenimente plăcute nu a redus conflictul. 
Cele două grupuri au fost puse laolaltă pentru a viziona filme, a lua masa la 
cantină, a trage focuri de artificii și altele asemenea, dar, departe de a diminua 
conflictul, aceste experienţe s-au transformat în prilejuri ca taberele rivale să se 
denigreze si să se atace reciproc. 


În cele din urmă, conflictul a fost solutionat când cele două grupuri s-au dedicat 
unor obiective comune (care nu puteau fi atinse fără cooperarea amândurora). 
Apa ajungea în tabără prin conducte care plecau dintr-un rezervor aflat la un 
kilometru și jumătate distanţă. Oamenii de știință au făcut în asa fel încât 
sistemul de alimentare cu apă să se defecteze. Cele două grupuri au colaborat 
pentru a depista și a rezolva problema. Cu altă ocazie, au strâns împreună 


fondurile necesare pentru a viziona un film de mare succes. La un moment dat, 
autocarul s-a stricat departe de tabără, si foştii rivali l-au tractat împreună. 
Fireşte, participanţii n-au fost conștienți că aceste situaţii fuseseră create 
deliberat de cercetători. 


Deși ostilitatea reciprocă nu a dispărut imediat, s-a produs o diminuare treptată a 
conflictului, care, în timp, s-a transformat într-o interacţiune agreabilă. Cele 
două grupuri au început să planifice activităţi împreună, și între membrii lor s-au 
format prietenii. Au cerut să se întoarcă acasă în acelaşi autocar în locul 
autocarelor separate cu care sosiseră în tabără. Pe drumul înapoi, la un popas, un 
grup și-a invitat foştii inamici la un milk shake.13 


Acest experiment pus la cale de Muzafer Sherif şi colegii lui de la Universitatea 
din Oklahoma a fost urmat de experimentele lui Robert Blake şi Jane Mouton cu 
peste o sută cincizeci de grupuri aproape identice de adulti selectaţi din 
organizaţii industriale. Acestea au arătat că anumite circumstanţe stimulau 
conflicte inutile şi contraproductive, în vreme ce altele tindeau să reducă sau să 
prevină conflictele.14 


Antropoloaga Ruth Benedict a observat că anumite societăţi sunt caracterizate de 
un număr mai mare de conflicte decât altele. Într-o serie de prelegeri din 1941, 
de la Universitatea Bryn Mawr, ea a prezentat acele caracteristici culturale 
despre care considera că provoacă niveluri ridicate de conflict şi pe cele despre 
care credea că tind să prevină sau să tina conflictele sub control.15 


Când doi sau mai mulți oameni stau împreună pentru un timp oarecare, între ei 
se va isca un conflict sau altul. Este inevitabil. Experimentele lui Sherif, Blake, 
Mouton si ale altora si analizele unor specialisti precum Ruth Benedict si 
Abraham Maslow sugerează însă că anumite circumstanţe, comportamente şi 
climate organizaționale au tendința să producă conflicte inutile, în vreme ce 
altele nu. Sociologii fac o distincţie importantă între conflictul realist și cel 
nerealist. În conflictul realist există nevoi, obiective, mijloace, valori sau interese 
opuse. Conflictul nerealist, însă, izvorăşte din ignoranță, greşeală, tradiţii si 
prejudecăţi istorice, dintr-o structură organizaţională disfunctionala, din 
competiţii în care fie câştigi, fie pierzi, din ostilitate sau din nevoia de eliberare a 
tensiunii. 


Conflictul realist poate fi înfruntat și solutionat prin metode precum cele descrise 
în următoarele două capitole. Conflictul nerealist însă creează o tensiune 


nejustificată între oameni si poate provoca multe pierderi inutile. Conflictul 
nerealist trebuie și, într-o măsură considerabilă, poate fi prevenit sau ţinut sub 
control. Există acţiuni importante pe care indivizii le pot întreprinde si paşi 
semnificativi pe care îi pot face grupurile și organizaţiile pentru a împiedica 
apariția conflictelor inutile. 


PRE VENIirea ȘI CONTROLul CONFLICTELOR 
interPERSONALE 


Deşi este imposibil să eradicăm conflictele, multe neînţelegeri inutile pot fi 
preîntâmpinate prin diferite metode de preventie si control. 


O cale de a reduce numărul de conflicte cu care vă confruntati este să folosiți 
mai puţine bariere în calea comunicării, mai ales când cei cu care interactionati 
au nevoi puternice. Poruncile (atitudinea autoritară), amenințările, abordarea 
moralizatoare, apelativele injurioase şi alte bariere încurajează conflictele. 


Ascultarea reflectivă când celălalt are o nevoie stringentă sau o problemă poate 
să facă minuni. ÎI ajută să-și risipească emoţiile „negative“ și/sau să rezolve o 
problemă care, dacă rămâne nesolutionatd, se poate transforma într-un conflict 
major. 


Abilitátile de autoafirmare vá permit să vă satisfaceti nevoile cu disensiuni 
minime. Dacă vă comportati asertiv atunci când apar nevoile, puteți 
preîntâmpina acumularea emoţiilor care provoacă foarte des conflicte. 
Posibilele probleme pot fi evitate prin mesaje preventive precum: „Astăzi o să 
scriu un capitol din carte, asa că v-as fi recunoscător dacă păstraţi liniștea in 
casa“. Atât abilităţile de autoafirmare, cât si cele de ascultare ajută la 
clarificarea a două surse importante de conflict — erorile și lipsa de informații. 


Constientizarea comportamentelor capabile să declanșeze conflicte inutile între 
voi și ceilalți vă poate ajuta să eliminaţi multe dintre ele. Anumite cuvinte, 
priviri sau acţiuni tind să-i „provoace“ pe unii. Adesea, aceste comportamente 
declansatoare n-au nicio legătură sau doar una foarte slabă cu relaţiile 
prezente. Ele pot decurge din experienţe timpurii ale copilăriei. 


Oamenii cu spirit de observaţie pot să „citească“ semnele de furtună pe cer. Tot 
aşa, persoana atentă poate căuta în comportamentul ei şi al celor cu care are de-a 
face indicii si tipare care semnalează o furtună. Desi în privinţa vremii nu se pot 
face prea multe, semnalele timpurii de avertizare din relaţiile interpersonale pot 
să ofere atât timpul necesar, cât și informaţiile de care e nevoie pentru a reduce 
eficient conflictul. 


A-ti „vărsa năduful“ fără să-l ,,incarci“ pe altul reprezintă o altă metodă 
importantă de preventie si control al conflictelor. De multe ori, în cursul normal 
al vieţii se acumulează tensiuni. Acestea pot fi eliberate într-un mod care îi 
tensionează pe alţii. Dacă ridic vocea și înjur, îmi eliberez tensiunea — dar, 
probabil, în același timp o cresc pe a voastră. Pot să strig însă singur în camera 
mea sau să izbucnesc în fata unui tert neutru care este de acord să mă asculte 
cum dau frâu liber emoţiilor. Exerciţiile fizice intense, competiţiile sportive si 
activitatea sexuală pot si ele să elimine tensiunea dintr-o persoană fără să 
crească stresul altora. Eu sunt din ce în ce mai convins de importanţa acestei 
metode de reducere a conflictului. 


Sprijinul emotional sporit din partea familiei si a prietenilor poate să reducă 
tendinţa unui om de a provoca diverse conflicte inutile. Fiecare dintre noi 
cunoaște metode de a aduce mai multă afecţiune și căldură în relaţiile noastre. 
În general, cu cât suntem mai iubiţi şi mai îngrijiţi, cu atât simţim mai puţin 
nevoia să ne certăm. 


La rândul lor, toleranța sporită si acceptarea celorlalți tind să imputineze 
conflictele nerealiste. Într-o anumită măsură, nivelul tolerantei noastre este 
condiționat de educaţia primită si, posibil, chiar de factori genetici. Dar fiecare 
dintre noi poate să devină mai tolerant si mai înţelegător. Printre modalităţile de 
sporire a tolerantei și a capacităţii de acceptare se numără întărirea asertivitatii, 
obținerea unui sprijin emoţional mai mare din partea altora, participarea la 
cursuri eficiente de abilități de comunicare şi adoptarea învățăturilor terapiei 
rațional-emotive.16 


Controlul problemelor este o altă metodă importantă de gestionare a 
conflictelor. El poate fi la fel de important precum „controlul armamentului “ 
pentru pacea mondială, după cum sugerează Roger Fisher în cartea lui 
International Conflict and Behavioral Sciences (Conflictele internationale si 
știința comportamentului).!7 Această idee este valoroasă atât pentru controlul 
conflictelor dintre indivizi, cât si pentru reglementarea disputelor dintre naţiuni. 


Printre factorii relevanti pentru controlul problemelor se numără: 


* Deseori, e mai bine să începem prin stabilirea unor proceduri de gestionare a 
disputelor decât prin abordarea imediată a problemelor. 


* Deseori, e mai bine să ne ocupăm de fiecare problemă pe rând. 


* Deseori, e mai bine să descompunem problemele în părți mai mărunte decât să 
ne ocupăm dintr-odată de probleme complexe, cu nenumărate fațete. 


* Deseori, e mai bine să începem cu problemele despre care credem că pot fi cel 
mai uşor rezolvate spre satisfacția tuturor părților. 


* Este important să ajungem până la urmă şi la problemele esenţiale. Când 
certurile nu se mai termină, spune George Bach, cineva ar trebui să aibă 
inspiraţia de a le întrerupe si de a cere: „Putem să discutăm problema reală?“ 


* De obicei, e mai bine să definim disputa în termeni care nu opun principiile 
unei persoane principiilor alteia. Cand este posibil, definiti-o în termeni non- 
ideologici. Incercati să descoperiți cum pot fi satisfăcute nevoile voastre si 
nevoile celuilalt. În măsura în care problema ţine de sistemul de valori, arată 
Roger Fisher, este înțelept să spunem că „soluţia pe care o căutăm se potriveşte 
nu numai cu principiile noastre, ci şi cu ale adversarului — cel puţin dacă este 
interpretată si aplicată asa cum se cuvine. Dacă insistăm asupra faptului că 
adversarul poate să participe la soluţie fără să renunţe la principiile sale, îi va fi 
mai uşor să facă acest lucru“18. 


Dacă celuilalt îi vine greu să-și exprime emoţiile sau opiniile în timpul 
conflictului, invitaţi-l să vorbească despre ele si asigurati-l cá nu va fi atacat 
după ce va spune ce are de spus. În timpul unui conflict, mulţi dintre noi vor să 
aibă ultimul cuvânt — și majoritatea cuvintelor dinainte! Așadar, nu e întotdeauna 
ușor să-l încurajăm pe celălalt să vorbească prin afirmaţii ca: „Aş vrea să știu 
cum ti se pare“. Când ne comunică o opinie diferită asupra unui subiect delicat, 
toți avem tendinţa puternică să-l contrazicem cu argumente, să-l desconsiderăm 
sau să-l denuntám. Nu este suficient să-l invitati să se deschidă, trebuie să-l 
protejaţi de un posibil atac violent din partea voastră. Mie mi se pare un lucru 


foarte greu de fácut, dar foarte important — mai ales cánd celálalt nu este un om 
asertiv. 


Ín fine, o evaluare atentá a tuturor consecintelor si costurilor unui conflict vá 
poate descuraja să vá mai implicaţi în dispute inutile. Costul unui conflict este 
greu de estimat, pentru că interacţiunile emotionale sunt imprevizibile si ne 
scapă frecvent de sub control. Totuşi, cel care nu a încercat să estimeze 
consecinţele implicării sale într-o dispută inutilă este un combatant slab. 


PREVENirea SI CONTROLul CONFLICTELOR ÎNTR-UN 
GRUP/ÎNTR-O ORGANIZAŢIE 


Anumite tipuri de organizare socială creează conflicte inutile, alte proceduri și 
structuri reduc conflictele nerealiste la minimum, iar o a treia categorie 
blochează abordarea şi, deci, soluționarea conflictelor realiste. Să examinăm 
câteva tipuri de organizare a familiilor, grupurilor, firmelor, relaţiilor personale 
s.a.m.d. care ajută la prevenirea apariției unor controverse inutile. 


Modul în care este structurată o organizaţie (sau o relaţie) influenţează numărul 
de conflicte care apar în interiorul acesteia. De exemplu, Eugene Litwak susține 
că probabilitatea unui conflict tinde să fie mai mare în organizaţiile centralizate, 
birocratice, decât acolo unde există un control mai puţin centralizat.!? Cercetările 
făcute i-au permis lui Rensis Likert să plaseze organizaţiile pe o scală care 
variază de la instituţii destul de rigide la instituţii destul de flexibile. Instituţiile 
mai rigide, potrivit lui Likert, comunică mai puţin eficient și sunt mai puţin apte 
să gestioneze constructiv conflictele decât organizaţiile de la cealaltă extremă a 
scalei.20 


Personalitatea si metodele liderului sunt si ele importante. Managerii care au 
foarte rar o atitudine defensivă?! si care le acordă sprijinul necesar celor din jur? 
tind să-i ajute pe oamenii din organizaţiile lor să evite disensiunile inutile. Deși 
este posibil ca folosirea metodelor de preventie si de rezolvare constructivă a 
conflictelor să fie inițiată de „partea mai slabă“, cineva aflat într-o poziţie de 
conducere, cu o charismă deosebită sau care şi-a format abilități de comunicare 


eficientă, tinde să aibă cea mai mare influență asupra modului în care este 


gestionat conflictul. 


La rândul ei, si atmosfera dintr-un grup influenţează numărul de conflicte 
generate. Deşi anumite tipuri de competiţie pot fi sănătoase, cercetările 
sugerează că situaţiile în care există un câștigător şi un pierzător încurajează 
conflicte inutile si reduc capacitatea de a rezolva eficient disputele. În schimb, 
cooperarea pentru a atinge obiective imposibil de îndeplinit fără un efort comun 
favorizează armonia autenticá.?? 


Strategiile şi procedurile bine concepute si clar enunțate, care se bucură de 
înțelegerea și sprijinul persoanelor relevante, dau naștere unor procese 
sistematice care ajută la diminuarea haosului și a conflictelor inutile. Gândiţi-vă 
la numărul infinit mai mare de accidente și de certuri care s-ar petrece pe 
străzile noastre dacă nu ar exista reguli de circulaţie! Unii oameni ar circula pe 
partea stângă a carosabilului, alţii pe partea dreaptă, iar situaţiile de conflict s- 
ar inmulti enorm. 


Poligamia, desi rară în societatea noastră, demonstrează elocvent nevoia de 
reguli și proceduri bine definite pentru a preveni un surplus de conflicte. Robert 
Blood scria: 


Oricând există mai multe soții si un singur sot, pericolul geloziei si al 
conflictului între soţii este foarte acut. Nu e de mirare, așadar, că societățile 
poligame au conceput [...] unele măsuri de prevenire a conflictelor. (1) Certurile 
sunt preîntâmpinate plasând fiecare soţie și copiii ei într-o colibă separată. (2) 
Autoritatea asupra nevestelor ulterioare este de obicei atribuită primei soţii — 
poziţia ei este astfel mai putin ameninţată, iar pierderea statutului de unică soţie 
este contrabalansată de serviciile de menaj oferite de celelalte. (3) Mai important 
pentru scopurile noastre actuale este faptul că bărbatul își tratează nevestele în 
mod egal, fără să aibă vreo preferată în rândul lor. Acest lucru capătă adesea 
forma obligaţiei lui de a respecta un program de rotaţie între soţii, petrecând un 
număr egal de nopţi cu fiecare”. 


Robert Blood continuă cu ideea că în familiile din zilele noastre prezența 
anumitor reguli si proceduri este esențială pentru gestionarea conflictelor. 
Firește, acest lucru este valabil si pentru firme și alte entități organizate. Pe de 


altă parte, când nu satisfac nevoile organizaţiei sau ale membrilor ei, când sunt 
create arbitrar si aplicate arogant, regulile si procedurile pot contribui la 
înmulțirea conflictelor nerealiste. 


Anvergura schimbărilor si metodele prin care sunt ele aplicate într-o familie sau 
organizaţie influenţează numărul și gravitatea disputelor. Într-o societate care se 
transformă rapid, familiile si celelalte organizaţii trebuie să se schimbe si ele 
într-o anumită măsură, uneori semnificativă, ca să nu simtă tensiunea provocată 
de lipsa de reacţie la mediul înconjurător. În acelaşi timp, dacă este prea rapidă 
sau dacă recurge la metode nepotrivite de comunicare, schimbarea poate să 
creeze conflicte grave si inutile. 


Trebuie stabilite mecanisme de rezolvare a revendicărilor. Kenneth Boulding 
spune că factorul important în negocierea conflictelor dintre grupuri nu este atât 
stabilirea unui acord, cât elaborarea unui mecanism pentru soluționarea 
plângerilor și revendicărilor ulterioare. Potrivit lui, forţa de muncă și patronatele 
nu au progresat prea mult când s-au concentrat exclusiv pe încheierea unui 
acord. Progresele au fost considerabile însă când accentul a fost pus pe 
includerea unui mecanism de rezolvare justă a plângerilor care puteau să apară 
ulterior.24 


„Ciuma emoţională“ este sursa multor conflicte inutile. Psihoterapeutul Wilhelm 
Reich este cel care a inventat acest termen, pe care eu îl folosesc într-o 
acceptiune oarecum mai largă decât el. Este boala oamenilor care se comportă 
distructiv cu cei care nu reprezintă nicio ameninţare la adresa lor. Acești indivizi 
pot fi atractivi, inteligenți şi activi. Când intră în contact cu cineva care are o 
viata înfloritoare și plină de iubire sau cu cineva implicat intens într-o muncă 
constructivă, fac de multe ori tot ce le stă în putință pentru a împiedica sau 
distruge împlinirea celuilalt. Aceeași „ciumă emoţională“ a făcut ca, acum două 
mii de ani, mulțimea să insiste ca Baraba să fie cruțat în locul lui Iisus.” 


Asemenea altor boli, „ciuma emoţională“ trebuie tratată prin izolare. Eu aleg să 
nu angajez astfel de oameni în organizația noastră sau să leg relaţii cu ei. 
Problema este că această afecţiune poate fi greu sau chiar imposibil de depistat 
la început. Când, în cele din urmă, „bolnavii“ sunt descoperiţi, trebuie să-i 
concediati din organizaţie şi să rupeti cu fermitate orice relaţie cu ei. Dacă 
cineva care suferă de „ciumă emoţională“ face parte din familie, soluţiile sunt 
fără doar şi poate dificile. 


Instruirea pentru gestionarea conflictelor este necesară atât pentru prevenirea 
conflictelor inutile, cát si pentru soluţionarea celor inevitabile. Eu tind să cred 
că simplele prezentări sunt practic nefolositoare. Este nevoie de dezvoltarea 
unor abilităţi de comunicare pentru a folosi metode eficiente în situaţii stresante 
de conflict. Abilităţile suplimentare de gestionare a conflictelor trebuie predate 
ca parte dintr-un program de instruire ce cuprinde ascultarea, autoafirmarea si 
abilităţile de rezolvare a problemelor prin cooperare. În fine, instruirea nu 
trebuie să fie decât un aspect al eforturilor familiei sau organizaţiei de a profita 
mai mult de conflicte. Modalitatile general agreate de prevenire si soluţionare a 
conflictelor, canalele adecvate de comunicare, mecanismele de gestionare a 
reclamatiilor si alte metode, fac parte, alături de instruirea eficientă, dintr-un 
program cuprinzător de gestionare a conflictelor. 


PERICOLELE PREVENIrii ȘI CONTROLULUI 
CONFLICTELOR 


Unele conflicte pot fi prevenite constructiv. Altele pot fi controlate rațional în 
folosul tuturor celor implicați. Dar multe trebuie abordate si soluționate cât mai 
iute. Când sunt folosite nechibzuit, strategiile de preventie si de control nu fac 
decât să amâne inevitabilul. Rezultatul final este mai rău decât o rezolvare 
timpurie şi directă a disensiunii. 


Cand vor să evite cu totul conflictul, unii oameni tind sa intrebuinteze greșit 
strategiile de prevenire şi control enumerate mai sus. Alţii recurg la negare, 
eschivare, capitulare sau dominare ca modalități de a-și scuti existenţa de 
neplăcerea disensiunilor. 


REZUMAT 


Conflictul, inevitabil în viata omenească, este perturbator, în cel mai bun caz, si 
profund distructiv, în cel mai rău. Totuși, anumite forme de conflict prezintă 


beneficii importante. Există două tipuri foarte diferite de conflicte: în conflictul 
realist există nevoi, obiective sau valori contradictorii ale părților; conflictul 
nerealist, în schimb, izvorăşte din ignoranță, greşeală, tradiţii și prejudecăţi 
istorice, dintr-o structură organizaţională disfunctionalá, din ostilitate greşit 
directionatá sau din nevoia de eliberare a tensiunii. În mare măsură, conflictele 
nerealiste pot fi prevenite sau controlate utilizând metodele de preventie si 
control descrise în acest capitol. Eforturile de a tine în frâu conflictele prin 
negare, eschivare, capitulare sau dominare nu fac altceva decât să le amâne și să 
facă ruptura mai greu de reparat. 


Următorul capitol prezintă o metodă testată de soluţionare a aspectelor 
emoționale ale conflictului realist. Capitolul 14 continuă cu prezentarea modului 
în care diferențele de fond din cele mai multe conflicte realiste pot fi rezolvate 
astfel încât să fie satisfăcute nevoile ambelor părți. 


Atâta vreme cát emoţiile mele îmi provoacă un freamăt de frică si furie si imi 
trezesc instinctul de apărare, nu sunt capabil să am o discuţie deschisă, onestă si 
afectuoasă cu tine sau cu oricine altcineva. Am nevoie mai întâi [...] de eliberare 
si „aerisire“ emoţională [...] ca să fiu pregătit pentru discutie.! 


— John Powell, teolog 


CONCENTRATI-VA MAI ÎNTÂI ASUPRA EMOŢIILOR 


Se poate face o distincţie utilă între latura emoţională şi cea de fond ale 
conflictului. Printre componentele emoţionale se numără furia, neîncrederea, 
atitudinea defensivă, disprețul, resentimentele, frica si respingerea. De obicei, 
cand afectele sunt intense, o strategie de încredere este să vă ocupați mai întâi de 
aspectele emoţionale ale conflictului. Chestiunile de conținut pot fi gestionate 
mai constructiv după ce emoţiile s-au domolit. 


Problemele de fond includ nevoi opuse ale părţilor, neînţelegeri în privinţa 
regulilor si a practicilor şi concepţii diferite despre roluri si utilizarea resurselor. 


Cele două laturi ale conflictului interacționează între ele. Conflictul de fond 
generează adesea conflict emotional — furie, neîncredere ş.a.m.d. Iar conflictul 
emotional poate inmulti problemele de conţinut. Cele două aspecte sunt de multe 
ori interconectate și greu de separat. 


Numeroase abordări în soluţionarea conflictelor evidenţiază importanța 
examinării raționale a chestiunilor specifice la început. Mie experienţa îmi spune 
că acesta ar trebui să fie de obicei al doilea pas. Când emoţiile sunt puternice, 


rezolvarea rațională a problemei trebuie să fie precedată de o discuţie structurată 
despre aspectele afective ale controversei. După ce are loc această discuţie, si 
emoțiile scad, participanţii pot 


să treacă la etapa următoare — o examinare raţională si creativă a chestiunilor de 
fond (dacă există) care îi dezbină. 


Există un motiv pentru care abordarea rațională funcţionează arareori atunci 
când e vorba de emoţii puternice, si anume: starea de excitare emoţională ne 
transformă în alti oameni decât cei care suntem în clipele mai liniștite. Când ne 
înfuriem sau ne este frică, adrenalina circulă mai rapid, iar forţa ne sporeşte cu 
aproximativ douăzeci la sută. Ficatul, pompând zahăr în fluxul sangvin, solicită 
mai mult oxigen de la inimă si din plămâni. Venele se ingroasa, iar centrii 
corticali unde are loc gândirea nu mai funcţionează nici pe departe la fel de bine. 
După cum am mai observat, alimentarea cu sânge a zonei cerebrale responsabilă 
de rezolvarea de probleme este mult redusă, pentru că, în situaţii de stres, o 
cantitate mai mare de sânge este redirectionatá către extremităţi. George 
Odiorne, consultant de management, spunea: „Este o stare intens emoțională, 
ceea ce înseamnă că, deşi este perfect echipat pentru o ceartă, omul e foarte slab 
pregătit să rezolve o problema“?. 


In rezolvarea conflictelor, aşadar, primul obiectiv este să abordăm emoţiile 
constructiv. Acesta este scopul a ceea ce eu numesc „metoda de rezolvare a 
conflictelor“******, 


METODA DE REZOLVARE A CONFLICTELOR 


Putem înțelege metoda de rezolvare a conflictelor ca pe un set de reguli simple 
care gestionează controversele. De-a lungul secolelor, noi oamenii am învăţat cá 
disputele pot deveni foarte periculoase dacă nu sunt dirijate de anumite reguli. 
Astfel, când se atacă pe saltea, luptătorii robusti de wrestling știu cá sunt feriti de 
anumite tipuri de violenţă datorită regulilor care guvernează sportul respectiv. 
Când urcă în ring, boxerul de categorie grea are siguranţa faptului că există 
anumite lucruri pe care adversarul lui nu le poate încerca, pentru că regulile 
boxului le interzic, iar arbitrul va impune regulile. Când se luptă pentru 
privilegiul de a conduce ţara, partidele politice cad de acord să se supună unor 
legi anume. Chiar si atunci când statele participă la un război există reguli de 
comportament. Dar, în câteva dintre cele mai importante domenii ale vieţii 
noastre, conflictele sunt în mare măsură nereglementate. De exemplu, atunci 
când un sot si o soţie se agresează verbal sau fizic, nu există de obicei niciun fel 
de reguli menite să-i protejeze pe ei sau căsnicia lor. Metoda de rezolvare a 
conflictelor descrisă în acest capitol oferă un set de reguli simple, dar practice, 
care dau unui conflict un caracter mai constructiv. 


Deși poate fi considerată un set de reguli menite să gestioneze disensiunile 
interpersonale, metoda aceasta poate fi văzută şi ca un proces constructiv de 
gestionare a neînțelegerilor cu mare încărcătură emoţională. Ea încurajează 
comunicarea asertivă și exprimarea emoţiilor, dar nu permite obișnuitele 
dezlántuiri verbale care împiedică soluţionarea creativă a conflictelor si care tind 
să fie foarte distructive pentru relaţii. Procesul de rezolvare a conflictelor în trei 
paşi ajută oamenii să se înfrunte constructiv, adică într-un mod sistematic, care 
nu jigneste şi care încurajează dezvoltarea personală. 


Pasul 1: Tratati-l pe celălalt cu respect 


Ce înseamnă să-l trataţi pe celălalt cu respect în cursul unei polemici? Clark 


Moustakas, psiholog, afirmă: 


În disputa creativă, participanţii sunt conştienţi de legitimitatea totală a celuilalt. 
Niciunul nu uită faptul că fiecare caută [...] să exprime adevărul așa cum îl vede 
el. Nicio persoană nu se diminuează în niciun fel pe sine însăşi făcând asta. O 
asemenea confruntare, într-o atmosferă sănătoasă de afecţiune și de legătură 
autentică, îi permite fiecăruia să-și păstreze conștiința de sine unică, să se 
dezvolte cu adevărat printr-o comunicare reală cu alţii şi să-și dea seama de 
valoarea simplităţii si a sinceritatii in relatii?. 


Martin Buber, unul dintre cei mai buni filosofi ai modernităţii, a încercat să 
aplice filosofia dialogului, asa cum a conceput-o el, la dezordinea socială, 
religioasă şi politică din Orientul Mijlociu. În cartea sa The Knowledge of Man 
(Cunoașterea omului), a descris ce înseamnă un mod respectuos de raportare la 
ceilalți, pe care a încercat să-l reprezinte el însuși în conflictele turbulente în care 
a fost angrenat: 


Când doi oameni se informează reciproc despre perspectivele lor fundamental 
diferite asupra unui subiect, fiecare urmărind să-l convingă pe celălalt de 
corectitudinea modului său de a privi chestiunea, hotărâtor este, din punctul de 
vedere al vieții omenești, dacă fiecare îl vede pe celălalt asa cum este el ca 
persoană, dacă, cu toată dorinţa de a-l influenţa, îl acceptă si îl sustine totuși fără 
rezerve în a fi exact cel care este şi în a fi alcătuit în felul său anume. Atunci, 
rigoarea şi profunzimea procesului de individuatie umană, alteritatea elementară 
a celuilalt nu sunt doar înregistrate ca punct necesar de pornire, ci sunt afirmate 
de la o fiinţă către cealaltă. Dorinţa de a-l influenţa pe celălalt nu înseamnă, 
aşadar, strădania de a-l schimba, de a-i insufla propria noastră „dreptate“, ci 
efortul de a lăsa ca, prin influenţa noastră, ceea ce e recunoscut drept corect, 
drept just, drept adevărat (si care exact din acest motiv trebuie să fie si instituit 
acolo, în substanţa celuilalt), să prindă rădăcini si să se dezvolte în forma 
potrivită individuatiei^. 


Respectul fatá de celálalt este o atitudine manifestatá prin anumite 
comportamente. Modul în care îl ascult, în care îl privesc, tonul vocii mele, 
cuvintele pe care le aleg, tipul de argumentatie folosită transmit fie respectul 
meu, fie lipsa lui. 


Din nefericire, dacă nu suntem de acord cu valorile sau convingerile cuiva sau 
avem un conflict de nevoi cu el, ajungem adesea să nu-i respectăm nici ideile, 
nici persoana. Chiar şi atunci când simt un mare respect fata de cineva, sunt 
tentat, în vâltoarea conflictului, să-l discreditez. Pot să folosesc un vocabular 
umilitor: „Ce fraier! E cea mai prostească idee pe care am auzit-o în ultimii ani!“ 
Sau pot deveni sarcastic: „E o idee splendidă, dar o să te coste o avere s-o pui în 
practică“. Sau pot ataca persoana, subminându-i sentimentul propriei valori. 
Asemenea cuvinte lipsite de respect sunt rostite adesea neintentionat, dar 
blochează comunicarea și creează răni care riscă să nu se mai vindece niciodată 
în totalitate. 


După o izbucnire nervoasă, eu am spus la un moment dat: „Ştii că nu vorbeam 
serios. Eram nervos si vorbea gura fără mine“. Dar celălalt are tendinţa de a 
crede că: „Dacă ai spus asa ceva, înseamnă că aveai toate astea undeva în minte. 
A fost nevoie de o criză de nervi ca să aflu ce simţi cu adevărat fata de mine“. 


Unora le trec prin cap gânduri lipsite de respect, dar nu le rostesc fatis. Când 
atitudinea cuiva este, în realitate, nerespectuoasă fata de celălalt, limbajul 
trupului va ,sopti^ adevărul. Celălalt îl va citi în expresia facială, în tonul vocii, 
în gesturi s.a.m.d. Acest lucru blochează conversaţia si poate provoca relaţiei 
daune pe termen lung. 


De fapt, într-un conflict, tindem să ,,coborám" ca să ne întâlnim. Există o 
gravitație interpersonala care ne trage în jos, la nivelul lipsei de respect fata de 
celălalt. Există tendinţa de a fixa înterlocutorul în clișee. Când se întâmplă asta, 
vorbim către sau peste celălalt, dar nu cu el. 


Mulţi dintre noi trebuie să facă un act de voinţă ca să se opună acestei atracţii 
gravitaționale către lipsa de respect. Trebuie să ne exercităm forța morală pentru 
a-l trata pe celălalt ca pe o persoană valoroasă, cu care intrăm în dialog de pe 
picior de egalitate. 


Pasul 2: Ascultati până când „trăiţi experienţa celuilalt“ 


Chiar și în cele mai bune condiţii este greu să ajungem la o comunicare eficientă. 
Cu atât mai mult în toiul unei confruntări, când emoţiile sunt intense, oamenii 
sunt foarte predispusi să se înțeleagă greșit unul pe celălalt. Fără îndoială, ati 
ascultat discuţii aprinse în care participanţii nu vorbeau despre același lucru, dar 
nu-și dădeau seama de asta — sau poate, dimpotrivă, erau de acord în principiu, 
însă fără să realizeze. Rareori între oameni, în timpul unei dispute, are loc o 
comunicare clară. 


Unul din cele mai bune moduri de a comunica mai precis în timpul 
neînțelegerilor si de a rezolva conflictele este să instituim regula lui Carl Rogers: 
„Fiecare poate vorbi în nume propriu numai după ce a reformulat cu precizie 
ideile și sentimentele vorbitorului anterior, într-un mod considerat satisfăcător de 
acesta“5. 


Un Manual de discuţii scos de Eugene Gendlin şi câțiva asociaţi de la un centru 
comunitar din cartierul South Side din Chicago ne arată cum să realizăm acest 
tip de ascultare: 


Asculti si reiei spusele celuilalt, pas cu pas, exact așa cum pare să le conceapă el 
în acel moment. Nu-i adaugi niciodată gândurile sau ideile tale, niciodată nu pui 
pe seama lui ceva pe care nu l-a exprimat. [...] Ca să demonstrezi că ai înţeles 
exact, spui o frază sau două care să cuprindă cu precizie sensul personal pe care 
a vrut el să-l transmită. În general, poţi s-o spui în cuvintele tale, dar pentru 
subiectele importante şi dificile folosește cuvintele lui®. 


Scopul ascultării este să înțelegem conţinutul ideilor sau propunerilor celuilalt, 
sensul pe care îl au pentru el şi ceea ce simte fata de ele. Asta înseamnă să fim în 
stare să ne punem în pielea lui și să privim din punctul lui de vedere lucrurile 
despre care vorbește. 


Acest tip de ascultare este diferit de simpla repetare a cuvintelor si a ideilor 
celuilalt. Richard Cabot spunea: „Nu înțelegem o idee opusă până când nu ne-am 
expus la ea în asa fel încât să-i simțim puterea de convingere, până când nu 


ajungem să înțelegem realmente forța oricărui sâmbure de adevăr pe care îl 
contine“’. Asta vrea să spună Martin Buber când vorbește despre „a trăi 
experiența celuilalt“. 


În timpul certurilor este foarte dificil să înţelegem si să rezumám cu precizie 
punctul de vedere al interlocutorului. Oamenii ascultă deseori din perspectiva lor 
şi reflectă formulând un rezumat corect în multe privinţe, dar care distorsionează 
mesajul celuilalt. De exemplu, într-o dispută cu fiica ei Emily, Marsha 
Kirshenbaum a spus: 


Marsha: Sunt furioasă pentru cá, de multe ori când te rog să faci treburi prin cas. 


Emily: (încercând să rezume afirmaţia mamei ei) Vrei să las baltă temele si să - 


Răspunsul reflectiv al lui Emily este aparent corect, dar distorsionează înţelesul 
real al cuvintelor rostite de mama ei. Acest lucru este limpede mai ales pentru 
cineva care le-a auzit toată conversaţia până în acest moment. Marsha era 
nemulțumită că fiica ei amâna să-și facă atât temele, cât si treaba prin casa, pana 
când nu mai avea încotro decât să aleagă între ele. Un răspuns reflectiv mai 
precis ar fi fost: 


Emily: Eşti supărată fiindcă ti se pare că folosesc temele drept scuză ca să nu fa 


Când răspunde astfel, Emily nu trebuie să creadă ea însăși cá își folosește temele 
drept scuză. Sarcina ei e să înțeleagă, nu neapărat să fie de acord. Va avea curând 
ocazia să-și spună părerea. 


Concentrati-vá în mod deosebit asupra reflectării emoţiilor. Nu e de ajuns să 
auziti emoțiile celuilalt — ele trebuie înțelese si acceptate. Uneori, criticile 
altcuiva vor părea o tentativă deliberată de a vă răni. Veţi fi tentaţi să ripostati cu 
furie. Dacă alegeţi să vă impotriviti acestui impuls și să-i reflectati empatic 
sentimentele, veţi fi uimiti de cât de repede se vor atenua. 


Nu spuneţi: „Știu ce simţi“. Celălalt rar va crede asta. Nu oferiţi explicaţii, scuze 
si nu faceți alte afirmaţii în acest moment. Impuneţi-vă să intelegeti părerile si 
sugestiile sau emoțiile celuilalt — din punctul sáu de vedere — și apoi reflectati-le 
într-un enunţ succint. Rămâneți tácuti pentru a-i permite să se gândească la ce ati 
spus, să confirme că a fost în principiu corect şi să-şi explice punctul de vedere 
un pic mai mult sau să corecteze orice inexactitati din discursul lui sau din 
ascultarea voastră. Dacă adaugă ceva sau vă corectează enunţul reflectiv, 
rezumati în asa fel încât să fie mulţumit de ce spuneţi. Când se simte ascultat, v- 
ati câștigat dreptul de a vă spune punctul de vedere si de a vă exprima 
sentimentele. 


Pasul 3: Enuntati-và punctele de vedere, nevoile şi emoţiile 


După ce ati dat dovadă de respect fata de celălalt si după ce i-ati transmis ca îi 
intelegeti emoţiile și punctul de vedere, vă vine rândul să-i comunicati propriul 
conţinut. In aceasta etapa a procesului de soluţionare a conflictelor sunt utile 
cinci principii. 

Mai întâi, enuntati-vá succint punctul de vedere. In special în situaţie de conflict, 


veți comunica mai bine dacă mesajul este scurt si la obiect. 


În al doilea rând, evitati cuvintele pline de subintelesuri. În perioadele 
tensionate, acest lucru poate fi dificil. Un personaj dintr-un roman de Philip Roth 
spune cu surprindere: „Dumnezeule! Limba engleză este o formă de comunicare! 


Conversatia nu-i, aşadar, numai un foc încrucişat în care impusti si esti, la rândul 
tău, împuşcat! În care trebuie să-ţi cauti scáparea din calea glontului inamic si 
tintesti cu gânduri ucigase! Cuvintele nu-s doar bombe și gloanţe — nu, ele sunt 
mici cadouri ce contin sensuri! “8 


În al treilea rând, spuneţi ceea ce credeţi si credeţi ceea ce spuneţi. De multe ori, 
în momentele tensionate, oamenii ascund informaţii importante. Sau discută 
despre un subiect, deşi adevărata lor preocupare este cu totul alta. Într-un 
conflict, oamenii fac de obicei afirmaţii mult mai dramatice decât ceea ce cred 
cu adevărat. Cu toate că pot exista ocazii când e mai bine să fim precauti, de 
multe ori e preferabil să spunem adevărul aşa cum îl vedem noi. 


În al patrulea rând, dezvaluiti-va emoţiile. Poate că celălalt v-a acuzat pe nedrept 
şi v-a stârnit furia sau resentimentul. Sau poate că vă încearcă tot felul de trăiri în 
legătură cu subiectul aflat în discuţie. Este dificil să exprimati constructiv 
înstrăinarea pe care o resimtiti fata de persoana care v-a ofensat, dar, în mod 
normal, e un pas necesar dacă vreţi să rezolvati conflictul. Câteva dintre 
abilitățile de autoafirmare învăţate anterior vă pot fi de folos în acest caz. Atât 
timp cât nu sunt rezolvate problemele emoţionale, chestiunile de fond probabil 
nu pot fi lămurite. Indiferent dacă vorbiti sau ascultați, metoda de rezolvare a 
conflictelor se concentrează în special asupra laturii lor emoţionale. 


În fine, există ocazii când al treilea pas al procesului de rezolvare a conflictelor 
(enuntarea propriului punct de vedere, a nevoilor şi sentimentelor voastre) nu 
mai e necesar. Uneori, un om este supărat, iar celălalt nu. Când cel furios îşi 
exprimă emoţiile și este acceptat şi tratat cu respect, controversa se poate 
încheia. 


Deși evitarea celui de-al treilea pas poate să fie adecvată uneori, de obicei nu e 
aşa. Unii folosesc greșit această metodă, ascultându-l pe celălalt, dar refuzând 
să-și dezvăluie emoţiile sau părerile. Repetarea acestei situații dăunează relaţiei. 


CUM FUNCŢIONEAZĂ CONCRET METODA DE 
REZOLVARE A CONFLICTELOR 


Sá reluám pe scurt cei trei pasi ai procesului de rezolvare a conflictelor: 


1. Trataţi-l pe celălalt cu respect. 


2. Ascultati până când „trăiţi experienţa celuilalt“ si reflectati conţinutul, 
emoțiile și sensul lui. 


3. Enuntati-va succint propriul punct de vedere, nevoile si emoțiile. 


Meg, participantă la unul dintre cursurile noastre de abilități de comunicare, a 
folosit această metodă pentru prima oară într-o discuţie cu Don, logodnicul ei. Ei 
doi intrau adeseori în dispute verbale pe teme legate de religie. Într-o zi, când a 
observat că se iscă o ceartă, Meg a decis să pună în practică abilităţile învăţate. 
Ulterior, a scris dialogul pe hârtie. (Observati că în primele schimburi de replici 
nu a folosit metoda de rezolvare a conflictelor.) 


Petreci mult timp oferind ajutor la bisericá. N-ai vrea sá faci si altceva? 
Biserica noastră e nemaipomenită. Fac o mulțime de lucruri pentru ea pem 
As alege oricând biserica mea. În Biserica Catolică nu trebuie să faci nimi 
Îţi mai place ceva la Biserica Catolică în afară de faptul cá nu muncesti pe 
Păi nu-i de ajuns? Uită-te la biserica ta — două sute de familii se dau peste 
Don, se pare că avem puncte de vedere foarte diferite în cazul ăsta. Tocma 
(râzând) Tu încerci să mă potolesti! OK, dă-i drumul! 

Crezi că timpul liber este important şi ai prefera să-l petreci făcând altceve 
Corect. Mai ales când... 

Stai asa — e rândul meu. Cred că, dacă îmi place să fac ceva, chiar dacă er 
Faci asta pentru că vrei, nu pentru că biserica te face să te simţi obligată. 
(Da din cap, incuviintand.) 

Biserica Catolică este mai bună decât cea Protestantă pentru cá nu trebuie 
Crezi ca Biserica Catolica este preferabila celei Protestante datorita schim 
(Da din cap afirmativ.) 

Eu prefer Biserica Protestanta pentru cá-mi da un sentiment de apropiere 1 
Îţi plac muzica si mesajele lor. Recunosc cá e posibil să fie mai bune decái 


Se pare că fiecare din noi e mulțumit cu biserica lui, pentru că fiecare îşi d 


Iatá evaluarea pe care Meg a fácut-o interactiunii: 


Conversatia m-a făcut să má simt foarte bine. Când vorbim despre lucruri de 
felul ăsta, de obicei discuţia degenerează urât. Cred că e prima oară într-o 
neînțelegere serioasă când Don a ascultat ce am avut de zis. $i mie mi-a prins 
bine. Fără abilităţile astea, sunt sigură că as fi devenit moralizatoare si ipocrită, 
dar asa am evitat barierele. Și, chiar dacă mai avuseserăm discuţii pe tema asta 
înainte, a fost prima oară când am înţeles opinia lui Don. 


Multora li se pare că abilităţile descrise în cartea de fata sunt foarte moderne. Ei 
bine, nu tocmai! Înaintea vremurilor lui Socrate şi lisus, indivizi cu abilități 
excepționale de comunicare interpersonală foloseau metode similare de 
interacţiune. 


Noţiunile de bază ale rezolvării conflictelor sunt cunoscute și puse în practică de 
secole. lată un exemplu de folosire a metodei într-o perioadă tensionată și 
periculoasă dintr-o epocă mai timpurie. 


La finele secolului al XVI-lea, William Shakespeare a scris piesa Iuliu Cezar, 
care dramatiza conflictul şi uneltirile din jurul morţii lui Cezar din anul 44 î.H. 
Brutus se număra printre asasinii lui Cezar. Cu o elocintá sclipitoare, el a 
convins populația Romei că ceea ce făcuse era benefic atât pentru ei, cât și 
pentru gloria supremă a imperiului. A reușit să trezească în mulțime o aversiune 
fata de Cezar si de cei care, precum Marc Antoniu, îi rămăseseră loiali. 


Câteva clipe mai târziu, Marc Antoniu s-a ridicat pentru a se adresa aceleiaşi 
mulţimi. Înainte de a rosti primele cuvinte, o voce artágoasá din gloată a strigat: 
„Ar fi mai bine dacă împotriva lui Brutus n-ar cârti“. Altul a tipat: „Cezar tiran a 
fost“. Si altcineva a urlat: „Norocul nostru este cá Roma a putut scăpa de el“. 


Marc Antoniu și-a dat seama că îi trebuia un mare noroc ca să se mai scoale viu 
a doua zi. Discursul lui urma să fie o chestiune de viaţă și de moarte. 
Valorificându-și cunoştinţele despre oameni, a făcut trei lucruri care l-au 
transformat într-unul dintre cei mai mari oratori din toate timpurile. 


In primul rând, a tratat mulțimea cu respect. „Prieteni, cetăţeni, romani“, a spus 
el, „vă rog să m-ascultati“. 


Apoi, după ce îi ascultase el cu atenţie, a demonstrat că intelesese punctul de 
vedere al oamenilor si le acceptase dreptul de a avea propria opinie. A reflectat 
succint acele parti din discursul lui Brutus care îi influentaserá profund si, în 
același timp, a dovedit că auzise strigătele din public. „Preacinstitul Brutus“, a 
continuat el, „de setea-i de putere v-a vorbit. Greseala-i mare a plătit-o scump“. 
Si a continuat în această notă, rezumându-le îngrijorările si opiniile. 


Când a considerat că oamenii din mulțime ştiu cá el, Marc Antoniu, a înţeles 
situația din perspectiva lor, politicianul roman a trecut la pasul 3. Și-a formulat 
propria opinie folosind cuvinte care să nu-i instige si le-a prezentat câteva dovezi 
importante. „Mi-era prieten drept şi credincios. Dar Brutus spune că rávnea 
puterea, și Brutus este un bărbat cinstit. Mulţi prinşi în lupte a adus la Roma, 
tezaurul umplându-l până-n vârf cu aurul răscumpărării lor. Prin asta Cezar a 
râvnit puterea? [...] Vázut-ati toti cum i-am întins coroana regească de trei ori la 
Lupercalii. De trei ori a respins-o. E acesta un semn al setei de putere?“ Si atunci 
Marc Antoniu a scos la iveală testamentul lui Cezar, prin care acesta lăsa mare 
parte din averea sa cetăţenilor Romei. 


Sansele ca Marc Antoniu să supravieţuiască în acea zi de 15 martie 44 î.H. erau 
într-adevăr reduse. Ceea ce l-a salvat a fost respectarea celor trei pași ai metodei 
de rezolvare a conflictelor. Probabil că Shakespeare nu i-a perceput niciodată ca 
pe o „metodă“, dar a știut că Marc Antoniu era într-o situaţie atât de delicată, 
încât trebuia să se poarte respectuos cu mulțimea si cu dușmanii săi, să-i asculte 
cu atenţie si să demonstreze că-i intelesese. Făcând asta, a putut să risipească 
furia oamenilor adunaţi în fata sa. Abia după ce s-a concentrat pe emoţiile, 
cetățenii Romei au fost pregătiți să-i asculte perspectiva asupra lucrurilor. Și 
atunci el şi-a prezentat poziția. Respectând cei trei pași, nu doar cá a supraviețuit 
în ziua cu pricina, dar a ajuns ulterior să preia frâiele Imperiului Roman.? 


cum aplicăm METODa DE REZOLVARE A CONFLICTELOR 


Metoda de rezolvare a conflictelor poate fi implementată în patru moduri. În 


primul rând, poate fi folosită chiar si atunci când celălalt nu apelează la ea. 
Ascultându-l cu respect şi vorbind succint într-o manieră care să nu pună paie pe 
foc, îl ajutaţi să se calmeze si îl implicaţi într-o discuţie mai productivă. 


Când sunteţi prinşi într-o dispută sau simtiti că se apropie o ceartă, a doua 
abordare este să explicati metoda pe scurt, rugându-l pe celălalt să vi se alăture 
pentru a încerca acest tip de interacţiune. 


Bart, un profesor, avea conflicte repetate cu unul dintre elevii săi, Jim. După ce a 
învăţat metoda de rezolvare a conflictelor, s-a hotărât s-o folosească în cazul lui 
Jim cu prima ocazie. N-a trebuit să aştepte multă vreme. lată ce s-a petrecut, 
după relatarea lui Bart: 


Jim s-a luat la bătaie cu un elev din altă clasă. In timpul încăierării au fost 
distruse niște echipamente școlare. Mai discutasem cu el despre asta, și părea că 
nu ajungem nicăieri. Acum am decis să folosesc metoda învățată. 


L-am rugat să meargă în biroul meu și să mă aștepte acolo până conduc restul 
clasei la bibliotecă. Când am ajuns în birou, Jim părea pregătit „să-și iasă din 
pepeni“, ca de atâtea ori în trecut. M-am așezat lângă el, fără să spun nimic 
aproape un minut, apoi i-am zis: „Jim, hai să facem un pact înainte să vorbim. 
Fiecare o să asculte ce are celălalt de spus și o să-i repete cuvintele înainte să 
vorbească. Iar când vorbim, hai să folosim cuvinte directe şi simple“. 


Am făcut o pauză, păstrând o tăcere mai lungă ca înainte. Apoi, privindu-l, i-am 
zis: „Ce părere ai... batem palma?" și i-am întins mâna. El mi-a stráns-o, zicând: 
„S-a făcut“. 


Rezultatul? Ne-am înţeles și ne-am plăcut reciproc mult mai mult decât înainte. 
Iar după ce ne-am ocupat de emoţii, am discutat despre probleme, pe care le-am 
rezolvat pentru mai bine de o lună. 


Al treilea mod este să folosiți metoda când atmosfera e calmă și pașnică. La o 
reuniune familială, într-o oră de curs sau într-o ședință la birou, explicati că în 
orice grup conflictele sunt inevitabile si că există o cale de a face fata cu succes 
aspectelor emoţionale ale conflictului, în așa fel încât oamenii să-și poată discuta 


diferendele într-o manieră reciproc avantajoasă și să le rezolve în mod 
constructiv. Explicati metoda, exersati-o si, eventual, oferiţi o fisá care s-o 
descrie. Apoi discutati despre posibilitatea utilizării ei în familia voastră sau într- 
o organizație în care există disensiuni vizibile. E posibil să întâmpinați mai multă 
opoziţie decât vă așteptați. Dacă așa stau lucrurile — ati ghicit, probabil: abtineti- 
vă să ráspundeti numaidecát la obiecţii. În schimb, trataţi-l pe celălalt cu respect, 
ascultati-i atent obiectia si dovediti-i că ati inteles-o. Apoi puteţi face o declaraţie 
succintă. După ce ascult îndeajuns, eu spun, de obicei, ceva de genul: „N-am fost 
prea mulțumit de modul cum am gestionat neînțelegerile în trecut. Şi cred că nici 
pentru tine n-a fost grozav. Aş vrea să testez chestia asta o dată sau de două ori 
ca sa văd dacă ne ajută. Dacă nu, n-are rost să continuăm. Esti dispus sa 
încercăm împreună? [...]“ 


În fine, puteți folosi această metodă pentru a-i ajuta pe alţii să-și rezolve 
diferendele. Dacă oponenții sunt de acord ca voi să fiti terti, aveţi sarcina să 
ramaneti neutri și să vă asiguraţi că se respectă procesul de rezolvare a 
conflictelor. În situaţii foarte delicate, tertul poate decide să reformuleze 
cuvintele rostite de fiecare dintre părți. Când afirmaţia este rezumată de un 
observator, e posibil să apară mai puţine distorsionări decât atunci când practic 
aceleași cuvinte sunt rostite de un adversar. 


Mai des se întâmplă însă ca tertul să explice cei trei paşi ai procesului si să 
capete acordul tuturor părților că îl vor folosi. Ulterior, el încurajează procesul, 
în special reamintindu-le oamenilor să revină atunci când se abat de la el si 
deviază spre alte moduri de interacţiune. Ocazional, tertul poate să rezume 
problemele importante formulate de fiecare. Rolul său este nu să intervină în 
controversă, ci să-i ajute pe ceilalți să folosească o metodă de comunicare în 
condiţii de stres si să deprindă un mod de a interactiona ce le va permite să 
gestioneze cu succes viitoare conflicte, fără asistenţă din partea altcuiva. 


PREGĂTIREA PENTRU CONFRUNTARE 


Psihologul George Bach, care a lucrat mai bine de zece ani cu oameni de afaceri 
şi cupluri pe tema „cum să te certi în mod corect“, spune că acordul explicit al 
părților de a se angaja într-o confruntare poate fi esenţial pentru un rezultat 


productiv. Dupá cum afirmá Bach si Herb Goldberg: 


„Iniţiatorul“, cel care are o obiectie sau o nemulţumire, aplică metoda „certei 
corecte“. li cere celuilalt („partenerului“) să se implice într-o „ceartă corectă“. 
Dacă „partenerul“ e de acord, sunt stabilite un moment şi un loc pentru discuţie. 


Procesul acesta de „antamare“ este esenţial pentru a contrabalansa tendinţa de a 
acționa impulsiv si de a porni cearta ad-hoc. Altfel, una din parti ar fi prinsă cu 
garda jos si s-ar declanșa spirala rapidă a confruntăriii distructive. Prin urmare, o 
ceartă corectă se desfăşoară întotdeauna cu consimtamant reciproc si în condiţii 
convenite de ambele párti!?. 


De obicei, oamenii se implică în multe confruntări fără să fi stabilit dacă este sau 
nu momentul potrivit ori dacă celălalt este de acord sau nu să se certe şi fără să fi 
convenit condiţiile care ar putea să asigure o controversă productivă. După ce se 
enervează, chiar si cei care tind să se ferească de conflicte sunt inclinati să se 
arunce în luptă fără să fi căzut mai întâi de acord asupra condiţiilor necesare 
pentru o dispută reciproc avantajoasă. 


Iată câteva lucruri ce merită avute în vedere: are fiecare dintre noi suficientă 
energie emoțională pentru această dispută? Dacă un amic trece printr-un divorţ 
dureros, pot alege să nu îl abordez în privinţa unor chestiuni pe care în alte 
circumstanţe le-as aduce în discuţie. 


Cine ar trebui să fie prezent? Ca regulă generală, de fata trebuie să fie părțile 
implicate, dar nu si alţii care nu au legătură cu conflictul. Adeseori, când învăţaţi 
să vă certati productiv, este mai simplu s-o faceţi fără observatori — poate cu 
excepţia unui tert pe care îl agreati amândoi. Uneori, martorii sunt pártinitori sau 
cei care se ceartă se simt intimidati de prezenţa altcuiva. Pe deasupra, e rareori 
plăcut să auzi o ceartă intensă. De ce să le impuneti altora conflictul vostru? Cu 
toate astea, unii pot merge prea departe în această direcţie. Conflictul nu trebuie 
consumat mereu în secret, ca şi cum ar fi malefic. lar atunci când părinţii le 
permit copiilor să tragă cu urechea la anumite controverse de-ale lor, îi ajută pe 
cei mici să capete o înţelegere mai realistă a relaţiilor umane. 


Când este momentul potrivit? Există o perioadă în care este putin probabil ca 


amândoi să fiti obosiţi, în care puteţi dedica tot timpul necesar confruntării si în 
care aveţi răgaz si după aceea pentru împăcare, soluționarea problemei, 
evaluarea corectitudinii si a eficienţei disputei s.a.m.d.? 


Care este cel mai potrivit loc? De obicei, e bine să stati departe de lucrurile care 
vă distrag atenţia: telefon, radio, televizor şi alți oameni. Un alt lucru de luat în 
considerare este neutralitatea spațiului: ar trebui să vă certati pe terenul vostru, 
pe teritoriul celuilalt sau într-un spaţiu care nu „aparţine“ nimănui (ori este 
comun amândurora)? 


Deși fiecare dintre aceste aspecte poate fi semnificativ, cea mai importantă parte 
a pregătirii este să và abtineti de la un atac-surpriză. Cearta care pleacă de la un 
acord comun si în condiţii convenite de ambele parti (inclusiv în privinţa 
folosirii metodei de rezolvare a conflictelor) începe cu dreptul. 


EVALUAREA CONFLICTULUI 


Multe dintre beneficiile conflictului enumerate anterior nu pot fi obținute sau 
sunt doar parțial obținute pentru că oamenii nu s-au implicat într-o ceartă 
productivă sau pentru că nu și-au făcut ulterior timp pentru a învăţa din disputa 
lor. 


După ceartă e indicat să discutati cu partenerul despre cum a decurs controversa 
şi despre ce ati învăţat din ea. Dacă asa ceva nu e posibil, puteţi concepe un 
monolog interior despre desfăşurarea şi rezultatele disputei. Ideal, fireşte, ar fi şi 
s-o dezbateti cu partenerul, si să meditati la ea din când în când. lată o serie de 
întrebări care vă ajută să învăţaţi câte ceva din conflictele voastre: 


* Ce am învăţat din această confruntare? 


* Pot să trag vreo concluzie despre lucrurile care tind să-l enerveze sau să-l 
înfurie pe celălalt? Mai precis, ce anume a declanșat cearta? 


* Cât de bine am folosit (eu sau noi) procesul de rezolvare a conflictelor: 


pregátire, respect, ascultare, enuntarea propriei páreri, evaluare? 
* Cât de tare am fost rănit? 
* Cât de tare a fost rănit celălalt? 


* Cât de utilă a fost cearta pentru mine si partenerul meu ca să ne vársám 
náduful? 


* Cât de utilă a fost confruntarea din perspectiva aflării unor informaţii noi 
despre mine, despre partenerul meu și despre chestiunea în dispută? 


e Și-a schimbat vreunul dintre noi opiniile? Dacă da, ce părere am despre noile 
poziţii pe care am ajuns? 


* Ce am aflat despre felul în care eu şi partenerul meu ne certăm, despre 
strategiile si armele folosite? 


* Suntem mai apropiați sau ne-am depărtat unul de altul în urma disputei? 
* Ce vreau să fac altfel data viitoare când voi avea un conflict? 


* Ce mi-aş dori ca partenerul meu să facă altfel data viitoare când ne vom certa? 


CE REZULTATE POATE DA METODA DE REZOLVARE A 
CONFLICTELOR 


Unul dintre cele mai spectaculoase rezultate ale metodei de rezolvare a 
conflictelor este efectul ei asupra încărcăturii emoționale a unei interacțiuni. 
Această metodă încurajează pe fiecare să-și exprime, pe rând, sentimentele în 
mod sincer și direct. Când sunt exprimate, apoi ascultate și acceptate de 
altcineva, acestea tind să se dovedească trecătoare. Metoda înlesneşte eliberarea 
rapidă a emoţiilor intense, în aşa fel încât oamenii să poată apoi discuta mai 
productiv despre diferendul lor. 


Un al doilea efect al metodei, pentru mine, este cá pot să devin mai intelegator si 


să mă schimb. În definitiv, nu deţin eu tot adevărul. Când ascult in mod sincer pe 
altcineva cu suficientă seriozitate ca să simt cât de persuasive sunt unele dintre 
convingerile sale, pot sa adopt idei și metode noi sau să integrez parti ale 
abordării lui în abordarea mea. De asemenea, când sunt autentic provocat într-o 
ceartă corectă, descopăr ce anume din experiența mea este solid ancorat în 
realitate. Astfel, integrez perspective noi și în același timp consolidez lucrurile ce 
merită să-mi influenţeze viaţa și sistemul de valori. 


Un alt posibil rezultat al metodei de rezolvare a conflictelor este că celălalt se 
poate schimba. Cum spunea Carl Rogers: „Dacă pot să ascult ceea ce-mi poate 
spune, dacă pot să înțeleg cum i se pare lui, dacă pot să observ semnificaţia 
personală pe care o are pentru el, dacă pot să sesisez tipul de emoție pe care o 
simte, atunci o să eliberez forțele viguroase ale schimbării în el“12. Modul abil în 
care îmi formulez opiniile sporește probabilitatea ca celălalt să se schimbe. Cu 
toate acestea, scopul metodei este o mai bună comunicare în momente de stres. 
Este important sa ne dăm seama că, de multe ori, celălalt nu-și va modifica 
semnificativ convingerile sau comportamentul. 


Un alt rezultat des întâlnit al acestei abordări este că părțile pot să găsească 
împreună o soluţie creativă la chestiunile de fond ale conflictului. Procesul în 
trei paşi, cum vă amintiţi, a fost conceput pentru a soluţiona aspectele 
emoționale ale unei dispute, nu pe cele de conţinut. După ce emoţiile s-au 
atenuat, chestiunile de fond pot fi de obicei rezolvate cu ajutorul procesului de 
soluționare a problemelor prin colaborare, descris în capitolul următor. 


Metoda de rezolvare a conflictelor poate fi folosită şi pentru gestionarea 
constructivă a disputelor legate de valorile personale ale oamenilor. Multe dintre 
cele mai nocive certuri pornesc de la asta. Când interlocutorii au principii diferite 
la începutul unei conversații, arareori ajung pe aceeași lungime de undă la finalul 
interacțiunii. Când se folosește această metodă în disputele legate de sisteme de 
valori, obiectivul este ca fiecare să-l înțeleagă mai bine pe celălalt, ca părţile să 
se influenţeze, eventual, reciproc și să accepte că nu sunt de acord în privinţa 
chestiunilor rămase nerezolvate. Metoda le permite părților implicate în acest tip 
de conflicte să comunice fata în fata până când ajung să accepte dreptul celuilalt 
de a avea altă părere. Oamenii pot fi în dezacord asupra anumitor chestiuni fără 
să fie în dezacord unul cu celălalt. Dialogul dintre Meg şi Don a dat exact acest 
tip de rezultat. 


In fine, gestionarea conflictelor în acest mod tinde să aprofundeze și să 


îmbogăţească prieteniile. Relaţiile au tendinţa de a merge tot mai prost pentru cá 
indivizii nu stiu cum sá gestioneze deosebirile dintre ei. A ignora diferentele 
înseamnă a vá resemna la o relație superficială. A vă certa din cauza lor folosind 
metode nepotrivite provoacă suferinţă, iar conflictul capătă proporții enorme 
până când ajunge să domine inutil relaţia. Cand se folosește metoda de rezolvare 
a conflictelor, adevărul și fiinţa unuia sunt puse cu respect în discuţie de adevărul 
și fiinţa celuilalt. Drept urmare, fiecare individ îl cunoaște pe celălalt în 
profunzime şi, după clarificarea problemelor, cei doi simt adesea un sentiment 
profund de armonie şi prietenie. 


Această armonie de la finalul conflictului nu apare doar între vecini, prieteni, 
soți, părinţi si copii si colegi de munca, ci poate fi resimţită si în cazurile în care 
există ură națională, religioasă sau rasială. Carl Rogers a cunoscut un grup de 
cinci protestanți şi patru catolici în timpul conflictului și al atacurilor teroriste 
din Irlanda de Nord. Sora unuia dintre participanţi fusese ucisă de o bombă. Un 
altul se ascunsese în spatele unor saltele în timp ce locuinţa lui era ciuruită de 
gloanţe. Copiii unui al treilea fuseseră brutalizati de soldaţii britanici. Datorită 
unor lideri pricepuţi, aceşti oameni s-au întâlnit într-un weekend pentru a-și 
împărtăşi experiențele. La final, „aceste duşmănii vechi de secole nu doar s-au 
atenuat, ci, în anumite cazuri, s-au transformat profund“, si între participanţi s-au 
legat prietenii care nu ţineau cont de diferenţele ideologice”. 


Un profesor de la Universitatea din Boston a vrut să „demonstreze că este posibil 
ca un grup de oameni profund diferiţi si aflați în opoziţie să înveţe să comunice 
între ei ca ființe umane si să colaboreze pentru a rezolva probleme“!4. In 
parteneriat cu postul de televiziune WBZ din Boston, a adus laolaltă un grup de 
negri și de albi pentru o confruntare televizată care a durat mai mult de o 
jumătate de zi. Reuniunea, care fusese înlesnită de lideri de grup profesionişti, a 
început cu atacuri și acuzaţii reciproce care au ţinut câteva ore. Newsweek 
relatează schimbarea care s-a produs pe măsură ce participanţii au început să 
folosească elemente ale metodei de rezolvare a conflictelor: 


O profesoară de culoare a dat un ton complet diferit discuţiei oferind din senin o 
explicaţie lungă și emoţionantă a ce înseamnă sa fii negru. Doamna [Louise 
Day] Hicks [susținătoare deschisă a școlilor „de cartier“], care fusese acuzată de 
negri că apelează la rasism, a reacţionat empatic. „Pur şi simplu n-am înţeles 
până acum“, a spus ea. „Nimeni nu mi-a explicat vreodată.“ Apoi a renunţat la 


comportamentul agresiv si, pliná de tristete, a arátat cát de chinuitor fusese 
pentru ea să fie considerată rasistă. La finalul discursului ei foarte sincer, o altă 
femeie de culoare a exclamat: „Ai fost simbolul tuturor lucrurilor pe care le 
uram. Acum, însă, te-am văzut pentru prima oară ca pe o ființă umană — si vreau 
să te văd din nou, Louise“. [...] Militantul de culoare care se certase cel mai mult 
cu doamna Hicks a simțit că situaţia se schimbase îndeajuns ca să încerce o mică 
glumă. „În seara asta [...] aş vrea să anunţ logodna mea cu Louise Day Hicks“35. 


Când oamenii folosesc cu îndemânare metoda de rezolvare a conflictelor, 
efectele sunt de obicei pozitive; de multe ori schimbarea este dramatică. Dar 
chiar si asa, conflictele sunt imprevizibile și nicio metodă de interacțiune nu 
poate da rezultate garantate. 


REZUMAT 


In timpul unei confruntări, concentrati-va mai întâi asupra emoţiilor. Un mod 
constructiv de a face acest lucru este să folosiți metoda de rezolvare a 
conflictelor: 


e Trataţi-l pe celălalt cu respect; 
e Ascultaţi-l şi reformulati ceea ce spune, astfel încât el sa fie mulțumit; 


* Enuntati-va succint opinia. 


Această metodă poate fi folosită doar de voi sau în consens cu celălalt, ori poate 
fi înlesnită de un tert neutru. Pregătirea pentru o dispută este importantă şi 
presupune să cádeti de acord asupra desfășurării ei și să-i stabiliti condiţiile. 
După ce confruntarea are loc, o perioadă de evaluare vă va ajuta să învăţaţi ceva 
din controversă si să descoperiţi cum să vă certati mai productiv data viitoare. În 


urma folosirii acestei metode, emotiile sunt exprimate si, de obicei, se domolesc 
destul de rapid. Una sau ambele párti se pot schimba, oamenii isi pot spune 
părerea în chestiuni legate de sistemul lor de valori si pot accepta cá nu sunt de 
acord, iar legăturile emotionale dintre ei tind să devină mai puternice. De obicei, 
cele mai bune relaţii umane se formează după ce conflictele iau sfârşit. 


Când o numim „metoda de rezolvare a conflictelor“, nu înseamnă că o 
considerăm singura abordare eficientă în gestionarea tensiunii emoţionale 
specifice conflictelor. Cineva din echipa noastră a început s-o numească așa la 
un moment dat, și în timp denumirea s-a încetățenit. 


Abordarea concentrată pe rezolvarea de probleme permite o dublă decuplare 
mentală. Ea nu necesită o trecere directă de la un punct de vedere la altul, ci 
furnizează o perioadă în care mintea e „scoasă din viteză“, în care există 
deschidere către informaţii factuale si, astfel, disponibilitatea de a lua în 
considerare o altă opinie.! 


— William Reddin, consultant în management 


TREI TIPURI DE CONFLICT 


În esenţă, există trei tipuri de conflict. Putem vorbi, în primul rând, de un 
conflict al emoţiilor. În orice relaţie importantă, între parteneri vor apărea 
sentimente ostile, din cauză că toti suntem oameni și între noi există deosebiri 
inevitabile. De obicei, aceste sentimente pot fi neutralizate prin metoda de 
rezolvare a conflictelor schitatá în capitolul precedent. Există apoi conflicte de 
valori, care au rareori o „soluţie“, pentru că nu produc niciun efect concret sau 
tangibil asupra celui care se simte afectat. Totuși, metoda de rezolvare a 
conflictelor îi poate ajuta și în acest caz pe oamenii cu opinii opuse să se 
înţeleagă mai bine, să fie mai toleranti fata de părerea celuilalt si, ocazional, să-şi 
influenţeze reciproc atitudinile și acţiunile. 


A] treilea tip de conflict, conflictul de nevoi, reprezintă subiectul capitolului de 
fata. După ce au fost soluționate problemele legate de valori si aspectele 
emotionale ale conflictului, rămân adesea de stabilit chestiuni de fond. 


lată câteva exemple recente de conflicte de nevoi din viata mea: 


Nevoia mea 


Sá am un mijloc de transport ca să pot face cumpărăturile necesare pentru cina di 
Să fie telefonul fix „liber“ pentru un apel pe care îl astept din provincie. 
Sá termin de dactilografiat niste lucrári. 


Sá pregátesc decorul centrului nostru de conferinte. 


Fiecare dintre aceste probleme a fost rezolvată în asa fel încât nevoile ambelor 
parti să fie satisfăcute. Înainte de a analiza metoda de rezolvare a problemelor 
prin cooperare, pe care am folosit-o pentru a pune capăt acestor dispute, să 
trecem în revistă câteva dintre celelalte opţiuni utilizate în mod obişnuit. 


ALTE modalităţi DE REZOLVARE A PROBLEMELOR 


În afară de cooperare, există patru metode destul de răspândite de soluţionare a 
problemelor: negarea, eschivarea, capitularea şi dominarea. Fiecare este potrivită 
din când în când. Utilizarea repetată a oricăreia dintre ele, însă, are consecințe 
negative previzibile. 


Negarea 


Conflictele sunt atât de amenințătoare pentru unii, încât oamenii tind să conteste 
existenţa problemelor interpersonale. Tot ce fac este să nege problema, s-o 
excludă din gândirea lor conştientă. Reprimarea conflictului înseamnă a te păcăli 
pe tine şi a-i păcăli şi pe ceilalţi că totul este în regulă. În toate epocile, oamenii 
s-au amágit singuri, strigând: „«Pace, pace!» Dar unde este pacea?“? 


Când neagă constant existența unei probleme, individul devine mult prea 


vulnerabil într-o lume care poate fi periculoasă. Negarea repetată provoacă 
afecțiuni psihosomatice și alte tulburări psihologice. 


Eschivarea 


Unii oameni sunt constienti de conflictele interpersonale de nevoi, dar fac, pur si 
simplu, tot ce le stă în putinţă ca să nu le înfrunte. Se retrag din situaţiile în care 
apar disensiuni sau tratează superficial problema, purtându-se ca şi cum n-ar 
exista. Multe cupluri îşi construiesc o faţadă pașnică peste o căsnicie presărată 
cu neînțelegeri. 


Iertarea prematură poate fi o modalitate bine intenţionată, dar distructivă de 
evitare a conflictului. Este o încercare de a petici o relaţie fără a aborda furia, 
suferinţa și alte realităţi problematice din ea. Din nou, sentimentele sunt ascunse 
în adânc, unde se pot amplifica până când devin de necontrolat. 


Evitarea repetată a problemelor diminuează profund capacitatea persoanei de a 
trăi o viaţă împlinită. Paradoxul eschivării este că oamenii o folosesc adeseori 
pentru a încerca să menţină o relație sănătoasă, în timp ce ea slábeste relaţia si 
creează o distantare deprimantă și glacială. Acest tip de retragere devine de 
multe ori o abandonare continuă a oportunităţilor pe care le oferă lumea. Mai 
mult, eschivarea permanentă duce inevitabil la negare si la toate efectele 
negative ale acesteia. 


Capitularea 


Când se confruntă cu o nevoie a altcuiva, care intră în conflict cu propriile lor 
nevoi, multi oameni capitulează. Se dau bătuţi, adesea fără luptă. Trec prin viata 
fără să-şi satisfacă nevoile. Unii părinţi folosesc o abordare permisiva în 
creșterea copiilor. În practică, acest lucru poate fi exprimat în mod repetat printr- 
o capitulare în fata nevoilor, dorințelor și cerinţelor copilului, în dauna nevoilor 
legitime ale părinţilor, care rămân nesatisfăcute. 


Când cineva îşi face un obicei din a ceda în faţa altcuiva, apare un flux de 
resentimente îndreptat împotriva persoanei „câștigătoare“. Discutând despre 
pericolele permisivitatii, un psiholog spunea unui grup de părinţi: „Dacă vreţi să 
vă detestati copilul, lăsaţi-l pur și simplu să aibă mereu câștig de cauză. Este o 
formulă care nu dă greș“. 


Folosirea repetată a oricăreia dintre cele trei variante menţionate — sau orice 


combinatie a lor — vádeste un comportament docil. Consecintele negative ale 
docilitátii menţionate la paginile 246—249 sunt valabile si în cazul folosirii 
constante a negării, eschivării sau capitulării. 


Dominarea 


O altă abordare în rezolvarea problemelor este dominarea — a-ți impune soluţia. 
Cel care domină procesul decizional vine cu o soluţie menită să-i satisfacă 
nevoile. Noi am descoperit că rar se întâmplă ca aceste soluţii să satisfacă 
nevoile persoanei dominante la fel de bine ca alte tipuri de rezolvări. E posibil ca 
lucrurile să iasă cum vrea ea sau să obţină un anumit rezultat, însă relația va 
suferi inutil. Nevoile celuilalt fie nu sunt luate deloc în seamă, fie nu sunt 
percepute sau îndeplinite prea bine. 


După cum vă puteţi imagina, oamenii agresivi tind să se bazeze pe dominare în 
timpul unui conflict de nevoi. Ceea ce m-a surprins, însă, este numărul mare de 
oameni docili care, atunci când se găsesc într-o poziţie de autoritate, au tendința 
să-şi impună soluţiile asupra altora într-un conflict de nevoi. Acest lucru se 
petrece adesea în disputele dintre adulti si copii. Adulții presupun de multe ori că 
au dreptate pentru că posedă mai multe cunoştinţe și experienţă decât cei mici. 
Prin urmare, exclud ideea de a rezolva problemele prin cooperare. Un profesor 
relativ supus, de exemplu, spunea că: „Am căutat ca el să fie de acord cu soluția 
mea. În loc să-mi doresc cu adevărat să rezolv o problemă, am vrut ca elevul să 
capituleze. Şi mă mai consider lipsit de agresivitate?!“ Predând abilităţi de 
comunicare câtorva mii de oameni aflaţi în poziţii de autoritate (părinți, 
manageri, profesori etc.), am descoperit cá multi dintre cei mai puţin asertivi 
capitulează când le lipsește puterea dată de un anumit statut“, dar sunt 
dominatori când se află într-o poziţie care îi plasează deasupra altora. Există 
multe explicaţii pentru acest fenomen. Cred că unul dintre motive este că 
majoritatea oamenilor au avut rareori prilejul să observe alte variante decât 
dominarea și capitularea. Așadar, când devin ei înşiși indivizi cu autoritate, se 
comportă asa cum au fost modelati în anii de formare si în experienţa lor de 
muncă. Sarcina pe care o au de îndeplinit părinţii, profesorii și managerii pare să 
fie în ochii multora conceperea și apoi impunerea soluţiilor „bune“. 


Nenumărate consecinţe negative pot apărea atunci când, într-un conflict de 
nevoi, ne bazăm în exces pe ideea de a ne impune soluţiile asupra altora. Pe de o 
parte, se naşte iarăși un flux de resentimente, de această dată îndreptat împotriva 
persoanei care impune soluţia. Pe lângă resentimentele normale pe care oamenii 
tind să le simtă când sunt dominați, impunerea unei soluţii poate să le trezească 
vechi resentimente nerezolvate, datând de pe vremea când alte figuri autoritare 
şi-au impus voinţa asupra lor în trecut. Este posibil, așadar, ca individul autoritar 
să nu fie nevoit să facă fata doar resentimentelor stârnite în celălalt de acțiunea 
sa, ci și altora, acumulate de-a lungul anilor. Când actul de dominare e repetat, 
rezultatele negative sunt de multe ori dramatice. Oamenii recurg la sabotaj, 
furtişaguri, greve, rezistență pasivă, distantare emoțională si alte moduri 
distructive de a riposta. 


De multe ori, când este impusă, aplicarea soluţiilor trebuie urmărită cu 
rigurozitate. În definitiv, dacă nevoile celuilalt nu sunt satisfăcute și/sau el nu a 
luat parte pe deplin la procesul decizional, e puţin probabil să fie foarte motivat 
să se asigure de implementarea soluţiei. În felul acesta, nu numai că e dificil să 
rezolvati anumite probleme, însă, chiar dacă ele se rezolvă, s-ar putea ca 
rezolvarea să nu dureze dacă cel care a impus soluţia nu supraveghează cu mare 
atenţie și cheltuială de energie modul în care e aplicată. 


Dacă este folosită constant, abordarea autoritară poate fi foarte nocivă pentru 
partenerul de relație. Erich Fromm, renumitul psihoterapeut, scria: 


În măsura în care autoritatea socială si parentală tind să-i frângă copilului voinţa, 
spontaneitatea și independenţa, acesta, nenăscându-se ca să-i fie frânte, luptă 
împotriva autorităţii reprezentate de părinţi; el luptă pentru a fi eliberat nu doar 
de presiune, ci si pentru libertatea de a fi el însuși, o fiinţă umană deplină, nu un 
automat. Anumiți copii au mai mult succes în lupta pentru libertate decât alţii, 
deşi puţini au un succes deplin. Cicatricile lăsate de înfrângerea copilului în 
lupta împotriva autorităţii iraționale trebuie considerate a sta la baza oricărei 
nevroze., 


Clark Moustakas, psiholog la Institutul Merrill-Palmer, a studiat alienarea în 
cazul copiilor si a descoperit cá, în mare măsură, ea provine din modul în care 


aceştia au fost dominati de adulti „prin porunci exigente, spuse cu voce 
puternică, si prin vorbe mieroase si manipulatoare“. Moustakas afirmă că: „Ceea 
ce m-a şocat [...] este că, în ciuda tuturor dovezilor, [...] oamenii autoritari 
continuă să-și impună standardele si valorile asupra celorlalți [...]“2. 


Capitularea și dominarea sunt strategii prin care o persoană câștigă, iar cealaltă 
pierde. Negarea și eschivarea sunt şi ele abordări de acest tip: prin lipsa 
constientizarii sau prin retragere, una dintre parti pierde — nu își vede nevoile 
satisfăcute. Dacă ne gândim la consecinţele pe care le au asupra relaţiilor, 
probabil ar fi corect să spunem că utilizarea repetată a oricăreia dintre aceste 
patru abordări face ca ambele parti să aibă de pierdut. Fiecare partener pierde 
ceva, iar relaţia în sine se deteriorează. 


Compromisul: să ne întâlnim la mijloc 


Compromisul e definit ca „acordul la care se ajunge prin concesii reciproce“. El 
tine cont de nevoile si de temerile ambilor parteneri. Există momente în care 
compromisul este foarte important în soluţionarea diferendelor interpersonale. 
Henry Clay, politicianul american care a trecut Compromisul Missouri prin 
Camera Reprezentanţilor, spunea că este cimentul care menţine Uniunea 
laolaltă: 


Toată legislaţia [...] este bazată pe principiul concesiilor reciproce. [...] Cel care 
se ridică deasupra umanităţii, deasupra slábiciunilor, a invaliditatii, a dorințelor 
şi a trebuintelor ei, n-are decât să spună, dacă pofteste: „N-o să fac niciodată 
vreun compromis“; dar fie ca niciunul dintre cei care nu sunt deasupra viciilor 
naturii noastre comune să nu dispretuiascá compromisul. 


Intr-o lume de nevoi, dorinţe si valori aflate în conflict, compromisul isi are, 
evident, locul lui. Când este folosit consecvent și corespunzător, el poate însă 
duce la rezultate foarte neplăcute, aşa cum o arată cu claritate vechea poveste a 


judecátii lui Solomon. 


Solomon a fost regele Israelului in secolul al IX-lea î.H. În acele vremuri, una 
dintre sarcinile importante ale monarhului era cea de judecător al pricinilor 
personale. Într-o zi, două femei s-au înfățișat înaintea lui Solomon cu un copil 
mic, fiecare susținând despre el că i-ar aparţine: 


Iar una din femei i-a zis: „Cată spre mine, domnul meu! Eu şi femeia aceasta am 
locuit într-o singură casă si în aceeaşi casă am născut. Si a fost că a treia zi după 
ce am născut eu, a născut şi această femeie; [...] iar altcineva în afară de noi două 
n-a fost în casă. Dar pruncul acestei femei a murit noaptea, din pricină că ea a 
adormit peste el. Iar la miezul nopţii s-a sculat și mi-a luat pruncul din braţe — 
căci roaba ta dormea — și l-a culcat la sânul ei, iar pe pruncul ei cel mort mi l-a 
pus mie la sân. Când eu, dimineața, m-am sculat să-mi alăptez pruncul, el era 
mort; şi, iată, dimineaţa am luat seama bine la el: și, iată, nu era fiul meu, cel pe 
care-l născusem“. 


Iar cealaltă femeie a zis: „Nu, ci acela care trăiește e fiul meu; fiul tău e cel 
mort...“. Asa au vorbit ele în fata regelui. 


Atunci regele le-a zis: [...] „Luaţi o sabie si aduceti-o la mine!“ Si au adus o 
sabie în fata regelui. Si a zis regele: „Tăiaţi în două pruncul cel viu, cel care 
suge: jumătate din el daţi-l acestei femei, iar cealaltă jumătate dati-o celeilalte 
femei!“ 


Atunci femeia al căreia era copilul cel viu a zis către rege — că-i sărise inima 
pentru copilul ei: „Vai mie, doamne!, dati-i ei pruncul, numai să nu-l omorâţi!“ 
Dar cealaltă a zis: „Să nu fie nici al meu, nici al ei; Tmpártiti-1!* Atunci regele a 
răspuns, zicând: „Daţi pruncul cel viu femeii care a zis: «Daţi-i-l ei, numai să nu- 
| omoráti!», căci aceasta este mama lui!*6 


Ín situatia aceasta, compromisul care era acceptabil pentru una dintre femei 
însemna moartea copilului. Folosirea repetată a compromisului poate fi fatală si 
în alte moduri mai puţin evidente. În multe căsnicii se reunesc două personalități 
extrem de diferite. Când nu sunt de acord, soții pot să-și rezolve problemele în 
mod consecvent prin compromis. Pe parcursul a douăzeci de ani de căsnicie, 


oricând există opinii diferite, fiecare cade la învoială pentru mai puţin decât şi-ar 
fi dorit cu adevărat. Compromisurile aduc o pace domestică temporară, lipsită de 
bucurie și de plăcere. După ani de compromisuri insipide, căsnicia sfârșește prin 
unul din două tipuri de divorturi — legal sau emotional. 


Și în organizaţii, folosirea excesivă a compromisului ucide creativitatea, sufocă 
oamenii si reduce profitul. In cartea lui Ascensiunea într-o organizaţie, Robert 
Townsend, lider în domeniul afacerilor, recomanda: 


În general, nu e bine să faci compromisuri. Compromisul trebuie privit ca o 
ultimă opţiune. Dacă două departamente sau divizii au o problemă pe care nu o 
pot rezolva si aceasta ajunge în atenţia ta, ascultă ce are de spus fiecare dintre 
parti si [...] dă dreptate uneia din ele. În acest mod, câştigătorul se simte obligat 
să facă tot posibilul pentru a rezolva problema. Impune-le oamenilor să nu 
accepte compromisuri”. 


Pentru că fiecare parte câștigă mai puţin decât satisfacerea integrală a nevoilor si 
dorințelor proprii, compromisul este o metodă în care ambele parti au de pierdut. 
Fiecare renunţă la ceva pentru a pune capăt conflictului sau pentru a rezolva 
problema. 


CĂUTAREA UNEI SOLUȚII „ELEGANTE“ PRIN 
COOPERARE 


În cazul rezolvării problemelor prin cooperare, oamenii care descoperă că au 
nevoi aflate în conflict colaborează pentru a găsi o soluţie acceptabilă pentru 
ambele parti. Acest lucru presupune redefinirea problemei, descoperirea unor 
soluţii alternative inedite și concentrarea asupra intereselor care coincid partial. 
În acest proces, nicio persoană nu capitulează si nici nu o domină pe cealaltă, 
pentru că nimeni nu pierde, nimeni nu renunţă la ceva sau cedează și toate părţile 
obţin beneficii. Este o metodă reciproc avantajoasă. Când putem să o folosim — 


ceea ce se întâmplă adesea —, ea reprezintă de obicei maniera ideală de rezolvare 
a conflictelor de nevoi care apar între oameni. 


Mary Parker Follett a ilustrat această abordare scriind despre doi oameni care se 
aflau într-o cámárutá neaerisită dintr-o bibliotecă universitară. Unul voia să 
deschidă fereastra, celălalt voia s-o ţină închisă. În loc să se concentreze asupra 
soluţiilor (dacă fereastra să stea închisă sau deschisă), s-au gândit la nevoile lor 
şi au rezolvat problema venind cu o altă soluţie: au deschis o fereastră în camera 
alăturată. Astfel, persoana care avea nevoie de aer proaspăt a avut parte de el şi, 
în același timp, vântul n-a suflat direct spre cel care nu voia să stea în curent.® 


După ce a instruit mii de cursanţi — manageri, profesori, părinţi, personal 
medical, agenti de vânzări, psihoterapeuti, membri ai clerului ș.a.m.d. —, echipa 
noastră a ajuns să considere că majoritatea oamenilor sunt uimiti să descopere că 
există o metodă din care toată lumea are de câștigat şi că ea poate să rezolve cu 
adevărat multe dintre cele mai spinoase probleme cu care se confruntă. Mulţi ne- 
au spus cât sunt de mulţumiţi să scape de metodele cu care erau obișnuiți de ani 
întregi si prin care cineva sau toată lumea avea mai mult sau mai puţin de 
pierdut. 


Firește, multe persoane sunt sceptice că metodele din care toată lumea are de 
câștigat pot funcţiona în „lumea reală“. Când mentionez exemplul lui Mary 
Parker Follett despre deschiderea unei ferestre într-o cameră alăturată, un 
participant la curs poate spune: „Da, dar e posibil să nu existe un geam în camera 
de lângă“. În acest caz, oamenii creativi pot găsi altă opţiune atrăgătoare pentru 
ambele persoane. Un amic de-al meu care s-a aflat într-o situație asemănătoare, 
în care nu exista o fereastră într-o cameră alăturată, a găsit mai multe soluţii care 
au fost agreate de ambele parti. Printre acestea s-au numărat schimbarea 
locurilor în cameră, deschiderea jumatatii de sus a geamului în locul celei de jos 
şi căutarea unui alt loc de ședere în bibliotecă. Eu însumi am fost uimit să văd 
câte conflicte cu adevărat dificile de nevoi din viata mea s-au rezolvat prin 
cooperare. Această metodă nu este însă un panaceu pentru toate problemele 
vieţii. Există anumite situaţii în care nu va funcţiona sau în care este mai 
potrivită altă abordare. Totuși, rata de succes a metodei pentru problemele tipice 
care apar între oameni este extraordinar de mare. 


CEI ŞASE PAȘI AI COOPERĂRII 


John Dewey, unul dintre cei mai mari filosofi americani, a declarat cà filosofia 
trebuie să înceteze să fie „un mecanism de gestionare a problemelor filosofilor“ 
si să devină o metodă cultivată de filosofi pentru a soluţiona problemele 
oamenilor obisnuiti.!? Probabil „cea mai insistentă propunere a lui John Dewey“ 
a fost de a stabili „reguli ale logicii [...] universal recunoscute“ care să-i ajute pe 
oameni să soluţioneze problemele dând rezultate mai bune şi prevenind totodată 
efectele neplăcute.!! „Regulile logicii“ concepute de Dewey formează un proces 
care poate fi utilizat pentru a rezolva probleme personale şi profesionale, pentru 
a soluţiona conflicte sociale sau a examina subiecte ştiinţifice si de altă natură.!? 
Psihologul 'Thomas Gordon a scris despre aplicarea acestui proces la 
soluționarea problemelor interpersonale, după ce oamenii descoperă cu ajutorul 
mesajelor asertive si al ascultării cá au nevoi aflate în conflict.13 


lată cei şase paşi ai procesului: 


1. Definiti problema în termeni de nevoi, nu de solutii.!^ 
2. Faceţi brainstorming pentru posibile soluţii. 


3. Selectaţi soluţia (soluţiile) care satisface cel mai bine nevoile ambelor parti si 
verificați posibilele consecinţe. 


4. Planificati cine si ce va face, unde si când. 
5. Implementati planul. 


6. Evaluati procesul de rezolvare a problemei si, ulterior, cát de buná s-a dovedit 
soluţia găsită. 


Rezolvarea problemelor prin cooperare necesită folosirea abilităților de ascultare 
şi de autoafirmare si a metodei de rezolvare a conflictelor. În plus, va trebui să 
intelegeti metoda cooperării — care este destul de simplă, fiindcă se bazează pe o 
progresie logică — şi să evitati capcanele obișnuite ale folosirii ei. Să parcurgem 
deci procesul pas cu pas. 


Pasul 1: Definiti problema în termeni de nevoi, nu de soluţii 


Cei mai multi dintre noi sunt de acord fără să stea pe gânduri că formularea 
precisă a problemei trebuie să preceadă toti ceilalți pași. Din cauza vieţii agitate, 
a presiunii vremurilor pe care le trăim, a stresului emoţional provocat de 
problemă și a efortului intelectual pe care îl presupune uneori definirea ei cu 
claritate, multi oameni se mulțumesc cu o definiţie de mântuială. O formulare „la 
plesneală“ va submina probabil întregul proces de rezolvare prin cooperare a 
problemei. Este important să ajungem la o formulare clară, concretă şi succintă. 


Pentru un rezultat reciproc benefic, problema este formulată în termeni de nevoi, 
nu de soluții. Acest lucru este atât de important, încât se impune să detaliez ce 
vreau să spun prin această distincţie, de ce este esenţială și cum poate fi făcută. 


Mai întâi, ce vrea să însemne definirea unei probleme în termeni de nevoi? De 
cele mai multe ori, oamenii se gândesc la probleme în termenii unor soluții 
contradictorii. Cinci membre ale unui ordin religios locuiau împreună într-o casă 
şi foloseau aceeași maşină. Toate erau active în comunitate şi, prin urmare, 
participau deseori seara la întruniri. După cum vă puteţi închipui, conflictul a 
pornit de la folosirea mașinii. Când au încercat să definească problema, sora 
Veronica a spus: „Îmi trebuie mașina ca să merg la ședința consiliului scolar de 
la ora 20:00“. (Şedinţa se desfășura în marginea estică a orașului.) Sora 
Katherine a spus: „Dar si eu am nevoie de mașină ca să merg la întrunirea 
grupului de lucru pentru activităţi sociale al parohiei, la aceeași oră.“ (Întrunirea 
se desfășura într-o suburbie aflată la şaisprezece kilometri la vest de oras.) Cum 
se întâmplă de obicei, aceste femei devotate își definiseră problema în termenii 
unor soluţii aflate în conflict: „Îmi trebuie maşina în seara asta“. „Dar si eu am 
nevoie de mașină ca să merg în direcţia opusă la aceeaşi ord.“ Când o problemă 
este definită astfel — în termeni de soluţii —, orice rezultat reciproc avantajos este 
exclus. De maşină are parte doar una dintre femei. Una câștigă, cealaltă pierde. 


Le-am rugat să formuleze problema în termeni de nevoi. 


Ambele mi-au răspuns: „Diseară am nevoie de mașină“. Dar asta era, pur şi 
simplu, o reformulare a problemei tot în termenii unor soluţii predeterminate. 


Ca să ajung la nevoia care genera aceste soluţii, le-am întrebat: „Pentru ce va 
trebuie maşina?“ 


Sora Veronica a răspuns: „Am nevoie să mă duc si să mă întorc de la ședință“. 


Sora Katherine a zis: „lar eu am nevoie să ajung la întrunirea comitetului de 
activităţi sociale“. 


Nevoia ambelor femei era transportul. Utilizarea mașinii era una dintre soluţiile 
posibile la nevoia lor. După ce și-au definit problema în termeni de nevoi, nu de 
soluţii, au ieșit la iveală mai multe soluţii. Chestiunea le dădea bătăi de cap 
celor două femei de mai bine de un an. De îndată ce au definit-o în termenii 
nevoii de transport, au fost capabile s-o rezolve în câteva minute. Șase luni mai 
târziu, am primit o scrisoare în care îmi povesteau că soluţia adoptată funcţiona 
în continuare și că „abordarea în termeni de nevoi“ făcuse ca relaţiile 
interpersonale din comunitatea lor religioasă să fie mai constructive. 


Vă amintiţi de cei doi oameni din încăperea neaerisită din bibliotecă? Probabil că 
începuseră prin a-şi formula problema în termeni de soluţii. Unul voia ca 
fereastra să fie deschisă, celălalt o dorea închisă. Dacă unul ar fi fost întrebat: 
„Ce vrei să obţii deschizând fereastra?“, răspunsul ar fi putut fi un enunţ referitor 
la o nevoie: „Să intre mai mult aer curat“. Dacă celălalt ar fi fost întrebat: „Ce 
câştigi daca tii geamul inchis?“, fără îndoială că ar fi răspuns formulând tot o 
nevoie: „Nu vreau să mă tragă foarte tare curentul, pentru că mă paste o răceală“. 
Când problema este redefinită — formulată în termeni de nevoi —, pot fi 
descoperite opţiuni satisfăcătoare pentru ambele parti, cum ar fi deschiderea unei 
ferestre într-o cameră alăturată. Pentru a descoperi nevoile, încercăm să aflăm de 
ce persoana doreşte soluţia propusă initial. Dacă înţelegem avantajele pe care i le 
oferă soluţia respectivă, i-am descoperit „nevoia“. 


De ce să ne batem capul să definim problemele interpersonale în termeni de 
nevoi, nu de soluţii? Motivul, deja sugerat, este că definirea în termeni de soluţii 
duce inevitabil la rezultate din care unul are de câștigat și altul, de pierdut. 


Despre conflict, Ross Stagner spunea cá este „o situaţie în care doi sau mai multi 
oameni au obiective pe care ei cred că le poate atinge doar unul sau celălalt, dar 
nu amândoi“16. Esenţa acestei fraze este cuvântul „cred“. Dacă percepţia 
problemei se schimbă din capul locului, trecând de la o situaţie în care cineva are 
de pierdut la una în care ambii parteneri au de câştigat, șansele de a obţine un 


rezultat reciproc avantajos cresc considerabil. O perceptie falsá si limitatá a 
naturii problemei sabotează majoritatea eforturilor de rezolvare. 


Redefinirea problemei în termeni de nevoi produce un mod de rezolvare a 
conflictului în care ambele parti (sau toate) îşi pot satisface nevoile. 


Cum definim o problemă în termeni de nevoi? 


Uneori, este evident că există un conflict de interese. Pentru cele două surori din 
ordinul religios, liniile generale ale problemei erau clare. Sarcina lor era să 
redefinească problema în termeni de nevoi. Dacă n-ar fi fost prezent un tert, ar fi 
trebuit să se asculte empatic una pe alta și să dea dovadă de un comportament 
asertiv pentru a-și înțelege reciproc nevoile. O modalitate de a redefini problema 
este să distingem între mijloace şi scopuri. Care este obiectivul final pe care vrea 
să îl atingă sora Veronica cu mijloacele selectate (folosirea mașinii comune)? Un 
prieten foloseşte următoarea formulă pentru definirea nevoilor: „Am nevoie să... 
[enuntarea obiectivului, nu a solutiei]*. I se pare un lucru util în procesul asertiv. 
Când ascultă, caută acelaşi tip de informaţie: „Ai nevoie să... [după o ascultare 
atentă, enunţă obiectivul celuilalt, nu soluţia pe care acesta poate a propus-o]“. 


Stresul conflictului sau chiar al anticipării lui îi face adeseori pe oameni să-și 
mascheze, fără să vrea, nevoile printr-un limbaj mult mai codificat decât de 
obicei. Apoi, din cauza aceluiaşi stres, capacitatea lor de a asculta scade 
semnificativ. Prin urmare, definirea problemei în termeni de nevoi poate să ia 
surprinzător de mult timp — chiar și atunci când aspecte importante ale 
conflictului sunt evidente încă de la început. 


Adeseori însă, conflictul de nevoi este camuflat. Este posibil ca, la începutul 
unei conversații, una sau ambele parti sa nu fie conştiente de nevoia celeilalte. 
Cel conștient de nevoile lui poate să transmită un mesaj asertiv si să se lovească 
de „un zid“, pentru că celălalt are nevoi contrare la fel de intense. În asemenea 
cazuri, persoana asertivă își foloseşte întâi abilităţile de rezolvare a conflictelor 
(dacă celălalt e stăpânit de o emoție puternică) şi abia apoi trece la rezolvarea 
prin cooperare a problemelor. Fiindcă e important să cunoaștem natura precisă a 
nevoii celuilalt si pentru că se poate ca el să n-o fi formulat cu claritate, e posibil 
să ne ia mult timp ca să înțelegem problema în termeni de nevoi și s-o enuntám 
exact. 


Uneori, cineva poate să-l asculte pe altul dezvăluindu-și visurile si să afle 


deodată informaţii care, fără ca celălalt să stie, intră in conflict cu nevoile lui. 
Ascultătorul trebuie să reflecte atunci cu claritate nevoile celuilalt, să-şi 
formuleze asertiv propriile nevoi, iar apoi, după ce problema a fost enunțată 
satisfăcător pentru ambele parti, poate urma și restul procesului de rezolvare a 
problemei. Este însă dificil să ascultăm precis și empatic, să fim asertivi dând 
dovadă de respect si de franchete si să formulăm ambele seturi de nevoi cu 
obiectivitate, mai ales când trecem prin stresul provocat de conflict. 


De exemplu, o mamă isi asculta fiica de 17 ani, Joan, care îi spunea cât de mult o 
entuziasmează faptul că urmează să absolve liceul în ianuarie (cu o jumătate de 
an mai devreme decât restul clasei ei). Joan se simţea usurata că îndeplinise toate 
cerințele legate de învățătură si era mândră că isi făcuse rost de o slujbă pentru 
perioada dinaintea facultății. 


Mama ei, care predă abilități de comunicare, a fost capabilă să asculte empatic 
descrierea realizărilor si sperantelor de viitor ale lui Joan. 


Apoi Joan și-a expus planul de a merge în Arizona (ea locuia în statul New York) 
pentru a se întâlni cu doi tineri, după care să viziteze San Diego ca să se vadă cu 
un al treilea. Acest plan a intrat în conflict cu sistemul de valori al mamei, 
făcând-o să renunţe la ascultarea empatică și să ridice bariere în calea 
comunicării. 


Ulterior, când și-a dat seama ce se petrecuse, mama a redeschis conversaţia si și- 
a impus să asculte empatic. Apoi și-a formulat obiecțiile, si amândouă s-au 
străduit să găsească o soluție mutual agreabilă. 


Participanţii la cursurile noastre ne spun că unul dintre cele mai dificile aspecte 
ale metodei prin cooperare este faptul că, de multe ori, la începutul unei 
interacțiuni nu-și imaginează că au nevoie de această abilitate, pentru că nu sunt 
conştienţi de nevoia intensă a celuilalt. Înțelegerea acestei nevoi şi apoi 
schimbarea metodei (renunţarea pe moment la autoafirmare) sunt un proces 
dificil și foarte cronofag atunci când deprindem pentru prima oară abilităţi de 
comunicare. E.xersând însă, el devine mult mai simplu și întru câtva mai rapid. 


Definirea problemei în termeni de nevoi, primul pas al metodei de rezolvare a 
problemelor, ocupă deseori jumătate din timpul necesar întregului proces. Ea 
înseamnă să parcurgem încă o dată enuntarea propriilor nevoi, ascultarea 
reflectivă până înţelegem nevoile celuilalt, apoi enuntarea ambelor serii de nevoi 


într-o frază care rezumă problema. Cu excepţia problemelor foarte simple sau 
foarte dificile, socotesc că este nevoie de cinci până la douăzeci de minute pentru 
acest pas. Dar merită! Adaptând o zicală, putem spune că: „O problemă bine 
definită este pe jumătate rezolvată“. 


Pasul 2: Faceţi brainstorming pentru posibile soluţii 


După ce problema este definită corect, începe căutarea soluţiilor posibile. De 
obicei, eu folosesc metoda brainstormingului. Brainstormingul este generarea şi 
enumerarea rapidă de idei de soluţii, fără prea multe clarificări si fără a le evalua 
calitatea. Nenumărate probleme aparent imposibil de rezolvat au fost soluționate 
constructiv prin utilizarea acestei metode. 


In brainstorming, scopul este cantitatea, nu calitatea. Cei experimentați își dau 
seama că majoritatea ideilor generate vor fi eliminate în etapele ulterioare ale 
procesului. Dar asta nu contează. Acum important este numărul cât mai mare de 
idei. 


Există nişte principii de bază pentru brainstorming care, dacă sunt respectate, 
generează sesiuni mai productive. Rolul lor este să asigure un mediu în care 
fluxul intens al energiei creative să se îndrepte spre găsirea cât mai multor soluţii 
într-o perioadă scurtă (de obicei, mai puţin de cinci minute). Abaterea de la 
oricare dintre ele poate încetini fluxul ideilor şi reduce creativitatea grupului. 
Așadar: 


1. Nu evaluati. Evaluarea stávileste creativitatea, tinde să-i facă pe oameni 
defensivi si mai predispusi să-și păstreze ideile pentru ei. Amanati orice judecată 
critică. 


Brainstorming .................. Nimeni nu spune: „Nu“. 
Brainstorming .................. Nimeni nu spune: ,, N-o să meargă niciodată “. 
Brainstorming .................. Nimeni nu spune: „E o idee stupidd *. 


Brainstorming .................. Nimeni nu spune: „O să coste prea mult“. 


Brainstorming .................. Nimeni nu spune: „S-a mai încercat“. 


Brainstorming .................. Nimeni nu spune: „E o idee nemaipomenită“. 


Va veni si momentul să spuneţi care dintre soluţii vi se par mai bune. Acum însă, 
respectaţi cu rigurozitate regula, chiar si atunci când evaluările „pozitive“ par 
necesare. 


2. Nu clarificati si nu cereti clarificări. Remarcile explicative împiedică 
generarea rapidă și creativă a soluţiilor. Deseori, când oamenii încep să explice 
ce voiau să spună în timpul procesului de brainstorming („Vreau să lipesc 
anunţuri pe usi pentru că...“) sau sunt întrebaţi de ceilalți ce voiau să spună, 
fluxul ideilor încetineşte. 


3. Nu vă sfiiti de idei trăsnite. O idee neobişnuită poate părea lipsită de sens, dar 
poate să ofere de fapt, într-o formă incipientă, soluţia finală. Mi s-a povestit cum 
managerii unui aeroport important discutau despre cum pot fi deszăpezite 
pistele. Unul dintre ei a sugerat să atárne de turnul de control o broască uriașă 
care să dea zăpada la o parte cu limba ei enormă. În timp, ideea a fost 
reformulată și a dat soluţia finală — un tun rotativ care pulverizează un jet de aer. 


Dincolo de utilitatea lor ocazională, ideile trăsnite sunt adesea propice pentru 
relaxarea partenerilor sau a grupului, încurajând o mai mare creativitate. 


4. Dezvoltati-vá reciproc ideile. Brainstormingul generează o mulțime de 
sugestii incomplete. Cele mai bune soluţii apar adesea completând sau 
combinând idei ori dezvoltând o primă formă a ideilor deja propuse. Un cuplu de 
tineri discuta despre cum s-a fi putut adăposti de intemperii în timpul vacanței. 
El a propus: „Să cumpărăm o furgonetă“. Plecând de la această idee, ea i-a 
răspuns: „Să închiriem în fiecare an o autorulotă pentru două săptămâni“. 


5. Notati fiecare idee (sau intrebati-l pe celălalt dacă vrea el să facă asta). Când 
se poate, asigurati-va că fiecare idee este consemnată preluând câteva dintre 
cuvintele-cheie ale vorbitorului. Cel care scrie nu trebuie să devină redactor, 
cenzor sau judecător — este un simplu scrib. De multe ori, când faceţi 
brainstorming în grup, e bine să existe două sau mai multe persoane care să 
noteze ideile pe foi de flipchart. 


6. Evitati sá asociati numele oamenilor cu ideile sugerate sau sá notati separat 
contribuţia fiecăruia. Profesorii notează adesea ideile proprii într-o coloană si 
ideile elevilor în altă coloană. Multi părinţi comit aceeași greşeală din neatentie. 
Obiectivul este ca perechea sau grupul să producă cele mai bune idei cu putinţă. 
Toate părţile contribuie la un climat care stimulează creativitatea, fiecare oferă 
idei care îi îndeamnă pe ceilalți să se gândească — așadar, chiar dacă în realitate 
este aleasă contribuţia cuiva anume, e vorba despre un efort de grup. E 
contraproductiv să ne concentrăm asupra celui care a exprimat prin cuvinte 
ideea. 


Cercetările au demonstrat că e important să nu începem o sesiune de rezolvare a 
problemelor cu ideea că există o singură soluţie a conflictului”. Rigiditatea în 
materie de soluţii este responsabilă de eșecul multor eforturi de rezolvare a 
problemelor. După ce folosiți procesul cu regularitate, s-ar putea să fiti uimiti de 
câte soluţii „elegante“ există la probleme extrem de dificile. 


Pasul 3: Selectaţi soluţia (sau combinaţia de soluţii) care satisface cel mai 
bine nevoile ambelor parti 


Dacă anumite soluţii care au apărut în etapa de brainstorming au nevoie de o 
clarificare, acum este momentul s-o faceţi. Clarificarea trebuie să fie cât mai 
succintă cu putinţă. Principiul „nu evaluati* este valabil atât în perioada de 
clarificare, cât şi în cea în care sunt generate ideile. Dacă nu e nevoie de 
clarificări, incepeti procesul de selecţie. 


Următoarele repere s-au dovedit utile în selectarea unei soluții sau combinaţii de 
soluţii: 


1. Întrebaţi-l pe celălalt ce variante de soluţie ar prefera. Nu eliminaţi soluţiile 
una câte una. Metoda 


aceasta vá iroseste timpul inutil si poate diminua atentia si eficienta oamenilor in 
procesul de rezolvare a problemei. 


2. Spuneti care variante vi se par vouá cele mai bune. Asigurati-và cá nevoile 
voastre sunt satisfácute. 


3. Vedeti care alegeri coincid. 


4. Alegeţi împreună una sau mai multe variante. De obicei, dacă nevoile au fost 
bine definite de la început, ambele parti vor selecta în mare parte aceleași 
variante. 


Aveţi grijă ca partenerul să fie satisfăcut de soluţia la care ati ajuns. Este în 
avantajul vostru, dar și al celuilalt, să acceptaţi amândoi alegerea făcută. Dacă ea 
îi satisface nevoile, celălalt va fi mult mai motivat să se asigure că soluţia este 
implementată. Cum spunea cu înţelepciune cineva: „Oamenii acționează din 
motivele lor, nu din ale noastre“. 


Consensul este cea mai adecvată metodă în procesul de rezolvare a problemelor 
prin cooperare. Consensul înseamnă să găsim „un sens al întâlnirii“, înseamnă 
disponibilitatea de a accepta decizia grupului. Rensis si Jane Likert afirmau că: 


Procesul de stabilire a consensului constă în schimbul liber și deschis de idei 
care continua până când se ajunge la o înţelegere. El garantează că obiecțiile 
fiecărui individ sunt ascultate și înțelese şi că se face un efort sincer de a le lua în 
considerare în timp ce se caută și se formulează o concluzie. Este posibil ca 
această concluzie să nu reflecte dorinţele exacte ale fiecăruia, dar, fiindcă nu 
încalcă interesele profunde ale nimănui, poate fi acceptată de toti!9*****, 


Când doi oameni recurg la metoda rezolvării problemelor prin cooperare, poate 
părea prea formal să spunem că se ajunge la decizii prin consens. Totuși, spiritul 
consensului se manifestă în tot procesul de cooperare de fiecare dată când acesta 
este folosit. Votul majoritar, procedurile parlamentare, respectarea Regulilor de 


ordine ale lui Robert******** — acestea nu sunt aplicate în rezolvarea prin 
cooperare a problemelor. 


Dupá ce au selectat o solutie care le pare multumitoare, e important ca ambele 
parti să încerce să anticipeze posibilele ei consecinţe. Soluţiile aparent foarte 
bune sunt deseori date peste cap de consecinţe neprevăzute. Deși este imposibil 
să prezicem cu exactitate toate urmările lor, oamenii care se pricep la rezolvarea 
problemelor nu trec cu ușurință peste această etapă importantă. 


Pasul 4: Planificati cine si ce va face, unde si când 


Uneori, oamenii sunt atât de fericiţi că ajung la o decizie care satisface nevoile 
variate ale tuturor, încât sărbătoresc prematur, în loc să decidă cum va fi pusă în 
aplicare. Însă o soluţie valorează exact cât implementarea ei. Părțile implicate 
trebuie să hotărască cine si ce va face, unde si când. Uneori, la fel de important 
este să determinăm si cum se vor face lucrurile — ce metode se vor utiliza. E util, 
de asemenea, să specificăm o dată când părţile se vor reuni pentru a examina 
cum decurge implementarea soluţiei. 


Multi oameni sunt uituci. Alţii îşi amintesc inexact. E de dorit să scriem pe hârtie 
înțelegerea la care s-a ajuns, inclusiv detaliile legate de cine, ce şi când va face. 
Acordul scris va fi doar un memento. Unora le place să păstreze pe o singură 
pagină expunerea problemei, ideile care au fost propuse, soluţia aleasă și 
deciziile legate de punerea ei în practică. Cunosc o familie ai cărei membri 
semnează hârtiile, le datează și păstrează toate înțelegerile îndosariate într-un 
sertar. Le face plăcere să citească invoielile la care au ajuns cu ani în urmă, la fel 
cum altora le place să se uite la fotografii de la diverse evenimente din trecut. 


Pasul 5: Implementati planul 


Până în acest punct al procesului ne-am gândit și am discutat. Acum suntem gata 


de actiune. S-a ajuns la o 


înțelegere legată de cine si ce va face, unde si când. Acum este momentul să 
trecem la fapte. 


De obicei, primii patru paşi sunt parcurși odată, într-o singură discuţie. Când 
discuţia ia sfârșit, în general, părțile se despart și au grijă apoi să-şi îndeplinească 
atribuţiile stabilite. În semn de buná-credintá, e important să finalizati la timp 
sarcinile care vă revin. Dacă celălalt a participat activ la procesul de rezolvare a 
problemei și dacă nevoile lui au fost satisfăcute de soluţie, sunt șanse mari să-și 
îndeplinească la rândul lui partea de înțelegere. 


Cu toate acestea, oamenii sunt oameni si, uneori, felul cum acţionează ulterior 
nu se ridică la nivelul înțelegerilor pe care le-au încheiat cu maximă sinceritate. 
În astfel de situaţii, poate fi potrivit un mesaj asertiv, urmat de ascultare 
reflectivă. 


Dacă rezolvati problema în cooperare cu altcineva, sáriti peste pasul 5 
(implementarea) si treceţi direct la pasul 6. Punerea planului în practică are o 
importanţă crucială, însă nu poate începe până când nu duceti discuţia la bun 
sfârşit. 


Pasul 6: Evaluati procesul de rezolvare a problemei si, ulterior, estimati cât 
de bună s-a dovedit a fi soluţia găsită 


După o sesiune de rezolvare a unei probleme, mie îmi place să fac o pauză 
pentru a analiza cum s-a desfășurat procesul. Printre subiectele pe care le discut 
cu partenerul/partenerii de comunicare se numără: 


* ce simte la modul general fiecare dintre noi în legătură cu procesul pe care 
tocmai l-am desfăşurat; 


* ce ne-a plăcut cel mai mult; 

* ce ne-a plăcut cel mai putin; 

* un lucru care m-a deranjat; 

* un lucru care l-a deranjat pe celălalt; 

* un lucru pe care aș vrea să nu-l fi făcut sau spus; 

* un lucru pe care celălalt ar vrea să nu-l fi făcut sau spus; 


* ce ar putea fiecare să facă mai bine data viitoare. 


Spre finalul discuţiei iniţiale, mă asigur întotdeauna că stabilim o zi în care ne 
întâlnim ca să verificám cât de bine funcţionează soluţia. Unele planuri de 
acțiune nu trec testul timpului — fie în întregime, fie în parte. Dacă un plan nu 
funcţionează, el trebuie corectat sau trebuie agreat unul nou. Dacă funcționează, 
ce-ar fi să sărbătorim că am rezolvat cu succes o problemă dificilă? 


Semnificaţia METODei cooperării 


Un prieten consultant, Peter Lawson, subliniază că fiecare pas al metodei conține 
un mesaj important de afirmare a ambelor parti, venit din partea fiecăreia si care 
poate fi comunicat la nivel conștient sau subconștient. De-a lungul anilor, i-am 
completat această opinie cu unele idei proprii. lată mesajele pe care eu le percep 
ca fiind implicite în fiecare pas al procesului de rezolvare a problemelor: 


Pas Mesaj 

I. Definiti problema în termeni de nevoi. 

II. Faceti brainstorming pentru a genera posibile solutii. 

III. Selectaţi soluţia care satisface cel mai bine nevoile ambelor parti si verificat 
IV. Planificati cine si ce va face, unde si când. 


V. Implementati planul. 


VI. Evaluati procesul... 


... Si soluţia. 


METODA COOPERării ÎN ACŢIUNE 


Inainte şi după 


Sonje și soțul ei, Woody, aveau frecvent conflicte legate de un anumit aspect din 
viaţa lor. Sonje este violonistă într-o orchestră simfonică și trebuie să exerseze 
cel puţin o oră pe zi. În acest timp, Woody ascultă adesea muzică la maximum. 
Asta o face pe Sonje să-și piardă concentrarea și o calcă pe nervi. Sonje ne-a 
oferit următoarea descriere a comportamentului ei dinainte să înveţe abilitățile de 
rezolvare a problemelor prin cooperare și de după aceea. 


Reacţia mea obișnuită la gestul lui era: „Dă mai încet prostia aia!“ sau: „N-ai pic 
de respect!“ 


Intr-o zi, am decis să reactionez la gălăgie cu un mesaj asertiv. I-am spus lui 
Woody: „Dacă dai volumul tare la aparatul stereo atunci când eu exersez, sunt 
foarte frustrată pentru că îmi afectează concentrarea“. 


După ce l-am ascultat reflectiv (şi am descoperit multe alte lucruri), am aflat că 
şi soțul meu avea o problemă. Nu-i plăcea să mă audă exersând digitatii si 
tehnici de arcus la secţiunile dificile ale pieselor muzicale. Asa că încerca să 
acopere aceste sunete. 

Brainstormingul nostru a produs câteva soluţii alternative, printre care: 

* să exersez imediat după școală, înainte ca el să se întoarcă acasă; 


* să izolăm fonic camera; 


* să exersez în pauza pe care o am la școală (Sonje e profesoară într-o școală de 
stat); 


* sá cumpárám cásti la care sá asculte muzica 
s.a.m.d. 


Dintre cele douăsprezece soluţii, unsprezece nu erau fezabile dintr-un motiv sau 
altul. Am cumpărat o pereche de căşti, iar Woody poate acum să dea volumul 
oricât de tare, fără să mă deranjeze nici pe mine, nici vecinii. 


Fireşte, lucrurile n-au mers ca la carte în comunicarea dintre noi. Au apărut și 
bariere, iar ascultarea mea reflectivă a lăsat întru câtva de dorit. Dar, prin 
utilizarea frecventă a abilităţilor deprinse la cursul de comunicare, am devenit 
mai conștienți unul de celălalt la nivel emoţional și ne pricepem mai bine să ne 
satisfacem reciproc nevoile. Relaţia noastră s-a îmbunătăţit si ne simțim amândoi 
mai impliniti. 


Rezolvarea problemelor cu ajutorul tertilor 


Cineva care posedă abilităţi de rezolvare a problemelor prin cooperare poate să 
joace rolul de mediator între alte persoane care au intrat într-un conflict de nevoi. 


Un profesor de liceu și-a descris un asemenea rol de tert în rezolvarea unei 
probleme: 


Elevul A și elevul B se ciondáneau pe coridor. I-am despărţit si i-am dus în 
biroul meu. După ce i-am ascultat o vreme, s-au calmat. lată situaţia pe care mi- 
au descris-o: pentru că perioada de notare se apropia de final, elevii trebuiau să- 
si depună proiectele la educaţie tehnologică. Cei doi lucrau la nişte proiecte 
complicate, fiecare dintre ele necesitând utilizarea unei cleme speciale de 
prindere. Atelierul școlii era dotat cu o singură clemă de fixare de acest tip, și, 
pentru că amândoi știau asta, fiecare decisese că el avea s-o folosească primul. 
Teama că s-ar putea să nu-și finalizeze proiectele la timp provocase cearta de pe 
coridor. 


La sugestia mea, cei doi băieți au hotărât să încerce metoda de rezolvare a 


problemelor prin cooperare. Problema lor era că fiecare trebuia să-şi termine 
proiectul înainte de finalul semestrului. 


Prin brainstorming au fost generate cinci soluţii posibile: 
1. Întâi isi va termina proiectul elevul A, apoi elevul B; 
2. Întâi îşi va termina proiectul elevul B, apoi elevul A; 
3. Unul din ei sau amândoi vor alege un alt proiect; 

4. Vor face rost de o altă clemă de prindere; 


5. Vor pune la punct o metodă care să le permită amândurora să-și finalizeze 
proiectele la timp, împărțind clema. 


Cand am evaluat aceste opțiuni, a reiesit că soluţiile 1 si 2 erau imposibil de 
aplicat, pentru că nu aveau suficient timp să finalizeze întâi un proiect și apoi pe 
celălalt. Soluţia numărul 3 a fost si ea eliminată din lipsă de timp (si pentru cà 
niciunuia nu i-a plăcut această variantă). Soluţia 4 a întrunit cel mai repede 
consensul. Din nefericire, profesorul de educaţie tehnologică ne-a spus că 
asemenea cleme trebuiau comandate de la un furnizor din afara orașului și n-ar fi 
ajuns la timp. Nu mai rămăsese decât soluţia 5. Analizând etapele proiectelor 
individuale, ne-am dat seama că elevul A avea nevoie de clemă în faza iniţială a 
proiectului, pe când elevului B nu-i trebuia decât spre sfârșit. Cooperând şi 
coordonându-se, cei doi îşi puteau finaliza cu succes proiectele fără întârzieri 
nejustificate. 


Băieţii și-au făcut un plan precis. Elevul A a folosit clema în vreme ce elevul B 
s-a ocupat de alte parti din proiectul sáu. A i-a lăsat apoi clema lui B, și amândoi 
şi-au încheiat proiectele la timp. Câteva zile mai târziu am evaluat soluţia. 
Fiecare reuşise să termine la vreme un proiect de calitate, pentru care obținuse o 
nota mare si pe care-l oferise în dar familiei. Amândoi erau pe deplin satisfacuti 
de cum isi rezolvaseră problema. 


GESTIONAREA PRELIMINARIILOR ESENTIALE 


Aplanati emoţiile intense înainte de rezolvarea problemei. De multe ori, atunci 
când există o problemă, oamenii reacționează pătimaş. Dacă celălalt sau 
amândoi sunteţi puternic implicaţi afectiv, folosiți metoda de rezolvare a 
conflictelor pentru a reduce stresul emotional. Dacă numai pe voi vă încearcă 
sentimente puternice, înainte de a începe să rezolvati problema căutaţi o cale de 
a vă elibera fără să-l incarcati emotional pe celălalt. Faptul cá nu sunt rezolvate 
mai întâi emoţiile este una dintre cele mai răspândite piedici în calea utilizării cu 
succes a acestei metode. 


Asiguraţi-vă ca în rezolvarea problemei sunt implicaţi oamenii potriviti. Ar 
trebui să fie prezenţi (1) cei care vor fi afectaţi de rezultat şi, uneori, (2) cei care 
posedă informaţiile necesare. 


Negociati un moment şi un loc în care să rezolvati problema. Asiguraţi-vă că 
locul este potrivit. Mie îmi place intimitatea, pentru cá asa pot să mă destăinui, 
îmi place să închid radioul și televizorul, să găsesc un mod de a bloca apelurile 
telefonice s.a.m.d. De obicei, solicit o discuţie de o jumătate până la trei sferturi 
de oră. Rareori am nevoie de atâta timp, dar este important să finalizez procesul 
dintr-odată — afară de cazul când problemele sunt foarte complicate. Si apoi nu 
poti să știi când dai peste un obstacol pentru care va fi nevoie de mai mult timp 
decât cel prevăzut. 


Dacă, atunci când îl abordez, celălalt întreabă: „De ce vrei să ne vedem?“, pot să 
răspund simplu: „Hai să aşteptăm până avem mai mult timp ca să discutăm“. E 
posibil ca asta să-l irite putin, dar s-ar putea să fie mai bine decât să abordăm 
chestiuni dificile într-un loc si un moment inoportune. E posibil să fiti nevoiţi să 
folosiți metoda de rezolvare a conflictelor dacă evitati în continuare să 
menționați subiectul. Pe de altă parte, vor fi și momente în care puteţi să 
dezváluiti ceea ce vreţi să discutati. 


Următorul pas preliminar este să scrieți pe hârtie mesajul asertiv cu care veţi 
începe întâlnirea. Da, scrieti-] de mână. Este foarte important pentru voi să vă 
exprimati clar nevoile si să le enuntati precis si fără a-l judeca pe celălalt. Poate 
că vă consideraţi deja profesioniști în domeniul elaborării mesajelor asertive. Cu 
toate astea, sunt șanse mai mari ca sesiunea de rezolvare a problemei să fie mai 
productivă dacă sunteţi pregătiți cu un mesaj bine formulat pe care l-ați pus pe 
hârtie (de obicei doar pentru ochii vostri). 


Când incepeti procesul de rezolvare a problemei, explicati metoda pe care v-ar 


plácea s-o folositi si de ce. Eu identific douá motive convingátoare pentru 
utilizarea ei. În primul rând, toate celelalte opţiuni sunt foarte proaste. E posibil 
ca, ultima oară când ati discutat despre niște nevoi aflate în conflict, rezultatul să 
fi fost atât de dezamăgitor, încât cel puţin unul dintre voi să fi simţit furie, 
ranchiună, frustrare sau pe toate la un loc. Al doilea motiv important al 
preferintei mele pentru această metodă este că ambele parti își văd nevoile 
satisfăcute. 


Când detaliati pas cu pas procesul de rezolvare a problemelor si motivele pentru 
care vreţi să-l folosiţi, se prea poate să vă izbiti de o rezistenţă puternică. (De 
obicei, rezistenţa este mult mai intensă dacă încercaţi să-l ghidaţi pe celălalt de-a 
lungul procesului fără să-l instiintati în prealabil.) Interlocutorul poate să và 
suspecteze că încercaţi să vă creati un avantaj schimbând regulile. Se poate simţi 
nelalocul lui din cauză cá voi ştiţi cum să folosiţi acest proces, iar el nu. Si poate 
fi extrem de sceptic fata de faptul că ambele parti își vor vedea nevoile 
satisfăcute. S-ar putea să creadă că este o contradicţie în termeni. 


Dacă celălalt vi se opune, ascultaţi-l ca să percepeti energia cu care vi se 
împotriveşte. Probabil că veţi fi tentaţi să-i dati explicaţii, ba chiar să încercați 
să-l convingeti. Aceste reacţii se transformă de regulă în bariere, iar folosirea lor, 
probabil, nu va face nimic altceva decât să-i întărească împotrivirea. Ascultarea 
reflectivă însă îi permite celuilalt să se exprime, îi reduce stresul, creează mai 
multă încredere și, în cele din urmă, declanșează procesul de rezolvare a 
problemei. Nu este o tehnică de manipulare. („OK, mi se opune, aşa că o să 
recurg la ascultare.“) Este o tentativă onestă de a înţelege emoţiile celuilalt, 
permițându-i să se elibereze de sentimentele „negative“. Cum am văzut mai 
devreme, când un om se simte înțeles, se simte mai bine. Dacă scopul vostru este 
să Cooperati cu cineva pentru a atinge un obiectiv comun, trebuie să va indreptati 
toată energia spre el, într-o manieră pozitivă. Ascultarea reflectivă a împotrivirii 
celuilalt la metodă este, deci, pasul ultim al pregătirii terenului, deși s-ar putea să 
trebuiască după aceea să explicati motivele pentru care vreţi să folosiți metoda. 
Uneori însă nu există nicio împotrivire din partea celuilalt, asa că această fază a 
pregătirii este eliminată. 


ȘI DACĂ METODA NU FUNCŢIONEAZĂ? 


Oamenii instruiți de mine si de asociaţii mei ne spun cá înregistrează o rată 
ridicată de succes aplicând aceste abilități. De obicei, când procesul nu 
funcţionează cum trebuie pentru ei, fie au picat într-una din capcanele lui 
obișnuite, fie una din parti are o agendă ascunsă, fie procesul trebuie reluat, fie, 
în fine, părţile folosesc abilitatea într-o situație mult prea dificilă pentru nivelul 
lor de competenţă. 


Evitaţi capcanele obişnuite ale procesului 


In general, atunci când rezolvă problemele prin cooperare, oamenii cad într-una 
sau mai multe din următoarele cinci capcane. 


Nu se ocupă mai întâi de emoţii. Dacă sunt intense, emoţiile trebuie 
temperate prin utilizarea metodei de rezolvare a conflictelor înainte de a 
începe procesul. Mulţi oameni de afaceri ne-au spus că folosiseră procesul în 
şase pași şi înainte de a urma cursul nostru. Uneori functionase destul de 
bine, dar în alte situaţii nu fusese eficient. De cele mai multe ori, eşecul se 
datora faptului că emoţiile intense ale participanţilor erau ignorate. Un 
principiu esenţial pe care îl promovează programul nostru este primatul 
emoţiilor. Când sunt puternice, ele trebuie abordate la început — înainte de 
orice altceva. 


Nu definesc corect problema. Mulţi nu ascultă îndeajuns de mult timp, cu 
suficientă înţelegere sau eficienţă, ca să priceapă nevoia celuilalt. Și poate 
nu şi-au enunțat nici propria nevoie cu îndeajuns de multă acuratețe printr- 
un mesaj asertiv în trei parti. 


Uneori, oamenii încearcă să folosească această metodă când nu au niciun fel de 
nevoi concrete, doar unele legate de valori. Dar procesul nu a fost conceput 
pentru a fi utilizat în conflicte de valori. 


Evaluează sau clarifică în timpul brainstormingului. Majoritatea 
cursanților nostri sunt extrem de tentaţi să întrerupă brainstormingul cu 
evaluări, clarificări, comentarii, exemple ş.a.m.d. Asta îngreunează si, in 
final, poate compromite o sesiune eficientă de brainstorming. Din moment 


ce calitatea solutiei se bazeazá foarte mult pe eficienta brainstormingului, 
este important să evitati această capcană. Dacă celălalt începe să facă 
evaluări sau digresiuni în această etapă, actionati prompt, dar cu fermitate 
şi amabilitate, pentru a-l face să reia procesul. Dacă intervenţia voastră este 
percepută de interlocutor ca o remarcă răutăcioasă, ea poate să deturneze 
eficienţa brainstormingului. 


Nu stabilesc detaliile practice. După ce s-a instituit armonia şi cele două 
parti au descoperit o soluţie pe placul amândurora, multi pun capăt 
procesului de rezolvare a problemei. Unora li se pare că, în acest punct, a 
stabili detaliile implementării soluţiei trădează lipsă de încredere. 


Alţii devin nerăbdători. Nu sunt obișnuiți să petreacă atât de mult timp rezolvând 
probleme împreună cu ceilalți. În cosecintá, nu descriu clar următorii paşi; 
soluţia nu este aplicată, și atunci sunt tentaţi să spună: „Procesul ăsta pur si 
simplu nu funcţionează“. 


Nu se asigură că paşii concreti sunt puși în practică. Faptul că ati ajuns la o 
înţelegere armonioasă nu înseamnă că ea va fi automat implementată. Mulţi 
oameni au programul încărcat, numeroase priorităţi si alte complicaţii care 
pot interveni în realizarea planului comun. Dacă celălalt nu urmăreşte 
procesul, nu înseamnă neapărat că nu-i pasă de voi sau de soluţia convenită. 
Poate fi important, aşadar, să stabiliti împreună si să folosiţi criterii realiste 
pentru a evalua progresul făcut în rezolvarea problemei comune. 


Scoateti la iveală agendele ascunse 


Uneori, lipsa unui progres corespunzător în procesul de rezolvare a problemei e 
cauzată de o dificultate latentă care n-a fost dată în vileag. Această problemă 
constituie o mare barieră emoțională între doi oameni. Când așa par să stea 
lucrurile, puteţi să folosiţi o invitaţie la dialog precum: „Se pare că ceva ne ţine 
pe loc. Mai e ceva în relaţia noastră despre care ar trebui să vorbim mai întâi?“ 
Uneori, celălalt va spune: „Nu, totul e în regulă“ și apoi va verbaliza treptat 
bariera ascunsă. 


Reluati procesul 


Uneori, nu puteti sá ajungeti la un consens asupra unei solutii din cauzá cá 
trebuie sá parcurgeti mai eficient unul sau doi pasi. De obicei, problema devine 
limpede la pasul 3 (selectarea solutiei). De multe ori este util sá incercati din 
nou. Enuntati-va nevoile clar si succint. Ascultati cu atenție vreme suficientă, 
până când descoperiţi nevoia celuilalt. Apoi, având clară în minte problema 
comună, faceți un brainstorming relaxat, fără să evaluati sau să clarificati, fără să 
dati explicaţii sau să divagati. Deseori, soluţia benefică pentru amândoi apare 
când procesul e reluat. 


APLICAȚII ale metodei COOPERarii 


Stabilirea de obiective 


Procesul de rezolvare a problemelor prin cooperare poate fi deseori utilizat 
eficient atunci când se stabilesc obiective. De exemplu, Red a hotărât că, 
împreună cu soţia lui, Eilene, trebuie să depună 1 000 de dolari anual într-un 
cont de economii pe termen lung. Totuși, venitul lor era limitat, iar obiectivul 
părea să intre în conflict cu dorinţa lui Eilene de a renunţa la slujbă pentru a-și 
relua facultatea. În trecut, cei doi s-ar fi certat mult pe această temă. În cele din 
urmă, soţul ar fi avut câștig de cauză și soţia ar fi rămas supărată. Acesta era 
tiparul pe care îl urmaseră de-a lungul anilor. Acum însă și-au enunțat amândoi 
nevoile, au făcut brainstorming şi au parcurs restul procesului de rezolvare a 
problemelor. Au decis să nu facă deloc economii în cei trei ani în care ea mergea 
la facultate și să pună deoparte câte 1 700 de dolari în primii şase ani după ce 
soţia se întorcea la lucru. Fiecare a fost mulțumit, pentru că nevoile amândurora 
aveau să fie satisfăcute. 


O profesoară de liceu voia să-și implice elevii în planificarea următoarei unități 
de studiu. Nevoia ei principală era să parcurgă cu seriozitate materia, în aşa fel 
încât elevii să treacă evaluarea naţională de la finalul anului școlar. Elevii îi 
impartaseau această nevoie, dar aveau si alte interese. Puneau accent pe o 
anumită parte a unităţii de studiu care li se potrivea mai bine, își doreau mai 
puţine prelegeri din partea profesoarei și voiau să găsească o cale de a selecta și 
de a dezbate probleme esenţiale — si, în plus, să nu dea teste vinerea (când multi 
profesori aveau obiceiul să-i testeze). Clasa a făcut o listă cu priorităţile lor şi a 
ales un comitet de cinci elevi care să colaboreze cu profesoara pentru a planifica 
cine ce urma să facă și până când şi pentru a da o mână de ajutor la 
implementarea planului. La finalul unităţii, profesoara şi majoritatea elevilor au 
fost, în general, mulțumiți de rezultate, dar au descoperit si lucruri care puteau fi 
îmbunătăţite pe viitor. Mai mult decât atât, clasa a luat note excepţionale la 
examenul de evaluare. 


Harlow era manager într-o uzină care utiliza, mai mult de ochii lumii, un sistem 
numit „managementul prin obiective“. Una dintre ideile fundamentale ale acestui 
sistem este că șeful şi subordonații săi stabilesc prin colaborare obiectivele de 
îndeplinirea cărora angajaţii vor fi responsabili în următorul an, evaluarea fiind 
făcută la finalul anului. Harlow declara: „Până acum, toată treaba a fost de 
formă, pentru că niciunuia dintre noi nu i s-au predat abilitățile interpersonale 
necesare pentru a face sistemul să funcționeze“. 


După ce a urmat împreună cu șeful său un curs de abilităţi de gestionare a 
comunicării, au discutat amândoi realizările şi problemele întâmpinate în anul 
precedent și apoi au început să stabilească obiectivele pentru anul următor. Şeful 
a prezentat concis obiectivele companiei, ale departamentului şi propriile lui 
obiective, prin îndeplinirea cărora spera să ajute departamentul și compania să și 
le atingă pe ale lor. Nevoia șefului era să-și atingă obiectivele, si, pentru asta, 
Harlow trebuia să găsească un mod de a contribui la îndeplinirea lor. 


Apoi, Harlow a fost întrebat ce îşi dorește el cel mai mult să realizeze în anul 
următor. Odată ce și nevoile lui au fost formulate clar, Harlow și șeful său și-au 
declarat nevoile într-un singur enunţ, au căutat prin brainstorming modalități de 
a satisface ambele seturi de nevoi şi au elaborat obiective acceptabile pentru 
ambele parti. Planurile de acţiune au fost concepute într-o ședință ulterioară. 
Potrivit lui Harlow: „Sistemul n-avusese niciun sens până atunci. Acum ştiu ce 
îşi dorește şeful meu, ce nevoi are departamentul în care lucrez şi de ce. Si am 
găsit împreună o cale de a-mi folosi abilităţile și de a-mi valorifica interesele mai 


bine ca niciodatá. Dacá sedintele de evaluare periodice pe care le-am programat 
vor merge la fel de bine, cred cá ar trebui sá obtinem rezultatele de care are 
nevoie compania si, în același timp, să îmi satisfac mare parte din propriile 
nevoi“. 


„Relaţii de ajutorare“ între două persoane 


Când altcineva are o nevoie stringentă, este utilă folosirea abilităţilor de 
ascultare. Uneori, însă, după ce ascultăm reflectiv şi ajungem de la problema 
aparentă la cea reală, procesul poate să intre în impas, pentru că celuilalt îi 
lipseşte abilitatea de a rezolva probleme și de a lua decizii. Dacă sunteţi de 
părere că l-aţi ascultat îndeajuns pentru a-i înțelege problema fundamentală, 
poate fi indicat să-i explicati procesul de rezolvare a problemelor si să-l întrebaţi 
dacă n-ar vrea să-l încerce. Dacă acceptă, rolul vostru este să-l ajutaţi să-l 
parcurgă pas cu pas. Fiindcă nu e vorba despre a rezolva problema prin 
cooperare, la pasul 1 este enunțată doar problema celuilalt. La pasul 2, sarcina 
voastră este să-l îndemnați sa se tina de brainstorming, nu să evalueze sau sa 
explice soluţiile. (Uneori puteţi să contribuiţi cu câteva soluţii — nu cu 
majoritatea! — în cadrul pasului 3.) Selectarea variantei optime ţine exclusiv de 
celălalt, deși îi puteţi cere să anticipeze posibilele consecinţe ale celor mai bune 
propuneri. Ceilalţi pași ai procesului trebuie gestionati într-o manieră 
asemănătoare. În acest fel, îi permiteti interlocutorului să-și rezolve propriile 
probleme si, în acelaşi timp, să deprindă o metodă care-l poate ajuta si pe viitor. 


Alte aplicaţii 


Procesul de rezolvare a problemelor prin cooperare are multe alte aplicaţii, dar 
aici mai mentionez două. A fost folosit cu succes în stabilirea regulilor si 
regulamentelor. Indiferent că sunt explicite sau tacite, regulile sunt o 
componentă a oricărei relații, familii și organizaţii. E indicat ca oamenii asupra 
cărora regulile sau regulamentele au efect să ia parte la stabilirea lor. În grupuri 


numeroase, acest lucru trebuie realizat prin reprezentanti. La inceputul anului 
scolar, unii profesori colaboreazá cu elevii pentru a stabili reguli de 
comportament pentru tot anul, folosind metoda de rezolvare a problemelor prin 
cooperare. Dacă, pe parcurs, e nevoie de reguli noi, ele sunt adăugate. Dacă 
unele reguli se dovedesc inutile, grupul le elimină. Atunci când la stabilirea 
regulilor este folosit „principiul participării“, acestea tind să fie mai logice 
pentru cei vizati de ele şi să fie respectate cu mai multă regularitate. 


Cineva a spus cândva că viata este un alai de probleme. Procesul în şase paşi 
poate fi folosit si de un singur individ pentru diversele probleme personale cu 
care se confruntă în viata si în cazul cărora este benefică o abordare sistematică. 


REZUMAT 


Există alte câteva metode de rezolvare a problemelor decât cea prin cooperare — 
inclusiv negarea problemei, eschivarea, capitularea, dominarea și compromisul. 
Oricare poate fi potrivită în anumite situaţii, dar utilizarea lor constantă are 
consecinţe negative. 


De obicei, metoda de rezolvare prin cooperare dă rezultate pozitive. Ea cuprinde 
următorii șase pași: 


1. Definiti problema în termeni de nevoi, nu de soluții. 
2. Faceţi brainstorming pentru a genera posibile soluţii. 


3. Selectaţi soluţia (soluţiile) care satisface cel mai bine nevoile ambelor parti 
(după ce verificaţi posibilele consecinţe). 


4. Planificati cine si ce va face, unde si când. 
5. Implementati solutia. 


6. Evaluati procesul de rezolvare a problemei si, ulterior, cát de buná s-a dovedit 


soluţia găsită. 


De obicei, „preliminariile“ procesului au o importanţă esenţială. Dacă acesta nu 
funcţionează, treceţi din nou în revistă etapele lui pentru a vă asigura cá ati evitat 
capcanele obișnuite, care sabotează eficiența metodei, căutaţi agenda ascunsă 
şi/sau reluati procesul. 


Metoda are multe aplicaţii, la muncă și la şcoală. Poate fi folosită pentru a stabili 
obiective, pentru a suplimenta ascultarea într-o anumită etapă a unei relaţii de 
ajutorare, pentru a formula reguli, dar și în rezolvarea individuală a problemelor. 


Este o abilitate deosebit de importantă. Cum spunea George Prince: „Dacă nu-ţi 
foloseşti capacităţile de rezolvare creativă a problemelor, îți subminezi calitatea 
propriei vieţi“20. 


* Atunci când e vorba de o problemă între două persoane, experiența mi-a arătat 
că ambii indivizi sunt de obicei mulțumiți cu soluţia la care au ajuns împreună. 
Uneori, în cazul grupurilor (ocazional și când sunt implicați doar doi oameni), e 
posibil ca soluţia la care s-a ajuns în comun „să nu reflecte dorinţele precise ale 
fiecăruia“. V-aţi putea întreba: „Care e diferenţa fata de un compromis?“ La 
compromis se ajunge prin „concesii mutuale“. Consensul este un proces care 
creează o „solidaritate de grup“ — un „acord general“. Există o diferenţă fină, dar 
importantă între compromis și consens care merită dezbătută mai mult decât în 
capitolul de fata. O deosebire majoră între cele două este de natură emoţională: 
de obicei, oamenii preferă consensul unui compromis. De asemenea, apare des o 
diferenţă relationala: consensul tinde să creeze relații mai strânse decât 
compromisul. 


** Manual de proceduri parlamentare folosit în SUA (n.red.) 


Pázeste-ti fiinţa lăuntrică mai mult decât orice altceva, căci din ea tásneste 
viata.! 


— un inTelept antic 


ABILITÁTILE NU SUNT SUFICIENTE ÎN COMUNICARE 


Cercetátorii si teoreticienii din domeniul stiintelor comportamentului afirmá cá 
existá trei calitáti-cheie care faciliteazá comunicarea: autenticitatea, dragostea 
neposesivá si empatia. 


Autenticitatea înseamnă să fim onesti si deschisi în privinta sentimentelor, 
nevoilor si ideilor noastre. Este refuzul încăpățânat de a lăsa sinele nostru real 
„să călătorească incognito“. 


Dragostea neposesivă presupune acceptarea, respectarea și sprijinirea altuia 
într-un mod eliberator si necondescendent. 


Empatia se referă la capacitatea de a-l vedea si de a-l auzi cu adevărat pe 
celălalt, înțelegându-l din perspectiva sa. 


Spre sfârșitul anilor 1950, psihologul Carl Rogers a emis ipoteza că aceste trei 
calități sunt esenţiale pentru comunicarea constructivá.? De atunci au fost 
realizate peste o sută de studii care îi susțin teoria. Datele empirice arată cà 
psihoterapeutii care dau dovadă de aceste calități într-un grad ridicat stabilesc 
relaţii constructive cu clienţii lor. Un grad mai scăzut se asociază cu interacțiuni 
nocive între specialist si client. Alte date arată că profesorii care întruchipează 


aceste însușiri stimulează reuşita şcolară a elevilor într-o măsură mai mare decât 
cei care duc lipsă de ele. De asemenea, un student care posedă aceste trăsături 
are toate şansele să îmbunătățească semnificativ viata colegului de cameră. 


Medicii și asistentele medicale pot grăbi însănătoșirea unui pacient şi dând 
dovadă de aceste însușiri, nu doar prin tehnici chirurgicale și medicamentoase. 
Managerii care au astfel de atitudini stimulează într-o măsură mai mare 
motivaţia angajaţilor şi se lovesc de mai puţină împotrivire din partea lor. 
Agenţii de vânzări care posedă aceste calităţi tind să aibă clienți mai mulţumiţi, 
ceea ce se reflectă pozitiv în volumul vânzărilor. Autenticitatea, dragostea 
neposesivá și empatia sunt esenţiale pentru căsnicii împlinite si pentru relaţii 
constructive între părinţi și copii. 


Comunicarea este influențată de aceste atitudini de bază, nu doar de metode și 
procedee specifice. Tehnicile de comunicare sunt utile numai în măsura în care 
facilitează exprimarea calităților umane esenţiale. Cel care a ajuns să stăpânească 
abilitățile de comunicare, dar duce lipsă de autenticitate, afecţiune si empatie va 
descoperi că experienţa sa tehnică este irelevantă sau chiar nocivă. Oricât de 
importante ar fi, folosite separat, metodele de comunicare nu pot să edifice relaţii 
satisfăcătoare. 


AUTENTICITATEA 


A fi autentic înseamnă să fii ceea ce esti cu adevărat, fără măști sau fațadă. Omul 
autentic îşi trăieşte emoțiile si este în stare să si le exprime la momentul potrivit. 
Poate să fie el însuși în mod spontan alături de alţii, astfel încât să se lase 
cunoscut așa cum este în realitate. „Ce-i în gusa, și-n capusa.“ 


Dimpotrivă, persoana inautentică îşi ascunde gândurile, emoţiile, valorile si 
motivațiile reale. Din nefericire, atitudinea defensivă si disimulată în fata celor 
din jur îi blochează şi conştiinţa de sine. În scurtă vreme, cele mai adevărate şi 
mai spontane elemente din interiorul lui sunt îngropate atât de adânc, încât nici 
măcar el nu le mai recunoaște. 


Autenticitatea este esenţială în toate relațiile de importanţă vitală. Dacă îmi 


lipseste, sunt incapabil sà am o relatie semnificativá cu altcineva. Trebuie sá 
îndrăznesc să fiu eu însumi pentru a fi capabil să mă înţeleg cu alţii. 


Nathaniel Hawthome a scris o povestire despre un om care nu voia să fie el 
însuși în prezenţa altora. Individul se „topea“ pur şi simplu de câte ori oamenii 
din jurul lui ieşeau din încăpere. Întreaga lui identitate era anihilată de strădania 
de a fi ceea ce credea el că ar vrea ceilalți să fie. Când „publicul“ dispărea, din 
sinele lui profund nu mai rămânea nimic. 


Nimeni nu poate să-și dezvăluie sinele în totalitate. Toţi pretindem că suntem 
altceva decât suntem în realitate — cel puţin o parte din timp. Într-adevăr, 
cuvântul „personalitate“ provine din latinescul persona, care denumea masca 
unui actor. Omul autentic stie cá i-e imposibil să se dezvăluie complet, dar este 
decis să dea dovadă de onestitate si deschidere responsabilă fata de ceilalți. 


Autenticitatea are trei ingrediente: conştiinţa de sine, acceptarea sinelui şi 
exprimarea sinelui. 


Constiinta de sine 


La un moment dat, renumitul caricaturist politic din secolul al XIX-lea Thomas 
Nast a mers la o petrecere împreună cu un grup de amici. Cineva l-a rugat să 
deseneze caricaturi ale tuturor celor prezenți, și el le-a schiţat din câteva trăsături 
iscusite. Apoi desenele au fost date din mână în mână astfel încât musafirii să se 
identifice. Fiecare i-a recunoscut pe ceilalți, dar aproape nimeni nu și-a 
identificat propria caricatură. 


Desi Freud și alții au demonstrat că nu e uşor să ne cunoaştem pe noi înșine, este 
categoric posibil să ne dezvoltăm această capacitate. Au fost concepute 
numeroase tehnici care stimulează înțelegerea propriei persoane.’ 


Si totuşi, pentru a ne dezvolta conştiinţa de sine nu este necesar să citim cărți de 
specialitate, să participăm la ateliere sau să practicăm vreo disciplină spirituală 
orientală. Fiecare om posedă, de fapt, o înţelegere a sinelui mai profundă decât 
cea pe care o are în prezent. Suntem deprinsi să nu acordăm atenţie mesajelor 


sinelui propriu sau să le ignorám dacă și când se fac auzite. De exemplu, un om 
se poate simţi singur, asa că încearcă să-şi distragă atenţia de la conștiința acestui 
fapt neplăcut pornind televizorul. Altul se poate simţi lipsit de importanţă si 
poate deveni dependent de muncă pentru a-şi înăbuși acest sentiment. Una dintre 
cele mai rapide modalități de a urma îndemnul socratic: ,,Cunoaste-te pe tine 
însuţi“ este să refuzăm ignorarea conștientizării propriului sine, oricât de vagă ar 
fi această conştiinţă. 


Acceptarea sinelui 


Oamenii își ignoră pornirile lăuntrice pentru că, înainte de toate, nu-și acceptă 
întreaga gamă de gânduri si sentimente. Multi sunt rusinati de furia pe care o 
simt sau de impulsurile și fanteziile lor sexuale. Deşi aceste dimensiuni ale 
sinelui fac parte din orice viata normală, nenumărați oameni au fost cel putin 
partial programati să le considere „rele“ sau „păcătoase“. Uneori, ne comparám 
pe noi insine cu imaginea pe care o proiecteazá altii, ne intimidám si devenim 
mai putin toleranti fatá de propria persoaná. 


Multe tipuri de experiente ne pot ajuta sá ne acceptám mai usor. Grupurile de 
sprijin cu lideri eficienti, psihoterapia cu un specialist autentic, perspicace si 
intelegator, prieteniile cu oameni toleranti, convertirile religioase si multe alte 
experiente de viatá amelioreazá acceptarea propriei persoane. 


Adesea, schimbările în bine în această privinţă derivă din deprinderea abilităților 
de comunicare. Numeroși participanţi la atelierele noastre spun că, pentru ei, cel 
mai important rezultat al instruirii este faptul că isi acceptă mai ușor toate 
emoțiile si că se plac mai mult pe ei insisi după ce au urmat cursul. Abilitatea de 
a comunica eficient pare să le îmbunătățească multora respectul de sine. 


Exprimarea sinelui 


Exprimarea sinelui este al treilea ingredient al autenticitátii. Cel care se exprimá 
pe sine este conștient de cele mai intime gânduri si sentimente ale sale, le 
acceptă si, când este oportun, le împărtăşește responsabil. Chiar si în situații de 
anxietate puternică, poate să dezvăluie ceea ce simte în clipa respectivă într-o 
manieră francă şi dezarmantă. David Duncombe, ale cărui scrieri au influenţat 
semnificativ discuţia din această secțiune a cărţii, spune că abilitatea persoanei 
autentice de a fi deschisă îi influenţează fiecare domeniu al vieţii“. 


Când este mâhnită, îngrijorată sau stânjenită, persoana autentică poate să 
dezvăluie o mare parte din ceea ce simte. Când acţiunile pe care le întreprinde 
contravin aşteptărilor sale sau ale altora, poate să-şi recunoască neajunsurile. La 
fel, poate să-şi exprime fără sfială bucuria şi să vorbească liber despre reuşitele 
sale. 


Cand este furioasă, își exprimă furia (atât cat îi permite buna-cuviinta) într-un 
mod care e cel mai probabil să-i elimine frustrarea, să calmeze atmosfera, să-i 
refacă şi să-i îmbunătăţească relaţiile. În plus, poate să-și manifeste responsabil 
afecțiunea, fără să se justifice sau să-şi ceară scuze. 


Fiecare ființă umană are sentimente contradictorii. Individul autentic poate să 
exprime deschis măsura în care prieteniile, căsnicia și profesia îi oferă atât 
satisfacţii, cât si frustrare. Când se comportă într-un mod care nu se ridică la 
înălțimea aşteptărilor sale, poate să-și mărturisească suferinţa reală, dar şi să 
vorbească despre bucuria pe care poate că a trăit-o. 


În paragrafele precedente au fost folosite câteva cuvinte si expresii 
semnificative. Omul autentic poate să-și dezvăluie emoțiile și să fie cu adevărat 
el însuși atunci când este oportun. A fi autentic nu înseamnă să discutati deschis 
cu oricine vă iese în cale despre orice simtiti. Pur si simplu nu e potrivit să fim în 
totalitate deschisi în privinţa sentimentelor noastre cu oricine, oricând şi oriunde. 


Desi nu exprimă fiecare emoție pe care o trăieşte, omul autentic nici nu se 
comportă fals. Nu-si construiește o faţadă care să-l prezinte într-o lumină 
mincinoasă. Emotiile pe care le simte cu consecvență sunt exprimate 
responsabil. 


Autenticitatea nu este de sine stătătoare. Dragostea și înțelegerea creează un 
climat care hrănește autenticitatea, şi aceste calități permit comunicării autentice 
să fie frumoasă, nu brutală. Una dintre cele mai fermecătoare descrieri ale 


modului în care se naște autenticitatea se găsește într-o povestire pentru copii, 
Iepurele de catifea: 


— Ce-i aia ADEVĂRAT? a întrebat într-o bună zi Iepurele [...] Înseamnă că ai 
lucruri care-ţi bázáie-náuntru si o toartă? 


— Adevărat nu-nseamnă felul cum ești făcut, a spus Calul de Piele. [...] Când un 
copil ţine la tine vreme-ndelungată, nu doar ca să se joace cu tine, ci fiindcă te 
iubeşte CU ADEVĂRAT, atunci devii si tu Adevărat. [...] Nu se-ntâmplă dintr- 
odată, a spus Calul de Piele. Devii treptat. Și durează mult. [...] În general, când 
ajungi Adevărat, nu mai ai mult păr, iti ies ochii din gávane, te lasă încheieturile 
si esti ponosit. Dar lucrurile astea n-au nicio importanţă, fiindcă, odată ce esti 
Adevărat, nu mai poti să fii urât decât pentru cei care nu-nteleg?. 


DRAGOSTEA NEPOSESIVÀ 


Dragostea neposesivá este a doua calitate-cheie care favorizeazá comunicarea 
pliná de sens. S-au folosit multi termeni pentru a numi ceea ce eu descriu drept 
„dragoste neposesivá". Câţiva dintre cei intrebuintati frecvent — „respect“, 
„acceptare“, „apreciere“ — transmit doar o parte din sensul pe care vreau eu să-l 
comunic. Deși cuvântul „dragoste“ apare într-o varietate foarte mare de situații, 
încât a fost aproape golit de sens, el are suficient de multe conotaţii personale și 
istorice favorabile pentru ca utilizarea lui în acest context să se justifice. 


Carl Rogers spune cá e vorba de „un tip de iubire fata de omul asa cum este el, 
cu condiţia să înțelegem cuvântul «iubire» ca echivalent al termenului teologic 
agape, si nu în sensul lui romantic si posesiv obisnuit^6. Un alt psihoterapeut 
renumit, Karl Menninger, apreciază că această calitate cuprinde „răbdarea, 
corectitudinea, consecventa, înțelepciunea, bunăvoința — pe scurt, dragostea 
reală“ fata de celălalt.” 


Grecii antici făceau deosebirea între trei tipuri de dragoste. Una dintre ele, philia, 
simboliza prietenia. Este dragostea biblică dintre David si Ionatan, tipul de 


relatie preamárit de Tennyson in In Memoriam. Multi antici considerau philia 
cea mai fericitá si mai cuprinzátoare formá de iubire omeneascá.? 


Eros este dragostea pasionată, cea care are pornirea de a crea si procrea, dar 
este mult mai cuprinzătoare decât dragostea sexuală în sine. Este iubirea dintre 
Romeo si Julieta sau cea dintre Tony si Maria din Poveste din cartierul de vest 
(o versiune modernă a poveștii de amor a lui Shakespeare). 


Agape este grija pentru binele altor oameni. Cum notează Waldo Beach si H. 
Richard Niebuhr, această dragoste „nu este nici un sentiment de simpatie, nici 
atracția romantică, cea care caută iubirea împărtășită, nici o poziţie 
intelectuală“, ci „voinţa sinelui de a se dedica aproapelui său “°. 


Cele mai bune relații din viata noastră includ cel putin două dintre aceste forme 
de iubire. Dragostea unui bărbat pentru o femeie, care poate începe ca eros, este 
îmbogăţită de philia, apoi adâncită şi stabilizată de devotamentul iubirii de tip 
agape. Dedicatia acestei cărți face trimitere la o relaţie în care sunt prezente toate 
aceste trei ingrediente. 


A iubi nu înseamnă neapărat a simpatiza 


Una dintre întrebările fundamentale cu care se confruntă practic toată lumea mai 
devreme sau mai târziu este: cum să iubesc pe cineva pe care cred că ar trebui 
să-l iubesc, dar pe care nici măcar nu-l plac? Profesorii consideră adesea că ar 
trebui să le pese de fiecare copil din clasele lor, dar, firește, întotdeauna există 
unii pe care-i antipatizează. Unii manageri cred că ar trebui să-şi simpatizeze 
fiecare subordonat, dar, vai! descoperă invariabil că unii le sunt antipatici. 
Părinţii sunt de multe ori convinși că ar trebui să-și iubească copiii în mod egal, 
dar, când sunt conştienţi de sentimentele lor, s-ar putea să observe că au o 
slăbiciune mai mare pentru unul decât pentru altul. Pot exista chiar etape în 
dezvoltarea unui copil când părintele pur si simplu nu-l simpatizează. Se 
întâmplă deseori ca oamenilor să nu le placă de cei pe care cred că ar trebui să-i 
iubească. Este o problemă majoră pentru comunicarea interpersonală eficientă, 
atât în teorie, cât şi în practică. 


Invatatii care s-au luptat cel mai serios cu aspectele teoretice ale acestei 
probleme sunt teologii din tradiţia iudeo-crestiná. Pentru că etica lor 
propováduieste iubirea aproapelui si fiindcă, firește, si lor le-a fost greu să-i 
simpatizeze pe unii dintre cei pe care primiseră poruncă să-i iubească, 
nenumărați teologi au abordat cu rigurozitate chestiunea. Părerile lor sunt 
relevante pentru problemele de relationare cu care ne confruntăm cu toţii, 
indiferent de convingerile noastre religioase (sau de absenţa lor). 


Teologii cred, într-o majoritate covârşitoare, că dragostea impusă (sau necesară) 
are o semnificaţie în mare parte non-emotionalá. În Outline of Biblical Theology 
(Schitá de teologie biblică), Millar Burrows afirmă că ceea ce se cere „nu este o 
emoție, ci o atitudine a voinţei. [...] A-ti iubi aproapele nu înseamnă să simţi 
afecțiune pentru el, ci să-i vrei şi să-i cauti binele“10. Filosoful si teologul evreu 
Martin Buber afirmă următoarele: „Actul relaţiei nu este o emoție sau un 
sentiment. [...] Sentimentele însoțesc dragostea, dar nu o constituie. [...] Astfel, 
dragostea nu înseamnă savurarea unei emoții minunate [...] ci responsabilitatea 
unui Eu fata de un Tu“. 


În Basic Christian Ethics (Fundamentele eticii creştine), Paul Ramsey oferă cea 
mai bună explicaţie pe care am citit-o vreodată a ce înseamnă iubirea non- 
emoțională, prin voință. Ramsey compară „dragostea voită“ fata de ceilalți cu 
tendința oamenilor de a-și urmări propriul bine: 


Cum anume te iubesti pe tine însuţi? Răspunde la întrebarea asta si vei sti cum 
trebuie să-ți iubeşti aproapele. E normal să te iubeşti pe tine asa cum ești, să-ți 
vrei binele, chiar și atunci când simţi poate un oarecare dezgust fata de tipul tau 
de personalitate. Faptul că iti place sau nu de tine sau că ai ori nu ai o părere 
foarte bună despre tine nu are, în mod fundamental, nicio importanţă. După o 
nereușită oarecare, pofta de a trăi îi revine în scurtă vreme si [...] te arunci 
nerăbdător în căutarea altei posibilități de a obține un lucru bun pentru tine. [...] 


[Agape] este o astfel de dragoste de sine inversată. Prin urmare, n-are nimic de-a 
face cu sentimentele, emoţiile, gusturile, preferințele, temperamentul sau oricare 
dintre calităţile celorlalți care ne stârnesc senzaţii de repulsie sau atracţie, 
simpatii sau antipatii. [...] [Dragostea] depinde de sensul voinţei, de orientarea 
intentionalitatii unui act, nu de stârnirea emoțiilor. Porunca ne cere să vrem 
binele aproapelui la fel de neabătut cum, prin firea lucrurilor, ne vrem binele 


propriul?. 


Dragostea voită, aşadar, nu trebuie confundată cu simpatia pentru altcineva. A 
presupune că pot să plac pe oricine generează falsitate și un sentiment de vină. 
Afectiunea poate fi adesea cultivată, dar nu o putem porni și opri ca pe un 
robinet. Sunt foarte fericit că am scăpat de ideea că ar trebui să-mi placă toată 
lumea! Există oameni pe care nu-i plac. Purtările lor mi se par dezagreabile. Nu 
există chimie între noi. Nu există niciun motiv care să mă silească să-mi fie 
dragi. Dar pot să-mi impun să le fac bine, nu rău. Pot să-mi impun să-mi doresc 
pentru ei tot ce e mai bun. În sensul acestei definiţii, pot să-i iubesc chiar şi pe 
aceia pe care nu-i simpatizez. 


Adesea, omul care are cea mai mare nevoie de iubire nu este cel adorabil, ci cel 
mai antipatic. În viaţa oricărui individ, clipele în care pare cel mai nesuferit om 
de pe pământ sunt cele în care are cea mai mare nevoie de dragoste. Cartea lui 
Lorraine Hansberry, Raisin in the Sun (Stafidă la soare), vorbeşte exact despre 
asta. Walter, fiul adult, a risipit banii familiei, astfel încât toti sunt nevoiţi să 
trăiască în condiţii mai puţin plăcute decât și-ar fi dorit. Walter a călcat în 
picioare mândria familiei. Sora lui e furioasă. Pare că nu mai are niciun motiv 
să-l iubească si simte doar dispreţ fata de el. Mama e la fel de rănită si de 
dezamăgită, dar ştie că dragostea poate să dăinuie chiar şi când simpatia aproape 
că a dispărut. În acest moment de criză, ea le reamintește celorlalți membri ai 
familiei de esenţa iubirii de tip agape: 


Mereu rămâne ceva de iubit. Dacă n-aţi învăţat asta pan-acum, n-aţi învăţat 
nimic. Aţi plâns azi pentru băiatul ăsta? Nu pentru voi şi pentru familie, fin'că 
ne-am pierdut banii. Ci pentru el; pentru câte-a tras și ce rău i-au făcut lui toate 
astea câte s-au întâmplat. Copilă, când crezi tu că e nevoie să iubesti mai mult pe 
cineva: când s-a descurcat bine si ne-a usurat viata la toti? Atunci să știi că mai 
ai de învăţat — pentru că nu aia e vremea. Ci atunci când e la pământ și nu mai 
are încredere în el, fin'că lumea l-a busit bine de tot. Când te-apuci să judeci pe 
careva, judecă-l corect, copilă, judecă-l cum se cuvine. Tine seama de suișurile si 
coborâșurile prin care a trecut înainte s-ajungă acolo unde e”. 


Din fericire, iubirea si simpatia merg adesea mână-n mână. Dar, când nu merg, 
putem să-i iubim și pe oamenii care nu ne plac: le putem dori binele. 
Autenticitatea ne amintește să nu mimám afecțiunea atunci când n-o simţim. 
Exprimarea unei simpatii nesincere nu este nimănui de folos. Fiindcă suntem 
oameni, vor exista cu siguranță momente în care nu vom putea iubi voit anumite 
persoane. De obicei, în asemenea situaţii, eu aleg să evit omul cu pricina în 
perioada în care nu sunt în stare să-l iubesc. 


Acceptarea este o expresie esenţială a iubirii 


Acceptarea este cel mai bine definită drept o atitudine de neutralitate faţă de 
altcineva. Ea creează o atmosferă în mare parte necontaminată de evaluări ale 
gândurilor, emoţiilor sau comportamentelor celorlalți. Celălalt poate să plângă, 
să râdă sau să se înfurie — și, deşi comportamentul lui poate fi antipatic, el este 
acceptat. Din acest motiv, eu numesc uneori acceptarea o „iubire-în-ciuda “. Pot 
să-i furnizez de multe ori celuilalt o atmosferă de neutralitate în ciuda faptului 
că e posibil ca părerile si comportamentul lui să nu corespundă cu valorile mele, 
ba chiar să intre în conflict cu ele. 


Fiecare din noi are nevoie de acceptare. Nimeni nu-i perfect. Nimeni nu și-a 
atins întregul potenţial. Fiecăruia i s-a întâmplat uneori să nu-și îndeplinească 
responsabilitátile. Fiecare a făcut lucruri dăunătoare pentru el si pentru cei din 
jur. Când sunt diferit de alții sau când nu-mi ating potenţialul, acceptarea din 
partea altuia mă ajută să înţeleg că, în pofida imperfectiunilor si excentricitátilor 
mele, pot fi iubit așa cum sunt. Acceptarea îmi hrănește dragostea de sine şi îmi 
dă o mână de ajutor să-mi mobilizez resursele pentru a-mi atinge întregul 
potenţial. 


Pentru a învăţa mai bine să-i accept pe ceilalți, mi se pare util să fiu conştient de 
câteva realități ale naturii umane: 


1. Nimeni nu îi poate accepta pe ceilalți în totalitate. Fiintele umane sunt făpturi 
care au limite. Un anumit grad de intolerantá face parte din firea tuturor 
membrilor speciei Homo sapiens. Suntem oameni, nu zeități. 


2. Unii oameni sunt capabili de mai multă acceptare decât alţii. Nivelul general 
de toleranţă al unui om este influenţat de un anumit număr de factori, inclusiv 
experiențele timpurii din familie si, posibil, chiar moștenirea genetică. 


3. Gradul de acceptare de care dă dovadă cineva variază constant. Thomas 
Gordon subliniază că schimbările care se produc în fiinţa noastră, a celuilalt si în 
mediul înconjurător provoacă fluctuații ale nivelului nostru de toleranta.14 Cand 
individul este odihnit, tihnit si fericit, sunt șanse mai mari să fie tolerant decât 
atunci când e nefericit, obosit, încordat şi grăbit. În loc să ne străduim să atingem 
obiectivul imposibil al consecventei totale în relaţiile cu ceilalți, mai realist este 
să tindem către congruentá cu ceea ce simțim lăuntric si către capacitatea de a 
reacționa potrivit la situaţie. 


4. E firesc să avem preferințe. Când cineva încearcă să-și exprime în mod egal 
dragostea fata de toti copiii, prietenii sau elevii lui, sfârșește de multe ori prin a 
relationa la cel mai mic numitor emotional comun. Sau manifestă o falsă 
amabilitate si prietenie fata de cei pe care-i place cel mai putin — mărind distanţa 
din acele relaţii. 


5. Fiecare dintre noi poate să-i accepte mai mult pe alţii. O parte dintre abilităţile 
descrise în cartea de fata îi ajută pe oameni să-și ridice nivelul de toleranţă. E 
important totuși să nu uităm că nimeni nu poate deveni perfect tolerant și că 
anumiți oameni, ca rezultat al mediului familial si al multor altor factori, pornesc 
cu un avantaj în exersarea acestor abilități. 


6. Pseudoacceptarea este dăunătoare pentru ceilalți și pentru relații. Unii pretind 
că acceptă comportamentul altora, dar nu fac decât să interpreteze un rol. Pot să 
intre în pielea „părintelui bun“, a „profesorului bun“ sau a „tipului de treabă“. 
Încearcă să dea dovadă de acceptare, dar în sinea lor se simt intoleranti. Când 
cineva are sentimentul lăuntric că este intolerant, e posibil să declare că nu e 
iritat de celălalt şi că relaţia îl face fericit. Dar elementele nonverbale comunică 
adevărul. Privirea şi tonul vocii transmit atât de clar realitatea, încât exprimarea 
verbală a acceptării devine neconvingătoare. Cel care mimează acceptarea 
comunică, până la urmă, că este intolerant. Dacă cineva nu poate accepta cu 
adevărat o altă persoană, e preferabil să recunoască asta. Deşi o asemenea 
onestitate riscă să provoace un conflict, se poate ajunge până la urmă la împăcare 
si la întemeierea unei relaţii semnificative. 


7. In fine, acceptarea nu e sinonimă cu aprobarea. Pot să accept emoţiile si 


sentimentele altcuiva si totusi sá nu-i aprob comportamentul. Putem sá fim 
toleranti si totusi sá ne situám pe pozitii opuse. 


Respectul: un alt element fundamental al iubirii 


Dragostea autentică respectă ceea ce Buber numeşte „alteritatea fundamentală a 
celuilalt“. Admite caracterul sacru al intimitátii lui, îi încurajează autonomia și-i 
cultivă tăria personală, nu dependenţa de partenerul de relaţie. Dragostea 
păstrează o anumită reverență — distanţă — în relaţie. 


Iubirea adevărată nu este intruzivă. Nu încalcă intimitatea celuilalt. Nu încearcă 
să-și facă loc cu de-a sila în sanctuarul lăuntric al personalităţii lui. 


Părinţii sunt adeseori tentaţi să-şi bage nasul în viata copiilor. Le-ar plăcea sa 
prelungească perioada dezvăluirilor de sine, tipică multor copii de vârstă 
fragedă. Dar cei mici au nevoia psihologică de a-și face o viata privată. Trebuie 
să păstreze anumite secrete fata de părinţii lor şi fata de ceilalți. Când copiii 
devin mai secretosi, părinţii se simt de multe ori frustrati sau iritati și-și pot 
coplesi odrasla cu întrebări. Unii se transformă chiar în detectivi și-și urmăresc 
copiii pe ascuns, ca sa vada ce fac și cine-i însoţeşte. 


Această tendinţă de a afla cu de-a sila secretele vieţii cuiva nu se limitează la 
relaţia dintre părinţi și copii. Soții pătrund adeseori nepoftiti în intimitatea 
partenerului, profesorii în viata intimă a elevilor, managerii și şefii în viata 
personală a angajaţilor; psihoterapeutii îşi iscodesc clienţii în legătură cu aspecte 
pe care aceştia nu sunt încă pregătiţi să le destăinuie ș.a.m.d. 


Dezvoltarea individualitatii fiecărui om depinde de abilitatea sa de a-și păstra 
secrete anumite părți ale vieţii, după voia lui. Psihoterapeutul elveţian Paul 
Tournier a scris o cărticică minunată numită Secrets (Secrete), în care spune: 


A avea secrete, a şti cum să le păstrezi pentru tine, a le mărturisi doar voluntar 
constituie primul pas activ în formarea individului. [...] A respecta nevoia oricui 


de a-și avea propriile secrete, chiar si pe a propriului copil, înseamnă a-i respecta 
individualitatea. A pătrunde în viaţa lui privată, a-i încălca teritoriul acestei 
nevoi, înseamnă a profana individualitatea. [...] Orice om, pentru a se simţi 
respectat ca persoană, trebuie să se simtă absolut liber să spună ceea ce vrea si să 
păstreze secretă orice informatie doreşte". 


Dragostea autentică nu intră în spaţiul secret al altcuiva. 


Iubirea adevărată încurajează autonomia celuilalt. Dragostea autentică se 
abtine cu încăpățânare să fie posesivă, dominatoare sau să-și impună propriile 
valori. Îi lasă celuilalt „libertatea de a fi el însuşi“ şi i-o încurajează. 
Întrebările pe care Carl Rogers le punea psihoterapeutilor sunt relevante pentru 
noi toti: 


Respectám abilităţile si dreptul [celuilalt] la autonomie sau credem cá, în 
principiu, ar fi mai bine să-i îndrumăm noi viaţa? În ce măsură simţim nevoia si 
dorinţa de a-i domina pe ceilalți? Facem tot posibilul pentru ca individul să-şi 
aleagă propriile valori sau ne conducem după convingerea (de obicei nerostită) 
că ar fi fericit dacă ne-ar permite să-i alegem noi valorile, standardele și 
obiectivele?16 


Iubirea adevărată cultivă tăria celuilalt. fi reduce dependenţa de partener. Nu 
complotează cu slăbiciunile lui, ci îi scoate la iveală puterea. Dragostea se 
abtine să-l „ajute“ pe celălalt atunci când „ajutorul“ acesta ar putea să-i 
diminueze simţul de răspundere faţă de propria viata. Multe dintre cele mai de 
succes terapii pentru toxicomani evită cu grijă o serie de lucruri pe care 
psihoterapeutii, profesorii, părinţii, managerii si alţii le fac în mod curent si care 
înăbușă tăria interioară, inventivitatea si respectul de sine al celorlalţi. David 
Deitch descria atitudinea pe care o promovează stadiul initial al programului 
Daytop: 


O să mă comport cu tine într-un mod care este benefic pentru demnitatea umană, 
adică o să refuz să actionez ca si cum ai fi fragil, infirm sau condamnat. O să te 
privesc în schimb ca pe o persoană în stare să-și împlinească aspiraţiile și o să 
mă aştept de la tine să încerci să fii productiv”. 


Dragostea înseamnă să fim alături de celălalt la nevoie, dar nu să facem pentru el 
lucrurile pe care trebuie să le facă singur. Adevărata iubire înseamnă o grijă 
extrem de disciplinată, care se impotriveste nenumăratelor tentaţii de a-l ajuta pe 
celălalt făcându-l să devină mai slab. 


Iubirea păstrează o anumită reverență — distanţă — în relaţie. De obicei, oamenii 
concep iubirea în termeni de apropiere — și în mod sigur apropierea este un 
aspect important al iubirii. Dar si distantarea este necesară. Cum afirma H. 
Richard Niebuhr: 


Dragostea înseamnă reverență; păstrează distanţa chiar si când se apropie; nu 
caută să-l absoarbă pe celălalt în sine și nu dorește să fie absorbită; se bucură de 
alteritatea celuilalt; îşi doreşte ca persoana iubită să fie ea însăși, nu caută s-o 
remodeleze într-o copie a propriului sine sau s-o transforme într-un mijloc de 
satisfacere a interesului personal. Ca reverență, dragostea [...] caută să-l 
cunoască pe celălalt, nu ca pe o curiozitate şi nici de dragul de a căpăta putere, ci 
pentru a se înveseli şi a se minuna. În iubirea de acest fel există un element de 
„teamă sacră“ care nu este un mod de a fugi de realitate, ci, mai degrabă, un 


respect profund pentru alteritatea celui drag si o profundă opoziţie fata de ideea 
de a-i stirbi integritatea!?. 


Căldura: iubirea tinde să genereze simpatie 


Un om poate să mă accepte și să mă trateze cu respect şi totuși să nu-i placă 
nimic la mine. Acceptarea şi respectul pot fi însoțite sau nu de căldură. Suntem 
probabil în stare să supravietuim cu o dietă interpersonală bazată pe acceptare si 
respect, însă avem nevoie de mai mult decât atât pentru a înflori. Dacă vreau să 
prosper, am nevoie de un contact pozitiv, plin de emoție si de căldură, cu 
oamenii. Tanjesc să mi se observe si să mi se pretuiasca unicitatea. Aprecierea — 
si, într-o mult mai mare măsură, afecțiunea — oferă această căldură. 


Când se plac foarte puţin sau chiar deloc, oamenii pot adesea să ajungă la respect 
şi toleranță dacă își propun asta. Odată ce acceptăm și respectăm un om, el tinde 
să fie mai mult el însuși în prezenţa noastră. Pe măsură ce ajungem să-l 
cunoaștem cu adevărat, apar adesea și sentimentele de simpatie. De cele mai 
multe ori, dragostea voită duce la simpatie. 


Totuşi, una dintre ironiile relaţiilor interumane este că indivizii tind adesea să fie 
mai putin toleranti si respectuosi cu cei pe care îi plac cel mai tare (și/sau cu care 
au legături intime, cum ar fi într-o relaţie sot—sotie, copil—parinte etc.). Există 
tendinţa de a încerca să ne impunem valorile şi de a fi mai critici și mai puţin 
politicosi sau toleranti tocmai cu aceia pe care îi simpatizám cel mai mult. 
Relaţiile noastre intime au nevoie și de voinţa disciplinată a iubirii, şi de căldura 
simpatiei. 


EMPATIA 


Empatia este a treia calitate care poate face comunicarea interpersonală mai plină 
de sens. 


Ín urmá cu douá secole, predicatorul John Woolman a mers descult de la 
Baltimore până la Philadelphia pentru a simţi pe propria piele o parte din 
suferința pe care o trăiau sclavii negri când erau siliți să străbată distante lungi 
fără încălțări. Punându-se în locul unui sclav, a înţeles mai bine ce înseamnă 
sclavia pentru omul acela. Avea empatie. 


Un manager dintr-o uzină siderurgică din Cleveland a demisionat din funcția sa 
si s-a angajat ca zilier în alt oraș. Pentru unii dintre amicii lui a fost un 
comportament „bizar“. Ulterior, lucrând cot la cot cu ceilalți muncitori, trăind cât 
putea de intens viata pe care o duceau ei, a căpătat o cu totul altă perspectivă 
asupra situaţiei lor. A intrat apoi în domeniul sindical, în care a devenit un foarte 
bun specialist, în parte şi datorită capacităţii sale de a înţelege condiția 
muncitorului. Avea empatie. 


Richard Watson Gilder lucra într-o comisie a municipalităţii din New York care 
se ocupa de locuinţele sociale. A vrut să înţeleagă situaţia dificilă a familiilor 
care îşi pierdeau căminul din cauza unui incendiu și să descopere de ce acest tip 
de locuinţe erau atât de des devastate de foc. Și-a instalat în dormitor o alarmă 
racordată la departamentul de pompieri, care îl instiinta de fiecare data când avea 
loc un incendiu în blocurile de apartamente sociale din cartierul Lower East 
Side, în așa fel încât să poată inspecta personal fiecare caz în parte, să-i cunoască 
pe cei afectaţi și să investigheze cauzele accidentului. Avea empatie. 


La finele Războiului Civil, când multi cetăţeni din statele nordice simțeau o ura 
patimasa fata de sudisti si voiau să le impună o pace punitivă, Abraham Lincoln 
a încercat să se pună în slujba întregii naţiuni „cu răutate fata de nimeni, cu milă 
pentru toți“. Cum a putut să evite spiritul vindicativ atât de răspândit in Nord? 
Declaraţia pe care i-a făcut-o unui prieten ne oferă un indiciu: „Noi nu am suferit 
din cauza Sudului“, a spus el. „Am suferit împreună cu Sudul. Durerea lor a fost 
durerea mea. Pierderea lor a fost pierderea mea.“ Avea empatie. 


Cuvântul „empatie“ a ajuns la noi ca traducere a unui cuvânt folosit de 
psihologii germani, Einfühlung, care înseamnă aproximativ ,,simtire pe propria 
piele“. Este capacitatea de a înțelege o altă persoană aproape la fel de bine ca pe 
noi înșine. Omul empatic este capabil să „se pună în pielea altcuiva“ şi să vadă 
lumea prin ochii aceluia. Îi ascultă pe ceilalți fără să le facă rău şi fără să-i 
critice. Aude povestea altuia asa cum alege omul acela să i-o prezinte si observă 
semnificația specială pe care o are pentru el. 


Continuumul apatie-empatie-compasiune 


Empatia mi se pare mai uşor de înţeles dacă o vizualizám ca parte a unui 
continuum care merge de la apatie la compasiune (vedeti tabelul). 


Apatie Empatie Compasiune 
„Nu-mi pasă.“ „Am impresia că azi esti tare abătut.“ „Sărmanul de t 


„E problema ta!“ „Se pare că te-a rănit cu adevărat treaba asta.“ „Mă simt groaz 


Apatia este definită ca „lipsă de sentiment, de interes sau de grijă “. Când sunt 
apatic, nu sunt implicat. De obicei, transmit un mesaj nonverbal care se traduce 
cam asa: 


„Tu iti vezi de treaba ta si eu îmi văd de-a mea. Nu-ţi vreau răul, dar nici n-o să 
te ajut. Nu sunt interesat să-mi bat capul cu problemele tale și să mă entuziasmez 
de bucuriile tale. Fă-mi o favoare si lasá-má în pace“. 


În societatea urbană contemporană, este imposibil să stabilim legături cu toti 
oamenii pe care-i întâlnim. O anumită apatie selectivă este necesară pentru 
supraviețuirea noastră psihică. În caz contrar, circuitele noastre interpersonale ar 
deveni suprasolicitate, ni s-ar „arde o siguranţă“ si am rămâne indisponibili din 
punct de vedere interpersonal pentru o vreme; sau ne-am irosi energia 
interpersonală şi toate relaţiile noastre ar ajunge să fie mai puţin intense. 


Cu toate că apatia selectivă este necesară, multi oameni sunt apatici într-un mod 
neadecvat. Unii sunt singuratici și refuză să aibă legături cu aproape oricine. 
Alţii sunt exclusiv orientati asupra sarcinilor pe care le au de îndeplinit si nu 
interacționează cu ceilalți decât atunci când asta le e de folos pentru vreunul din 
obiectivele lor. Alţii petrec mult timp alături de oameni, însă evită interacţiunile 
la nivel emotional. Detașarea excesivă de ceilalți si de sentimentele lor da 
naştere unei existente mărginite si trunchiate. 


La celălalt capăt al continuumului se găseşte compasiunea, care este implicarea 
excesivă în emoţiile altuia. Compasiunea poate să submineze atât de mult forţa si 
individualitatea distinctă ale celui care ajută, încât acesta devine de fapt 
incapabil să ajute atunci când este cea mai mare nevoie de el. Am văzut oameni 
plini de compasiune care sunt atât de copleșiți de suferinţa celui care a pierdut pe 
cineva drag, încât ruda îndoliată e nevoită să-i consoleze pe ei. 


Compasiunea este definită drept „a simţi pentru “ o altă persoană, spre 
deosebire de empatie, care înseamnă „a simţi împreună cu“ celălalt. Desi nu 
vine dintr-o poziţie de forță, compasiunea este adeseori condescendentă. 
Transmite frecvent o atitudine prea miloasă. Slábeste tăria destinatarului tocmai 
atunci când el are cea mai mare nevoie să și-o păstreze. 


Compasiunea riscă adesea să cadă în sentimentalism, adică în trăirea excesivă a 
propriilor emoţii, ba chiar delectarea cu ele. Tolstoi scria, de pildă, despre 
rusoaicele nobile care plângeau la tragediile jucate la teatru, dar erau nepăsătoare 
la suferinţa vizitiilor care le așteptau afară pe un ger cumplit. 


Când predomină în relaţii importante, apatia poate fi profund distructivă. Eu sunt 
totuși de părere că o atitudine compătimitoare constantă, susținută, este și mai 
dăunătoare. Condescendenta milei și trăirea excesivă a emoţiilor — 
sentimentalismul — sunt nocive atât pentru cel care simte compasiune, cât și 
pentru tinta încărcăturii sale emotionale exagerate. Cu toate acestea, 
compasiunea se exprimă rareori fără o doză de empatie. În funcţie de gradul de 
empatie prezent, experiența compasiunii/empatiei poate fi parţial constructivă. 


Empatia înseamnă să pătrundem împreună cu altcineva în străfundurile sinelui 
său, păstrând în același timp o anumită distanţă faţă de el. Ea presupune să 
simțim emoţiile altuia fără să ne pierdem propria identitate, să reactiondm în 
mod adecvat la nevoile celuilalt fără a ne lăsa molipsiti de ele. Persoana 
empatică trăiește suferinţa celuilalt, însă nu devine neputincioasă în fata ei. 
Percepe tulburarea, furia, teama sau iubirea celuilalt ca si cum ar fi vorba de 
propriile sale sentimente, dar nu uită de natura relativă a implicării sale 
emoționale. Când un om își pierde capacitatea de a-și separa sentimentele de 
ale celuilalt, nu mai este empatic. 


Empatia este greu de descris pentru că este alcătuită din componente care par 
opuse și contradictorii. Deși reprezintă o identificare strânsă cu altcineva, dacă 
devine excesivă, identificarea nu mai este empatie. Empatia este, așadar, o 
implicare detașată în universul emoţional al altei persoane. 


Cele trei componente ale empatiei 


Definiţiile recente ale empatiei sugerează că această calitate este formată din trei 
componente. 


Mai întâi, persoana empatică are o înţelegere fină şi precisă a emoţiilor celuilalt, 


pástránd in acelasi timp o anumitá distantá fatá de el. 


In al doilea rând, empatia înseamnă înţelegerea situației care a contribuit la 
apariția emoțiilor respective sau care le-a declanşat. Milton Mayeroff oferă o 
descriere aproape poetică a primelor două ingrediente ale empatiei: 


Ca să-mi pese de altcineva, trebuie să fiu în stare să-l înţeleg pe el și lumea lui ca 
si cum as fi înăuntrul ei. Trebuie să fiu capabil să văd, așa zicând, prin ochii lui 
cum i se pare lumea şi cum se vede pe el însuşi. În loc să-l observ din afară, 
detașat, ca pe un specimen, trebuie să ajung să fiu alături de el în lumea lui, să 
pătrund în acel univers pentru a percepe din interior ce înseamnă viața pentru el, 
ce se stráduieste să devină și ce-i trebuie ca sa evolueze!?. 


In fine, persoana empatică interacționează cu celălalt în aşa fel încât acesta se 
simte acceptat şi înțeles. Comunicarea unei atitudini intelegátoare si empatice 
este esențială. Lewis si Wigel consideră că: 


Dovezile [...] sugerează că persoanele percepute ca intelegátoare nu posedă o 
înţelegere intelectuală a altuia mai bună decât cei care nu sunt percepuți astfel. 
[...] [Dacă] vrem să trezim în ceilalți sentimentul că sunt intelesi, important nu e 
să căpătăm informaţii substanţiale despre ei, ci, mai degrabă, să-i ajutăm să vadă 
că suntem în stare să percepem oamenii și situaţiile la fel ca ei”. 


Metodele specifice care stimulează înțelegerea empatică a celorlalţi și care ne 
ajută să le-o comunicăm au fost discutate în partea a II-a a cărţii (capitolele 3—7). 


Datele obţinute din cercetări arată că empatia este o forță puternică a binelui. 
Profesorii care dau dovadă de un grad ridicat de empatie încurajează un progres 
scolar mai semnificativ al elevilor decât cei mai putin empatici. Carl Rogers 
spunea: „Este cel mai eficient agent din câți cunoaștem“ de stimulare a 
dezvoltării personale și de „îmbunătăţire a relaţiilor și comunicării 
interpersonale“!. 


Persoana empaticá nu numai cá încurajează schimbări constructive în ceilalți, ci 
se dezvoltă ea însăși în direcţii pozitive mulțumită empatiei. Orizontul i se 
lărgeşte, iar sensibilitatea i se rafinează prin contactul empatic cu alte persoane. 
Unii psihologi cred că empatia este cel mai bun indiciu al maturității 
psihologice. 


MANIFESTAREA CELOR TREI ATITUDINI 
FUNDAMENIALE 


Autenticitatea, dragostea neposesivă si empatia sunt atitudini care favorizează 
relații mai bune cu ceilalți. Dictionarele definesc atitudinea drept o „anumită 
orientare mentală sau emoţională către un obiect“. Când aceste trei atitudini 
lipsesc, relaţiile unui om cu ceilalți se subrezesc. Când ele există, relaţiile 
înfloresc. Eu personal consider că autenticitatea, dragostea neposesivă şi empatia 
sunt condiţii necesare pentru o comunicare în condiţii optime. 


A avea pur și simplu aceste atitudini nu este însă suficient. Autenticitatea, 
dragostea neposesivă şi empatia produc efecte practic insignifiante asupra unei 
relaţii dacă nu sunt comunicate celuilalt. Ele trebuie exprimate prin 
comportament, adică necesită exersarea anumitor abilități care se pot deprinde și 


ele „Su. e. 


prezentate în cartea de fata. 


Sunt persoane care privesc cu dispreţ dezvoltarea abilităţilor din domeniul 
interpersonal şi le numesc, condescendent, simple „tehnici“. Consideră că 
antrenarea lor depersonalizează relaţiile dintre oameni și sunt de părere că 
tehnicile pot fi adecvate în relaţia noastră cu universul obiectelor materiale, însă 
nu-și au locul în relaţiile interpersonale. 


Pe parcursul vieţii, eu am văzut însă cum multe dintre relaţiile mele s-au 
tensionat, iar unele chiar s-au rupt pentru că mi-a lipsit capacitatea de a exprima 
atitudinile constructive pe care le aveam fata de ceilalți. Fiindcă n-am știut cum 
să le comunic, relaţiile au avut puţin sau deloc de câștigat de pe urma lor. 


Mi se pare că unul dintre marile neajunsuri ale culturii noastre este faptul că 


există puţini oameni foarte pricepuţi în a exprima aceste atitudini esenţiale. E 
mai degrabă neobişnuit ca o persoană să fi învăţat metodele prin care să-și 
exprime sinele unic, iubirea autentică şi înțelegerea fata de ceilalți. Si totuşi 
aceste abilități reprezintă vectori foarte importanţi ai împlinirii personale şi ai 
eficienței profesionale. 


În timp ce unii ignoră utilitatea abilităţilor de comunicare, alţii devin foarte 
strici în privinţa lor. Consideră că singurul mod în care putem asculta pe 
altcineva este să respectăm la sânge o anumită formulă și că unicul fel în care ne 
putem afirma este să urmăm fără greș o altă formulă. Anumite principii sunt într- 
adevăr foarte utile, de multe ori, ca ghid general în exersarea abilităților 
fundamentale. Totuşi, atitudinile pot fi exprimate si altfel. Ele sunt mai 
cuprinzătoare si mai generice decât instrucţiunile care sugerează răspunsuri 
specifice. Instrucţiunile pentru dezvoltarea abilităţilor de comunicare sunt 
preţioase pentru majoritatea oamenilor, dar e util să ținem minte că există diverse 
moduri de exprimare a autenticităţii, a dragostei neposesive sau a empatiei. Cu 
cât un om isi dezvoltă mai mult abilităţile de comunicare, cu atât mai mare 
devine numărul de variante constructive care i se dezvăluie. În definitiv, 
obiectivul este să căpătăm, în relaţiile noastre, mai multă creativitate si libertate 
responsabilă. 


Oamenii spun uneori: „Și dacă-mi lipsesc aceste atitudini esenţiale? Înseamnă cà 
sunt sortit să am parte de relații anoste, în cel mai bun caz, si distructive, în cel 
mai rău?“ 


E bine să nu uităm că fiecare dintre noi posedă aceste atitudini într-un anumit 
grad. Alfred Adler, unul din pionierii psihiatriei moderne, vorbea despre un simţ 
social înnăscut, despre empatie ca o trăsătură ineluctabilă care există în noi toti. 
E posibil ca, la anumiţi indivizi, o parte din atitudinile fundamentale să se fi 
atrofiat din cauza nefolosirii, altele să fie blocate de reacţiile lor la experienţele 
de viata, dar nu există om căruia ele să-i lipsească întru totul. 


Pe de altă parte, când le exprimăm cu ajutorul abilităţilor de comunicare 
eficientă, cele trei atitudini se consolidează și se amplifică. Cu cât ne exersăm 
mai mult arta şi capacitatea de a iubi, cu atât devenim mai iubitori. Din proprie 
experienţă și observându-mi cursantii, am ajuns să fiu absolut convins că 
deprinderea şi utilizarea abilităţilor prezentate în această carte vor facilita 
potentarea atitudinilor esenţiale: autenticitatea, dragostea neposesivá și empatia. 


T.S. Eliot povestea despre oameni care visează să creeze sisteme sociale fără 
cusur, în care nu va mai fi nevoie să fim buni. În momentele noastre de 
luciditate, știm cu toţii că o asemenea viziune este o aberaţie. Abilitátile de 
comunicare, indiferent cât de șlefuite, nu pot înlocui autenticitatea, grija si 
înțelegerea celuilalt. Dar ele ne pot ajuta să exprimăm aceste calităţi într-un mod 
mai eficient decât au fost capabili s-o facă multi oameni în trecut. Iar faptul cá ne 
exprimăm atitudinile fundamentale le alimentează si le întărește. Dacă reuşim să 
comunicăm mai sincer, mai empatic şi cu mai multă iubire, devenim mai buni, 
mai aproape de ceea ce putem cu adevărat să fim. 


postfata 


Pasi catre o mai buna comunicare 


Una e sa citim despre abilitátile de comunicare, si cu totul altceva sa le aplicám 
eficient in viata de zi cu zi. Predándu-le, în decursul timpului, câtorva mii de 
oameni, am descoperit cinci factori de care depinde în mod hotărâtor dacă 
individul le va angajamentul cuantificabil de a le exersa, utilizarea lor în situaţii 
adecvate, disponibilitatea utilizatorului de a nu se lăsa intimidat de eșec, 
prevenirea celorlalți că vom încerca să comunicăm altfel și implicarea în diverse 
moduri de antrenare a acestor abilități. 


ANGAJAMENTUL CUANTIFICABIL DE A EXERSA 


Ca în multe alte privinţe, şi în domeniul comunicării interpersonale, intenţiile 
tind să fie mai generoase decât acţiunile. Prin urmare, terminând cartea, cititorul 
obișnuit s-ar putea să-și spună: ,, Voi exersa fiecare abilitate, în asa fel încât să-mi 
îmbunătăţesc relaţiile cu oamenii importanţi din viaţa mea“. Însă, în realitate, 
după câteva tentative de folosire a noilor abilităţi, s-ar putea să revină la 
confortul vechilor sale comportamente de comunicare, mai puţin eficiente. Nu e 
vorba ca ar hotari să nu le mai aplice. Din contră, e posibil să creadă că a luat 
decizia de a le folosi frecvent. 


Cuvântul „decizie“ a fost diluat prin intrebuintarea lui imprecisă. Așadar, când 
predau cuiva abilităţi de comunicare (așa cum v-am învăţat și pe voi în această 
carte), îi solicit să se angajeze să folosească fiecare abilitate de un anumit număr 
de ori pe săptămână, vreme de trei luni. 


Numărul specific de utilizări ale fiecărei abilităţi este la fel de important ca 


angajamentul de a le pune în practică. Dacă nu stabiliti clar un număr anume, 
veţi crede pur si simplu că folosiţi abilitățile mult mai des decât o faceţi cu 
adevărat. lată, în continuare, angajamentul pe care şi l-a luat unul dintre 
participanţii la atelierele noastre: 


ANGAJAMENTUL MEU DE A FOLOSI ABILITÁTILE DE COMUNICARE 


între 16 octombrie şi 16 ianuarie 


Nume: Harry Ogden 


Abilităţi Angajament | Frecvența folosirii: săptăm: 


oct. nov. dec. 


3 

6 

3 

a 1 

Mesaje asertive n vei pani [usi — [S 
a 4 

0 

1 


Rezolvarea problemelor prin cooperare 


În fiecare vineri după-amiază, Harry isi recitea angajamentul si nota în tabel de 
câte ori utilizase fiecare abilitate. La final, a declarat: „E incredibil cât de mult 
m-a ajutat tabelul să continui exersarea abilităţilor. Au existat perioade, cum a 
fost săptămâna începând cu 10 noiembrie, în care practic le-am ignorat şi nici 
măcar nu mi-am dat seama că nu le foloseam. Dacă nu ne-ai fi îndemnat să 
facem un tabel cu ajutorul căruia să ne putem evalua, mi-e teamă că abilităţile ar 
fi rămas nefolosite — asemenea multor lucruri bune pe care le-am învăţat“. 


L-am întrebat pe Harry cum de-și amintea să recitească planul pe care și-l fixase. 


„Asta a fost simplu“, a răspuns el. „În ziua în care mi-am luat angajamentul, mi- 
am trecut «tabel abilități» în agendă, în fiecare vineri după-amiază, vreme de trei 
luni. Mai mult, am lipit tabelul cu bandă adezivă într-un loc vizibil din birou, ca 
să pot să-mi examinez din când în când progresul. Întâmplător, tabelul m-a ajutat 
să fiu mai conştient şi de anumite perioade din an. În săptămânile cu Ziua 
Recunoștinței si Crăciunul, am încercat să cresc considerabil numărul de utilizări 
ale abilităţilor de participare şi de apreciere descriptivă. La fel şi la zilele de 
naştere sau alte evenimente speciale. Am început să le ofer mai mult din mine 
însumi celor din jur — pe lângă cadourile materiale.“ 


ALEGEREA SITUAŢIILOR ADECVATE 


Când iau cunoștință de abilitățile prezentate în acest curs, oamenii încearcă de 

multe ori să le aplice la cele mai dificile probleme interpersonale din viata lor. 

Pot folosi ascultarea reflectivă în situaţii în care riscă enorm să fie provocati să 
emită judecăţi critice sau să ofere sfaturi. Tind să se afirme în fata persoanelor 

celor mai puţin dispuse să răspundă potrivit la un mesaj asertiv. 


Asa cum ar fi o dovadă de nesábuintá să vă apucati de alergare într-o zi si a doua 
zi să vă înscrieţi deja la maraton, este la fel de lipsit de înţelepciune să folosiți 
abilităţile în situaţii dificile înainte de a le fi pus în practică în contexte mai putin 
dramatice si de a fi convinși că le stapaniti. 


NU VĂ LĂSAȚI INTIMIDATI DE EȘEC 


Abilitatile de comunicare nu sunt panacee. Când sunt bine folosite, e foarte 
probabil să aibă succes si să vă îmbogăţească relațiile. Dar chiar şi utilizatorii lor 
cei mai pricepuţi dau greş din când în când. 


Probabil cá nu vă numărați încă printre cei mai iscusiti practicanți ai abilităților 
de comunicare. Dacă si profesioniștii se confruntă ocazional cu eşecul, cu 
siguranţă că şi voi veţi avea parte de el. Când abilităţile nu dau rezultatele 
scontate, aveți opțiunea de a renunța sau de a încerca să aflaţi ce a fost în 
neregulă și de a învăţa cum să vă corectaţi data viitoare. Perseverenta în ciuda 
eșecului este o necesitate pentru cei care s-au angajat să-și formeze o abilitate, 
oricare ar fi ea. 


PREVENITI-I PE CEI DIN JUR DE SCHIMBARE 


După ce deprind abilităţile de comunicare, unii simt o dorință puternică de a le 
păstra secrete. Alţii vor să-i prevină pe oamenii importanţi din viaţa lor 
personală şi profesională că vor încerca din când în când să recurgă la abordări 
diferite ale interacțiunii. Cercetările noastre sugerează că de obicei e util să-i 
anunțați pe ceilalți că veţi încerca alte moduri de a comunica, să le explicati de 
ce faceți asta şi despre ce anume este vorba. 


După ce a participat la un atelier, Harry Ogden i-a scris soţiei sale: 


Dragă Midge, 


a trecut multă vreme de când nu ţi-am mai trimis o scrisoare. Poate că te-ntrebi 
de ce iti scriu acum. După cum știi, am urmat un curs de abilități de gestionare a 
comunicării, care înseamnă foarte mult pentru mine. Ei bine, multi cursanţi și-au 
exprimat frustrarea că persoanele importante din viaţa lor nu participă la curs, 


pentru a împărți cu ei această experiență. Au dezvăluit si cât este de greu să le 
transmitá celorlalti propriile emotii si atitudini. Am simtit si eu aceeasi frustrare 
si m-am hotărât să încerc să exprim ce a însemnat experienţa asta pentru mine, 
impartasindu-ti o parte din gândurile mele. 


Poate că tu ai anumite sentimente în privinţa participării mele la acest curs — 
unele pozitive, altele de neliniște, poate te simţi chiar ameninţată. Asa că vreau 
să-ți spun cum cred că s-ar putea să mă fi influențat. 


Unul dintre principalele lucruri pe care le-am învăţat la curs este cum să 
ascultăm când o persoană are nevoie să fie ascultată. În esență, ascultătorul 
trebuie să simtă o preocupare reală pentru vorbitor, să îi reflecte conţinutul şi 
emoțiile (o să-ţi explic ce înseamnă asta când vom vorbi) si, cel mai important, 
să nu facă evaluări si să se abţină să-i dea sfaturi. Eu chiar vreau să ascult asa. 
Sper ca asta să ne permită tie sa fii mai mult „tu Insati“ si mie să fiu mai mult 
„eu însumi“. 


Unul dintre beneficiile importante ale ascultării este întărirea încrederii între 
partenerii de relație. Când într-o relație există încredere, nu trebuie să adopti o 
atitudine defensivă şi e mult mai ușor să fii tu. 


Aşadar, îmi doresc cu adevărat să devin un ascultător reflectiv, care nu judecă. 
N-o să fie uşor și poate că uneori o să par puţin prefăcut, așa că te rog să ai 
răbdare cu mine câtă vreme încerc să renunţ la niște obiceiuri proaste de 
comunicare si să deprind altele noi. 


Am învăţat și o mulțime de alte abilități; despre unele noi doi am discutat deja. 
In scrisoarea asta n-o să intru în detalii, deși mi-aş dori ca în scurtă vreme să-ți 
explic cum și de ce sper să le folosesc. 


Ei bine, în încheiere aş vrea să spun că acest curs a fost o experienţă cu totul 
neobișnuită pentru mine și că mi-a dezvăluit posibilități importante de 
comunicare si de autodescoperire. Am decis să-ți împărtăşesc o parte din 


semnificația lui pentru mine în scrisoarea de față. 


Iti mulțumesc că m-ai ascultat — si pentru că esti tu. 


Cu toată dragostea, 


Harry 


P.S. Mi-a plácut discutia de miercuri seará despre mesajul asertiv in trei párti. Si 
promit cá o sá-mi pun hainele murdare in cos! 


Pe lángá scrisoarea adresatá sotiei, Harry le-a povestit copiilor lui despre curs si 
despre faptul că avea de gând să încerce să comunice puţin altfel. La serviciu, a 
convocat o şedinţă cu toti subordonații și le-a prezentat conţinutul cursului si 
felul în care spera să-l pună în practică la locul de muncă. De fiecare dată a 
recunoscut că nu stăpâneşte încă suficient de bine abilităţile şi că s-ar putea să 
uite să le folosească în momente esenţiale. A spus și că e posibil ca abilităţile să 
li se pară unora ciudate, poate chiar neproductive, și i-a rugat să-i acorde o 
perioadă de trei luni până să emită o judecată, ca să poată fi corecti. După ce 
colegii au glumit putin pe seama lui, spunând că, „fără doar si poate, lucrurile n- 
au cum să devină mult mai rele decât sunt“, toată lumea a convenit să-i acorde 
trei luni, în care Harry urma să-și dezvolte și să-și folosească abilitățile. 


„Mă bucur că am negociat această perioadă de probă“, mi-a relatat el. „De câteva 
ori mi s-a spus: «Acuma încerci cu mine smecheria aia cu comunicarea». După 
ce reflectam neplăcerea celuilalt, îi spuneam: «Da, momentan nu pare să 
funcţioneze prea bine — dar mi-ai spus că-mi acorzi trei luni. Hai să vedem dacă 
am înţeles esența a ceea ce mi-ai zis». Si reluam conversaţia. 


La finalul celor trei luni, toată lumea a fost de acord că experimentul fusese un 
succes. Fireşte, în anumite momente i-am enervat pe alţii. Dar toti au considerat 
că reflectarea e mai bună decât piedicile în calea comunicării şi că asertivitatea e 
de preferat cicalelii sau agresivitatii. lar acum ne e mai simplu să acceptăm că nu 
suntem de acord asupra unor chestiuni legate de valori și să rezolvăm problemele 
reale în așa fel încât toată lumea să aibă de câștigat.“ 


ÎNVĂŢAREA ABILITĂȚILOR 


Atelierele si cursurile de antrenare a abilitátilor pot aduce un avantaj extraordinar 
celor care vor sá-si dezvolte capacitatea de a comunica. Desi aceastá carte 
prezintă conceptele esenţiale si metodele principale de comunicare, lectura ei nu 
e acelaşi lucru cu învăţarea în cadrul unui curs, unde abilitățile sunt 
exemplificate de instructor, sunt prezentate în format audio sau video şi unde se 
desfăşoară şedinţe practice în care cursantii primesc feedback. Majoritatea 
participanţilor consideră că asemenea cursuri sau ateliere sunt foarte utile pentru 
creşterea eficienţei în relațiile interpersonale. 


Și totuşi cercetările arată că educaţia pentru comunicare interpersonală poate 
duce „și la bine, și la rău“!. Două probleme care apar frecvent sunt proiectarea 
defectuoasă a cursului și incapacitatea instructorului de a utiliza abilităţile sau de 
a exprima atitudinile-cheie (vedeţi capitolul 15) în timp ce predă. Dacă aceste 
probleme nu există, cercetările sugerează că participanţii își pot spori capacitatea 
de folosire a abilităților într-o perioadă remarcabil de scurtă? . 


Sunt ferm convins că, lăsând la o parte puţinele excepţii, un nivel ridicat de 
eficiență în comunicare poate fi rareori atins fără un program intensiv si bine 
conceput de instruire. Din aceste motive, vă încurajez să fiti atenţi si selectivi în 
alegerea unui astfel de program, dacă acest lucru vă stă în puteri. 

JUDECAREA CELUILALT 


OFERIREA DE SOLUTII 


IGNORAREA ÍNGRIJORÁRILOR CELUILALT 


terapeutul: 


Gândurile si emoţiile vorbitorului (intime, cunoscute doar acestuia) 


Actiunile si/sau cuvintele vorbitorului (de multe ori exprimári imprecise sau 
voalate ale gândurilor si emoţiilor proprii ori chiar tentative de a le ascunde) 


Interpretarea pe care o dá ascultátorul sensului actiunilor si cuvintelor 
vorbitorului (intime, cunoscute doar ascultătorului) 


„Eşti cu douăzeci de procente sub cota ta de vânzări.“ 

„Nu crede cá surgpotrivit pentru slujba asta.“ i 


Nid BEAR NTENSITATE 


Figura 7.1. Cuvinte grupate în funcţie de nivelul intensitátii emotiei pe care 
o exprimă. Cuvintele au sensuri uşor diferite pentru oameni diferiţi, încât 
puteţi muta unele cuvinte în tabel la un nivel mai ridicat sau mai scăzut de 


intensitate. Totusi, pentru cei mai multi dintre noi, fiecare dintre acesti 
termeni reflectă aproximativ același grad de intensitate. Spatiile goale pot fi 
completate cu alte cuvinte din figura 7.1 (sau cu oricare altele care vă vin în 
minte). 

„Mulţumesc“ 


Figura 10.1. Intensificarea si reducerea atitudinii defensive in procesul de 
autoafirmare pe măsură ce persoana care se afirmă „schimbă vitezele“ între 
asertivitate şi ascultare reflectivă (adaptare după un grafic similar al lui 
Thomas Gordon) 


Pas Mesaj 


